CUPRINS 


O carte a ethosului popular 
Cuvântul editorului 
Introducere 

Cuno'tinpă cu Legiunea 
Coloni“tii din Dobrogea 
Procesul Câăpitanului 
Activitatea noastră legionară 
Activitatea legionară 
Punctualitate “i inibiativă 
Biserica din Cociular 

Marul Silistra-Carmen Silva 
Viaba legionară în tabără 
Obiecte pierdute 

Mama lui Ion Caratânase 
Trădâtorul Mihai Stelescu 
Repararea unui drum 
Disciplina legionară 

Pericolul iudaic 

Harta iudaică 

“edinbe legionare la Carmen Silva 
Studenbii din Polonia 
Serbările legionare din tabără 
Copii de minieri 

Mar'uri legionare prin comune 
Ziarul „Libertatea” 
Propaganda electorală din 1937 


Tatar Armagia 


Studenpbii de la Bucure“ti se-ntorc acasă 
Prevestirile Câăpitanului 

Arestarea Câpitanului 

Asasinarea lui Armand Câlinescu 
Activitatea legionară ilegală 
Revolubia legionară 

3 Septembrie 1940 

Comuna Albe”ti 

„Rebeliunea” 

Fedeci”tii de la liceu 

Comisari, trădători “i asasini 
Trădătorul Mânescu 

Părintele Grebenea 

Arestarea Părintelui Grebenea 
Comandamentul legionar din Ia’i 
Mihai Ergoveanu la Ia*i 

Faimosul călău Atanasiu 

Plecarea din Bacău 

Un camarad 

Condamnarea “i începutul adevăratei închisori 
Transferul la închisoarea din Bra“ov 
Cu duba spre Dobrogea 

Cu duba spre Constanba 

Spre închisoarea Tulcea 

Întoarcerea acasă 

La academia Comercială 

Studentul Gheorghe Costea 

Fiara ro“ie comunismul 

Perchezibii prin comună 


Drumul haiduciei 


Frabii Fuudulea 

Comuna Rohman Asiclar 

Gogu Puiu 

Stere Mi*a 

Organizarea comunei Sinoie 
Jandarmii din Ischibaba 
Pădurarul de la Păspunar 
Comuna Panduru 

Zoricu Gheorghe 

Preotul Ionescu 

Hristu Gache 

Stere Camburu 

Din nou comuna Panduru 
Ascunzătoarea secretă 

Nicu Marin din Casâmcea 

15 pădurari pedepsibi de haiduci 
Profesorul Cristescu 

Spovedania “i împârtă“irea haiducilor 
Securi“tii deghizabi în bigani 
Securi“tii căzubi în plasă 
Împu*carea gazdelor 

Boala vine repede “i când nu vrei 
Gogu Puiu în Cobadin 

Iancu Ghiuvia 

Comuna Gâlbiori 

Frapii Gima 

La pădure 

Comuna Dulgheru 

Costea Brandia 


Milibianu 


Arestarea lui Nicolae Fudulea 
Nicolae Fudulea evadează 
Drumul spre haiducie 

Hristu Zuba 

Mari arestări 

Spre Constanba 

Sobia “i Iancu 

Ungurul 

Procesul “i condamnarea 


Drumul de la închisoare spre casă 


O carte a ethosului popular 


Nicolae Ciolacu aparține ramurii macedonene a neamului românesc, pentru care simplul fapt 
de a trăi a însemnat întotdeauna a lupta. într-o asemenea condiție nu mai lupţi pentru viață, 
ci pentru supravieţuire. Venit din munţii Rodopi pe meleagurile Dobrogei în perioada colonizării 
cu armâni, Nicolae Ciolacu preia încă din adolescenţă tradiţia eroică a strămoşilor săi. Apărându- 
şi patrimoniul etnic şi spiritual în Macedonia, unde i-a dus emigrația masivă de acum şaisprezece 
secole şi mai bine, armânii au fost nevoiţi să-l apere din nou în vatra lor originară, România, 
constrânşi să răspundă bandelor de comitagii. Astfel, bătălia la care vor participa ceva mai târziu 
în cadrul Mişcării Legionare, de stârpire a politicianismului din ţară, continuă şi după 1944 o linie 
istorică începută în negura vremii şi afirmată permanent. 

îmboldit de amintirea luptelor purtate ca soldat al Legiunii şi sfâşiat de dorul de ţară, 
Nicolae Ciolacu destăinuie o înlănţuire de instantanee trăite cândva la superlativul tensiunii, a 
căror reminiscență, pe malul vestic al Atlanticului, unde îşi îndură exilul, îl ajută să redevină la fel 
de viu sufleteşte ca odinioară în România. întâlnim în paginile cărţii lui numele unor viteji ce ne 
trezesc irepresibile îndatoriri: Grigore Pihu, Gogu Puiu, Nicolae şi Dumitru Fudulea, Spiru 
Bujgoli, Mihai Ergoveanu, Enache Perifan, Mihai Tutungiu, Gheorghe Sgura şi alții nu mai puțini 
bravi. Dar şi nume de aşezări: Silistra, Cainargeaua Mare, Caragiat, Curtbunar, Alafat, Cobadin, 
care dincolo de recenta lor înstrăinare, ne redeşteaptă drama pământului românesc, bântuit secole 
de-a rândul de năvălitori şi sistematic alienat în fiinţa lui românească. 

Cine vrea să aibă efectiv o imagine veridică şi familiară despre Mişcarea Legionară, 
paginile acestea, prin ingenuitatea expresiei dar şi prin autenticitatea lumii de la ţară pe care o 
evocă, îl vor îndrepta pe drumul cel bun. Autorul lor nu ar putea fi bănuit că face parte dintr-un 
serviciu de propagandă al Legiunii. Ţăran din cel mai nealterat mediu sătesc, nu vrea să fie 
altceva nici chiar după un îndelungat contact cu oraşul. Şi nici nu poate fi aşezat printre cei ce ar 
fi avut o contribuţie majoră sau un rol de prim plan în perpetuarea crezului legionar, ca să se 
simtă obligat să-i pledeze cauza. El scrie şi povesteşte din nevoia de a-şi retrăi partea cea mai 
importantă din viaţă. Presentimentul secret că nu peste mult va da seamă de ea îl determină să o 
înfăţişeze aşa cum a fost în perioada ei crucială. Şi nu se pregăteşte să apară înaintea unei instanţe 
lumeşti, care poate fi înşelată, ci a lui Dumnezeu însuşi, despre care educaţia lui creştină l-a 
învăţat că nu poate fi îmbrobodit, chiar dacă oamenii intră în complicitate cu propriul lor cuget. 
Dar mai presus de orice, scrie din conştiinţa obligaţiei faţă de sine şi față de camarazii săi cu care 
a haiducit în timpul stăpânirii comuniste, de a aduce la cunoştinţa lumii epopeea încleştării lor în 
slujba neamului. într-un cuvânt, suntem în faţa unor mărturisiri prin care autorul vrea să se revadă 
pe sine la o vârstă cu neputinţă de reeditat şi în cadrul unei istorii tragice, dar tot atât de fascinante 
prin singularitatea peisajului uman şi îndârjirea cu care a fost făurită. 

Printre altele, cititorul va afla, în cursul evocării propagandei electorale din 1937, cât de 
categoric se situa Legiunea deasupra demagogiei, violenţei, şovinismului şi tuturor practicilor 
rasiste, dar şi cu câtă bestialitate şi în ce dispreţ al legilor procedau guvernanţii de atunci 
împotriva ei, deşi lor le revenea, în primul rând, să le respecte. Chiar dacă ar parcurge numai 
paginile rezervate acestei perioade, orice spirit nepărtinitor şi-ar da seama cât de jalnic şi nedrept 
este rechizitoriul pe care-l fac procurorii de astăzi Mişcării Legionare, imputându-i ceea ce n-a 
făcut şi contestându-i ceea ce a reuşit să realizeze cel puţin în ordinea morală. 

Amintirile gravitează însă în jurul luptelor pe care le-a dus în Dobrogea rezistenţa naţională 
împotriva cotropitorului sovietic. Poate mai mult decât în orice parte a ţării, solidaritatea 
oamenilor a fost acolo compactă. Faptul acesta nu exclude totuşi excepţiile. Veacurile de 
stăpânire străină şi acţiunea de corupție insidioasă exercitată de elementele păturii suprapuse au 
dat roade şi în acest ţinut, dar la o cotă mult mai scăzută decât în alte părți. Astfel, Dobrogea se 


împărţise atunci într-o masă românească credincioasă comandamentelor naționale şi o minoritate 
a cozilor de topor care, susținută de armatele sovietice, reuşea să ţină sub teroare întregul 
teritoriu. Din nenorocire, fenomenul se manifesta oriunde, ca unul din efectele progresului tehnic 
care permite puterii executive, oricât de nepopulară ar fi, să stăpânească printr-o superioritate 
militară mulțimile neînarmate. Inechitatea acestui raport artificial de forţe a dobândit aspecte 
dramatice în rezistența anticomunistă din Dobrogea. 

Nicolae Ciolacu, după cum bine se vede, nu este şi nu pretinde a fi un scriitor de meserie. 
Şi-a aşternut amintirile nu dintr-o vocaţie literară, şi cu atât mai puţin din dorinţa de a fi autor de 
cărți. Mărturisirile lui răspund unui legământ față de cei ce şi-au dat viaţa într-o luptă în care 
putea şi el să cadă. Mărturiseşte pentru ei, ca fapta lor să intre în panteonul posterităţii. Şi cum 
prin formaţia sa naturală nu se îndeletniceşte cu reflecţii şi idei, ci trăieşte sub imperiul faptelor, 
succesiunea lor din Haiducii Dobrogei îți pătrunde în suflet ca un torent de imagini, cu o cascadă 
de întâmplări răscolitoare. Calitatea lor emoțională nu stă în meşteşugul autorului, ci în puterea cu 
care le trăieşte. 

Fără să fac pronosticuri, cred că două capitole îşi vor găsi pentru totdeauna loc în analele 
luptelor noastre de eliberare: episoadele închinate lui Gogu Puiu şi Nicolae Fudulea. Sunt, dacă 
pot spune aşa, sfinte obsesii ale autorului care, după lectura cărţii, devin şi ale noastre. Să nu 
ignorăm că aceşti oameni şi-au dat bine seama că au pornit pe un drum fără întoarcere. Că la 
capătul lui îi va aştepta mai degrabă moartea vânatului hăituit decât victoria. Pas cu pas, ziua şi 
noaptea, trăiau în umbra morţii. Pentru înaltul lor sentiment al îndatoririi față de pământul 
străbun, pentru decizia realistă şi rapidă, pentru tăria refuzului de supunere la tiranie şi pentru 
temeritatea lor, toate învăluite într-un permanent dispreț al morţii care atinge în aceste episoade 
măreţia unei epopei, se cuvine să-i aşezăm în rând cu martirii şi eroii de frunte ai neamului. 


Mircea Nicolau 


Cuvântul editorului 


Lai 


Į mulțumim lui Dumnezeu că ni l-a păstrat în viață pe camaradul Nicolae Ciolacu, singurul 
supraviețuitor al vitejilor Haiduci ai Dobrogei, ca să ne aducă această măreață mărturie a 
încleştării lor pe viață şi moarte cu fiara roşie, lucru pentru care îi suntem profund recunoscători. 

Cu contribuţia camarazilor săi din sudul Floridei am cumpărat cel mai simplu word- 
processor, cu ajutorul căruia părintele Romulus Radu, ajutat de dl. Vasile Timiş, au făcut prima 
stilizare a manuscri-sului ce ne-a fost încredinţat, după care dl. Timiş i-a dat prima formă grafică. 
Noi toţi ne exprimăm bucuria de a fi avut prilejul să participăm şi să contribuim la publicarea 
acestei valoroase cărţi, care ne dezvăluie atât calvarul ţăranului dobrogean din faza de pregătire a 
colectivizării, cât şi încleştarea lui pe viaţă şi moarte de-a lungul domniei acestui regim în fruntea 
căruia s-a cocoţat o coaliţie a tuturor duşmanilor interni şi externi ai neamului românesc şi care, 
pentru aplicarea terorii, şi-a asociat toţi criminalii, toţi infractorii de drept comun şi toate cozile 
de topor pe care hoardele barbare pripăşite pe meleagurile noastre de-a lungul veacurilor le-au 
lăsat în urmă. 

La îndemnul camaradului Ciolacu fac propunerea ca, pe viitor, în lista morţilor la 
deschiderea şedinţelor legionare să fie pomeniţi şi Haiducii Dobrogei, care şi-au dat viaţa pentru 
neam în cel mai desăvârşit spirit legionar. 


Iulie 1995 
Traian Golea 
Colecţia ,„ Omul Nou” 


Numele haiducilor dobrogeni 
împuşcaţi de Securitatea comunistă: 


„Nicolae Fudulea 
. Dumitru Fudulea 
Gogu Puiu 
„Gică Perifan 

. Gheorghe Creşu 
. Gheorghe Gulea 
. Preot Mihăilescu 
. Stila Timu 

. Plutonier Cenuşe 
. Stere Ştercu 

. Avganți 

. Nicu Marin 

. Vasile Baciu 

. Dodică 

. Toma Vasile 

. Gheorghe Arău 
. Stere Grasu 

. Ion Cotan 

. Stere Alexe 

. Iancu Ghiuvia 

. Iancu Cuşu 

. Iancu Bica 
„Nicolae Haşoti 
. Stere Hapa 


Gazde ale haiducilor morţi 
în închisorile comuniste: 


p 


. Dumitru Grasu 

. Taşcu Şifiringa 

. Gheorghe Brătianu 
. Gheorghe Enache 

. Tănase G. Vlahbei 
„ Nicolae Samara 

. Nicolae Burecu 


. Vasile Papazica 


2 
3 
4 
5 
6 
7 
8 
9 


. Gheorghe Puinava 
10. Teniu Bancu 

11. Gheorghe Alexe 
12. Iancu Nirlu 


13. Dimeiu Garofil 


(Mai sunt şi alții pe care eu nu-i ştiu.) 

Introducere 


E: m-am născut în comuna Lojene, Macedonia, partea care aparține acum Bulgariei, în munții 
Balcani. La un an după ce m-am născut, în anul 1911, bunicul meu Nicolae I. Ciolacu, cu cei 
trei băieți: Mita, Hristo, tatăl meu Iancu, singurul care era însurat, şi cele şase fete s-au mutat în 
munții Rodopi din sudul Bulgariei, care la fel a fost cândva a Macedoniei, aproape de oraşul 
Plovdiv, pe malul râului Marița. Oraşul acesta denumit de bulgari Plovdiv, turcii îl numesc 
Filibei, iar grecii Filipoli. Este un oraş vechi, milenar, şi se spune că îşi trage numele de la 
împăratul Filip, tatăl lui Alexandru cel Mare, zis Macedon. 

Eu nu mă pricep la multă istorie, dar se zice că Alexandru Macedon, când îşi pregătea 
oastea pentru război să pornească spre estul Asiei, majoritatea cailor de călărie şi de luptă i-a 
importat de la dacii din nordul Dunării. Caii aceştia nu erau tocmai mari, dar erau rezistenți şi tare 
iuți la fugă. 

Bunicul, după ce s-a mutat în munții Rodopi, s-a stabilit în comuna Rachitova, la poalele 
muntelui Sutca. EI şi familia lui s-au apucat de lucru în singura meserie cunoscută, crescutul oilor 
şi cărvă-nitul, adică transportul cu caravane de cai. Fiecare familie de armâni avea câte zece până 
la cincisprezece cai şi cărau cu chirie diferite mărfuri ca: samare, scânduri etc. De la munte cărau 
la comunele de la câmpie din produsele lor de la oi, iar de la şes aduceau saci cu grâu şi diferite 
cereale, iar din ceea ce câştigau cu transporturile îşi întrețineau familiile. Munţii Rodopi se întind 
pe câteva sute de kilometri şi peste tot erau împânziți numai cu familii de armâni. Foarte puţine 
familii de armâni erau aşezate prin comunele sau satele de la poalele munților; dacă erau 
cincisprezece familii. La fiecare 10 sau 15 kilometri pe munți găseai cătune, sau calivi, de armâni. 
Calivile se compuneau din 40 sau 50 de familii, iar în fruntea unei CALIVI era un gospodar 
fruntaş, care se numea CHIHAIE. 

Armânii noştri de pe munții Rodopi duceau o viață de nomazi. Pe la 15-20 august încărcau 
tot bagajul pe samarele cailor, la fel copiii şi bătrânii erau aşezaţi pe samare. Tinerii şi cei apți 
plecau în urma cârdurilor de oi şi a caravanelor de cai şi se opreau la Marea Marmara, ce 
comunica cu Marea Mediterană şi unde nu prea era iarnă. Mai tot timpul anului prin acele locuri 
oile puteau să pască iarbă verde. De la munţii Rodopi călătoria ţinea cam 20 de zile, cu scurte 
popasuri. După ce iernau acolo, în primăvară, prin luna lui aprilie, din nou bagajele, copiii şi 
bătrânii pe samarele cailor şi din nou la drum spre Munţii Rodopi. Pe drum, dacă îi prindea o 
ploaie, numaidecât întindeau corturile unde îşi adăposteau familiile. Viaţa nu era tocmai uşoară, 
ci dimpotrivă, era grea şi aspră. Dar aceasta era situaţia şi trebuia să ne obişnuim cu ea şi să o 
suportăm aşa cum era, aspră, dar frumoasă. 

Mulţi ani s-a trăit sub Imperiul Otoman, dar marea majoritatea a amânimii de pe Munţii 
Rodopi erau analfabeți, neştiutori de carte, pentru că nu exista nici un fel de şcoală pe toţi 
Rodopii. Nici după eliberarea Bulgariei de sub Imperiul Otoman nu au avut parte de şcoli. S-au 
bucurat armânii că au scăpat de turci, crezând că fiind sub bulgari, care sunt creştini, le va fi mai 
bine, dar s-au înşelat amarnic. 

Sub Imperiul Otoman nu se făcea nici o deosebire între creştini, pentru ei toţi creştinii erau 
ghiauri. Dar sub Imperiul Otoman, toți Munţii Rodopi erau plini de milioanele de oi şi de cai ale 
armânilor. Odată pe an, vara, autorităţile otomane îşi trimiteau zapcii (perceptorii) pe la locuitorii 
munţilor, respectiv armânii, şi încasau aşa zisul OTLAC PARASA (bani pentru păşunat) şi apoi 
nu-i mai vedeai decât anul următor. 

Dar de când au ajuns sub autoritățile bulgare, Munţii Rodopi au primit altă destinaţie decât 
cea a păşunatului. Orice poiană şi orice vâlcea au fost semănate şi împădurite cu puicți. 

A început opreliştea: aici nu aveţi voie cu oile, dincolo nu aveţi voie cu caii şi, cum vitele 
nu le puteam ţine flămânde, ne mai furişam pe ici pe colo ca să ne hrănim animalele. Dar 
autoritățile, care păzeau, au început cu procese pe la tribunale, cu amenzi grele şi armânii au 
început a fi secătuiţi de bani. Au fost nevoiţi să-şi vândă pe un preţ de nimic animalele dragi, care 
erau singura sursă pentru existenţa familiilor lor. Deci armânii au ajuns la sapă de lemn, ca să nu 
zic muritori de foame, tânjind după vremurile bune din trecut. 

După primul război mondial, în 1918, România, odată cu noile frontiere, a primit 
Cadrilaterul din Dobrogea cu judeţele Caliacra şi Durostor, cu oraşele Bazargic şi Silistra. După 
anul 1920, guvernul român de la Bucureşti a trimis delegaţi la Sofia ca să discute cu guvernul 
bulgar problema macedo-românilor, de asemenea cunoscuți ca armâni, care sunt în majoritate în 
munții Rodopi, astfel încât toţi cei care sunt împrăștiați prin Bulgaria să fie colonizați în 
Cadrilater. 

Nu ştiu ce a fost: a fost o coincidență sau o poruncă a vremii, ori a fost un miracol sau un 
destin, căci din senin s-a trezit în noi conştiinţa națională, ca să-i căutăm pe fraţii noştri de peste 
Dunăre, de care am fost despărțiți nimeni nu ştie cum, timp de secole. 

în 1926, într-o zi frumoasă de primăvară din luna aprilie, circa 40 de familii de armâni din 
Bulgaria am fost repatriați, fiind plasați în comuna Cociular. Fiecare familie a primit câte zece 
hectare de pământ arabil şi ne-am apucat de plugărie, o meserie nouă pentru noi, crescători de oi, 
cai şi cărăuşi de mărfuri. 

Am fost mulțumiți cu agricultura, dar şi aici macedo-românii s-au ocupat cu creşterea 
oilor şi a altor vite. Aş vrea să menţionez, în cele ce urmează, cum am devenit legionar, şef de 
cuib şi mai târziu şef de garnizoană. 

într-una din duminici, mai mulți bătrâni şedeau la umbra unui pom la taifas. între ei era şi 
nea Costa Americanu, care fusese mai mulţi ani în America şi de când s-a întors acasă i-au pus 
numele de „Costa Americanu”. Era un om sfătos, mai umblat şi cetit decât toți cei de față. A 
început să ne povestească următoarele: Fraților, să vă spun o povestioară foarte interesantă cu 
armânii din Munţii Rodopi şi cu Tara Românească. Am luat un scaun şi am stat lângă nea Costa 
să ascult povestioara. Vreau să fac aici o mică lămurire. Noi, armânii, oamenilor din înalta 
societate, cum ar fi moşierii, boierii etc., le spuneam IEMBUR. Şi nea Costa începe să 
povestească. 

După ce Imperiul Otoman nu s-a mai amestecat în treburile Țării Româneşti, Moldova s-a 
unit cu Țara Românească şi s-a făcut o țară mare şi puternică. în acele timpuri un iembur din 
Bucureşti, nu i-am reţinut numele, pe cont propriu şi din iniţiativa lui personală a vizitat pe 
armânii din munții Rodopi-Macedonia. A ajuns la cătunul Binderiu şi a întrebat pe careva dintre 
armâni: Cine este şeful acestui cătun? Domnu iembur, i-au răspuns, ăsta nu-i cătun, iasti calivi. 
Iar Goga Birbelu este chihaelu. S-au dus la el şi i-au spus: Vino, că te chiamă un iembur. A venit 
Goga Birbelu şi după ce s-au recomandat şi au făcut cunoştinţă, domnul iembur a zis: Eu am 
plăcerea şi dorinţa să vizitez pe macedoromâni, armâni cum vă spuneţi voi. Vreau să cunosc 
datinile, obiceiurile şi viaţa armânilor din Munţii Rodopi. 

Chihaelu Goga Birbelu l-a poftit pe iembur la familia lui, unde i-a oferit o cameră. Domnul 
iembur a stat peste 20 de zile la calivi Binderlu şi l-au plimbat şi pe la alte calivi, Crivareca, 
Sufanlu, Cadarea etc. A luat parte la o logodnă şi la o nuntă. Domnul iembur a scris toate datinile 
şi obiceiurile armânilor. înainte de plecare l-au invitat la un izvor cu apă rece, unde au venit mai 
mulți săteni şi au pus la frigare câţiva miei şi s-au ospătat cu mare bucurie. La plecare i-au pus 
domnului iembur în desagi câteva roate de caşcaval armânesc, păstramă de berbec (ratal) şi 
păstramă de căprioară. Goga Birbelu şi alți armâni călare pe cai l-au însoţit până la marele oraş 
Stambul. Acolo şi-au luat la revedere de la frații armâni, cu promisiunea că Goga Birbelu o să-i 
întoarcă vizita la Bucureşti în vara următoare. 

Goga Birbelu s-a ţinut de cuvânt şi s-a dus la Bucureşti, unde iemburul l-a primit cu mare 
fast. I-a oferit una din acele camere luxoase, cum Goga Birbelu nici în vis n-a văzut aşa ceva. Fel 
de fel de aparate şi telefoane, tablouri etc., iar pe jos numai covoare persiene, încât Birbelu nu ştia 

cum să meargă sau să calce pe ele. L-a plimbat prin mai multe oraşe, până şi la vestitul Iaşi l-a 
dus, să-i arate monumente şi frumuseți româneşti. 

După ce s-au întors la Bucureşti, prin ediţii speciale, ziarele anunțau că sunt mari dezbateri 
în Camera Deputaţilor. Domnul iembur l-a luat pe Goga Birbelu la Parlament şi l-a aşezat pe 
scaun lângă dânsul. Era vorba că guvernul a cerut tuturor prefecturilor situaţia recensământului 
din anul trecut şi creşterea populaţiei pe anul curent. Când au terminat prefecții cu recensământul, 
s-a trecut la alte legi şi proiecte. Atunci, Goga Birbelu a scos un pistol de la chimir şi a tras în sus. 
Detunătura a fost aşa de puternică încât s-a crezut că a fost pusă o bombă. Deputaţii au început să 
fugă, unii s-au ascuns pe sub bănci, pe sub mese. Fiecare căuta să se pună la adăpost. Poliţia a 
venit să-l aresteze, dar în acel moment domnul iembur s-a opus şi a zis: Nu-l arestaţi. El este 
omul meu şi eu răspund de el. Este conducătorul unui cătun de aromâni, macedo-români din 
Munţii Rodopi. Să-l întrebăm ce motiv are şi care este pricina pentru care a tras. 

Goga Birbelu s-a ridicat cam încruntat şi supărat a început: Da, am tras pentru că am mare 
motiv. Aţi vorbit de câtă populaţie este în toate judeţele, dar nu aţi vorbit şi de fraţii voştri de 
dincolo de Dunăre, din Munţii Rodopi, şi câtă populaţie este acolo. Aţi uitat că sunt fraţi cu voi. 
Da, am tras fiindcă am vrut să protestez, dar n-am avut altă cale decât am tras cu pistolul meu. 
Cel mai bun protest ca să audă toți fraţii din țara aceasta, că şi noi suntem fraţii voştrii, să ştie 
toată lumea că existăm şi noi. 

Goga Birbelu avea pistolul încărcat cu iarbă de puşcă şi îndesată pe țeavă cu câlți, iar când 
a tras, Camera s-a umplut de fum şi detună-tura a fost aşa de puternică încât s-au speriat toţi, cu 
toate că nu era nici o primejdie, încărcătura de pistol nu prezenta nici un fel de pericol. 

Atunci, preşedintele Camerei Deputaţilor a luat cuvântul şi a zis: Domnilor, de câte ori s- 
au votat aici legi şi proiecte, niciodată nu s-a pus în discuţie problema românilor din Peninsula 
Balcanică, unde viaţa lor este vitregă şi se duce o luptă de deznaționalizare şi asimilare a lor. 
Protestul domnului Goga Birbelu îl consider normal şi legal. în numele legii cer deci ca domnul 
Goga Birbelu să fie liber şi nestingherit de nimeni. 

Cunostintă cu Legiunea 


m amintit că 40 de familii de macedoneni ne-am stabilit în co-muna Cociular, judeţul 
Durostor, Dobrogea, fiind colonizați aici şi împroprietăriți, fiecare familie cu câte 10 hectare 
de pământ arabil. 

Odată cu noi au mai venit în acea comună şi vreo 16 familii din Vechiul Regat, cărora le 
ziceam „răgățeni”. între aceştia erau învăţă-tori de şcoală primară, funcționari la primărie, 
pădurari şi jandarmi. Până la numărul de 400 de familii, cât avea comuna, ceilalți erau băştinaşii: 
turci, bulgari etc. 

Noi coloniştii ne-am pus pe treabă şi ne-am propăşit frumos, aşa că în scurt timp, având un 
pământ bun şi destul de productiv pentru agricultură, ne-am construit case, grajduri, hambare, 
cocini, porum-bare şi ne-am îngrădit curțile. Şi apoi ne-am făcut rost şi de căruțe, de cai, am 
crescut oi, porci şi tot felul de păsări şi, în sfârşit, am devenit unii dintre cei mai de seamă 
gospodari ai comunei. 

în anul 1933, într-o zi de aprilie, era o zi frumoasă şi caldă de primăvară, au venit la noi în 
comună Toma Babu şi Gheorghe Pitulia, amândoi elevi de la liceul superior. S-au oprit în centrul 
comunei, la cafeneaua lui Sima Mina, unde eram adunaţi mai mulţi români la taifas. Au intrat în 
vorbă cu noi şi ne-au spus cine sunt ei şi că ar vrea ca să ne vorbească. Dar ar dori ca toţi românii 
să vină la cafenea, pentru că au ceva foarte important pentru noi coloniştii de aici. Repede ne-am 
anunţat unul pe altul şi ne-am adunat destui la cafenea şi am intrat într-o cameră separată unde 
eram numai noi, românii. 

Atunci unul dintre elevi, Toma Babu, a luat cuvântul şi ne-a vorbit: „Noi, românii, cu toții 
suntem frați şi deci trebuie să ne înțelegem şi să fim uniţi cu toţii, când neamul nostru românesc 
este cotropit şi amenințat de străini. Tot comerţul şi toată industria au încăput pe mâinile străinilor 
şi în primul rând ale jidanilor, care sunt cea mai mare plagă pe capul ţării noastre. Toată Moldova 
este împânzită de jidani şi mai ales oraşele. De la cel mai mare magazin şi până la cea mai mică 
dughiană de mărunţişuri, nu găseşti nici o firmă românească, toate sunt numai ale jidanilor. 

Iar în Bucureşti, jidanii au ajuns atât de puternici încât ei dictează politica României mână 
în mână cu toate partidele politice. Lozinca lor este: pleacă ai noştri, vin ai noştri. De multe ori îi 
vezi pe jidani plimbându-se pe Calea Victoriei cu români jidoviţi şi, trecând pe lângă Palatul 
regal, jidanii le spun la români, mai în glumă, dar mai mult în ironie şi în derâdere: Voi aveți un 
rege, dar noi avem o regină! (desigur că făceau aluzie la Lupeasca, evreică). Nici un politician nu 
se sinchiseşte să ia măsuri pentru țăranul român, care nu poate să-şi plătească impozitele la 
percepţie şi nici să-şi îmbrace copiii, care umblă rupţi de haine şi flămânzi, vorba poetului: Munţii 
noştri aur poartă, noi cerşim din poartă în poartă. 

în această situaţie tragică şi de grea cumpănă la care a ajuns neamul nostru românesc, s-a 
ridicat ca un munte, ca o stâncă de granit un fiu al Moldovei: CORNELIU ZELEA 
CODREANU, ca să scape ţara de jidovime, de iobăgie, de angarale şi de băncile liberale. A luat 
fiinţă Mişcarea Legionară - GARDA DE FIER - sub conducerea şi inițiativa Căpitanului nostru, 
fiu al Moldovei. Corneliu Z. Codreanu a suferit închisori, bătăi, schingiuiri, târât în lanţuri de 
către poliția guvernelor corupte şi vândute capitalului străin. Atât guvernanţii, cât şi cei din 
posturile înalte au acceptat arginţii lui Iuda şi s-au lăsat atraşi în mocirla politicianismului corupt. 
Dar Căpitanul nu a acceptat şi nu s-a lăsat ademenit să fie compromis de arginţii vânzării şi de 
onoruri pătate, ci a rămas ca o stâncă neclintit, hotărât şi dârz, să lupte ca să izbăvească neamul 
românesc de primejdii, de vânzări şi de nevoi. 

Nici în Silistra noastră nu era mai bine, (Silistra era capitala județului Durostor unde noi ne 
vindeam cerealele), aceiaşi samsari străini îi găseam şi aici ca: Azarbagian, Dicman, Tulia, 
Hersinbai, Hristu Bobe etc. Aşadar, aceştia fiind străini de neamul nostru românesc şi uniți între 
ei, ne luau cerealele pe un preț de nimic şi în curând am fi ajuns, ca moldovenii, la sapă de lemn”. 

Colonistii din Dobrogea 


N“ noi, coloniştii din Dobrogea, nu aveam o soartă mai bună. Din cauza politicianismului 
putred şi corupt, eram mereu în mare primejdie şi nesiguranță. 

în comuna vecină, Cacina, un fruntaş şi delegat al comunei, Hristu Gheorghe, a fost 
asasinat de către bandele de comitagii iredentişti bulgari, iar în comuna Alfatar, doi fraţi pădurari, 
Florea şi Marin, au fost asasinați de către comitagii şi au rămas în urma lor şapte copii orfani şi 
două văduve. în comuna Robagi au fost tăiați doi copii; în comuna Stăjaru au tăiat urechile unei 
femei şi i-au jefuit casa; în comuna Chiosiaidin a fost asasinat colonistul Hristu Stere, iar în 
oraşul Bazargic a fost asasinat avocatul Patoni, precum şi alte numeroase asasinate comise în 
Dobrogea de către comitagii bulgari. Guvernele noastre româneşti, corupte, nu au luat nici o 
măsură pentru siguranţa şi apărarea noastră, a coloniştilor macedoneni din Dobrogea. 

De aceea, singura speranţă pentru noi coloniştii era acum Mişcarea Legionară, Garda de 
Fier, de sub conducerea Căpitanului nostru, Corneliu Z. Codreanu, care îşi punea inima şi sufletul 
pentru salvarea neamului românesc de la trădarea şi corupția guvernelor. 

Noi, toţi câți am fost prezenţi în cafeneaua lui Mina Sima, am fost foarte impresionați de 
vorbirea tânărului Toma Babu şi ne-am înscris fără zăbavă, tineri şi bătrâni, în Mişcarea 
Legionară şi imediat s-au format cuiburi. Eu am fost ales şef al unui cuib, iar Dumitru Batcu a 
fost ales şef de cuib şi de garnizoană. 

Am început activitatea cu mare entuziasm, cu şedinţe, cotizaţii şi cântece legionare. 
Aceasta a durat până în luna decembrie 1933, când s-a întâmplat asasinarea lui I.G. Duca, prim- 
ministru liberal. 

A început prigoana împotriva legionarilor şi jandarmii se inte-resau peste tot cine face 
parte din această organizaţie. Au trimis pe la fiecare dintre noi să ne prezentăm la postul de 
jandarmi. Noi, care nu ştiam ce este prigoana, ne-am dat de veste unii altora, ne-am împrăştiat ca 
puii de potârniche şi ne-am ascuns fiecare pe unde am putut. 

în comuna noastră Cociular, delegat şi primar al comunei era Sima Mina, proprietarul 
cafenelei unde noi ne-am organizat în cuiburi legionare. Acesta era mare liberal şi bun prieten cu 
Taşcu Pucerea, prefectul judeţului Durostor, dar totodată şi mare duşman al Mişcării Legionare. 
Ori de câte ori se adunau mai multe persoane în cafenea, el începea să vorbească de rău Mişcarea 
Legionară, spunând că legionarii sunt comunişti şi la îndemnul lui jandarmii ne prigoneau şi mai 
tare. Eram hărțuiți într-una şi chemați mereu la postul de jandarmi şi ne tot spuneau: de ce cântaţi 
şi de ce tot vorbiţi prin comună de Mişcarea Legionară. 


Procesul Căâpitanului 


upă cum se ştie, în primăvara anului 1934, guvernul liberal, care urmărea să defiinţeze 
Mişcarea Legionară, a intentat un proces Căpitanului ca fiind vinovat de asasinarea primului 
ministru I.G. Duca. Procesul s-a dezbătut la un tribunal militar din Bucureşti. Garda de Fier a fost 
scoasă în afara legii, iar Căpitanului i s-a interzis să facă politică un an de zile. A trecut anul 1934 
şi noi ne-am manifestat mai puţin şi mai pe ascuns. 
în primăvara anului 1935 a început reorganizarea Mişcării Legionare şi astfel a luat ființă 
Partidul „Totul pentru Țară”. Ca şef al partidului a fost ales domnul general Cantacuzino 
Grănicerul. Căpitanul a rămas şef spiritual al Mişcării Legionare. 

Activitatea noastră legionară 


ând s-a început reorganizarea Mişcării Legionare pe întreaga ţară, au venit la noi în comună 

doi studenți, Spiru Bujgoli şi Spiru Popescu, care au fost trimişi de la sediul legionar 
judeţean prin mai multe comune pentru reorganizarea judeţului. Dumitru Barcu a fost şef de cuib 
legionar, dar fiind finul lui Mina Sima, primarul comunei şi mare duşman al Mişcării Legionare, 
s-a retras din mişcare şi a devenit şi el duşmanul nostru. Din cauza lui s-au retras din mişcare mai 
mulți tineri, fiindcă peste tot prin comună şi pe la primărie vorbeau numai de rău Mişcarea 
Legionară. 

Studenţii, după ce s-au interesat despre situația noastră din comună, m-au rugat să chem pe 
băieţii care au rămas legionari. Au venit o serie de băieţi cu care am format un nou cuib, la care i- 
am dat denumirea de „Cuibul Uragan”, iar eu am rămas şef de cuib şi şef de garnizoană. Dau aici 
numele camarazilor care făceau parte din acest cuib: 


Ciolacu Nicolae Stere N. Scamanghia 
Constantin St. Mino Scoca G. Dimciu 
Iancu Dumitru Daicu G. Costea 
Iancu D. Onbas Bepa P. Nicolae 


Vasile St. Onbas 


S-a făcut un proces verbal cu activitatea noastră de cuib, am plătit cotizaţia din toamna 
anului 1933. Tot timpul cât nu s-a putut activa pe față, s-a activat mai pe ascuns, până în 
primăvara anului 1935, când a început reorganizarea Mişcării Legionare. După aceea ne-am 
salutat şi ne-am despărțit, Spiru Bujgoli şi Spiru Popescu au plecat mai departe prin alte comune 
ale județului, iar noi localnicii urma să ne continuăm munca legionară. 


Activitatea legionară 


e data asta am început să activăm mai bine şi mai temeinic, de acuma devenisem şi noi 

legionari mai vechi şi mai cu experiență, trecusem şi noi prin prigoană, adică muntele 
suferinței. Tatăl camaradului Doiciu Costea avea două case, cu două curţi, din care ne-au dat o 
cameră unde ne-am făcut sediul legionar. După ce am curățit şi am văruit, am dus acolo o masă, o 
bancă şi câteva scaune, iar pe peretele dinspre Răsărit am pus o candelă. în fiecare sâmbătă seara 
când ne adunam la şedinţă, înainte să depunem jurmăntul, aprindeam candela, iar deasupra 
candelei străjuia icoana Arhanghelului Mihail, pe care ne-o procurasem de la sediul legionar din 
Silistra. 


Punctualitate si initiativ 


m început să ținem regulat şedinţe legionare, în fiecare sâmbătă seara. O primă inițiativă pe 

care am luat-o, am căutat să ne însuşim punctualitatea, adică să respectăm ora pentru care 
ne-am hotărât să ne adunăm la şedinţe. 

într-una din şedinţele noastre am discutat ce am putea face spre a îmbunătăţi comuna 

noastră. Ne gândeam, de exemplu, la facerea unui pod, un drum, ori o fântână etc. în sfârşit, ne- 

am decis ca pentru început să îndreptăm un drum comunal. într-o zi ne-am adunat toţi camarazii 

în centrul comunei, cu lopeţi, cu cazmale, sape, ne-am încolonat şi cu cântecul Ştefan Vodă al 
Moldovei am pornit spre ţinta noastră. Ne-am dus lângă un deal, unde drumul avea un povârniş 
mare şi caii se urcau foarte greu cu căruțele pe el. Am săpat drumul şi l-am netezit în câteva zile, 
făcându-l mai accesibil pentru căruţe. 

La o altă şedinţă ne vine ideea că cimitirul comunei noastre ar avea nevoie ca să fie pus la 
punct. Cimitirul avea gardul stricat, iar înăuntru crescuse lăstăriş de stejar şi de salcâmi şi când 
intrai în cimitir,aveai impresia că eşti într-o pădurice. Femeilor le era frică să mergă singure la 
cimitir, mai ales că a ieşit vorba că au apărut bandele de comitagii bulgari prin unele localităţi şi 
au jefuit lumea. 

Totul fiind pregătit, într-o zi ne-am adunat cu toţii cu lopeţi, cazmale şi în plus am luat şi 
târnăcoape şi ne-am dus la cimitir. Am început să defrişăm locul şi în câteva zile am scos o 
grămadă de buturugi pe care le-am dus la târg şi le-am vândut, iar banii i-am depus pentru 
Mişcare. 

După ce am curăţit toată buruiana din cimitir, am reparat şi gardul cimitirului de jur 
împrejur şi, când am terminat şi cu această lucrare, toţi camarazii am îngenunchiat, am făcut o 
rugăciune şi am mulțumit lui Dumnezeu că ne-a ajutat să isprăvim cu bine. 

în vara anului 1936, cuibul s-a mărit cu o serie de băieţi tineri şi atunci s-au format încă 
două cuiburi, iar eu am rămas şef de cuib şi de familie. Acum, dacă s-a mărit efectivul de 
legionari, lucram cu şi mai mult elan şi zel. Noi am semănat două pogoane de grâu şi, după ce 
l-am recoltat, recolta am vândut-o şi banii i-am depus pentru Mişcare. 

Camaradul comandant legionar Gligore Pihu, care a organizat şi condus judeţul Durostor 
încă din anul 1933, i-a dat denumirea pe judeţ de Familia Legionară „Andrei Şaguna”. El a dat o 
circulară ca fiecare garnizoană din judeţ să doneze câte o mieluşea pentru tabăra de muncă de la 
Carmen Silva. Garnizoana noastră a donat două mieluşele, pe care le-am dus în comuna Trăsaru, 
unde se strângeau de obicei oile. Acolo se duceau şi alte donaţii, ca de exemplu cerealele, fasole, 
brânzeturi etc., pentru nevoile taberei legionare de la Carmen Silva. 


Biserica din Cociular 


oi românii din comuna Cociular nu aveam biserică. La sărbători şi pentru diferite servicii, 

botezuri, cununii etc. mergeam în comuna Cainargeaua Mică, la o distanţă de cinci 
kilometri. Nu era uşor în timpul muncilor să te deplasezi în altă comună pentru vreun serviciu sau 
un certificat de la oficiul parohial, şi atunci oamenii s-au plâns Episcopiei să ne trimită un preot. 
Episcopia ne-a trimis un preot tânăr din Bucureşti, pe părintele Dobrescu, dar noi acum nu aveam 
local pentru biserică. 

Cu vreo câţiva ani în urmă, toți turcii din comuna noastră au plecat în Turcia şi în centrul 
comunei a rămas geamia turcească goală. Era o clădire rotundă, iar înăuntru destul de mare şi 
înaltă. Din nou ne-am adresat Episcopiei şi ni s-a aprobat să transformăm geamia în biserică. 
Dar părintele nu avea fonduri ca să înceapă lucrarea şi în zadar umbla el din casă în casă pentru a 
strânge contribuţii pentru această lucrare, fiecare îşi vedea de greutățile familiei sale. Primarul 
comunei, Sima Mina, care putea să dea tonul şi să îndemne oamenii să participe la această acţiune 
importantă pentru credința noastră creştină, tocmai el era acela care căuta să-l dea afară pe preot, 
dar nu a reuşit să treacă peste aprobarea Episcopiei. 

Oamenii noştri nu se prea interesau de altceva decât numai de politică. S-au ivit o mulţime 
de şefi locali de partide, georgişti, cuzişti, iorghişti, unioniști, lupişti, vaidişti, ţărănişti, până şi 
averescani. Fiindcă în timpul iernii ţăranii nu prea au multă treabă, aproape toată ziua o petreceau 
la cafenea şi acolo pălăvrăgeală, politică multă, fiecare şef de partid se laudă că ei au cel mai bun 
program, zicând: când vor veni ai noştri la putere, toți țăranii au să fie fericiț şi o să aibă tot ce le 
trebuie. 

Părintele, umblând după ajutor, ajunge şi la familia Scoca, o familie înstărită, oameni 
harnici şi buni gospodari, dar şi buni creştini. Ei erau trei fraţi şi toţi trei au devenit legionari, iar 
cel mai mare, Dima Scoca făcea parte din primul cuib. într-o sâmbătă seara, când am avut şedinţă 
de cuib, el ne-a spus: Camarazi, voi ştiţi că părintele umblă prin comună după ajutor ca să facă 
biserica şi a venit şi pe la noi să ceară ajutor şi maică-mea i-a spus: „Părinte, când o veni 
băiatul meu cel mare de la plug, o să vorbesc cu el şi cred că o să vă ajutăm”. Ce ziceţi, putem 
noi să mergem să îl ajutăm pe preot? Toţi am fost de acord să-l ajutăm. A doua zi i-am spus 
părintelui hotărârea noastră şi, în zilele următoare, ne-am şi dus în centrul comunei, unde era 
clădirea, fiecare cu ce am putut şi în două săptămâni clădirea a fost transformată. S-a pus 
duşumea, s-a făcut altarul şi într-una din duminici s-a sfințit şi s-a slujit sfânta liturghie. Părintele, 
în predica sa, a adus mulţumiri Domnului Nicolae Ciolacu şi tuturor camarazilor lui, legionari, 
că au venit toți ca unul, cu lopeți, cu căruțe, cu instrumente, cu bani, s-au au muncit cu braţele şi 
s-au ostenit ca să isprăvească această sfântă lucrare care este biserica noastră. Bunul Dumnezeu 
să le ajute, lor şi famiilor lor, şi să le răsplătească pentru această foarte frumoasă faptă . 
Mamele noastre au fost mândre de noi, s-au bucurat foarte mult şi ne-au lăudat. 


Marsul Silistra-Carmen Silva 


E vara anului 1936, s-a dat o circulară de către sediul legionar județean că se va face un marş 
Silistra-Carmen Silva. Cei care vor să ia parte la acest marş vor pleca din comune, în grup sau 
câte unul, şi se vor întâlni la mănăstirea Dervent, lângă Dunăre. Durata taberei va fi între 1 şi 20 
august. 

Din comuna noastră am plecat numai eu, iar din satul Ghiurghecic au plecat doi camarazi: 
Apostol Tănase şi Dumitru Lugorciu. Am plecat pe jos toţi trei pe la ora patru după masă şi am 
ajuns la mănăstire unde am aflat încă doi camarazi, care aşteptau şi ei. După o oră de aşteptare a 
sosit şi grosul trupei, în frunte cu camaradul Spiru Bujgoli, care ne-a condus până la tabăra 
Carmen Silva. 

S-a format o coloană de 50 de legionari şi în seara aceea am dormit mai sus de mănăstrire, 
într-o mirişte, că era vară şi cald. La patru dimineaţa, cu noaptea în cap, ne-am încolonat şi am 
pornit spre Carmen-Silva. Am mers toată ziua şi noaptea, pe la ora zece, am ajuns în comuna 
Viişoara şi am dormit la părintele Chivu, care era şi el legionar şi cum se ştie, a fost împuşcat în 
prigoana lui Armand Călinescu. A treia zi am ajuns la lacul Techirghiol, unde am făcut toţi o baie 
bună. Din nou încolonarea şi după puțin timp ne-am apropiat de tabără. Pe drum vorbeam toţi de 
Căpitan şi ne întrebam dacă o fi în tabără, dacă o să-l vedem, oare cum arată. Bujgoli, văzându-ne 
frământările noastre şi, cum îl văzuse pe Căpitan de multe ori, i-a făcut o scurtă 
prezentare:Căpitanul este înalt şi drept ca bradul, are ochii ageri şi pătrunzători. 

Nu după mult timp ne-am apropiat de tabără. Cu vreo 50 de metri înainte de intrarea în 
tabără, Bujgoli a comandat cântecul Ştefan Vodă al Moldovei. Am intrat în cazarma legionară 
printre corturi, până pe platoul unde ne aştepta Căpitanul. Bujgoli a comandat poziţia de drepți şi 
a dat raportul Căpitanului. Căpitanul, după ce a dat mâna cu Bujgoli, a trecut pe lângă fiecare 
dintre noi şi pe fiecare ne-a privit drept în ochi, apoi i-a zis lui Bujgoli, dacă se simte careva rău 
sau are vreo durere, să-i ducă la infirmerie şi după infirmerie să treacă toţi pe la cortul Birou 
Arhiva. După aceea Căpitanul a mulțumit organizaţiei judeţului Durostor pentru alimentele aduse: 
câțiva saci de fasole, câteva putini cu brânză, untură şi bani. Atunci Căpitanul a mai spus: Noi am 
adus aici o sută de copii de mineri la odihnă la tabăra Carmen Silva şi apreciem gestul lăudabil 
al județului Durostor; dacă ar face şi alte judeţe la fel, să ne aducă alimente, noi am putea sămai 

aducem încă o sută de copii de mineri, ca să se bucure şi ei de razele soarelui aici pe plajele 
Mării Negre. După aceea, Căpitanul ne-a mulțumit şi ne-a felicitat pe toți. 

în timpul acela, domnul general Cantacuzino-Grănicerul tocmai ieşise din cortul 
Căpitanului şi urca dealul deasupra taberei. Uitându-şi umbrela, Căpitanul a chemat un camarad 
să i-o ducă. Era un om mărunt, îmbrăcat în haine albe şi avea o mică bărbiță. Generalul era 
inspectorul taberelor legionare şi venise la Carmen Silva să se întrețină cu Căpitanul şi pleca 
acum mai departe la inspecţie în ţară, căci în vara anului 1936 existau 50 de tabere legionare. 

Drumul de la Silistra până la tabăra Carmen Silva l-am străbătut în două zile, cam 140 de 
km. şi mai bine. O parte dintre camarazi făcuseră bătături la picioare, printre care eram şi eu; ne- 
am dus la infirmerie, unde ne-au pansat şi după aceea la cortul Biroul Arhivă. Aici ne-am scris 
numele şi câteva date din biografia noastră, de câţi ani suntem legionari şi prin ce prigoane am 
trecut fiecare. Unii dintre camarazi fuseseră prin închisori câte şapte, opt luni, iar alţii câte un an 
sau chiar mai mult; fuseseră bătuţi şi chinuiţi de poliţie. Mă uitam la ei cu admiraţie şi respect. 

Când mi-a venit şi mie rândul, eu nu prea aveam multe de spus, doar că am fost arestat la 
postul de jandarmi numai pentru trei zile şi nici măcar nu mi-au dat o palmă, ci am fost înjurat şi 
au strigat la mine că sunt bolşevic. Acum îmi ziceam în gândul meu cu părere de rău, ce bine era 
să fi făcut închisoare măcar câteva luni şi să fi luat o bătaie zdravănă,; atunci puteam să zic şi eu 
cât de cât că sunt luptător, dar aşa ce sunt? 


Viata legionară în tabără 


D= ce am terminat cu datele personale la arhivă, Bujgoli, la ordinul Căpitanului, ne-a luat 
pe toţi şi ne-a plasat în corturile de unde plecaseră cu o zi mai înainte camarazii bucovineni. 

Seara, prin corturi era multă veselie, multă animaţie, unii purtau diferite discuții, alții 
cântau cântece legionare sau populare. în fiecare zi, timp de 24 de ore, doi legionari făceau de 
serviciu, unul de planton şi altul ca ofiţer de serviciu. Studenţii făceau serviciu de planton, iar 
titrații şi gradele legionare ca ofiţeri de serviciu. 

Cel cu serviciul de planton trecea dimineața printre corturi şi suna deşteptarea cu un fluier, 
iar după câteva minute suna scularea. Atunci fiecare ne duceam repede unii la mare, alții la 
spălător, ne spălam şi după aceea ne duceam pe platou, ne încolonam fiecare la judeţul său şi 
formam cu toţii un front compact. Cifra celor prezenți varia între 800 şi 1.000 de legionari, 
variaţia era cauzată de plecarea şi venirea legionarilor la tabără. Numărul celor care plecau nu era 
totdeuana egal cu a celor ce veneau. 

După câteva minute venea Căpitanul de la cortul său, iar ofițerul de serviciu comanda: 
Gardă, drepți! Pentru onor înainte! leşea în faţa Căpitanului, la o distanţă de 3-4 metri, şi spunea 
cu voce tare: Trăiască Legiunea, Trăiţi Căpitane, tabăra legionară Carmen Silva, cu un efectiv 
de atâția legionari în front, sunt gata şi aşteaptă ordinul dumneavoastră. Căpitanul spunea: Bună 
dimineaţa!, iar noi, tot frontul, răspundeam: Trăiască Legiunea, Trăiţi Căpitane!. 

Apoi un camard spunea cu voce tare Tatăl Nostru, după care ofițerul de serviciu comanda 
pe loc repaus. în faţa frontului, Căpitanul cu cei doi legionari care erau ofiţeri de serviciu luau o 
serie de hotărâri. Tot în acest moment se schimbau cei doi legionari ca ofiţeri de serviciu şi se 
investeau cu comanda şi cu ordinea în tabără pe următoarele 24 de ore alți doi legionari. Eşarfa 
era predată celor doi ofiţeri care luau în primire. Tot în acest moment se repartizau şi legionarii 
necesari la diferite munci. 

La bucătărie se numea o echipă de fete, care se schimbau cu echipa care a fost de serviciu, 
şi se numeau câțiva camarazi pentru ajutor la bucătărie şi ca să aducă apa potabilă cu sacaua din 
comuna Tuzla, care era la 4 kilometri distanță de Carmen Silva. Sacaua era trasă de o măgăriță şi 
un măgăruş. 

Se numeau câțiva camarazi pentru poliția legionară, îmbrăcați în uniformă legionară, 
cămaşă verde, centură cu diagonală, iar la braţ banderolă pe care era scris: Poliţia Legionară. 
Aceştia patrulau prin oraşul Carmen Silva şi împrejurimi şi, dacă găseau legionari fără permis, îi 
duceau la raport la ofițerul de serviciu, sau dacă era vreun caz grav, era dus la raportul 
Căpitanului. Se numea apoi o echipă de legionari care făceau de pază noaptea în jurul taberei, iar 
un legionar făcea de pază la cortul Căpitanului. Se numea un legionar curier pentru aducerea 
corespondenței de la poştă. La bucătărie erau repartizați mai mulți la munci mai grele, cu 
cazanele, sau la făcutul mămăligii, care se făcea într-un ceaun mare cât roata carului. Pentru asta 
erau aleşi doi legionari dibaci la făcutul mămăligii, care mestecau cu două făcălețe mari. Când era 
gata, mai veneau încă vreo câţiva camarazi care prindeau ceaunul de margini şi răsturnau 
mămăliga pe o masă mare. 

Tot acum se schimbau ofiţerii de serviciu şi preluau alţii pentru următoarele 24 de ore. Ca 
încheiere, se cântau două-trei cântece legionare şi Căpitanul se retrăgea la cortul său, iar noi 
plecam la corturile noastre, ori prin tabără. Uneori, ofiţerul de serviciu comanda: Gardă, drepți! 
înapoi, rupeți rândurile, marş!, iar noi tot frontul, după ce săream câțiva paşi înapoi, strigam: 
Trăiască Legiunea şi Căpitanul! După puţin timp, se anunţa masa de dimineaţă cu ceai, pâine şi 
brânză. Mămăliga se servea de obicei la masa de prânz, iar uneori şi seara. Masa se servea în 
cazarmă, în aer liber, fiindcă nu era nici o clădire, decât numai corturi, iar mesele erau făcute din 
scânduri lungi, bătute pe ţăruşi. în loc de scaune erau iarăşi scânduri bătute pe țăruşi şi aşa se 
servea masa simplu şi natural, de la ţăran până la profesor universitar. 


Obiecte pierdute 


C7 în mijlocul taberei, pe platou, era aşezat un fel de rastel din scânduri, înalt cam de doi 
metri, cu mai multe policioare. Pe policioare erau expuse obiecte ca: bricege, ochelari, 
ceasuri, unele chiar din aur, portmonee cu acte şi unele chiar cu bani în ele, toate găsite de 
legionari sau de poliția legionară, când patrulau dis de dimineață pe străzi sau prin împrejurul 
oraşului. Toate erau puse pe policioare, sau atârnate în cuişoare, cu o etichetă pe care era scris 
locul unde au fost găsite, şi dacă cineva îşi recunoaşte obiectul găsit, poate să-l ridice. Acest lucru 
m-a impresionat foarte mult, mă uimea gândul că încă de pe acum se năzăreşte în zare o ţară fără 
furturi, fără hoţi, un stat nou, cum îl vedea Moţa, „ca soarele sfânt de pe cer”. 


Mama lui lon Caratânase 


T” atunci am văzut şi am cunoscut pe mama lui Ion Caratănase. Această mamă a venit să dea 
ajutor la bucătărie, adusă şi protejată de Căpitan. Era o femeie brunetă, de statură mijlocie şi 
avea între 50 şi 55 de ani. La bucătărie erau repartizate mai multe fete studente pentru curățatul 
cartofilor, a zarzavatului etc. Era multă glumă şi veselie şi se făcea haz de te miri ce, dar mama 
lui Caratănase era totdeuna supărată, tristă şi abătută. După cum se ştia, fiul ei, tânărul avocat Ion 
Caratănase, în vara aceea, după pedepsirea trădătorului Mihai Stelescu, a fost întemnițat la 
închisoare grea, aşa că avea motiv să fie supărată şi tristă. Fiindcă noi cu cortul nostru eram 
aproape de bucătărie, de multe ori o priveam, iar unii camarazi spuneau: uitați-vă măi la mama 
lui Caratănase, cum umblă toată ziua şi lucrează fără să scoată vreun cuvânt. O compătimeam 
cu toţii de parcă ar fi fost mama noastră. De fapt şi fetele o iubeau foarte mult, cum vedeau că 
duce vreo găleată plină, se repezeau şi i-o luau din mână. 

Trâădătorul Mihai Stelescu 


Lai 


E cortul nostru eram zece legionari şi seara, până la culcare, aveam fel de fel de discuții. într-o 
seară, unul dintre ei a spus: Camarazi, ştiţi voi că trădătorul Mihail Stelescu a fost împins să îl 
omoare pe Căpitan? Astfel el a pus la cale o stratagemă şi a deghizat trei indivizi, un preot, un 
învăţător şi un muncitor, care să-l asasineze pe Căpitan. Şi aceasta prin cea mai mişelească şi 
urâtă cale. Aceştia urmau să-i strecoare otrava în mâncare sau în paharul cu apă. 

Dar, după cum ştim, Căpitanul sfidează moartea şi nu a luat în seamă aceste zvonuri. 
Umbla peste tot fără pază, se ducea uneori la infirmerie, alteori la bucătărie, gusta mâncarea şi 
totdeauna spunea că este bună, lăudând pe bucătari. Numai când pleca afară din tabără, prin oraş, 
pentru ceva treburi necesare taberei, numai atunci era însoțit de Dumitrescu-Zăpadă, care mergea 
în urma lui cam la zece metri şi avea la şold un revolver. 


Repararea unui drum 


| sa dimineaţă, după ce am luat ceaiul, toţi legionarii din tabără am luat lopețile şi cazmalele 
şi ne-am încolonat în front. Comanda a luat-o însuşi Căpitanul şi am pornit în marş spre oraşul 
Carmen Silva. După ce am intrat în oraş şi trecând prin dreptul unei case, de la o fereastră de sus 
de la etaj, o persoană l-a strigat pe Căpitan şi el a rămas să stea de vorbă cu acea familie. Cineva a 
luat comanda co-loanei şi, cu cântecul Ştefan Vodă al Moldovei, am trecut prin oraş până am 
ajuns de cealaltă partea a lacului Techirghiol. Aici erau unii căruțaşi săraci, care încărcau nisip în 
căruţe. Căruţele erau trase de câte un cal şi urcau până sus pe panta drumului abrupt şi plin de 
gropi. Ei nu aveau nici un fel de venit, vindeau nisipul pentru existența fami-liilor lor şi pentru ei 
era o imposibilitate să repare drumul. 

Noi am venit aici tocmai pentru treaba asta şi, organizându-ne în echipe, ne-am apucat să 
tăiem acel mal abrupt, să umplem gropile, să lărgim drumul şi să-l netezim. Cam după o oră a 
venit şi Căpitanul, s-a urcat deasupra malului, s-a uitat peste poziţia locului şi a spus: Cam pe aici 
trebuie să fie drumul, aici trebuie să fie muşuroiul şi a strigat la un camarad să-i aducă o cazma. 
Ne-am repezit câțiva camarazi să-i dăm cazmaua, dar eu am fost cel mai iute, am ajuns primul 
lângă Căpitan şi i-am dat cazmaua. în timp ce Căpitanul făcea un mic muşuroi, eu îmi ziceam, în 
gând, ce fericit aş fi dacă aş putea să mă ating de hainele Căpitanului. Aveam credinţa că, dacă 
mă voi atinge de hainele Căpi-tanului, voi căpăta puteri nevăzute de mare luptător. Aşa am şi 
făcut. Când să-mi dea Căpitanul cazmaua, în timp ce el se uita pe unde mai trebuie să fie alte 
muşuroaie, eu m-am apropiat aşa de mult de Căpitan încât am reuşit să mă ating de hainele lui. 
M-am bucurat aşa de mult că m-am atins de hainele Căpitanului, încât mi s-a părut că a trecut 
ceva ca un curent prin mine. După ce am luat cazmaua, Căpitanul a spus: Camarazi, vom face din 
acest drum plin de gropi un drum bun şi practicabil, ca să nu-şi rupă bieții cai picioarele. 

Din nou a plecat Căpitanul, iar noi ne-am apucat să tăiem malul, să astupăm gropile şi să 
netezim drumul porţiune după porțiune. Dar curând ne-a venit masa, hrană rece, pâine cu 
mezeluri. Am terminat de mâncat şi ne-am băgat în apă să ne răcorim puţin, căci era căldură 
mare. Când a venit Căpitanul şi ne-a văzut în apă, ne-a zis: Fiţi atenţi, care nu ştiţi să înotaţi staţi 
mai la mal şi să faceţi următoarea operaţie: vă scufundaţi în apă cu ochii deschişi, odată sau de 
mai multe ori, fără să vă ştergeţi până se vor svânta ochii. Apa Techirghiolului este foarte 
tămăduitoare pentru ochi. Şi Căpitanul a plecat din nou, iar noi ne-am apucat de munca noastră. 

Acuma ne era sete şi cineva trebuia să meargă să aducă apa. Ne-am ales trei inşi şi cu 
nişte bidoane în mână ne-am dus la o distanță de vreo 400 de metri, la un conac care de jur 

împrejur avea vie şi care era donat de către domnul inginer Frunzescu pentru Mişcarea Legionară. 
Ne-am întors cu apa, iar ceilalți camarazi şi-au potolit setea. Pe la chindie ne-am încolonat şi, cu 
cântece legiona, am plecat către tabără. Am lăsat lopeţile Jos, unii dintre noi s-au dus în apa mării 
să se spele, căci tabăra era chiar lângă apă; alţii se plimbau pe plajă. Era tocmai timpul să se 
aducă apa pentru bucătărie, de aceea câţiva camarazi au plecat să aducă pe „Lupeasca” şi pe 
„Llamandi”, cum au fost botezați de înaintaşii noştri măgărița şi măgăruşul ei, care erau la păscut şi 
acum trebuia să fie aduşi şi priponiți. Un camarad de la bucătărie strigase mai înainte, să aducă 
mai repede pe „Lupeasca” şi pe „lamandi”. Unul dintre camarazi i-a atras atenția să nu mai 
spună la măgăriţă „Lupeasca”, fiindcă vă poate auzi Căpitanul şi vă pedep-seşte. El (Căpitanul) a 
oprit să se mai spună la măgăriță „Lupeasca” şi la măgăruş „lamandi”. Căpitanul avea cortul său 
aproape de bucătărie şi putea foarte bine să-i audă. Şi totuşi, când ştiam că nu e Căpitanul în 
tabără, când eram siguri că el nu ne aude, tot „Lupeasca” o strigam pe măgăriţă şi „lamandi” pe 
măgăruş. în vara aceea, în 1936, Căpitanul stătea foarte mult în cortul său, pentru că lucra la 
cartea Pentru Legionari, care a şi apărut în acea toamnă. 


Disciplina legionară 


upă ce luam masa de seară, fiecare ne duceam pe la corturile vecine şi ne întrețineam cu 

diferiți camarazi. în unele corturi se cânta, în altele se purtau diferite discuţii şi glume, iar la 
urmă era stingerea şi culcarea. Dimineaţa, după ce se făcea ziuă, din nou deşteptarea, spălarea şi 
apoi în front. Raportul Căpitanului, rugăciunea Tatăl Nostru, ce s-a făcut şi ce inițiative trebuiesc 
luate; după puţin timp urma masa de dimineaţă, din nou lopeţile, cazmalele, încolonarea şi, cu 
cântec înainte marş, plecam spre conacul Frunzescu la lucrarea începută pentru refacerea 
drumului. Se ştie că lucrul cu lopata şi cu cazmaua este o muncă grea, mai ales că era şi în toiul 
verii, când căldura era mare, zăpuşeala apăsătoare şi se transpira din abundență. Cu toate aceste 
piedici, se lucra cu elan şi cu mult entuziasm, cu atâta energie şi voie bună încât nici nu simţeam 
cum era tăiat şi dărâmat acel mal abrupt de pe coastă şi făcut un drum nou, netezit ca-n palmă. 
Toată aceea muncă s-a făcut fără nici un fel de mecanism, doar cu lopeţile şi cu cazmalele şi cu 
mecanismul din pieptul fiecărui legionar, pentru GARDă ŞI CăPITAN. Mă uitam la frunțile, la 
feţele şi la privirile tuturor, cum străluceau de bucurie şi entuziasm. Deşi majoritatea eram ţărani 
şi muncitori, între noi erau şi mulți titraţi: profesori, doctori, ingineri etc. Cu toată diferența de 
educaţie, nu se făcea nici o diferenţiere între legionari, ci toţi eram ca unul. Nu puteam să-mi dau 
seama de unde vine această putere de muncă, acea risipă de energie, de elan şi frățietate. într- 
adevăr, Căpitanul era înzestrat cu o mare putere de atracţie şi avea darul să strângă oameni în 
jurul său şi să le insufle cu tărie acel spirit de camaraderie care se cheamă disciplină legionară. 
Căpitanul avea maxima lui şi ne spunea: Mai bine este să trăim puţin în frăţie deplină şi unitate 
perfectă, decât să trăim mult timp certându-ne între noi. 


Pericolul iudaic 


p” anii 1935-36, toată presa românească era preocupată de peri-colul iudaic, deşi acesta a 
fost sesizat şi anunțat cu mult înainte de o serie de oameni cu mare ţinută morală şi 
spirituală, care erau luminați şi care au spus: Aceste hoarde iudaice, care au năvălit la noi în ţară 
sunt cu mult mai periculoase decât toate hoardele barbare, care au năvălit în trecut, pentru că 
hoardele barbare au năvălit, au prădat, dar au plecat. în schim hoardele acestea iudaice au năvălit, 

au prădat, dar nu au plecat. Hoardele iudaice sunt cu mult mai periculoase prin faptul că sunt 
conduse de Cahal, prin rabini. Aceştia au o experienţă milenară şi prin diferite metode şi chiar 
trucuri diabolice, cumpără suflete omeneşti cu arginţi sau chiar fac unele asasinate în momentele 
când ştiu că nu vor reuşi cu alte metode. Ei trec peste cadavre cu o uşurinţă diavolească. în 
momentul când s-au infiltrat într-o ţară frumoasă, bogată şi mănoasă, cu un popor paşnic, bun, 
blând, blajin şi pe deasupra şi CREŞTIN, aceste hoarde nu precupeţesc nimic pentru a-şi atinge 
ținta. Acest popor primitor de oaspeţi, îngăduitor cu toţi cei ce vin aici, primindu-i ca pe 
aproapele lor, acest popor nu este altul decât poporul român, iar hoardele iudaice, după ce 
invadează această ţară bogată şi mănoasă, primesc sfaturi din nou de la Cahal prin rabinii lor, care 
îi îndeamnă şi le spun: Vedeţi ce pradă bună aveţi, nu zăboviți, devoraţi-o repede şi cu spor până 
nu prind de veste acei spurcaţi de goimi. Atunci când vor vrea să ia măsuri în contra voastră, are 
să fie prea târziu pentru ei şi voi veți fi aşa de puternici încât măsurile lor de apărare vor fi 
zadarnice. Deci voi să cuceriţi tot comerțul şi industria, toată economia ţării să fie în mâna 
voastră şi să mai ştiţi un lucru, că în țara aceea sunt multe cozi de topor. Acele cozi să fie în 
mâna voastră, astfel îi loviți în cap (inteligenţa). Când veți avea toate aceste elemente în mâna 
voastră, veţi conduce liniştit şi fără nici o teamă. Şi iarăşi vă mai spun: Să nu uitaţi un lucru de 
principiu: ţinta voastră să fie mereu aceea de a vă înmulți şi de a acapara cât mai multe bunuri. 
Voi ştiţi cum scrie la Talmudul nostru, că noi trebuie să cucerim lumea şi să o conducem. Și într- 
o bună zi o să vă dați seama că noi vom conduce lumea din ţara unde curge lapte şi miere, 
Canaanul făgăduinţei şi Palestina cea nouă (Moldova, Bucovina, Maramureş, Galiţia, Rutenia 
etc.). Noi vom începe să conducem acea ţară şi tot pământul după legile noastre şi după 
protocoalele înțelepţilor Sionului. 

Cam în felul acesta scriau ziarele de atunci, foarte agitate şi alarmate de pericolul iudaic. 
Erau ziare de dreapta şi de centru, care iroseau multă cerneală cu problema jidovească, spunând 
că sunt un pericol şi trebuiesc daţi afară, dar nimeni nu venea cu o soluţie mai precisă, când şi 
cum să fie daţi afară. 


Harta iudaică 


La 


|i presa românească din acea vreme, în unele reviste şi ziare au apărut nişte hărți, cu săgeți care 
indicau stratagema Cahalului. După săgețile de pe hartă puteai să deduci de unde pleacă 
hoardele iudaice şi pe unde năvălesc în noua Palestină, pe care au ales-o să se aşeze definitiv şi 
pentru totdeauna. Săgeţile arătau că au plecat din Franţa, au năvălit în Polonia, în Galiţia şi de aici 
au năvălit în Bucovina pe la Suceava, au trecut prin toată Moldova până la Galaţi. De la Galaţi 
săgețile mergeau spre malurile Mării Negre şi de aici peste apă, uşor puteau lua legătura cu 
Palestina cea veche, de unde Cahalul vrea să conducă omenirea întreagă. După metodele 
necinstite şi satanice ale Cahalului, repede au căzut în mâna jidanilor oraşele din Bucovina şi 
Moldova, apoi până la Bucureşti. La ora aceea tot comerțul, industria şi toată economia țării se 
găseau în mâinile jidanilor. Mulţi ziarişti îşi puneau întrebarea: când au năvălit aceste hoarde 
iudaice într-un număr aşa de mare în ţara noastră? în presă s-au dat nişte date istorice şi anume: 
între 1764 şi 1766, pe pământul Mănăstirii Neamţ s-au aşezat câțiva jidani, unul lângă altul; la 
Târgul Frumos, au apărut în 1755 două cârciumi jidoveşti şi câțiva jidani prin târg, iar la 1775, pe 
ținuturile Cernăuţiului, prin scurgere din Galiția, au ajuns la un număr de 780-800 de familii 
jidoveşti. Pe la 1840, în Cernăuţi şi în toată Moldova apar zeci de cârciumi jidoveşti, aşezate una 
lângă alta, care făceau rachiu din cartofi şi din felurite otrăvuri. După unele calcule ale presei de 
atunci, marea năvală a jidanilor la noi în ţară a început cam de la anul 1800 încoace, încât în 
1935-1937 au ajuns să fie la un număr impresionant de două milioane şi jumătate de jidani. Multe 
ziare de atunci anunțau că ţara noastră se află în fața unei primejdii naţionale şi că pericolul iudaic 

trebuie stăvili, că guvernul are datoria să ia măsuri şi să-i dea afară pe jidani din ţară. Dar 
guvernelor de atunci nu le păsa de pericolul jidovesc, pentru că erau în cârdăşie cu ei, ajuntându-i 
şi apărându-i pe jidani. Redau aici şi părerile unor ziarişti vânduți jidanilor. Unii spuneau că 
plecarea jidanilor din ţara noastră ar fi o problemă foarte grea din mai multe motive. Noi, 
românii, pe lângă că nu ne pricepem la comerț şi industrie, atunci când jidanii vor pleca şi îşi vor 
retrage tot capitalul, ţara o să fie aşa de stoarsă şi secătuită încât se poate produce un haos din care 
nu se ştie cum se va putea ieşi. Alţii ziceau că pe jidani nu putem să-i dăm afară pe motivul că ei 
nu vor să plece şi că, pe lângă faptul că au toată economia țării în mâna lor, mai sunt şi unii 
demnitari suspuşi care îi apără şi îi susțin. Aşa că în presa de atunci se scria destul de mult pro şi 
contra dării lor afară din țară, dar nimeni nu venea cu o soluție bună, rezolvabilă. 


Sedinte legionare la Carmen Silva 


âmbătă după masă veneam de la lucru mai devreme în tabără, lăsam uneltele şi lopețile jos şi, 

după ce ne spălam, unii ne duceam în corturi şi ne mai odihneam puţin, alții se plimbau pe 
platou ori pe plajă şi după puţin timp ofiţerul de serviciu suna din fluier încolonarea şi însuşi 
Căpitanul lua comanda: Gardă, drepți! înainte marş! şi o luam pe sub coastă, pe lângă mare, cam 
la 200 de metri la vale, acolo ne opream. în partea dreaptă, pe coastă, era o mică întin-dere ca o 
găvană, acolo ne aşezam jos pe iarbă, în timp ce Căpitanul stătea în partea de jos, în picioare, şi 
începea să ne vorbească. Ni se adresa cu cuvântul: Camarazi şi ne comunica veşti din ţară precum 
şi din afară, apoi continua cu informaţii privind activităţile legionare. Odată Căpitanul a spus 
următoarele: Azi dimineaţă am cetit în ziarele de la Bucureşti că un grup de cinci indivizi, dintre 
care unul co-manda, toți îmbrăcaţi în uniformă legionară, defilând, s-au dus la casa lui Virgil 
Madgearu. S-au oprit în faţa casei, şeful echipei a comandat drepți şi a zis: ,, Virgil Madgearu, vă 
anunțăm, din ordinul înaltului Comandament, că veți fi pedepsit fiindcă sunteți considerat ca 
duşman al Mişcării Legionare”. Din nou comanda la stânga împrejur şi au plecat. Căpitanul a zis: 
Nu încape îndoială, ori sunt nişte derbedei, ori sunt agenţi provocatori ai siguranței statului. 
Această faptă nu trebuie să ne descurajeze. Dar la toamnă, a continuat Căpitanul, dacă au fost 
legionari, îşi vor primi pedeapsa meritată. După aceea, Căpitanul ne-a vorbit despre presa din 
vremea aceea, că nu se mai scriu articole de fond cu mult miez şi cu mult înţeles ca mai înainte, 
dar în schimb au apărut o grămadă de fițuici. Acestea sunt pline numai cu titluri bombastice, cu 
nişte litere cât o şchioapă de mari, încât oamenii nu mai iau un ziar să citească un articol de fond, 
ci iau o fiţuică de aceea din care citesc titlurile şi restul nu-i mai interesează. Ori în presa 
legionară nu trebuie să se scrie în felul acesta şi a dat o serie de indicații cum trebuie să se scrie în 
presa legionară. La urmă, Căpitanul a zis: Cine are de pus vreo întrebare sau are vreo 
nelămurire, pe cât e posibil voi răspunde. După câteva clipe, trei sau patru ziarişti legionari s-au 
sculat şi au întrebat: Căpitane, cum vedeți problema jidovească, fiindcă toată lumea românească 
este alarmată de pericolul iudaic. La ora actuală, în ţara noastră sunt două milioane şi jumătate 
de jidani şi aceştia au acaparat comerţul, industria şi toată economia ţării. După unii, jidanii 
trebuie daţi afară din ţară, că ne ameninţă neamul, după alții, că nu putem să-i dăm afară din 
fară, fiindcă pe lângă că au toată economia în mâna lor, au şi tot capitalul ţării. în altă ordine de 
idei sunt mulți demnitari sus puşi, care îi apără şi le susțin interesele. Care este opinia 
dumneavoastră? 

Căpitanul a spus: Multă lume ne confundă pe noi, ei îşi închipuie că îi vom strânge pe 
jidani şi cu ghioaga din spate îi vom mâna ca pe o ciurdă de vite, îi vom da afară din ţară. 
Greşeală. Problema o văd cu totul altfel. La o biruinţă legionară jidanii vor pleca iute, cum 
pleacă glonţul din puşcă. Dar noi trebuie să fim pregătiţi pentru aceasta şi vom pune repede pază 
la fruntarii, să nu-i lăsăm să plece pentru că trebuie să îi judecăm pentru cât rău au făcut ei 
neamului nostru românesc. Ştiţi din istorie când s-au infiltrat în Egipt şi i-au dus pe egipteni la 

sapă de lemn; la un moment dat egiptenii s-au răsculat şi i-au pus pe jidani la munci grele. 
Văzându-se puşi în pericol, s-au organizat şi într-o noapte au fugit din Egipt, lăsând în ruină o 
fară atât de bogată la acea vreme. Au fugit pentru că jidanii sunt singura naţiune care fuge de 
muncă. Ei sunt nişte paraziți care trăiesc din munca altora. Pe jidani pune-i la muncă şi ei fug 
singuri. Şi dacă au plecat noaptea din Egipt, fiind urmăriți de armata egipteană, au ajuns la 
Marea Roşie şi acolo au dat cu toiagul şi au trecut Marea Roşie. Au dat ei cu toiagul în Marea 
Roşie şi odată o să dea şi în Marea Negră. Fram cam o mie de legionari atunci la şedinţă şi 
deodată s-a pornit un hohot de râsete care a durat ca la un minut. Făceam haz de gluma făcută de 
Căpitan, cum că jidanii vor da cu toiagul şi în Marea Neagră. Şi cu aceasta şedinţa legionară a 
luat sfârşit. 


Studentii din Polonia 


(Q eiti naționaliste din Polonia au auzit din presa lor şi din alte surse că în România 
există o mişcare care se cheamă Garda de Fier şi care a înfiinţat prin ţară multe tabere de 
muncă voluntară. în acele tabere se fac diferite reparații la şosele, poduri, diguri pe lângă ape şi 
multe altele. Ajută copii săraci, orfani, văduve sărace şi bolnave şi zidesc chiar şi biserici. Şi că în 
această organizaţie, Garda de Fier, nu sunt numai studenţi înscrişi, ci iau parte şi foarte mulţi 
profesori, ingineri, preoţi, doctori, generali şi colonei din armată, moşieri şi chiar prinți. Aceşti 
intelectuali lucrează alături de ţărani şi muncitori la diferite tabere de muncă prin ţară, sub 
comanda unui tânăr intelectual. Toţi se supun la o disciplină din convingere proprie, încât sunt 
gata să se sacrifice pentru acest tânăr, pe care l-au numit Căpitan şi care se numeşte Corneliu Z. 
Codreanu. 

Deci în România, la ora aceasta, s-a petrecut un fenomen de mare anvergură. După cum 
ştim şi noi din presa noastră, şi pe polonezi îi năpădiseră jidanii, nu numai în Galiţia, ci au 
împânzit toată ţara. Tot comerţul şi economia ţării erau pe mâna jidanilor. Deci ei sufereau chiar 
mai rău decât noi românii din cauza jidanilor. într-una din zile, pe când noi legionarii ne găseam 
la lucru la drumul de la Techirghiol, am văzut în zare că spre noi venea un legionar. Unii, care 
ştiau mai bine rostul din tabără, au zis: este curierul de la tabără care ne aduce vreo veste, şi aşa a 
fost. în câteva minute a sosit lângă noi şi ne-a spus să ne încolonăm repede şi să ne ducem în 
tabără că a sosit din Polonia un grup de studenţi cu profesorii lor. Au venit să ne viziteze tabăra 
de la Carmen Silva. Repede ne-am încolonat şi am pornit spre tabără, unde am intrat cântând 
Ştefan Vodă al Moldovei. 

Studenţii şi profesorii polonezi erau pe platou şi se întrețineau cu Căpitanul şi cu legionarii. 
în acel moment ni s-a spus să luăm tărgile şi să facem o demonstraţie de muncă voluntară. Fiecare 
dintre noi şi-a luat câte un partener şi începurăm demonstraţia. încărcam tărgile cu nisip dintr-o 
parte a taberei şi le descărcam de cealaltă parte a taberei. Demonstrația a durat cam o oră, după 
care am încetat munca şi am pus tărgile şi lopeţile jos. în tot timpul acesta, studenţii şi profesorii 
lor se între-țineau cu Căpitanul şi cu legionarii. Mai spre seară ne-am salutat unii cu alţii, noi 
folosind salutul legionar şi ne-am despărţit, după ce am făcut schimb de autografe şi adrese. 


Serbările legionare din tabără 


rupul legionar care venisem noi, conduşi de Spiru Bujgoli, am asistat la câteva serbări 
legionare dintre care am să redau câteva. într-una din duminicile din luna august, cu o zi mai 
înainte s-au făcut afişe legionare prin care se anunţa că pe ziua de 16 august 1936, în tabăra 

legionară de la Carmen-Silva vor fi mari sărbători şi un spec-tacol plăcut. într-adevăr, a doua zi, 
pe la orele zece, a venit multă lume de pe litoral şi chiar din Constanţa. 

De lângă apa mării începea o pantă spre terenul normal din jur şi din acea pantă, la planul 
Căpitanului, legionarii au tăiat o porțiune mai mare de teren, pe care l-au nivelat şi au făcut un 
platou. Acest platou a fost numit cazarma legionară. 

Toată lumea s-a aşezat deasupra platoului, pe iarba verde de pe coastă, taman cum se stă la 
teatru. Căpitanul a luat 200 de legionari lângă el jos pe platou şi i-a împărţit în două tabere. O 
tabără a numit-o „împăratul verde”, iar pe cealaltă „împăratul roşu”. Din cele două tabere s-au 
ales 100 de cai şi 100 de călăreți. Cei mai voinici erau caii, iar cei mai slăbuţi erau călăreţii. Apoi 
li s-a spus: călăreţii vor încăleca pe cai cu mâinile încrucişate la piept şi se vor bate numai cu 
coatele, în timp ce caii vor cuprinde picioarele călăreţilor ca să nu cadă în timpul bătăliei care se 
va da între cele două tabere. 

La comanda Căpitanului, toţi călăreţii s-au suit pe cai, adică fiecare în spatele camaradului 
său. Căpitanul stătea cu mâinile întinse între aceste două tabere, făcându-le semn să se apropie. 
Când s-au apropiat destul unii de alții, Căpitanul s-a retras şi lupta a început. Şi caii cu călăreții 
lor s-au repezit unii într-alţii ca berbecii. Se izbeau cu putere şi dădeau cu coatele cu mare curaj, 
exact ca la un război adevărat. S-a făcut o învălmăşeală şi o bătălie de toată frumuseţea. 

Au început să cadă caii cu călăreţi cu tot, în toate felurile, unii cădeau peste cap, alții pe 
spate, scene care de care mai frumoase şi interesante. La fiecare căzătură de cal şi călăreț publicul 
râdea cu hohote şi cu lacrimi. 

Ceilalţi legionari care nu am fost aleşi pentru acest joc, ne-am dat la o parte şi priveam ca 
spectatori. Eu m-am suit deasupra platoului, pe coastă, aproape de publicul venit din oraş. Lângă 
mine era o pereche de tineri, privind la luptele care se desfăşurau pe platou. După ţinuta lor şi 
după felul cum vorbeau, se vedea că sunt intelectuali şi păreau a fi din societatea înaltă. Tânăra 
doamnă îi spunea soțului său: Dragă, ia te uită, ce tânăr este domnul Corneliu Codreanu, 
Căpitanul, cum îi spun legionarii. Domnul acela, soţul ei, un bărbat extrem de elegant, i-a 
răspuns: Da, dragă, nu ştii că acum câțiva ani, dânsul şi-a luat doctoratul în străinătate. Cred că 
tânăra doamnă atunci l-a văzut pentru prima dată şi venise cu impresia despre Căpitan că va fi 
mai în etate, dar văzându-l acum, a exclamat: Vai, ce tânăr este domnul Corneliu Codreanu! 


Copii de minieri 


| doilea spectacol a fost executat de copiii de mineri aduşi de Mişcarea Legionară la Carmen 
Silva. Erau cam o sută de copii, între 9 şi 11 ani. în timp ce părinţii lor scormoneau în fundul 
pământului, la minele carbonifere din munţii Ardealului şi de pe valea Jiului, ca să-şi câştige 
existența pentru familiile lor, copiii lor se bucurau de razele soarelui de pe litoralul Mării Negre. 
Profesorul legionar educator, care era însărcinat cu educaţia copiilor în timpul taberei, i-a luat pe 
copii şi i-a dus la o distanţă de circa 200 metri depărtare de platoul unde era aşezată lumea. I-a 
pus pe toți într-o linie, cu un genunchi pe pământ, gata de start, şi le-a spus: veți alerga cu toată 
forța şi puterea şi care va ajuge primul, va fi felicitat chiar de către Căpitan. A numărat până la 
trei şi toți au sărit în sus şi au pornit-o la fugă spre tabără. Unii copilaşi erau îmbrăcaţi în 
costumele lor naţionale, cămăşuţe albe ca zăpada. Văzându-i alergând, aveai impresia că sunt 
nişte fluturaşi care zboară, cu cămăşuţele lor răsfirate în vânt. 
în primul moment toţi copiii mergeau pe aceeaşi linie, dar din ce alergau mai tare, coloana 
începea să se deşire şi unul dintre ei s-a desprins de toţi ceilalți şi ca o vijelie înainta spre tabără, 
fiind cu zece metri înaintea tuturor. Din când în când mai întorcea capul să se uite îndărăt, ca să 
vadă dacă ceilalți copii se apropie de el. 

Căpitanul, care stătea în mijlocul platoului şi urmărea fuga copiilor, când a văzut cu ce 
viteză vine primul copil, s-a potrivit în aşa fel ca şi când ar fi stat la pândă. în momentul în care 
câştigătorul s-a apropiat de linia de sosire, Căpitanul a deschis braţele, iar fericitul copilaş a 
nimerit drept în braţele Căpitanului. Dacă nu era Căpitanul să-l prindă, din marea viteză cu care 
alerga putea să cadă şi să se lovească. Din toţi copiii care au alergat, unul a rămas mai îndărăt, 
cam la 50 metri, şi nu mai alerga ci venea agale, încet, încet parcă era ruşinat de faptul că a ajuns 
să fie ultimul. Căpitanul a strigat: Care dintre copii e primul şi ultimul să vină la mine să-i felicit 
şi să-i cinstesc cu câte o bragă. Din nou publicul a râs cu hohote şi cu satisfacţie. în timp ce copiii 
îşi sorbeau băutura, Căpitanul a scos portmoneul şi a plătit braga. 

Un alt profesor legionar, a cărui nume nu îl mai ţin minte, a cântat din fluier şi din solzi de 
peşte mai multe cântece şi doine foarte frumoase din folclorul românesc, care au plăcut publicului 
prezent şi care l-a răsplătit cu aplauze îndelungate. După aceea s-a anunţat masa pentru toată 
lumea, oaspeţi şi vizitatori, cu preţ redus. Toţi cei din grupul nostru de legionari din Silistra, 
Durostor, am stat în tabără 20 de zile, după care ne-am întors fiecare la comunele noastre. îndată 
ce am ajuns în comuna mea Cociular, în prima sâmbătă seara am ţinut o şedinţă de familie 
legionară. Le-am vorbit camarazilor mei despre impresiile ce le-am câştigat despre Căpitanul 
nostru şi viaţa petrecută în tabăra legionară de la Carmen Silva. 


Marsuri legionare prin comune 


p ce am venit din tabăra legionară de la Carmen Silva, într-una din şedinţele legionare ne- 
am hotărât să facem nişte marşuri legionare prin satele vecine, dar pentru că toamna era 
aproape, am amânat acest proiect până ce fiecare îşi va pune la punct lucrurile din gospodărie. 
Trebuia cules porumbul şi semănat grâul şi alte mici treburi gospodăreşti pentru întâmpinarea 
iernii. După ce am terminat de cules porumbul şi de semănat grâul, atunci ne-am strâns din nou şi 
am hotărât ca în duminica următoare să facem acel marş. Duminică dimineaţa ne-am adunat în 
faţa sediului legionar, ne-am încolonat şi cu cântecul Ştefan Vodă al Moldovei am plecat spre 
comuna Cainargeaua Mică. Această comună era destul de mare, numărând cam o mie de familii, 
în majoritate bulgari şi turci. Românii care au fost împroprietăriți aici şi-au construit case noi la 
marginea comunei, iar lângă comună era un teren mare folosit ca livadă. După ce s-a terminat 
slujba la Biserică, ne-am dus la această livadă şi am început să cântăm şi să mărşăluim prin 
livadă. Făceam instrucţie legionară, stâng, drept, stâng, drept, unu, doi, trei, patru, că aşa număra 
Căpitanul când mergea în marş cu noi. 

Căutam să fac ceea ce am învăţat în tabăra legionară de la Carmen Silva. La urmă 
comandam: Gardă, stai, treceam în faţa plu-tonului de camarazi într-un fel de inspecţie. 
Continuam: Drepți, gardă la stânga, la dreapta, drepți, gardă, înapoi rupeţi rândurile, marş! şi 
toţi legionarii săreau câțiva paşi înapoi, strigând: Trăiască Legiunea şi Căpitanul! Toţi flăcăii din 
comună au venit ca să privească şi le-a plăcut foarte marşul nostru legionar. în frunte cu Mihai 
Egoveanu, ne-au rugat să mai venim la ei şi în alte duminici. Le-am promis că vom trece des pe 
la ei, apoi le-am vorbit camarazilor mei şi tinerilor din Cainargeaua despre serbările legionare de 
la Techirghiol şi mai ales despre Căpitanul nostru. 

Aici s-a format un cuib legionar, iar Mihai Ergoveanu a fost numit şef. Cainargeaua Mică a 
devenit un centru legionar foarte bun şi a dat camarazi minunaţi. Mihai Ergoveanu a fost un 
camarad energic, de acţiune şi de iniţiativă. Mai târziu am lucrat împreună în cadrul Mişcării 
Legionare, în special în prigoana generalului Ion Antonescu, când am avut activitate subversivă 
legionară. Prin luna octombrie, m-am sfătuit din nou cu camarazii mei să facem o vizită 
camarazilor noştri din satul Zornici, la camaradul Mihai Popescu. Dar de data aceasta frigul era 
prea mare şi am stat tot timpul în casă. Ne-am întreţinut în discuții şi am cântat cântece legionare. 
Le-am împărtăşit şi lor impresiile mele despre tabăra de la Carmen Silva, dar mai ales le-am 

vorbit despre Căpitan. Era noaptea târziu când ne-am salutat şi am plecat spre casă. Menţionez 
aici, cu mare durere în suflet, că acest Mihai Popescu, după venirea ruşilor în țara noastră în 1944, 
s-a înscris în partidul comunist şi a devenit unul dintre cei mai mari atei. Era împotriva credinţei 
bisericii şi mai ales împotriva preoților. Făcea aceste lucruri devenind foarte fidel partidului. 
Pentru aceste servicii el a fost numit în posturi importante în comună. 

După ce am terminat cu lucrările de pe câmp, de mai multe ori pe săptămână ne adunam la 
sediul nostru legionar, discutam şi ne informam citind ziare legionare, dar mai ales Libertatea. în 
acest ziar găseam multe informaţii despre Mişcare şi mai ales circularele Căpitanului. La urmă 
cântam mai multe cântece legionare, după aceea jurământul, închiderea şedinţei şi, salutându-ne 
cu salutul legionar, ne spuneam noapte bună şi Doamne-ajută, şi plecam fiecare la casele noastre. 

Ziarul „Libertatea ” 


| a abonat la ziarul Libertatea care era putătorul de cuvânt al Mişcării Legionare, îl 
primeam regulat şi îl citeam cu atenţie şi mult suflet. în Dobrogea, în comunele din judeţul 
Durostor, în vremea aceea nu aveau oamenii radio şi foarte greu auzeam veşti de prin ţară. Poşta 
aducea toate ziarele la primărie, iar eu trebuia să-l ridic personal. Eram nerăbdător să citesc 
ultemele noutăți. Mergând spre casă, am început să citesc pe prima pagină articolul părintelui 
loan Moţa. Acesta vorbea despre moartea fiului său Ionel Moţa. Dintr-o dată parcă mi s-au 
împleticit picioarele şi nu mai puteam merge. M-am întors îndărăt şi am plecat spre casa 
camaradului lancu Dumitru, unde am cetit ziarul mai departe. Durerea părintelui era aşa de mare, 
încât nu avea margini... El spunea: Când am auzit vestea că Ionel a căzut, un moment am rămas 
uluit, parcă o grămadă de pietre s-au prăbuşit peste mine, mi-au zdrobit inima, mi-au acoperit 
sufletul... Nu pot să redau articolul de atunci, dar ştiu că am rămas încremenit la ştirea că Ionel 
Moţa a căzut. Cuvintele Părintelui Moţa erau scrise cu atâta durere, încât oricât de tare ai fi fost, 
era imposibil să nu ţi se umezească ochii pentru o asemenea pierdere. Pentru noi legionarii, Ionel 
Mota era luceafărul dimineţii, aşa strălucea în inimile noastre. Aveam impresia că acuma totul s-a 
dus, totul s-a năruit. 

A doua zi, prin curier, am primit circulara şefului de judeţ prin care ni se cerea ca toţi 
legionarii care pot, dar în special şefii de garnizoană, să se prezinte la Silistra. De acolo se va 
pleca la Bucureşti, unde vom lua parte la înhumarea comandanților noştri, Ionel Moţa şi Vasile 
Marin, căzuți la Majadahonda, pe frontul din Spania, luptând împotriva comunismului ateu. 

A doua zi, ne-am strâns la sediul legionar din Silistra cam 130 de legionari conduşi de 
camaradul student Constantin Colimitra. Era iarnă şi ger mare. încolonaţi ne-am dus la Dunăre, 
care era îngheţată, şi ni s-a dat ordin să trecem dincolo pe gheaţă, înşirați la cinci paşi distanță de 
la om la om. Am trecut Dunărea şi ne-am dus la sediul legionar din Călăraşi. Ne-am petrecut 
noaptea dormind pe scaune şi care pe unde a putut. Spre dimineaţă, împreună cu camarazii din 
Călăraşi ne-am încolonat şi am plecat spre gară, unde erau pregătite vagoane speciale pentru noi 
legionarii. Ne-am urcat în vagoane cu cinci minute înainte de a pleca trenul. Toate geamurile s-au 
deschis şi cu mâinile întinse sub forma salutului legionar, am cântat: Plânge printre ramuri 
luna. 

Trenul s-a pus în mişcare şi spre seară am ajuns cu bine. Noaptea am dormit la căminul 
mediciniştilor din Bucureşti. Dimineaţa, cu noaptea în cap ne-am încolonat şi ne-am dus la 
Biserica Sfântul Ilie Gorgani. 

în faţa sediului legionar şi pe străzile din împrejurime erau co-loane de legionari veniţi din 
toate judeţele ţării. Corpurile neînsuflețite ale comandanților legionari căzuți în Spania erau 
aşezate pe catafalc în mijlocul bisericii. în cele patru colţuri ale sicrielor străjuiau comandanți 
legionari nemişcați, ca stanele de piatră. Au început să treacă toate judeţele în jurul catafalcului şi 
s-a format un şir care, de dimineaţă, a durat până la ora 11. Ne-am luat ultimul rămas bun de la 
comandanții legionari, aceşti eroi care s-au jertfit pentru Hristos. După cum spunea Moţa: Se 
trăgea cu mitraliera în obrazul lui Hristos. Puteam noi să stăm nepăsători? La orele 12 s-a 
format cortegiul funerar de pe Gutemberg. Carul funebru era tras de 85 de legionari din Orăştie. 
înaintea carului funebru mergeau peste o sută de preoți îmbrăcaţi în odăjdii, iar în urma carului 
mergeau familiile îndurerate. Toţi eram încolonaţi în rânduri de câte şase legionari, iar pe lângă 
caldarâm era un şir de legionari care se ţineau de mână pentru a menţine ordinea. Tatăl 
Căpitanului mergea cu copiii lui Ionel Moţa de mânuţe, apoi urmau gradele legionare, apoi 
coloana de vreo 50.000 de legionari în cămăşi verzi. Era un spectacol impresionant. 

O echipă de aproximativ 50 de studenți legionari, îmbrăcaţi civil, formau o echipă de 
cercetaşi. Aceştia, pentru ca să se cunoască între ei, purtau la butonieră parola Mişcării. Ei aveau 
misiunea să meargă înaintea cortegiului şi să cerceteze casă cu casă, bloc cu bloc, pentru ca să 

vadă dacă nu vor fi ceva indivizi suspecți, care să impieteze memoria eroilor noştri. O echipă de 
cercetaşi au descoperit la etajul de sus al unui bloc câţiva comunişti lângă o fereastră, care nu se 
ştie ce plănuiau. După o mică busculadă, i-au împrăştiat. Altă echipă de cercetaşi a zărit la 
fereastra de la un etaj a unui bloc doi inşi deghizați, care priveau de sus la coloana impresionantă 
de cămăşi verzi. Aceştia nu erau alții decât Carol al II-lea şi metresa lui, Elena Lupescu. Văzând 
că sunt recunoscuţi, s-au retras de la fereastră. 

Situaţia regelui a fost stabilită şi se ştia precis că era membru în francmasonerie, cu gradul 
32; iar colonelul Iuga Nicolae avea gradul 33, mare maestru de loji masonice şi şeful principal al 
lojei masonice române Steaua Dunării. 

După ce cortegiul a ajuns la Casa Verde, s-a făcut serviciul religios pentru odihna eroilor 
căzuţi. După înhumarea eroilor, mulți dintre cei prezenţi, printre care probabil erau şi membri din 
partidele politice, se aşteptau ca o mare cuvântare să fie ţinută de Căpitan. Dar Căpitanul, însoţit 
de generalul Cantacuzino şi ceilalți patru legionari rămaşi în viaţă după misiunea din Spania, s-au 
urcat la etaj şi au ieşit pe balcon. Ei s-au aliniat alături de Căpitan şi, cu mâinile întinse, au salutat 
miile de cămăşi verzi, iar noi toţi cei de jos am izbucnit în urale. Aceasta a fost toată cuvântarea şi 
tot discursul Căpitanului pentru eroii căzuţi. La urmă ni s-a spus să ne înapoiem în judeţele şi 
comunele noastre în cea mai perfectă ordine, linişte şi disciplină. 

Toţi legionarii au plecat la gară, unde fiecare s-a urcat în trenul care urma să-l ia în direcţia 
de unde a venit. Grupa noastră, odată ajunsă la Dunăre, am trecut pe gheaţă ca pe uscat, am ajuns 
la Silistra şi de aici am plecat fiecare spre comunele noastre. 

Prima sâmbătă seara, am ținut o şedinţă cu legionarii din garnizoană şi le-am povestit şi lor 
despre impresionanta adunare de la înmormântarea eroilor noştri căzuți în Spania. Le-am povestit 
despre zecile de mii de cămăşi verzi, despre cortegiul care se întindea pe o distanță de cinci 
kilometri, despre Căpitanul nostru şi despre comandanții întorşi din Spania, care s-au dus acolo să 
lupte contra comunismului. 

Propaganda electorală din 1937 


T vara anului 1937, am luat parte la propaganda electorală pentru alegerile din toamnă. Cum s-a 
desfăşurat lupta şi propaganda electorală din județul nostru Durostor, voi încerca să descriu în 
rândurile care urmează. 

Comandantul nostru legionar, Grigore Pihu, a venit din Bucureşti cu un grup de studenți 
chiar în oraşul Silistra, pentru propa-gandă electorală. A organizat o echipă cu care a plecat din 
Silistra spre satul Ceauta, unde au poposit şi au dormit peste noapte. Noi, legionarii din 
garnizoana mea, a fost anunțați printr-un curier să formăm o echipă de legionari şi să pornim spre 
satul Ceauta. Am format deci o echipă şi am pornit-o spre Ceauta, unde ne-am întâlnit şi ne-am 
salutat cu toţi camarazii care veniseră acolo. Și, cum se însera şi noaptea era aproape, ne-am dus 
pe la camarazii din sat unde am dormit. Dimineaţa, când s-a crăpat de ziuă, ne-am încolonat şi am 
plecat prin sate. Am trecut şi prin comuna mea, încolonaţi şi cântând Ştefan Vodă al Moldovei. 
Am ajuns şi prin faţa primăriei noastre, unde notarul Petcu şi primarul Mina Sima, mare liberal şi 
duşman de moarte al Mişcării, se uitau cu duşmănie, dar nu aveau ce să ne facă. Am trecut şi prin 
fața postului de jandarmi, dar nu au avut curajul să ne oprească, deoarece coloana de legionari 
începuse să se îngroaşe. 

Am mers mai departe şi, ajungând la marginea comunei Cainargeaua Mică, ne-am oprit pe 
o pajişte foarte frumoasă, cu iarbă verde. Au venit mai mulţi legionari cu căruțele lor, în frunte cu 
Mihai Ergoveanu, şeful garnizoanei. După câteva cântece, au venit toți sătenii să ne vadă şi să ne 
admire. Toţi legionarii ne-am suit în căruţe şi am plecat mai departe. Când ne apropiam de vreun 
sat, ne dam jos din căruţe, ne încolonam şi intram în comună cu cântece. Ne-am oprit în comuna 
Cainargeaua Mare, chiar în centru. Acolo era un fel de maidan, o întindere mare care era folosită 
ca piață, şi aici au venit o sumedenie de flăcăi legionari cu căruțe, în frunte cu Enache Perifan, 
şeful garnizoanei. Ne-am încolonat şi am plecat cântând, iar căruțele veneau după noi, urmându- 
ne îndeaproape. Jandarmii n-au avut curajul să ne oprească pe noi, coloana de legionari, dar când 
au ajuns căruțele în dreptul lor, le-au oprit, zicând: înapoi, nu aveți voie să mergeţi, trebuie să vă 
întoarceți| 

în timp ce căruțele stăteau pe loc, comandantul Pihu a dat ordin ca toată coloana să se 
întoarcă înapoi. Ne-am întors înapoi, am înconjurat căruțele şi pe jandarmi. Avocatul 
Alexandrescu, care fusese şef de județ până în vară, împreună cu Grigore Pihu, s-au dus şi i-au zis 
şefului de post: Domnule, dumneata dă-te la o parte ca să evităm un conflict foarte grav! 
Plutonierul a răspuns: Domnilor, am primit chiar acum ordin de la domnul prefect să vă opresc. 

Studentul Spiru Bujgoli, care era iute de fire, a dat ordin ca toate căruțele să-şi urmeze 
drumul, în timp ce jandarmii erau înconjurați tot timpul de studenţi ca nişte arestați. La urmă ne- 
am încolonat şi am plecat până la marginea comunei, unde ne aşteptau căruțele. Ne-am urcat în 
ele şi am plecat mai departe. 

Reşedinţa de plasă Bei Bunar, care se afla pe şosea, era în drumul nostru, şi vrând-nevrând, 
trebuia să trecem pe acolo. Jandarmii fiind anunţaţi că vine o coloană de legionari care va trece 
prin Bei Bunar, s-au concentrat, aşteptându-ne. Noi însă am fost înştiințați de curierul nostru din 
Bei Bunar. Comandantul Pihu a folosit o mică stratagemă şi nu am mai mers prin Bei Bunar, ci 
am ocolit, mergând pe un drum lăturalnic şi, ieşind undeva mai departe de comună, am intrat din 
nou pe şosea. Deci jandarmii au fost induşi în eroare. Nu ştiau unde să se concentreze ca să ne 
împiedice înaintarea. Noi ne-am continuat campania noastră, mergând drept spre Bazargic. Noi şi 
coloana de căruţe am mai mers pe şosea cam vreo cinci kilometri şi dintr-odată ne-am abătut la 
dreapta, pe un drum lăturalnic. Am ajuns într-un izlaz, unde s-a hotărât să facem popas. S-a scos 
hrană rece, brânză cu pâine, am mâncat şi am stat o jumătate de oră, până s-au odihnit caii, apoi 
ne-am suit în căruţe şi dă-i înainte! în jur de ora 12 am sosit în comuna Caragiat. 

Comuna era aşezată lângă o pădure, într-o regiune cu păduri multe. Am tras la marginea 
comunei, sub nişte copaci mari şi cu multă iarbă verde. S-a dat drumul la cai să pască şi s-au 
anunţat legionarii din sat. îndată a sosit o echipă de flăcăi legionari, plini de viaţă şi voie bună şi 
cu mult entuziasm. Ei ne-au adus pâine, mâncare şi tradiționala brânză românească. Comandantul 
Pihu a lăudat pe aceşti flăcăi veseli şi aşa de voioşi cum erau Gheorghe Cuţu Misa, Mihai 
Tutungiu, Gheorghe Sgura, Timu Pasata şi alţii. La urmă a venit şeful de post din comună cu doi 
jandarmi şi ne-a întrebat dacă avem voie să mergem prin sate cu o asemenea coloană. I s-a arătat 
autorizația pentru propagandă electorală şi restul timpului s-a întreţinut cu studenţii şi avocaţii 
noştri. 

După câteva ore de odihnă strict necesare pentru drumul lung pe care îl mai aveam de 
parcurs, lăsând şi caii să pască şi să se odihnească, am înhămat din nou caii, ne-am suit în căruţe 
şi am plecat. Le-am spus jandarmilor bună ziua şi ne-am despărţit oarecum în bune condiţii. 

După ce am mers o bucată de vreme, am ajuns în Curtbunar. Aici era plasă, cu judecătorie 
mixtă, cu trotuare pe străzi, semăna a orăşel. Am trecut noaptea pe acolo, acesta fiind poate 
motivul că nu ne-a ieşit nimeni în cale. Dar nu am ieşit bine din orăşel, că la câţiva kilometri de 
mers, în plină noapte, pe şosea ne-a ieşit în cale o patrulă de jandarmi. Stai! a strigat şeful de post 
şi ne-a oprit. Un individ răutăcios, a început să tipe, să se agite, că domnul prefect a dat ordin să 
ne întoarcă înapoi. Avocatul Alexandrescu i-a arătat şefului de post autorizaţia care ne dădea 
dreptul să facem propagandă electorală. După un shimb de cuvinte, s-a dat ordin căruţelor să 
pornească. Ne-am suit în căruțe şi am plecat mai departe, căci trebuia să ajungem în comuna 
Alfatar, o comună mare, de câteva mii de case. Târziu, după miezul nopţii, am intrat în comună. 
A fost anunţat şeful de garnizoană Iancu şi imediat au venit toţi legionarii şi ne-au încartiruit pe la 
casele lor, unde am dormit în noaptea aceea. Dis de dimineaţă, până încă nu se revărsaseră zorile, 
am fost anunțați prin curieri şi repede ne-am înhămat caii şi am plecat la drum. După ce am ieşit 
din comună s-a crăpat de ziuă. Ne-am dat seama că suntem urmăriţi şi căutau să ne împiedice de a 
mai continua drumul. 

Prefectura şi Legiunea de jandarmi anunțau mereu pe şefii de post de prin comune că o 
coloană de legionari cu căruțe, ba că au trecut prin Cainargeaua, ba că au trecut pe lângă Bei 
Bunar şi li se spunea că, din ordinul prefectului, să le oprească înaintarea şi să-i întoarcă înapoi. 
Dar printr-o stratagemă a comandantului Pihu, jandarmii ne aşteptau în comuna Chesegic, iar noi 
am apărut în comuna Caragiat. Ca să nu mai ştie unde să ne caute, noi am apărut în comuna 
Alfatar, unde am şi dormit cu o noapte mai înainte. De la Alfatar, şoseaua ducea drept la Silistra, 
dar înainte de a ajunge acolo, la o distanță de patru kilometri este comuna Calipetrova. Noi ne-am 
abătut la stânga şi am dat de un izlaz minunat, şes întins, cu multă iarbă verde. Am coborât şi am 
legat caii de căruţe, lăsându-i să pască, iar la ordinul comandantului Pihu ne-am aşezat toţi în 
careu. S-a făcut o dare de seamă şi au fost scoşi în faţa frontului Spiru Bujgoli, avocatul 
Alexandrescu şi Cuţu Mina, licenţiat în Academia Comercială. Comandantul i-a lăudat pentru 
vitejia cu care s-au purtat tot drumul şi le-a strâns mâna. La urmă a mulţumit tuturor legionarilor 
care au luat parte la acest marş şi în mod deosebit celor din comunele Cainargeaua Mică şi 
Caragiat, care au participat cu mult entuziasm, punând la dispoziţie căruțele cu care s-a făcut 
deplasarea. I-a felicitat şi le-a mulţumit din nou. Am cântat câteva cântece şi după aceea ne-am 
întors fiecare la casele lor. 


Tatar Armagia 


N: a trecut nici o săptămână că s-a organizat un alt marş spre oraşul Turtucaia. Trecând 
printr-o serie de sate şi comune, ţinta era Tatar Armagia, care era aproape de granița bulgară, 
cam la o sută de kilometri. S-a format din nou o coloană de legionari care au fost transportaţi cu 

căruțele. N-am străbătut 30 de kilometri, că au şi fost anunţate Legiunea de jandarmi şi 
Prefectura. în cea mai mare grabă, din ordinul prefecturii s-au pus la dispoziția jandarmilor două 
camioane care au plecat în urmărirea coloanei de legionari. Coloana de legionari ajunsese într-un 
izlaz mare, au priponit caii la căruţe ca să se odihnească. au început să mănânce ceva hrană rece, 
dar nu au terminat însă de mâncat că au sosit camioanele cu jandarmi. S-au oprit ceva mai departe 
de legionari, iar ofițerul care conducea jandarmii a trimis un jandarm să cheme pe unul dintre 
legionari să stea de vorbă. S-a dus avocatul Alexandrescu, însoţit de un alt camarad: Bună ziua, 
domnule ofiţer! Care-i baiul? Ofiţerul i-a zis: Domnule, din ordinul d-lui prefect vă veți opri şi 
vă veți întoarce înapoi! Avocatul Alexandrescu i-a spus: Domnule, dumneavoastră ştiţi carte? 
Noi avem autorizaţie şi suntem în plină propagandă electorală, iar ordinul dumneavoastră este 
ilegal şi samavolnic! De aceea, noi vom merge înainte în propaganda noastră electorală. Ofiţerul 
a zis: Avem ordin să vă somăm şi să tragem. Alexandrescu întreabă: în cine să trageţi, în tătari 
sau în fraţii voştri? S-au pus caii la căruţe şi dă-i drumul la Tatar Armagia. Jandarmii s-au suit şi 
ei în camioane şi au plecat, ajungând înaintea legionarilor în comună. S-au aşezat în mai multe 
cordoane, blocând toată strada, cot la cot, cu armele întinse. Au sosit şi căruțele cu legionari la 
marginea comunei. S-au dat jos din căruţe şi s-au încolonat. în fruntea coloanei erau Spiru 
Bujgoli, avocatul Alexandrescu, Spiru Popescu şi Cuţu Mina. S-a comandat: Gardă, drepți! Cu 
cântec înainte marş! 

Coloana de legionari s-a apropiat de jandarmii care stăteau cu baioneta pusă şi armele 
îndreptate către legionari. Camarazii au pus mâinile pe ţevile armelor şi le-au dat la o parte. Cuţu 
Mina a pus mâna pe ţeava armei unui jandarm şi l-a împins, încât jandarmul era gata să cadă pe 
spate şi s-a făcut o mică spărtură. Băieţii au intrat prin acea spărtură, s-a rupt primul cordon şi a 
intrat grosul coloanei; s-a rupt al doilea cordon, al treilea, s-a făcut învălmăşeală şi au venit mai 
mulți cetăţeni din comună. 

Prefectul judeţului, Mihail Gogea, din zel şi din duşmănie a venit la faţa locului şi stătea pe 
scările primăriei asistând. A dat ordin să se tragă. în momentul acela au sosit şi jandarmii călări, 
care au început să lovească cu cravaşele. Jandarmii nu au avut curajul să tragă, dar în schimb au 
început să lovească cu paturile armelor unde nimereau. Cineva a strigat, probabil Bujgoli: Parii, 
măi, mama mă-sii! Pe marginea drumului, pe ambele părți era un gard mai vechi, imediat 
legionarii s-au repezit, au smuls câte un par şi s-a încins o mare luptă. Jandarmii cu patul armelor, 
iar băieţii cu parii. în timpul luptei unui jandarm i s-a rupt încărcătorul de la armă, acesta îşi 
plângea arma ruptă, speriat de ce ar putea să i se întâmple la întoarcerea la garnizoană. în acelaşi 
timp s-a întâmplat o fază destul de hazlie. Nicolae Fudulea, un camarad din comuna Rohman 
Asiclar, cam scund, dar plin la trup, inimos, dispunând de o mare energie şi iuţeală, în timpul 
luptei s-a apropiat de el un jandarm călare. Dar acesta n-a apucat să se folosească de cravaşă şi s-a 
trezit jos. Nicolae a sărit în sus şi, când a fulgerat una cu parul în capul calului, cât era de mare 
namila de cal, a căzut jos cu călăreț cu tot. Dar în învălmăşeala aceea cine era să-l scoată pe 
jandarm de sub cal. Calul gemea, iar jandarmii au început să dea înapoi, fiecare căutând să nu 
păţească la fel ca şi colegii lor din cauza parilor care umblau pe jos. S-a spart şi ultimul cordon. 
Ai noştri s-au repezit să pună mâna pe prefect, care a dat să fugă în primărie, dar băieții după el. 
Ca să scape, prefectul a sărit pe fereastră în curte şi s-a ascuns în veceu, dar şi aici băieţii au 
urmat aceeaşi cale şi l-au apucat de guler pe prefect. Canalie ce eşti! Dai ordin să ne împuşte? 
Nepotul lui, care era legionar, era şi el acolo şi i-a zis: Dai ordin să ne împuşte? Tu nu-mi eşti 
unchi, eşti o lichea ordinară! Şi l-a scuipat în faţă. Băieţii nu l-au bătut aşa cum ar fi meritat, 
pentru că era bătrân, dar s-a ales cu puţină spaimă şi scuipat de nepotul său. 

Comandantul legionar Grigore Pihu, care conducea operaţiunea, după ce şi-a atins ţinta a 
dat drumul legionarilor să plece fiecare în linişte în comuna sau satul său. 

Studentii de la Bucuresti se-ntorc acasă 


L care veniseră din Bucureşti cu comandantul Pihu erau cam 70. S-au strâns la 
Silistra, pentru că a doua zi trebuiau să plece cu vaporul de 10 dimineața. S-au dus la post, 
unde siguranța şi poliția le-au spus: 

- Domnilor, în numele legii, sunteți arestați. 

- Şi dacă suntem arestați, ce trebuie să facem? 

- Trebuie să vă ducem la poliție. 

- Asta-i un lucru uşor, spuse Spiru Bujgoli şi, luând comanda, a ordonat: Atențiune, 
încolonarea, gardă drepți, cu cântec înainte marş! 

- Domnilor, staţi, nu cântaţi! 

Dar ei îşi vedeau de drum cântând Ştefan Vodă al Moldovei. Li s-a deschis poarta şi au 
intrat în curtea siguranței cântând. 

- Domnilor, nu mai cântaţi, că vă complicaţi situaţia! 

- Ba dumneavoastră vă complicaţi situaţia, pentru că ne arestaţi nevinovaţi. 

După un timp, la insistențele poliţiştilor, s-au oprit din cântat. Câteva seri au dormit prin 
sălile siguranţei. Avocatul Alexandrescu a trimis imediat o telegramă avocaţilor legionari din 
Constanţa, precum că 70 de legionari care au venit din Bucureşti în propagandă legionară sunt 
arestaţi şi de câteva seri dorm în sălile siguranţei din Silistra. Sunt ameninţaţi să declare unele 
lucruri care nu sunt adevărate şi pe care studenţii refuză să le accepte. Totodată, fostul şef de 
judeţ, avocatul Alexandrescu, a trimis curieri prin sate în timpul nopţii, să-i anunţe pe legionari să 
vină la Silistra, în faţa tribunalului. 

Către ziuă se găseau în fața tribunalului din Silistra cam 200 de legionari, veniți toți de prin 
satele învecinate. Echipa de avocaţi din Constanţa: Cotigă, Constant şi alții au mers toată noaptea 
cu trenul şi spre ziuă au sosit în Călăraşi, de unde au luat primul vapor spre Silistra. Avocaţii 
legionari, cu petiţii, au intrat la primul procuror şi i-au zis: Domnule procuror, suntem într-o 
fară civilizată, în plină propagandă electorală, cu autorizaţie şi cu toate drepturile legale cu care 
ne putem manifesta liberi şi neîngrădiţi de pornirile unor lichele. Jandarmii au abuzat de putere, 
lovind cu paturile armelor la întâmplare şi cu ură în camarazii noştri şi fraţii lor. în acel moment 
a venit şi cavaleria, lovind cu vână de bou, călcându-i cu caii ca pe nişte manechine. Şaptezeci de 
legionari, în majoritate studenți din Bucureşti, sunt arestaţi şi de căteva zile dorm în sălile 
siguranței. Domnule prim-procuror, abuzul jandarmilor este o samavolnicie într-o țară ca a 
noastră, cu justiţie şi legi. Domnule prim-procuror, ne vom adresa şi vom protesta cu energie 
mai departe, la Bucureşti, despre abuzurile jandarmilor din județul Durostor. Procurorul, care nu 
voia să-şi complice situaţia, a căutat să aplaneze totul pe loc. Astfel le-a zis: Voi da ordin să-i 
aducă pe toți arestaţii aici. Şi cum siguranţa era aproape de tribunal, au fost aduşi numaidecât. 
Au venit încolonați fără să cânte, în cea mai perfectă disciplină şi linişte. Cum au sosit, au fost 
introduşi pe sălile tribunalului. 

Echipa de avocaţi ducea tratative în biroul procurorului pentru rezolvarea problemei. 
Procurorul a întrebat pe avocaţii legionari cine a chemat grupurile de oameni care stau pe afară în 
faţa tribunalului. Domnule procuror, cei de afară sunt prieteni şi camarazi cu studenții care sunt 
arestaţi aici. Auzind că sunt arestați camarazii lor, au plecat din sate şi au venit să fie solidari cu 
cei arestaţi. Totodată au venit să depună plângeri şi mărturii prin care să arate cum au fost 
bătuţi şi maltrataţi de jandarmi. După discuţia cu avocaţii, procurorul a spus: Domnilor, spuneți 
grupurilor de oameni de afară să plece la casele lor, că eu într-o jumătate de oră voi da drumul 
celor arestați. Avocatul Alexandrescu a ieşit afară, a trecut pe la toate grupurile de băieți, 
spunându-le: Acuma nu mai staţi în faţa tribunalului, ci împrăştiaţi-vă pe străzi lăturalnice, dar 
nu plecaţi încă acasă. Procurorul ne-a promis că într-o jumătate de oră vor fi eliberaţi toți 
băieții. împrăştiaţi-vă deci pe străzile lăturalnice şi într-o jumătate de oră să veniţi înapoi. 

După discuţiile avocaţilor cu procurorul, toţi cei arestați au fost puşi în libertate. Legătura 
dintre avocaţi şi băieții de afară se ţinea prin curieri. Am fost anunţaţi că toți băieţii au fost 
eliberați. Când am auzit ştirea că toţi sunt liberi din nou, nu mai puteam de bucurie şi ne felicitam 
unii pe alţii. Repede toate echipele au coborât în post. După puţin timp au venit şi camarazii 
bucureşteni de acum liberi şi i-am felicitat şi pe ei, bucurându-ne împreună cu echipa de avocaţi. 
A fost o mare bucurie şi un entuziasm fără margini pentru această victorie. Nu numai pentru lupta 
şi peripeţiile prin care am trecut, dar în lupta de la Tatar Armagia puteau să se întâmple cazuri 
foarte grave, cu morţi şi răniți. Bunul Dumnezeu însă ne-a apărat şi ne-a ajutat să ieşim biruitori, 
apărându-ne onoarea fără pagube omeneşti. După toate aceste peripeții ne-am salutat cu salutul 
nostru legionar: Trăiască Legiunea şi Căpitanul! Camarazii noştri s-au suit pe vapor, din portul 
Silistra s-a auzit sunetul sirenei de plecare. Studenții au început cântecul Sfântă Tinerețe 
Legionară şi am cântat toţi împreună până nu ne mai auzeam unii pe alții şi apoi ne-am întors 
fiecare la casele lor. 

Şeful legionar al judeţului Durostor, Grigore Pihu, cu o zi înainte de plecarea din Silistra, l- 
a anunțat pe Căpitan la Bucureşti despre toată propaganda care s-a făcut în Dobrogea şi despre 
lupta cu jandarmii din comuna Tatar Armagia. Căpitanul a dat o circulară, felicitând şi lăudând pe 
toţi legionarii care au dat dovadă de bărbăţie şi de curaj în comuna Tatar Armagia. De asemena, 
tot grupul de legionari care a venit de la Bucureşti şi a luat parte la acţiunea din comuna 
dobrogeană a fost decorat de către Căpitan cu Crucea Albă. A mai fost decorat cu Crucea Albă şi 
Nicolae Fudulea cu încă doi camarazi, pentru că s-au luptat pe viaţă şi pe moarte cu jandarmii 
călări. Aşa s-a încheiat lupta electorală din vara anului 1937, lunile august - septembrie. 


Prevestirile Căpitanului 


S-au terminat alegerile din 1937 prin octombrie, cu rezultatele arătate, iar pe la sfârşitul lui 
noiembrie, începutul lui decembrie al aceluiaşi an am fost anunţat să ies cu toți legionarii din 
garnizoană pe nişte dealuri în afara comunei Cociular, că acolo mi se va spune ce trebuie să fac. 
Am chemat pe toți camarazii şi am plecat spre locul indicat. Când am ajuns la locul cu pricina, 
după ce am făcut câteva mişcări de marşuri, am văzut că vine şi Mihai Ergoveanu cu legionarii 
lui, şi apoi, după puţin timp, soseşte şi lenache Perifan cu legionarii din comuna Cainargeaua 
Mare. La puţină vreme au venit de la Bucureşti trei studenți: Sopila, Spiru Bujgoli şi Spiru 
Popescu. Aceştia au luat comanda celor trei centre, făcând o coloană, iar după câteva marşuri ne- 
au oprit şi ne-au aşezat în careu. 

Primul care ne-a vorbit a fost Sopila, care ne-a spus: Camarazi, venim de la Bucureşti 
trimişi de Căpitan ca să vă anunțăm că dânsul prevesteşte o mare prigoană ce se va abate asupra 
Mişcării Legionare. Din acest motiv, el dezleagă pe toți legionarii de toate jurămintele făcute şi 
vă anunță că, din acest moment, Mişcarea Legionară este autodizolvată. Fiecare dintre 
dumneavoastră să se ducă la casa sa şi să-şi vadă de treburile gospodăreşti. La vestea că 
Mişcarea Legionară este dizolvată şi că nu se mai activează, cu toții ne-am întristat şi ne-am 
amărât, plecând astfel spre casele noastre. 


Arestarea Căâpitanului 


m intrat în iarna anului 1938 şi tot mai primeam ziarul Libertatea pe care îl citeam cu 
nerăbdare. Din cele ce se scriau în acest ziar mi-am dat seama că se apropie o prigoană 
mare, exact după cum presimţea şi a prevăzut Căpitanul. într-o zi, pe când Libertatea încă nu era 

suspendată, ne-a informat despre arestarea Căpitanului. Ştirea s-a împrăştiat cu rapiditate printre 
toți legionarii din comună şi din alte părți, toţi informându-ne unii pe alţii: Camarade, ştii că a 
fost arestat Căpitanul? Răspunsul era, da, ştim, de la mic la mare, de la tânăr la bătrân şi toți 
eram uluiți, toți eram nedumeriți, cum se poate aşa ceva, şi ce se va întâmpla acum cu Căpitanul? 

Dar toate acestea erau începutul durerilor, acea mlaştină a desnădejdii, cum o denumea 
Căpitanul. Arestarea aceasta a produs tulburarea conştiinţelor româneşti în toată țara, iar în 
centrele universitare au început grevele, s-au ținut cuvântări şi chiar manifestații. La Cluj, un 
student legionar s-a urcat pe o masă şi a vorbit la câteva mii de studenţi cu indignare despre 
arestarea Căpita-nului, spunând că ne vom răscula şi va trebui eliberat. Curând însă a venit 
Siguranţa şi a operat vreo douăzeci de arestări printre studenți. 

Toţi legionarii eram atât de atașați sufleteşte şi spiritual de Căpitan, încât atunci când am 
aflat că a fost asasinat, n-am putut crede nici cum că este adevărat; credeam că este undeva ascuns 
sau arestat şi pus sub supraveghere, şi că el, Căpitanul, va veni într-o zi de undeva şi trebuie să-l 
vedem. Mult timp ne-am mângâiat sufletele cu speranţa că el trăieşte şi că-l vom revedea. Dar 
totul a fost doar speranţă deşartă. 


Asasinarea lui Armand Călinescu 


Lai 


| i septembrie 1939 eram la plug, la aratul şi semănatul grâului. Spre seară m-am întors de la 
muncă şi cum am intrat în comună cineva mi-a făcut semn cu mâna să opresc căruța. Cel ce m- 
a oprit mi-a spus: Am auzit la radio că o echipă de legionari l-au împuşcat pe Armand Călinescu, 
atât,mai mult nu se ştie, căci emisiunea de la radio a fost întreruptă. M-am dus acasă şi am 
deshămat caii. Eram neliniştit şi nu ştiam ce să fac, dar, înnoptându-se, m-am culcat. înainte de 
culcare m-am uitat afară. Era o lună plină pe cer şi totul se vedea ca ziua. Am adormit destul de 
repede, dar pe la miezul nopţii m-a trezit lătratul puternic al câinelui meu. M-am dus la fereastră, 
de unde am văzut un grup de jandarmi şuşotind între ei, probabil cum să mă prindă. Am văzut 
cum cineva s-a desprins din grup, a venit, a bătut la uşă şi a zis: Cuscrule, deschide uşa! Vă aduc 
o scrisoare de la primărie. L-am recunoscut, era garda comunală, care era rudă cu noi. l-am 
răspuns: Lasă, cuscrule, că am văzut totul, nu e o scrisoare, ci sunt jandarmii. Jandarmii care 
erau în spatele lui aşteptau ca să deschid uşa, să pătrundă numaidecât înăuntru. Plutonierul 
Moţoc, care conducea jandarmii pentru arestarea legionarilor, a strigat de afară: Deschide ușa, 
Ciolacule, că avem ordin de la Ministerul de interne şi dacă nu deschizi spargem uşa. 

Domnule plutonier, i-am răspuns, nu pot să vă deschid deoarece am soţia bolnavă. Atunci 
toţi jandarmii care erau în grup au început să împingă în uşă cu umerii din afară spre înăuntru şi 
eu, împreună cu mama, împingeam de uşă în sens contrar. Dar uşa începea să troznească şi să 
cedeze. Atunci am spus mamei: Mamă, zi-le ceva, fă gălăgie, că cedează uşa. A început să strige: 
Daţi-vă la o parte, că am un topor în spatele uşii şi care cum intră îşi pierde viaţa. Plutonierul, 
dacă a văzut aşa, s-a dat la o parte, s-a dus la fereastră şi a strigat: Mama ta de bolşevic, deschide! 
Eu, dinăuntru: Nu deschid, am soția bolnavă. Plutonierul, dacă a văzut că nu deschid, a lăsat în 
fața uşii un jandarm şi a plecat prin comună să facă alte arestări. 

Eu strânsesem toată literatura legionară din garnizoană şi o aveam în casă în acel moment. 
Aveam multe cărți, dar mai ales Cărticica Șefului de Cuib şi cartea Pentru Legionari, acestea 
se pare erau cele mai importante. Când au început să se încingă lucrurile, repede le-am făcut 
pachet, l-am legat şi l-am pus sub pat. Aveam de gând să le ascund la unchiul meu, dar am tot 
amânat de azi pe mâine până m-a prins prigoana cu ele neascunse. 

Aveam în casă un cuptor cu vatră, cum e la ţară. Am luat pa-chetul şi cu greu am reuşit să 
ard cărțile, rupându-le filă cu filă, fiindcă altfel nu ardeau. Jandarmul lăsat de pază la uşă se uita 
pe gaura cheii, dar nu a zis nimic şi nici la venirea celorlalţi n-a spus nimic. 

După ce am terminat de ars cărțile m-am aşezat pe pat ca şi când m-aş culca. Dar am 
adormit de-a binelea, fiind obosit de muncă. Făcându-se ziuă, câinele a început din nou să latre; 
repede am sărit din pat, am deschis uşile şi văd că vine plutonierul Moţoc cu gloata de jandarmi. 
Am ieşit înaintea lui şi i-am zis: Domnule plutonier, iată, sunt gata, acum puteți să intraţi în casă 
şi să faceţi percheziţie. El mi-a răspuns: Lasă, o să-ţi arăt eu ţie, că te-ai opus autorităților în 
timpul nopții. La ordinul plutonierului, echipa de jandarmi s-a repezit în casă şi au răscolit peste 
tot. Dar nu au găsit nimic, de acuma cărțile erau arse, iar pistolul era ascuns la unchiul Ştefan. 
După ce au terminat percheziţia, plutonierul mi-a ordonat: Mergi înaintea noastră! M-au încadrat 
jandarmii şi m-au dus la post. Majorul din comună a ieşit afară, iar plutonierul i-a raportat: 
Domnule major, acest individ s-a opus azi noapte autorităţilor. Acesta, de colo: Cum bolşevicule, 
te-ai opus autorităţilor? S-a repezit cu amândouă mâinile şi a început să mă tragă de păr. La urmă 
le-a zis: Băgați-l la beci. 

Când am ajuns jos în beci, am văzut că acolo erau o serie din camarazii mei, şefi de 
cuiburi, casieri, curieri etc. După ce s-a închis uşa, am dat mâna cu toți. Unii dintre ei ştiau de 
cele ce s-au întâmplat afară, în timp ce alții au aflat despre moartea lui Călinescu abia aici, în 
beci. Erau acolo: Doiciu Gheorghe, Constantin Batri, Dimciu Scoca, Stere Scamanghia, Nicolae 
Befa, lancu Dumitru şi lenache Batur. Cu toţii am stat arestaţi o săptămână în beciul postului de 
jandarmi. Tot în ziua intrării în acel beci ne-au sosit de la familiile noastre veşti cum că în Silistra 
jandarmii au împuşcat trei legionari. Toţi erau din comuna Frăsaru, judeţul Durostor. Aceştia erau 
şefi de plasă şi anume: Nicolae Nastu, Constantin Manganita şi Memu Nisa. 

Tineri cum eram atunci, noi ne bucuram şi vorbeam între noi, aprobând eliminarea lui 
Armand Călinescu, călăul neamului românesc. A trecut o săptămână şi într-o dimineaţă ne-au suit 
în căruţe, cu mai mulți jandarmi înaintea şi înapoia noastră. Şeful de post le-a dat ordin 
jandarmilor ca în caz că se încearcă vreo evadare de sub escortă pe drum, „să trageţi fără milă în 
plin în aceşti bolşevici”. Am pornit, dar nu ştiam unde ne duc şi nici nu aveam voie să vorbim 
între noi. Ne-au dus în comuna Cainargeaua Mare, judeţul Durostor. în mijlocul satului era un 
maidan mare şi aici au început să sosească legionari cu jandarmii după ei. Au adus legionari din 
toată plasa Bei Bunar. Am stat până la orele două după masă, când s-a anunțat că vine cineva de 
la Silistra. A sosit maiorul de jandarmi Dinulescu. 

Jandarmii ne-au grupat imediat pe toţi legionarii într-o parte şi maiorul Dinulescu a venit în 
faţa noastră. A început să ne amenințe cu următoarele cuvinte: O bandă de legionari, de bolşevici, 
au asasinat pe marele om de stat, prim-ministrul Armand Călinescu. Poporul a ştiut să 
pedepsească acea bandă de legionari, iar guvernul va şti şi el să pedepsească pe oricine îi va sta 
împotrivă. Toţi care sunteţi de faţă veţi da câte o declaraţie că vă desolidarizaţi de Mişcarea 
Legionară. Toţi câţi eram acolo am semnat câte o declaraţie scurtă şi ne-au dat drumul să mergem 
la comunele noastre. 

Activitatea legionară ilegală 


Nan încetat însă nici un moment activitatea legionară, dar nu mai ţineam şedinţe de 
garnizoană, ci ne întâlneam doi-trei în câte o casă. Astfel ne comunicam reciproc ceea ce 
ştiam, sau ce mai auzeam vorbindu-se despre Mişcare. Comunicam de la om la om tuturor celor 
din garnizoană, cântam în surdină cântece legionare, deci într-un cuvânt, ţineam treaz duhul 
Mişcării. La urmă, despărțindu-ne, ne salutam cu: Trăiască Legiunea şi Căpitanul! 

în primăvara anului 1940 s-a auzit că Nae Ionescu a murit subit. Vestea aceasta ne-a fost 
comunicată repede şi astfel am aflat cu toţii despre moartea prin otrăvire a marelui nostru filosof, 
profesorul universitar Nae Ionescu. 

încă din 1939, Nae Ionescu a fost chemat la palat ca să ia parte ca membru la Frontul 
Renaşterii Naţionale şi să poarte uniforma ticluită de Carol al II-lea. Mulţi dintre profesorii 
universitari mai de vază erau chemaţi la palat unde, printre altele, trebuiau să sărute şi mâna 
„domniţei Lupescu”. Profesorului Nae Ionescu i s-a propus să devină prim-ministru, la care 
profesorul a răspuns că nu-i permite linia lui moral-creştină să ocupe un asemenea scaun. El era 
un creştin care practica cu multă sfințenie religia ortodoxă, ținând posturile şi împărtăşindu-se des 
cu Trupul şi Sângele Mântuitorului Iisus Hristos. 

Refuzând demnităţile oferite de rege şi nefăcând nici un compromis, a fost înlăturat din 
luptă prin metoda atât de obişnuită adversarului milenar, prin otrăvire. Astfel, un stâlp al Bisericii 
Creştine a fost prăbuşit, iar calea desfrâului şi a prostituării politice era deschisă. Carol îşi făcea 
mendrele în tihnă. 

Din nou ne-am mâhnit cu toţii. Toate aceste asasinate, începând cu Căpitanul nostru drag, 
mulțimea comandanților noştri legionari şi uciderile din lagăre ne făceau să ne tremure inima de 
revoltă şi durere. Dar nu puteam să vorbim nimic deoarece posturile de jandarmi din toate satele 
s-au întărit, dublându-se ca număr. Acum ajunseseră să fie cinci-şase jandarmi la fiecare post, 
care zilnic circulau prin comună şi mai ales pe lângă casele pe care le suspectau. Mocnea inima în 
noi de atâta răutate în ţară, dar nu puteam face nimic. Dictatura lui Carol era întărită bine. 

Ne-am întâlnit cu camarazi din oraşul Silistra, printre care amintesc pe studentul Teodor 
Verioti, şi cu alți studenți legionari care veneau de la Bucureşti. Ne întâlneam şi cu fostul şef 
legionar de judeţ, Alexandrescu, care ne-a povestit despre Nae Ionescu. El spunea că profesorul 
universitar de filosofie Nae Ionescu a fost cel mai luminat naționalist de dreapta. El nu putea să 
sufere organizațiile politice cu concepţii masonice, ateiste şi antinaţionale şi, după cum se ştie, a 
fost otrăvit mişeleşte de slugile masoneriei şi ale lui Carol al II-lea. 

După asasinarea Căpitanului şi a celorlalți 13 comandanţi, a urmat împuşcarea 
comandanților legionari în lagăre şi apoi împuşcarea a câte trei-patru legionari în fiecare judeţ. 
Aceştia au fost lăsați câteva zile la locul crimei regale, pentru a speria lumea să nu se revolte. în 
toată această perioadă situația noastră, a celor încă neexecutaţi, era îngrozitor de apăsătoare. 


Revolutia legionară 


Lai 


E primăvara şi vara anului 1940, prin lunile iunie şi iulie, au apărut la noi în județul Durostor, 
în Silistra şi prin comune inginerul Traian Boeru şi Vasile Zotu. Amândoi au venit de la 
Bucureşti, unde se pregătea alungarea regelui criminal din ţară, pentru a ne pregăti în cazul unei 
revolte populare. Pe Traian Boeru nu l-am văzut niciodată, dar Vasile Zotu colinda satele şi 
comunele noastre din județul Durostor. Era un tip mai slăbuț şi destul de înalt. Pentru a se putea 
strecura prin sate şi comune fără prea multe probleme, îmbrăca o pelerină bej şi pe cap îşi punea o 
şapcă fistichie. Şi-a cumpărat o gloabă de cal şi o căruță dobrogeană, iar în buzunar avea un 

carnet de comerciant ambulant, cumpărător de găini şi ouă. Ţinea biciul în mână şi se comporta la 
fel ca un căruțaş. Era aşa de bine deghizat, încât jurai că e de când lumea un turc get-beget. 

în fiecare localitate în care intra, în primul rând se ducea la postul de jandarmi şi se 
legitima cu gloaba lui de cal şi cu carnetul de comerciant ambulant. Jandarmii nu puteau să 
bănuiască pe acest cumpărător de găini ca fiind legionar şi că ar putea lua legătura cu 
organizaţiile legionare locale. Erau foarte mulți turci şi bulgari comercianți ambulanți care 
umblau prin sate ca să cumpere găini şi ouă. Astfel, Vasile Zotu putea lua legătura cu şefii de 
garnizoane legionare din comunele şi satele judeţului Durostor. 

Nu se ştia când trebuia să dăm lovitura de stat, însă ştiam că în comuna Frăsaru era centrul 
nostru şi că acolo trebuia să vină curierul de la Bucureşti, să aducă ordinul de acțiune. Noi trebuia 
să fim gata, o sută de legionari înarmaţi, să plecăm la Bucureşti. 

Pe la începutul lui august totul era pus la punct, astfel Vasile Zotu s-a întors la Bucureşti. 
Noi nu aveam altceva de făcut decât să aşteptăm curierul care să ne aducă ordinul de plecare la 
Bucureşti pen-tru lovitură. Tocmai în acea perioadă se ceda Cadrilaterul Bulgariei, deci noi eram 
îngrijorați şi de alte probleme. Trebuia să ne refugiem cu familii, cu bagaje, era o dramă de 
nedescris. Trebuia să lăsăm case şi avere, tot ce am agonisit, să plecăm doar cu familia şi cu ce 
puteam încărca într-o căruță. Ți se rupea inima când vedeai bătrânii, mamele şi surorile noastre 
cum plângeau mergând pe lângă căruța încărcată de bagaje şi cu copii. Părăseam totul, fără nici 
un fel de opunere şi în grabă, căci primarul şi cu jandarmii ne forțau să părăsim comuna cât mai 
în grabă, pentru că veneau din urmă trupele bulgare de ocupaţie. 

Zilnic ne întâlneam cu Ergoveanu, ne zbăteam ca peştele pe uscat, vorbind şi aşteptând 
curierul din capitală cu acel ordin-veste de plecare la Bucureşti pentru lovitură. Ne sfătuiam cu 
Mihai Ergoveanu şi ne întrebam ce ar fi dacă am merge în capitală numai noi doi, să încercăm să 
luăm legătura cu comandamentul legionar, căci aşteptam cu multă sete să luăm şi noi parte la 
lovitură. Dar tot noi ne dădeam seama că degeaba mergeam numai noi doi, fără să cunoaştem pe 
cineva în oraşul de pe Dâmboviţa. 

în Silistra, în fața portului, s-au concentrat cu miile căruțele încărcate ale refugiaților, ca să 
fie îmbarcate pe poduri plutitoare şi duse pe cheiul Borcei, în Călăraşi. De aici plecau prin 
comunele din Ialomița fără nici o ţintă, în bejenie, ca odinioară strămoşii noştri din calea turcilor 
şi barbarilor. 


3 Septembrie 1940 


pa că erau mii de căruţe, a trebuit să aşteptăm zile întregi la rând la podul peste care 
trebuia să trecem Dunărea. în ziua de 3 septembrie mi-a venit şi mie rândul să urc căruța 
aşa încărcată cu cai cu tot pe pod, alături de zeci de căruţe, pentru trecerea Dunării. în timp ce noi 
pluteam pe Dunăre spre Călăraşi, fiecare îşi ţinea caii de căpes-tre ca să nu facă vreo mişcare 
greşită. Deodată, spre marea mea surprindere, aud la radio că se cânta Sfântă Tinerețe 
Legionară, în timp ce pluteam cu podul spre Călăraşi. 

După debarcare m-am întâlnit cu Mihai Ergoveanu şi amândoi eram plini de bucurie că 
Mişcarea a reuşit lovitura de stat. Dar totuşi eram foarte mâhniţi că nu am putut şi noi să luăm 
parte la lovitură. Mai târziu ne-am întâlnit cu Vasile Zotu în Bucureşti, care ne-a reproşat că nu 
ne-am dus la lovitură, deşi curierul a fost trimis în comuna Frăsaru. Cei din Frăsaru nu ne-au 
anunţat şi au mers de au dat lovitura la Constanţa şi nu la Bucureşti. Iar noi, cei din plasa Bei 
Bunar şi plasa Curtbunar, o serie de legionari foarte buni, am aşteptat pregătiţi şi înarmaţi. Nici 
până în ziua de astăzi nu ştim de ce legionarii din comuna Frăsaru, dacă au fost anunţaţi de 
curierul Bucureştilor, de ce nu s-au dus în capitală, aşa cum era consemnul, şi au plecat la 

Constanţa pentru a participa la lovitură. lar pe noi, cele mai bune plase de legionari, nu ne-au 
anunţat conform promisiunii, ci ne-au lăsat baltă. 

Poate s-ar fi aflat, poate că s-ar fi ştiut de ce nu am fost anunțați, dar timpul a fost prea 
scurt, căci în curând a venit trădarea generalului Antonescu şi apoi cea de la 23 august 1944, care 
a pus capac la toate relele de până atunci. Tocmai de acum încep adevăratele trădări, care au 
început să se difuzeze în masele largi ale poporului. 


Comuna Albesti 


Lai 


T portul Călăraşi, în momentul debarcării noastre, erau mii de căruțe cu bagaje, cu familii, cu 
copii mărunți. Pe chei era un birou care făcea repartizările. Oamenii noştri din comuna Cociular 
au fost repartizați în comuna Albeşti, județul Ialomița. Am pus cei doi copii gemeni în vârstă de 
patru luni în căruță şi am pornit-o spre Albeşti. Dar m-am gândit că ar fi mai bine dacă nevasta, 
împreună cu mama mea şi copii, ar merge cu trenul; sigur că ar ajunge mai repede. Mama mea a 
luat un copil în copaie, iar soţia mea îl ducea pe celălalt. Fiecare cu copaia pe umăr, s-au suit în 
trenul care trecea nu departe de Albeşti, iar eu şi tata am plecat cu căruța. Aveam cam 50 de 
kilometri de mers până la Albeşti şi spre seară am ajuns. Primarul cu jandarmii ne repartizau prin 
comună. Ne-am instalat la un cetățean, dar femeile cu copii nicăieri, nici la gară, nici în comună. 
întrebam pe la rude, pe la prieteni, dacă au văzut două femei cu copăi la umăr cu copii mici. S-a 
întunecat bine şi noi nu am aflat nimic despre ele. Dacă am văzut aşa, eu şi tata ne-am culcat şi 
dis de dimineaţă am plecat spre Bucureşti. Poate s-au rătăcit la Ciulniţa, ne gândeam noi. Când 
am ajuns în gară la Bucureşti, am dat peste o mulţime de refugiați din Dobrogea. Am început să 
întreb: Măi nene, nu ați văzut două femei cu două copăi pe umăr cu doi copilaşi în ele? Toţi pe 
câți am întrebat spuneau că nu le-au văzut. Am început să mă îngrijorez şi să-mi fac fel de fel de 
gânduri sinistre. Le-o fi călcat cumva trenul pe undeva? Şi mai ales că nu aveau nici un fel de acte 
cu ele. Cineva mi-a spus să dau un telefon la Albeşti, la primărie. Am sunat din gară şi notarul 
mi-a spus că ele au ajuns cu bine la Albeşti. Femeile nu s-au încurcat la Ciulniţa, cum credeam 
eu. Ele, în loc să se dea jos din tren unde trebuie, s-au dus până la Urziceni. Acolo au dormit la o 
femeie şi a doua zi un refugiat din Dobrogea le-a adus la Albeşti. 

Guvernul de la Bucureşti a hotărât că toți refugiații din judeţul Durostor vor merge în 
judeţul Tulcea, iar refugiații din judeţul Caliacra vor merge în judeţul Constanţa. Eu şi alți câţiva 
cetăţeni din comună ne-am dus în judeţul Tulcea să vedem unde ar fi bine să ne stabilim. Ne-am 
dus în comuna Baia, în ambele comune Ceamurlia de Jos şi în Ceamurlia de Sus, în comuna 
Zabila, în comuna Kogălniceanu, dar nicăieri nu ne-a plăcut. Pe lângă că pământurile erau slabe, 
era aşa de multă malarie că te îngrozeai văzând câtă lume suferea de friguri. Nu ne-a plăcut şi ne- 
am întors înapoi. 

La 6 octombrie 1940 am luat parte la marea manifestaţie legionară din piaţa 6 Septembrie 
din Bucureşti. La 8 noiembrie am luat parte la marea manifestaţie din Iaşi, unde au ţinut cuvântări 
comandantul Horia Sima, şeful Mişcării Legionare şi generalul Ion Antonescu. Seara, încolonaţi, 
am manifestat la Ambasada germană şi la Ambasada italiană. Dimineaţa, cu noaptea în cap, o 
echipă de legionari din judeţul Durostor am plecat la Huşi, unde am luat parte la deshumarea 
osemintelor fratelui Căpitanului, inginer lon Codreanu. Aici am văzut pe tatăl Căpitanului şi pe 
mulți comandanți legionari. După o serie de slujbe religioase, încolonaţi şi cu cântece legionare, 
am trecut prin fața mamei Căpitanului, care, ajutată de o echipă de fete, împărțea la fiecare 
legionar câte o bucată de peşte şi o bucată de pâine. Cât era de mare cimitirul, era plin în toate 
părțile de coloane de legionari. 

După ce s-a terminat toată procesiunea, spre seară, coloanele de legionari s-au îndreptat 
spre gară, unde fiecare mergea spre judeţul său. Noi, legionarii, din Silistra, ne-am urcat în trenul 
care mergea la Bucureşti. După două zile de stat mereu încolonaţi şi în picioare, atât la Iaşi cât şi 

la Huşi, când ne-am aşezat pe bănci am adormit imediat. Nu ştiu cât a mers trenul şi pe la ce oră 
era, dar eram undeva în plin câmp când s-a produs un cutremur puternic. Ne-am lovit cu capul de 
vagon şi ne-am trezit buimăciţi, neştiind ce s-a întâmplat. Unii legionari au strigat: cutremur, 
cutremur... 

La ziuă, când am ajuns la Bârlad, gara era dărâmată iar linia ferată era blocată cu grinzi şi 
cu moloz. A trebuit să stăm câteva ore până s-a eliberat linia ferată, aşa că am avut destul timp să 
mergem pe la prăvălii să ne cumpărăm de ale mâncării. Trenul a trebuit să oprească în mai multe 
gări şi să aştepte până se curăța linia şi abia noaptea târziu am ajuns în Bucureşti. 

A doua zi, mai mulți refugiați am plecat la Constanţa, la biroul colonizării, pentru 
informaţii. Ne întrebam ce facem acum, că e toamnă şi iarna e aproape, iar noi stăm încă în 
Ialomița, în mod provizoriu. Unii şi-au dat cu părerea că să intrăm în biroul colonizării şi să 
cerem să ni se dea voie şi bilete ca delegați, să mergem prin oraşele din Moldova să ne apucăm şi 
noi de comerț. Am intrat în birou unde ne-a întâmpinat inspectorul colonizărilor, avocatul Nicolae 
Ciumete. l-am spus ce dorim, iar el ne-a răspuns că nimic nu depinde de el, ci totul vine de la 
Bucureşti. Dacă mergeţi la Ministerul Finanţelor şi vă aprobă, tot acolo vă dă bilete şi delegaţie, 
altfel nu se poate. O delegaţie de 50 de persoane ne-am dus la Ministerul Finanţelor. I-am dat 
cererea noastră, motivând că în satele din Tulcea este multă malarie, noi avem copii mărunți şi nu 
vrem să riscăm să-i pierdem, aşa că am dori să ni se dea aprobare pentru Moldova. 

Rezultatul a fost negativ. Ministerul ne-a răspuns că nu se poate. Motivul: Mişcarea 
Legionară a hotărât de comun acord cu domnul general Antonescu că toți refugiații din Cadrilater 
vor merge în judeţele Constanţa şi Tulcea. Mulţi refugiați am rămas la răspântie. Constanţa nu ne 
primea şi ministrul finantelor nu ne aproba plecarea în Moldova. Şi, cum iarna bătea la uşă, mai 
mulți din cei refugiaţi am luat o hotărâre destul de gravă. Asociindu-ne în mici grupuleţe, am 
plecat spre Moldova. Un grup de refugiaţi a plecat la Piatra Neamţ, iar eu cu alt grup am plecat la 
Bacău. Am format o delegaţie şi ne-am dus la şeful judeţului Bacău, la domnul Nicolau. I-am 
spus doleanţele noastre, că avem familii şi că îl rugăm să ne ajute. El ne-a ajutat cât a putut şi noi 
am fost mulţumiţi, apoi a dat ordin ca să fim încartiruiți. 

Până pe la 15 noiembrie 1940, venind mereu în mici grupuleţe, am ajuns la vreo 200 de 
familii de refugiați. Au început, tratativele între refugiați şi evrei. Eu şi Costea Gheorghe ne-am 
asociat şi ne-am înțeles cu Tulea Dicimca şi Moris Braun, care ne-au predat brevetele de băuturi 
spirtoase, crâşma şi localul. Am convenit să le plătim pentru chirie 36.000 lei, în patru rate a 
9.000 lei. De asemena le-am cumpărat toată vesela crâşmei, care a costat 97.000 lei şi pe care i- 
am achitat imediat. 

în oraşul Bacău, secretarul sediului legionar era părintele Grebenea Ion. Şi noi, refugiații, 
ne-am constituit în cuiburi legionare. Deşi domnul Nicolau, şeful județului, a avut bunăvoința să 
ne ajute pe noi refugiații, totuşi exista un sabotaj vădit din partea autorităților. La administrația 
financiară, la camera de comerț şi industrie, oriunde te duceai îţi spunea vino mâine, vino 
poimâine şi te amâna de pe o zi pe alta. Bacăul era un centru puternic, una dintre cetățile 
masoneriei şi a Cahalului. 


„Rebeliunea ” 


T noaptea de 21 ianuarie 1941, toți legionarii ne-am strâns la sediu. în acea noapte, echipe de 
legionari au ocupat mai multe instituții ca tribunalul, primăria, administrația financiară, 
depozitul de benzină etc. Eram aşa de pregătiți sufleteşte încât de abia aşteptam să ne încleştăm 
cu armata. Am format o echipă de 16 legionari, şeful echipei Bădulescu Ion, eu Nicolae Ciolacu, 
Mihai Ergovanu, iar restul erau băcăuani. Ne-am dus la marginea oraşului şi am ocupat un 
depozit de benzină. Vis-a-vis de noi erau un pluton de soldați înarmați, ce aşteptau ordinul să vină 

şi să ne evacueze. Cei din echipa noastră eram toţi între 25 şi 30 de ani şi ne făceam socoteala că 
soldații sunt mai tineri de 21 de ani şi fără experienţă. în momentul în care vor veni să ne 
evacueze, noi să fim aşa de ageri ca printr-o stratagemă şi prin surprindere să-i dezarmăm pe loc. 
Ştiam că fără jertfe şi sacrificii nu puteam să biruim şi, fiind convinşi că la mijloc este o trădare şi 
posedând într-o oarecare măsură duhul Căpitanului, ne spuneam că pentru neam nici o jertfă nu 
este prea mare. 

Ne-am zis de mai multe ori Tatăl Nostru şi aşteptam încordaţi să vină plutonul de soldaţi 
pe care noi urmă să-i dezarmăm. Dar slavă şi mulțumită bunului Dumnezeu că l-a inspirat pe 
domnul comandant Horia Sima şi, înspre dimineaţă, a dat ordin la radio tuturor şefilor de judeţe 
să se retragă de pe poziţii. Cu părere de rău şi cu mult regret ne-am retras. Dacă nu era ordinul 
domnului comandant Horia Sima, ar fi curs mult sânge pe întreg teritoriul României. Generalul 
Antonescu a declarat stare de asediu şi după câteva zile au început percheziţiile pe la sediile 
legionare. în plus, a dezlănţuit o mare prigoană împotriva Mişcării, cu percheziții prin casele 
legionarilor şi arestări. Eu am stat în ianuarie şi februarie fără să fac vreo mişcare, aşteptând să 
vină cineva să înceapă o activitate subversivă. Dacă am văzut că nu vine nimeni să începem 
activitatea legionară în ilegalitate, eu, care eram învăţat cu prigoana lui Duca şi cu a lui Armand 
Călinescu, am luat iniţiativa să-i organizez pe refugiații din Cadrilater. 


Fedecistii de la liceu 


ft am căutat să iau legătura cu organizaţia din oraş, care probabil că nu mai exista. M- 
am hotărât să încep să mă mişc de unul singur. La liceul superior cunoşteam trei elevi: Iancu 
Perifan, Stroe Zisu şi Iancu Caratos, care făceau parte din Frăţiile de Cruce. Ei nu întrerupseseră 
legătura cu comandamentul lor din Bucureşti, de unde primeau informații şi trimiteau cotizaţiile. 
Am vorbit cu Iancu Perifan că aş vrea să iau legătura cu ei şi cu Frăţiile de Cruce. 

Deci am plecat prin oraş să caut legionari şi să organizez cuiburi. îmi alegeam eu camarazii 
după următorul criteriu. Cum întâlneam câte un camarad prin oraş îi puneam următoarea 
întrebare: Camarade, crezi că Mişcarea există şi trebuie să activăm? Ei, ce zici? Păi să vezi, 
răspundea respectivul, că acuma Mişcarea nu mai este şi se zvoneşte că Antonescu o să facă o 
altă Mişcare. După ce-l priveam puţin în ochi, făceam semnul crucii cu mâna la fruntea lui şi 
ziceam: în numele Tatălui şi al Fiului, şi al Sfântului Duh, Amin. Dumnezeu să te ierte. Eu dam să 
plec şi el se lua imediat după mine. Măi Ciolacule, de ce mi-ai zis aşa? Răspundeam: Păi când 
țara este în primejdie şi fiii ei nu o ajută, înseamnă că ei sunt morți de mult, tu nu-ți dai seama că 
şi tu eşti mort? 

Eu în viața mea am fost un om voinic şi zdravăn şi nu îmi păsa cum avea să reacționeze el. 
Plecam mai departe şi întâlneam pe altul, pe care îl ştiam că a fost legionar. 

Ei camarade, ce zici, Mişcarea mai este sau nu? Dacă răspundea: Da, este Mişcarea, încă 
mai există. Oricâte prigoane vor fi, ea nu va pieri niciodată. Atunci eu îi ziceam: Bravo, 
camarade! şi dădeam mâna cu mare bucurie. Mişcarea nu va pieri niciodată. Toţi duşmanii vor 
pieri, dar Mişcarea Legionară niciodată. 

Camarazii pe care i-am găsit erau unul şi unul. Cei care ne-am încadrat în cuiburi am fost 
următorii: Mihai Ergoveanu, Gică Perifan, Caratos Tănase, Mihai Caragiu, Enache Perifan, Mihai 
Arnăutu, Coromace Nicola şi Ciolacu Nicolae. lar când am ţinut şedinţa de familie, au fost 
chemaţi şi au luat parte şi băieți de la Frăţiile de Cruce: Iancu Perifan, Stroe Zisu şi Iancu Caratos. 
Activam pe unde ne întâlneam, de multe ori pe malul Bistriţei. încercam să ținem şedinţe, să ne 
informăm despre ultimele noutăţi, dar prigoana era mare, zilnic se auzea că prin ţară sunt mereu 
percheziţii şi arestări. 

Comisari, trădători si asasini 


L: Bucureşti, din ordinul lui Antonescu s-a format o echipă de comisari şi agenți secreți 
pentru depistarea şi arestarea legio-narilor. De îndată ce erau informaţi că undeva în ţară, în 
vreo locali-tate, s-a descoperit activitate legionară, acea echipă, supranumită şi Fulger, pleca „iute 
ca fulgerul” cu primul tren expres sau rapid, ca să ajungă cât mai repede în acea localitate. După 
ce ajungea, se ştie ce maltratări făcea. Mulţi elevi de liceu au rămas cu timpanele sparte şi cu 
maxilarele zdrobite în urma bătăilor primite de la călăii neamului românesc. Acea echipă de brute 
avea doi şefi: comisarul principal Atanasiu şi comisarul Oproiu. 


Trâdătorul Mânescu 


Ne nostru românesc, care ştim că este plin de virtuți, de calități şi de eroi, are totuşi, 
precum spunea Căpitanul, şi mulți trădători. Prin luna aprilie 1941 s-a pripăşit în Bacău, la 
hotelul lui Iancu Şaguna, un oarecare Mănescu. I-a spus lui Şaguna că îl cheamă Mănescu, că este 
subinginer şi că este legionar. I-a spus aşa: Domnule Șaguna, sunt legionar şi sunt condamnat la 
10 ani de închisoare de un tribunal din Bucureşti unde am avut activitate legionară. Eu, prin anii 
1936, am lucrat aici la Bacău şi am activat în cuiburile Niculeştilor, la fabrica Filderman, faceți 
ceva şi pentru mine şi ascundeţi-mă undeva. Nu am bani, nu am nimic. Stai pe pace că te vom 
ajuta, i-a zis lancu Şaguna, care era simpatizant legionar. Repede s-a dus la Mihai Ergoveanu, 
care avea plăcintărie, şi i-a zis: Măi Mihai, a venit la mine un camarad de-al vostru. Săracul de 
el, este condamnat de un tribunal din Bucureşti la zece ani de închisoare şi acum este urmărit de 
autorităţi să-l prindă. Eu l-am ascuns într-o cameră, i-am dat ceva bani şi de mâncare, dar e 
legionar de-al vostru, deci faceţi cumva de veniţi să luaţi legătura cu el. Ergoveanu s-a dus îndată 
la el şi s-au salutat. Mănescu i-a spus şi lui Ergoveanu aceeaşi poveste şi că are nevoie de ajutor. 
Ergoveanu i-a zis: Fii liniştit că o să te ascundem şi te ajutăm. Voi lua legătura cu camaradul 
Nicolae Ciolacu, căci el are legătura cu Frăţiile de Cruce, iar F.D.C-ul este în legătură cu 
Bucureştiul, deci fii liniştit că noi o să te ajutăm. Ergoveanu a venit repede la mine şi mi-a spus 
toată situaţia lui Mănescu. Eu i-am zis lui Ergoveanu: Să nu fie ăsta vreun informator de la 
Siguranţă. O, sunt sigur că nu-i informator, mi-a răspuns FErgoveanu. El a făcut parte din 
cuiburile Niculeştilor, de la fabrica Filderman de aici din Bacău. Acest lucru noi nu am putut 
să-l verificăm. Dacă am fi aflat că este informator al Siguranţei, am fi putut evita peste 120 de 
în acea perioadă, pe câmpul de la marginea oraşului Bacău, lucra o unitate militară 
germană la nişte bărăci la care mai lucrau şi civili români. Aceştia lucrau ca salahori şi erau plătiţi 
cu ziua. l-am dat ideea lui Ergoveanu să mergem la acea unitate şi să-i rugăm să-l primească pe 
Mănescu ca muncitor, unde totodată ar fi putut să stea camuflat deoarece Siguranţa nu avea acces 
acolo. Eram sigur că nemţii îl vor primi, mai ales că, după ce l-au ajutat pe Antonescu, ne-au 
promis că ne vor ajuta în orice problemă vom avea, ceea ce s-a dovedit a nu fi adevărat. L-am luat 
pe Mănescu de la hotel şi l-am dus la acea unitate militară, unde noi credeam că este bine ascuns. 


Părintele Grebenea 


po Grebenea mai spre vară începuse şi el să organizeze oraşul, dar curând a fost bănuit 
şi chemat la Siguranță şi după cum decurgea ancheta, şi-a dat seama că va fi arestat. A 
profitat de momentul când comisarul a trecut în camera alăturată să caute ceva, a deschis fereastra 

şi a sărit afară. A fugit şi s-a ascuns până în momentul când a luat legătura cu noi. După câtva 
timp l-am dus şi pe el la germani, unde s-a întâlnit cu Mănescu. După ce au făcut cunoştinţă, au 
început să-şi spună fiecare păsul. Astfel s-au hotărât să se ascundă şi să se apere reciproc. în acel 
timp eu aveam grijă de cuiburile de refugiaţi să mergă bine, să se întâlnească săptămânal sau la 
două săptămâni, să strâng cotizațiile şi prin Iancu Perifan de la F.D.C. să le trimit la Bucureşti. 
Dintre toţi pe care îi aveam, cel mai activ era Mihai Ergoveanu. La fiecare 20 de zile ne întâlneam 
şi ne duceam la părintele Grebenea şi la Mănescu, cărora le duceam alimente şi ceva bani. Acea 
canalie de Mănescu lucra direct cu Bucureştii, dar noi nu l-am putut depista la timp. Abia mai 
târziu ne-a spus părintele Grebenea, la închisoarea din Galaţi, despre rolul lui Mănescu şi cum 
acesta îi cerea voie, aşa ca prieteni şi camarazi ce erau, să-l lase să meargă la un cunoscut în oraş. 
Părintele, om de încredere, îi spunea să aibă grijă şi să vină repede. 

Mănescu nu numai că venea repede, dar mai aducea şi câte ceva de mâncare. Mie îmi 
trecea prin minte că e ceva necurat, dar, pentru că nu aveam ceva concret, totul mergea în linişte. 
între timp Mănescu luase legătura şi cu Frăţiile de Cruce de la mai multe licee. Aşadar, cum 
Mănescu lucra şi cu noi răzleţii, şi cu F.D.C, desigur că mereu descoperea noi legionari, spre 
marele nostru dezavantaj. 


Arestarea părintelui Grebenea 


T primăvară, într-o noapte de pe la începutul lui aprilie 1942, părintele Grebenea a fost arestat 
de către Siguranţa Statului şi dus la Iaşi, astfel că Mănescu putea să opereze mai bine. Nu mult 
după arestarea părintelui, Mănescu a început să vină seara pe la noi, cam pe întuneric şi chipurile 
deghizat. Venea când pe la mine, când pe la Mihai Ergoveanu şi ne făcea atenţi să lucrăm foarte 
secret, că vedeţi, părintele Grebenea a fost arestat, iar eu umblu prin mai multe ascunzişuri ca să 
nu mă prindă Siguranța. 


Comandamentul legionar din Iasi 


omandamentul legionar de prigoană avea sediul la laşi. Frăţiile de Cruce din Bacău luaseră 
legătura cu comandamentul legionar încă din 1941, după rebeliune. Legătura se făcea prin 
curieri, dar rând pe rând au căzut o serie dintre ei. 
în 1942, ne-am hotărât F.D.C. şi noi răzleţii, de comun acord să îl trimitem pe Mihai 
Ergoveanu la laşi, unde să raporteze activitatea şi situația legionară din Bacău. 
într-o noapte din aprilie 1942, curierul Mihai Ergoveanu, cu situaţia Bacăului, a sosit la 
laşi. Tot în acea seară a venit la mine Mănescu şi mi-a spus: Camarade Ciolacu, să ştii că se 
pregăteşte lovitura de stat contra generalului Antonescu. Mulţi legionari s-au pregătit şi pleacă 
la Bucureşti. Domnul comandant Nicolae Petraşcu vine de la Bucureşti la laşi ca să pregătească 
lovitura de stat. Imediat în acea noapte n-am avut răbdare şi m-am dus la camarazii Caratosi 
Tănase şi Gică Perifan şi le-am comunicat şi lor despre lovitura de stat. Nu ştiam ce să credem. 
Totuşi eram plini de bucurie şi de entuziasm că vom şi noi lua parte la lovitura de stat. A doua zi 
dis de dimineaţă, cu noaptea în cap, a venit la mine Mănescu şi mi-a spus: Vedeţi, că deseară, cu 
trenul de 10, domnul Nicolae Petraşcu o să treacă prin gara noastră. Să ieşiţi mai mulţi legionari 
să-l salutăm, cât o să stea trenul în gară. Aşa am făcut. A doua seară am luat pe camarazii 
Caratosi Tănase şi pe Gică Perifan şi ne-am dus la gară, unde ne-am întâlnit cu Mănescu şi la 
puțin timp a sosit şi trenul Bucureşti-laşi. La uşa unui vagon a apărut chipurile domnul Petraşcu. 
Era un om tânăr, chipeş, voinic şi frumos, faţa îi era albă spre roşu. Purta o haină şi pantaloni 
negri, călcaţi la dungă, parcă era scos din cutie. La îndemnul lui Mănescu, repede ne-am apropiat 

de vagon, am luat poziţie de drepți şi, cam pe şest, l-am salutat cu Trăiască Legiunea şi 
Căpitanul. După aceea a dat mâna cu noi şi ne-a zis: Foarte bine camarazi. 

Trenul s-a pus în mişcare, iar noi am trecut în spatele gării. Mănescu ne-a zis: Ei, v-a 
plăcut, ce ziceţi? Da, ne-a plăcut, am răspuns noi. Să ştiţi, a continuat el, că domnul Petraşcu s-a 
dus la laşi tot pentru organizarea loviturii de stat. Poate până mâine vom primi şi noi ordin să 
plecăm la Bucureşti. 

Ne-am salutat cu Mănescu şi ne-am despărțit, dar în timp ce ne depărtam de Mănescu, am 
întors capul înapoi să-l vedem. Am văzut că s-a dus ceva mai departe de noi unde îl aştepta un 
mic grup de băieţi de la liceu din Frăţiile de Cruce, care şi ei, ca şi noi, au căzut în aceeaşi 
capcană. 

Se făcuse noapte şi noi mergeam pe străzile oraşului spre casă, discutând înflăcărați. Tineri 
fiind, ne-a impresionat figura acelui om despre care noi am crezut că era domnul Petraşcu. 
Mergeam pe stradă şi vorbeam între noi: Măi, ce comandant avem, pe lângă că e tânăr şi voinic, 
este şi un om frumos. Nici prin gând nu ne trecea că în seara următoare acest aşa-zis Petraşcu, de 
fapt comisar, o să ne snopească în bătăi. Cu astfel de cuvinte nostalgice ne-am salutat şi ne-am 
despărțit, fiecare plecând spre casă. 


Mihai Ergoveanu la Iasi 


M" Ergoveanu, curierul nostru, plecase din Bacău doar cu o seară în urmă. A ajuns la laşi 
noaptea. Din cauza războiului, toate geamurile erau camuflate, luminile stinse, era o beznă 
că nu vedeai la doi paşi. Dar, cum vom vedea mai târziu, nu în toate locurile era întuneric. 

Siguranţa din laşi, care era anunţată de sosirea lui Ergoveanu cu corespondenţa legionară 
din Bacău, îl aştepta febril să-l prindă. Dar în gară era aşa de multă lume, parcă era un val de 
oameni care se mişcă într-una. în acel val era şi Mihai Ergoveanu, cel care trebuia prins. O echipă 
de comisari şi de agenţi, cu reflectoarele în mâini, după ce l-au depistat, l-au încadrat cu 
reflectoarele şi mergeau alături în acel puhoi de oameni. Aşetptau să ajungă la uşa de la ieşire 
unde să-l aresteze. Ergoveanu, văzând că este urmărit, a lăsat să-i scape ceva din mână şi s-a 
aplecat să-şi ia obiectul, dar valul de oameni mergea înainte cu comisari cu tot. în schimb 
Ergoveanu, ghemuit şi de-a buşilea, profitând că a scăpat de reflectoarele comisarilor, a luat-o la 
dreapta printre picioarele oamenilor. Aşa cocoşat şi de-a buşilea a ieşit undeva prin spatele gării, 
într-o stradă mai lăturalnică şi întunecoasă. După ce a răsuflat puţin, şi-a făcut un plan de acțiune. 

Adresa comandamentului o ştia. A luat-o din loc pe străzi cât mai ferite până a ajuns la 
adresa indicată. Era aşteptat şi, după ce a intrat, s-au luat o serie de hotărâri şi i s-au dat lui 
Ergoveanu instrucţiuni despre ce trebuia să facă în continuare. El a fost numit şef provizoriu al 
judeţului Bacău. A fost găzduit peste noapte la o camaradă, unde nimeni nu bănuia că Ergoveanu 
ar putea să doarmă. 

în gară, comisarii cu reflectoarele în mâini îl aşteptau pe Ergoveanu să apară, dar 
Ergoveanu nicăieri. Au rămas cu reflectoarele în mână şi cu gurile căscate ca la dentist. Şi-au dat 
seama că Ergoveanu le-a tras o cacealma teribilă. Cu toată faima ce o avea acea echipă fulger de 
la Bucureşti, nu a reuşit să-l prindă. Nu le venea să creadă că au putut să fie ei păcăliţi în aşa hal 
de un legionar. Atunci s-a concentrat toată siguranța, poliţia, toţi codoşii şi informatorii şi au făcut 
control la toți legionarii şi prietenii lor, în aceeaşi noapte. în sfârşit, pe la două noaptea au bătut la 
uşa unde dormea Ergoveanu. Deschideţi, aici este Siguranţa Statului. Dacă nu deschideţi, forțăm 
uşa. La urmă, Ergoveanu a deschis. Legitimaţia! Da, poftiți. Imediat l-au înfăşcat şi apoi cu 
înjurături şi amenințări l-au târât afară. 

Siguranţa a lucrat repede ca să nu-l bănuim pe Mănescu că este informatorul lor. De aceea, 
în ziua în care l-au arestat pe Ergoveanu la laşi, dis de dimineaţă a venit Mănescu la mine şi, după 

ce m-a salutat, mi-a spus: Camarade Ciolacu, să ştii că am primit ordin de sus să iei pe toți 
camarazii pe care îi ştii şi deseară pornim spre Bucureşti pentru lovitura de stat. în ce priveşte 
transportul, comandamentul legionar de la Bucureşti ne-a trimis bilete pe C.F.R. şi le vom primi 
diseară la gară. Am observat că era puțin cam agitat şi neliniştit. L-am privit drept în ochi, 
căutam să-i surprind privirea, dar degeaba, mi-a fost imposibil, îi fugeau ochii în toate părţile. 

în acel moment mi-a trecut prin inimă ca un fior pentru prima dată o bănuială. Nu cumva 
este trădător Mănescu? 

Pe la licee începuseră arestările încă din luna martie, dar nu se bănuia de unde vine 
trădarea. De aceea, eu i-am spus prompt: Camarade Mănescu, la ora patru după-masă să ne 
întâlnim la hotelul lui Enache Perifan, la camera cinci, şi acolo o să hotărâm ce trebuie să 
facem. Mănescu mi-a promis că o să ne întâlnim şi a plecat. Fără să fi vrut, am devenit şi eu 
agitat, dezorientat şi pe la ora nouă dimineaţa am primit un aviz telefonic. Repede m-am dus la 
poştă, am pus mâna pe receptor şi am început să vorbesc: Alo, cine e acolo? Mihai Ergoveanu, a 
venit răspunsul. Ergoveanu? am întrebat eu. Da, aici e Mihai Ergoveanu. Ascultă, camarade 
Ciolacu, diseară pleci cu băieţii la Bucureşti şi vezi să iei şi câteva... bucăţi, era vorba de 
pistoale. Imediat am cunoscut că nu e vocea lui Ergoveanu. De aceea i-am pus o întrebare în 
dialectul armânesc: O cai Mihale, cum îl cheamă pi Fendi? Dar acel comisar, sau ce o fi fost, nu 
ştia dialectul macedoromân şi mi-a răspuns: Ei, lasă acum, vorbim altă dată. Dacă am văzut că 
nu este Ergoveanu, am lăsat receptorul şi am plecat. Mi-am zis în gând: nu încape îndoială că 
acela nu-i Ergoveanu. Dar ceva era necurat la mijloc. Cine ştie ce i s-a întâmplat lui Ergoveanu. 
M-am dus la Gică Perifan şi i-am spus şi lui că m-a chemat Ergoveanu la telefon, de la Iaşi, dar 
am reuşit să aflu că era cu totul altcineva. Da, a zis Gică, totul este foarte suspect. Repede m-am 
dus la Caratosi Tănase la brutărie şi i-am spus chestia cu telefonul şi cu cel ce vorbea în numele 
lui Ergoveanu. De altfel, zise el, azi dimineaţă, cu noaptea în cap, a venit la mine Mănescu şi mi-a 
spus să ne strângem mai mulți camarazi, că a primit ordin de sus să plecăm diseară cu trenul la 
Bucureşti pentru lovitura de stat şi biletele de tren le primim la gară. 

Am rămas foarte nedumerit, cum i-am spus şi lui Mănescu, nu era nici un ordin scris, nici o 
circulară că ar exista o lovitură de stat. Dar oricum nu i-am dat un răspuns concret, ci i-am spus să 
vină deseară la hotelul lui Perifan. Bine ai procedat, a spus Caratosi, o să-i punem întrebări, cum 
adică, dacă o fi lovitură de stat, numai el este singurul care ştie? Ar trebui să ştie şi alte persoane 
cu un trecut legionar, cum ar fi domnul avocat Ciulei, care este comandant legionar plin, şi alții. 
Până la urmă o să mergem să-l întrebăm pe domnul Ciulei, dacă e lovitură de stat trebuie să ştie şi 
dânsul. Nu o să plecam aşa cu ochii închişi. Deci, i-am spus lui Caratosi, la orele patru vii pe la 
mine şi împreună mergem să ne întâlnim cu Mănescu. M-am dus acasă abătut şi îngrijorat. 
Ergoveanu, care trebuia să fi sosit acasă de la Iaşi, nu a venit, dar în schimb altcineva mi-a 
telefonat în numele lui. Mănescu ne zorea să plecăm la Bucureşti, Ergoveanu nicăieri, iar noi nu 
ştiam ce să credem. Eram îngrijorat şi simțeam că ceva rău se apropie. Cu aceste gânduri 
frământându-mă, s-a făcut ceasul trei după masă şi nu a trecut mult timp că a venit Caratosi şi 
împreună am plecat să ne întâlnim cu Mănescu. Noi doar bănuiam că ar putea fi trădător, dar din 
moment ce nu aveam dovezi, nu puteam fi siguri. 

Am ajuns la hotel, am bătut la uşa camerei numărul cinci şi, dacă ni s-a răspuns, am intrat. 
Mănescu ne aştepta, ne-am salutat reciproc şi apoi am dat mâna cu el. Stătea lângă o masă şi 
privea mereu pe fereastră în stradă. Noi ne-am oprit lângă el şi am început a-i pune întrebări cum 
e cu lovitura de stat şi cu plecarea la Bucureşti. Rămâne cum v-am spus, ne-a spus el. Am primit 
ordin de sus să ne ducem la Bucureşti. Şi unde în Bucureşti?, l-am întrebat noi. în Piaţa Victoriei, 
ne-a răspuns el, acolo au să ne aştepte alți camarazi, care au să ne ducă la locul de unde vom 
începe lovitura de stat! Atunci noi l-am luat tare: Bine, camarade Mănescu, dar în Bacăul acesta 
numai dumneata ştii de lovitura de stat. Ar trebui să ştie şi alți legionari mai vechi, aşa cum ar fi 
domnul avocat Ciulei, care este comandant legionar plin. Nu te supăra, dar noi trebuie să ne 
bazăm pe ceva mai concret, de aceea noi vom merge să-l întrebăm şi pe domnul Ciulei, să vedem 
ce părere are dânsul. Şi cum noi îl întrebam cu curaj, la un moment Mănescu a crezut că noi l-am 

şi descoperit că ar fi trădător. Avea impresia că noi o să-l luăm la bătaie, sau că o să-l omorâm. A 
început să tremure şi să se bâlbâie, zicând: Păi să vedeți camarazi, uite ce scrie presa italiană. S- 
a ridicat în picioare tremurând ca varga, a scos un ziar din buzunar şi a început să citească cu 
buzele tremurânde. Guvernul italian cere demisia guvernului Antonescu şi cere să fie înlocuit cu 
un guvern legionar. Şi tot tremurând s-a strecurat printre noi şi a ieşit cu cea mai mare iuţeală 
afară. Apoi din hotel fuga în stradă, noi ne uitam de sus de la fereastră cum fugea pe stradă. 
Alerga printre oameni spre poliție, dar noi nu eram siguri dacă s-a dus la poliţie sau a fugit de 
frica noastră. Am stat un moment pe gânduri, pe urmă ne-am hotărât să mergem le domnul Ciulei 
să-l întrebăm şi pe dânsul dacă ştie ceva despre lovitura de stat. Aşa puteam fi siguri că Mănescu 
nu este curat, după cum îl bănuiam şi nu mai mergeam la Bucureşti. Am luat-o amândoi spre 
domnul Ciulei, şi, cum acesta locuia pe strada poliţiei, am luat-o şi noi în aceeaşi direcție cu 
Mănescu. Când să dăm colțul pe strada poliţiei ca să mergem la domnul Ciulei, din partea opusă 
venea drept spre noi Gogeane, şeful Sigurantei. Mergea cu capul în jos, dând impresia că nu ne 
vede. Ne-a lăsat de am trecut de el cam vreo zece paşi şi numaidecât ne-a fluierat. Hei, voi de 
colo! Ia veniţi încoace. Ne-am întors şi ne-am apropiat de el. Gogeane, şeful Sigurantei, cred că la 
origine era armean, era un ins negricios, scund şi spătos. Foarte încruntat, ne-a zis: Unde mergeţi 
voi aşa de târziu? Noi i-am răspuns: La fabrica de monopol, avem treabă. la luaţi-o înaintea 
mea, haimanalelor. Când l-am auzit zicând asta, m-au trecut nişte fiori şi mi-am zis în sinea mea: 
Până aici, Ciolacule, de acum încolo ţi s-a înfundat. Ne-a condus spre poliţie şi când am ajuns la 
poartă ne-a împins în curte. Imediat cum am intrat, a deschis o uşă în spatele căreia se vedea o 
scară şi ne-a zis: Intraţi şi urcați sus, apoi a închis uşa. Nici nu am apucat bine să urcăm scările că 
ne-a şi luat la poceală. Mama voastră de bolşevici, şi dă-i peste faţă, peste ochi. Unde spuneați că 
mergeţi, măi bolşevicilor? Aşa am ajuns sus la etaj. 

Ne făcea bolşevici pe noi, legionarii, care eram împotriva bolşevismului. Căpitanul a dat 
alarma încă din anul 1922, spunând că în cazul unei invazii comuniste de la Răsărit, poporul 
nostru va suferi cum nu a suferit niciodată până acum în toată istoria lui. Românii vor fi trimişi în 
lagăre, vor fi băgaţi la închisori, vor fi jefuiţi, bătuți şi omorâți. Pentru aceste vederi profetice 
Căpitanul a avut de suferit din partea lui Carol şi acelor partide politice, zise istorice şi 
democratice. Deci noi eram bolşevicii, noi care luptam contra bolşevismului şi a comunismului, 
iar ei, care pregăteau terenul pentru invadarea țării de către hoardele comuniste, se ascundeau sub 
numele de apărători ai ordinii publice. 


Faimosul cãlãu Atanasiu 


jungând la etaj s-a deschis uşa şi am fost împinşi într-o cameră mare, cu multe birouri, dar 

fiindcă era duminică, nu era nici un funcționar. După ce a închis uşa, Gogeane a venit lângă 
noi. Unde ziceaţi că vă duceți, la fabrica de monopol? Dar el ştia bine unde mergeam şi a început 
să turbeze: Ce fabrică de monopol? Mama voastră de bolşevici. Şi iar ne-a luat la poceală. în 
timp ce-i căra pumni lui Caratosi, s-a deschis uşa şi Gogeane s-a oprit din bătaie. Ne-am uitat spre 
uşă şi când colo ce să vedem! Era chiar acelaşi domn Petraşcu, pe care cu o seară mai înainte l-am 
salutat în gară cu Trăiască Legiunea şi Căpitanul! Acum avea mâinile în cătuşe şi era împins 
de la spate de un gardian care-i striga: Intră banditule! După ce au intrat în cameră, Gogeane şi cu 
gardianul au ieşit afară şi am rămas numai noi trei, eu, Caratosi şi chipurile domnul Petraşcu, 
comandantul legionar de la Bucureşti, cel cu lovitura de stat. Cam aplecat şi puţin adus de spate, 
având mâinile în cătuşe, se făcea că-i frânt de bătaie şi gemea de spuneai că într-adevăr îl doare. 
A venit lângă noi acest vampir şi cu voce miorlăitoare a început să se jelească şi ne compătimea 
pe noi, zicând: Ce ași pățit camarazi? M-am uitat cu groază la el şi mi s-a zburlit părul în cap, dar 
totuşi i-am zis: Domnule, nu te cunosc. Dar el a continuat: Păi nu mai ţineţi minte că ne-am 

întâlnit aseară în gară. Dar eu am insistat şi i-am zis: Domnule, nu vă cunosc. Atunci a zis: Ei 
bine! O să mă cunoaşteţi voi. A fluierat odată din gură şi, ca la comandă, uşa s-a deschis. A 
apărut gardianul căruia i-a ordonat să-i scoată cătuşele. Gardianul a venit repede, i-a scos 
cătuşele şi a plecat. Și cum nu mă mai cunoaşteţi? Dar aseară, când ne-am întâlnit în gară, aţi 
uitat. l-am spus: Domnule, nu am fost la gară şi nu te-am întâlnit niciodată. Dintr-o dată văd cum 
această huidumă de om s-a crispat la față, devenise un fel de fiară sălbatică. Caratosi era un om 
mic, slăbuţ şi era infirm de un picior din primul război mondial. S-a apropiat de el şi din doi 
pumni l-a dat jos. A ridicat piciorul infirm în sus şi a început să plângă şi să se jelească. 

L-a lăsat pe Caratosi jos, lungit pe podea, şi s-a întors spre mine. Cum mă bolşevicule, nu 
mă cunoşti? Avea palmele mari cât o lopată, când a început să mă lovească, credeam că dă cu 
maiul. Câteva lovituri în plin şi mi-a spart timpanul de la urechea stângă. A început să mă 
lovească cu acel pumn ca de baros, după cum era boala lui, numai peste fălci, maxilare şi peste 
ceafă. De câte ori mă lovea cu pumnul, îmi trozneau fălcile, că la un moment dat am crezut că mi- 
a spart maxilarul. I-a ordonat gardianului să scoată pistolul încărcat şi să mă bage la arest, iar apoi 
i-a zis: Mama lui de bolşevic, la prima miş-care trage în el fără milă. M-a scos şi m-a dus într-o 
sală mică, de unde prin fereastră puteam vedea afară. Era noapte şi se întunecase demult. 

După ne ne-a bătut, a plecat acel comisar, care nu era altul decât Atanasiu, şeful acelei 
echipe supranumită „Fulger”, compusă din co-misari şi agenți trădători ai neamului românesc. Eu 
stăteam în picioare şi gardianul la fel, însă avea revolverul întins spre mine. Am stat câteva ore în 
picioare, am început să obosesc după bătaia pe care am primit-o şi nu ştiam cum să fac să mă 
culc. Cu toate că era prin aprilie, fiind încă răcoare, aveam paltonul cu mine. Am început să mă 
las uşor în jos pe lângă perete, până m-am lungit pe duşumea. Dacă am văzut că gardianul nu-mi 
zice nimic, am pus braţul căpătâi şi mă gândeam cu groază în ce capcană am căzut. 

Dacă într-adevăr o fi lovitură de stat, de ce se fac arestări prin ţară, deci, logic gândind, 
lovitura de stat a căzut. în noaptea aceasta, îmi ziceam, ne împuşcă Antonescu ca pe nişte câini. 
Mă gândeam la situaţia noastră, prin ce trădare am căzut cu toată activitatea noastră legionară 
subversivă şi mai ales că eram gata să luăm parte şi noi la lovitura de stat contra lui Antonescu. 

Siguranţa ştia bine că eu am fost şeful refugiaților din Cadrilater, Dobrogea, ştia de 
activitatea mea legionară subversivă din Bacău. De aceea aşteptam ca din clipă în clipă să aud 
vreo maşină venind în curtea siguranței, să mă ridice pe mine împreună cu ceilalți arestaţi din 
Bacău, în aceeaşi situaţie ca şi a mea. Eram sigur că dictatorul Antonescu nu ne iartă şi ne va 
împuşca în această noapte. Aveam emoţii şi îmi era teamă de ce o să ne pregătească viitorul. Cu 
tot felul de gânduri sinistre, am adormit de-a binelea. Când m-am trezit, mi s-a părut că am dormit 
doar o clipă. Mă miram de ce până acum nu a venit încă nici o maşină şi îmi ziceam în gând că 
poate totuşi ne iartă. Dar când deschid ochii şi mă uit la geam, văd că se face ziuă şi e lumină. 
Imediat mi-a venit curaj, şi din nou mi-am zis, dacă în noaptea asta nu ne-a împuşcat, deocamdată 
nu ne mai împuşcă. Cine ştie ce s-o fi întâmplat. 

Nici nu s-a făcut bine ziuă că aud paşi care călcau greu şi repede, venind spre uşa de la 
camera unde eram închis. Uşa s-a deschis şi în cadrul ei a apărut acea namilă de om, care era 
Atanasiu. l-a dat ordin gardianului să mă ducă jos la beci, pe o sală unde erau multe camere 
speciale de arest, cu ferestre şi cu zăbrele de fier şi în jur totul era de ciment. îndată a venit şi 
Atanasiu după noi şi a controlat el însuşi camera de arest, ca nu cumva să am vreo posibilitate de 
evadare. După aceea a dat ordin gardianului să stea în faţa uşii tot timpul şi să mă păzească. 

Atanasiu a plecat repede, ca un bezmetic, spre stradă. Mi-am zis în gând, nu încape nici o 
îndoială că astăzi va fi mare vânătoare de legionari prin oraş. Siguranţa de un an şi jumătate 
urmăreşte activi-tatea noastră legionară subversivă, probabil că ştia totul despre noi şi acum au 
trecut la arestarea noastră. 

Pe la orele nouă, a venit acel faimos bătăuș şi m-a întrebat: Și cum măi, alaltăseară nu m-ai 
văzut pe mine la gară? l-am răspuns din nou, ca şi mai înainte: Nu, nu v-am văzut. Atât i-a trebuit 
şi s-a nă-pustit asupra mea ca o fiară când se aruncă asupra prăzii şi iarăşi dă-i şi dă-i cu zel şi cu 
sete peste tot, fără nici o milă. 


48 


Am făcut şi eu o greşeală, tânăr fiind, plin de elan pentru acti-vitatea noastră legionară şi 
fără multă experienţă în viață, tot timpul cât mă lovea am stat drept şi nemişcat, ca o stană de 
piatră, iar el, canalia, mă lovea în plin. Am vrut să-i arăt cât poate să sufere un legionar. Greşală 
mare din partea mea. 

După ce s-a săturat de bătut, m-a lăsat şi a plecat. Furios, a dat ordin gardianului să mă 
păzească permanent în fața uşii. Eu eram ametit şi simțeam dureri pe tot corpul, dar mai ales mă 
dureau fălcile şi ceafa din cauza zecilor de pumni pe care i-am primit. Aşa ameţit cum eram, m- 
am lăsat jos pe ciment şi am adormit adânc. Nu ştiu cât am dormit, dar la un moment dat aud 
zgomotul zăvorului. Am tresărit şi m-am ridicat în picioare amețit. S-a deschis uşa şi văd pe 
gardian că se uită la mine. îmi făcea impresia că mă compătimeşte şi într-adevăr, îl aud că zice cu 
o voce blândă şi calmă: Domnule, poftiţi o bucată de pâine şi ceaiul. 

Le-am luat şi uşa s-a închis. Am început să sorb din ceai şi să rup din bucata de pâine. 
Ultima dată când am mâncat a fost înaintea arestării şi îmi era o foame teribilă. în timpul când 
dormeam jos pe ciment, din cauza loviturilor pe care le-am primit mi s-au umflat fălcile şi toată 
ceafa. Aveam temperatură din cauza loviturilor şi nu puteam să mişc capul de durere. Ori de câte 
ori voiam să-mi întorc capul într-o parte, trebuia să mă întorc cu tot corpul precum lupul. 

Mai spre seară a venit Atanasiu şi m-a mutat în altă cameră. Pe jos erau împrăştiate nişte 
scândurele. Le-am strâns grămădă, le-am aranjat ca să îmi ţină de pat şi m-am culcat. 

A treia zi am fost scos la anchetă, dar faimoasa echipă de bătăuşi şi de trădători de la 
Bucureşti nu mai era. îndeplinindu-şi misiunea aici, au plecat prin alte localităţi, după pradă. 
Trebuia să bage jale şi durere şi în alte familii. Zilnic am fost scos la anchetă, care a durat cam 
două săptămâni. Tot timpul am fost anchetat de Gogeane, şeful Siguranţei. La anchetă nu am mai 
fost bătut şi tot timpul am fost confruntat cu camarazii Caratosi Tănase şi Gică Perifan, într-o 
serie de situaţii. 

După două săptămâni de anchetă, într-o zi m-au luat de la beci şi m-au dus la etaj, într-o 
cameră mare. Acolo am găsit câțiva camarazi. Am dat mâna, dar nici nu am apucat să vorbesc 
ceva cu ei, că au înce-put să intre unul câte unul alți camarazi, care veneau de la anchetă. într-un 
sfert de ceas ne-am strâns 17 inşi. Pe mulţi îi ştiam, dar mai erau feţe pe care nu le cunoşteam. în 
sfârşit, uşa camerei s-a închis, gar-dianul s-a retras şi noi am început să dăm mâna unul cu altul şi 
să po-vestim fiecare cum am trecut prin anchetă. Din lotul de 17 inşi, după 44 de ani, la ora când 
scriu aceste rânduri, nu mi-au rămas în memorie decât următorii: Caratosi Tănase, Gică Perifan, 
profesorul Lungeanu, studentul Bucur Constantin, şoferul Hânganu, elevul Petre Bucătaru şi 
domnişoara Ceilante, de origine italiană. Numele celorlalţi nu le mai ştiu. 

Plecarea din Bacău 


m stat în acea cameră două zile. în acele două zile s-a permis familiilor noastre să aducă în 

curtea Siguranţei haine, pături, valize şi alimente. într-o dimineaţă, tot lotul de 17 persoane, 
cu bagaje în mână, ne-au scos afară în curte şi ne-au încolonat. La puţin timp a sosit un pluton de 
jandarmi cu carabine. Ne-au încadrat şi am pornit spre gară. Familiile noastre mergeau pe lângă 
plutonul de jandarmi, aproape de noi, însoțindu-ne până la gară. 

Unora le-au venit părinţii, altora nevestele cu copii. Mai erau fraţii şi surorile unora şi-n 
acelaşi timp au venit şi mulţi prieteni. Era un cortegiu destul de mare, unii dintre noi îşi vedeau 
pentru ultima oară părinţii. Tot drumul cât am mers până la gară, familiile noastre priveau spre 
noi şi plângeau, unii chiar în hohote, ştergându-şi lacrimile de la ochi cu batista. Nimeni nu ştia ce 
ne va aduce soarta, când sau dacă ne vom mai întoarce acasă. 


Un camarad 


Në Ion, un camarad pe care l-am scăpat din vedere şi nu l-am menționat mai sus, era băiatul 
unei femei văduve, bătrână şi săracă. El era singura speranță şi ajutor pe care îl avea. L-a 
aşteptat să se întoarcă acasă de la închisoare, cu tot sufletul şi ca pe ochii ei din cap. Dar din 
cauza bătăilor şi a schingiuirilor suferite la Siguranţă în timpul anchetei, de la acea faimoasă 
echipă de comisari bătăuşi şi de bandiți şi de trădători ai neamului românesc, Niţă nu s-a mai 
întors. Era un băiat blând şi tăcut. 

Niţă era slăbuţ şi firav şi deci nu a rezistat tratamentului acelor indivizi care, bătându-l, i-au 
zdrobit plămânii. Din cauza lor, el nu a mai reuşit să se refacă şi a murit la închisoare. S-a sfârşit 
departe de bătrâna lui mamă, care a rămas cu inima zdrobită la vestea năprasnică a morții 
copilului ei atât de mult dorit. El, care trebuia să fie sprijinul bătrâneţelor ei, s-a dus. Dumnezeu 
să-l odihnească în lumea drepţilor, căci destul a pătimit aici, în lumea tuturor nedreptăţilor. 


Condamnarea si începutul adevăratei închisori 


jungând la gară, ofiţerul care conducea plutonul de jandarmi ne-a lăsat să ne întreţinem cu 

familiile noastre. Unii dintre noi ne-am sfătuit membrii familiilor să aibă încredere în bunul 
Dumnezeu, că în curând o să ne întoarcem acasă. Dar până la urmă trebuia să ne despărțim, 
pentru că trenul a ajuns în gară. Mame, taţi, soți şi copii, ne-am îmbrăţişat şi ne-am sărutat 
familiile. Cu multă jale şi durere sufletească ne-am despărțit unii de alţii, pentru că sirena trenului 
a dat semnalul de plecare, iar jandarmii ne forțau să intrăm în vagoane. Trenul a pornit, iar 
familiile noastre au rămas pe peronul gării, plângând şi fluturând din batiste până nu ne-au mai 
văzut. 

Trenul venea de la Iaşi şi mergea spre Bucureşti. Noi discutam între noi şi încercam să 
ghicim unde ne vor duce. Unii ziceau că ne vor duce la Bucureşti, alții la Galaţi, alţii spuneau 
numele altor închisori. Dar până la urmă ne-am lămurit, căci trenul a luat-o pe linia care duce la 
Galaţi. Deci nu mai încape îndoială, drumul nostru duce la Tribunalul Militar, Curtea Marţială 
Galaţi. Mai era încă destul timp până să apună soarele. Trenul a ajuns în gara Galaţi şi ni s-a spus 
să coborâm din vagoane. Nici nu am coborât bine din tren, că a şi sosit un pluton de temniceri de 
la închisoare, înarmați cu carabine. Ne-au înconjurat, ne-au încolonat şi ne-au pornit spre 

închisoare. Pentru prima dată am intrat în curtea unei închisori, cu speranţa că-n curând voi fi 
eliberat. Acasă am lăsat părinţii bătrâni, soţia cu doi copilaşi gemeni, în vârstă de doi ani, şi o soră 
de 18 ani, bolnavă de T.B.C., care era pe patul de moarte. 

Nu ştiam că voi fi judecat de Tribunalul militar, Curtea marțială Galaţi, şi voi fi condamnat 
la mai mulţi ani, pe care îi voi face pe la diferite închisori, cum era sistemul lui Antonescu, cu 
lanţuri grele la picioare, foame, frig, mizerie şi mulți păduchi. De aceea am zis camarazilor mei: 
Omul e slab ca oul, dar uneori e mai tare ca stânca. Stânca mai crapă, dar omul nu. 

Când am ajuns la închisoare, ne-au încarcerat şi ne-au pus să stăm câte doi în celulă. Am 
stat aşa o lună de zile şi, într-o dimineaţă, tot lotul de deținuți ne-au scos afară şi ne-au dus la 
tribunal. Preşedintele tribunalului era colonelul Enăchescu. în boxă eram 17 inşi. Martorii mei mi- 
au făcut semnul crucii cu mâna. După dezbateri ni s-a dat sentința. Jumătate din lot am fost 
condamnaţi, restul au fost achitați. Din nou ne-au dus la închisoare, unde am mai stat câteva zile 
şi, într-o dimineață de mai, pe toţi deţinuţii politici ne-au coborât Jos în curte. Eram cam la 50 de 
deţinuţi. Acolo ne aştepa o grămadă de lanţuri şi doi ţigani fierari, deţinuţi şi ei, cu nicovale şi cu 
ciocane, şi în jumătate de ceas ne-au pus pe toţi în lanţuri. A venit un pluton de temniceri 
înarmaţi, ne-au încolonat şi din nou ne-au pornit spre gară. Vagonul dubă ne aştepta în gară, iar 
noi, cu lanţurile la picioare, cu greu ne-am suit şi ne-am instalat pe podele şi trenul s-a pus în 
mişcare. Acum începea acelaşi ritual, întrebându-ne oare unde ne vor duce. Deţinutul întotdeauna 
ştie de unde pleacă, dar nu ştie unde va merge, acesta este lucrul cel mai chinuitor pentru deţinuţi. 
Am mers aşa cu trenul şi, pe la chindie, s-a oprit în gară la Ploieşti. A venit plutonul de temniceri 
cu carabinele, ne-au încadrat şi ne-au dus la penitenciar. Am dormit câteva nopți cu lanţurile la 
picioare. închisoarea de la Ploieşti era pe atunci centrul de triere. De aici se trimiteau deţinuţi la 
toate închisorile din ţară. Intelectualii mergeau la Arad, elevii şi negustorii mergeau la Vaslui, 
unde erau munci agricole. 

într-o dimineaţă ne-au separat, negustorii şi elevii, şi ne-au dus la tren. Veşnica întrebare, 
unde mergem acum? Am stat în gară mai mult de o oră, cu lanţuri la picioare şi cu temnicerii 
lângă noi, şi în sfârşit a sosit trenul, iar noi a trebuit să urcăm în vagonul dubă. Trenul a oprit în 
multe gări şi tocmai spre seară a ajuns la Vaslui. închisoarea era construită în afara oraşului, cam 
la cinci kilometri distanță. Clădirea se pare că înainte era folosită ca liceu. în această clădire, în 
urmă cu doi ani, prin 1939, au fost împuşcaţi 30 de legionari şi comandanți legionari sub dictatura 
lui Carol al II-lea. Ne-au dat jos din dubă, ne-au încolonat şi, înconjurați de jandarmi înarmaţi, am 
pornit prin centrul Vasluiului. Am văzut prăvăliile jidanilor, nişte dughene mărunte, înghesuite 
una lângă alta. Noi abia ne târam picioarele în lanţuri, iar jidanii în fața dughenelor ne priveau 
sfidându-ne. îi vedeam cum îşi frecau mâinile de satisfacție că goimii merg la închisoare. Aceasta 
era opera lui Antonescu, noi românii mergeam la închisoare, iar duşmanii noştri se bucurau. 
Mergând anevoie cu lanţurile la picioare, abia am ajuns la închisoare pe la orele 11 noaptea... 

S-a dat stingerea şi în acea noapte am dormit cu lanţurile la picioare. Dimineaţa ne-au scos 
lanţurile şi ne-au dus la lucru. O lună întreagă am muncit la prăşitul porumbului. într-una din zile 
văd un afiş la sala de mese, care ne anunţa că cine este bolnav sau are ceva de operat, poate să se 
transfere la închisoarea din Braşov. în cadrul acelei închisori era o secție de chirurgie. Cum am 
văzut anunţul, am ieşit la raport şi am cerut să fiu transferat pentru că eram bolnav. 


Transferul la închisoarea din Brasov 


| pc dimineaţă, la şase deținuți ne-au pus lanţuri şi ne-au dus cu trenul-dubă care mergea spre 
Braşov. Cum am ajuns la destinaţie, temnicerii ne-au luat în primire şi ne-au dus la închisoare. 
După două săptămâni de zile am fost operat de hernie. Am stat la închisoarea din Braşov câteva 
luni de zile. Nu sunt în stare să descriu foamea pe care am dus-o acolo. Antonescu a creat un 

regim de exterminare a legionarilor. Rația de pâine era 280 grame la birou, dar până să ajungă la 
celulă era înjumătăţită. Dimineaţa ni se dădea un ceai dres cu sare. De la geamurile închisorii se 
vedea piața unde negustorii vindeau zarzavaturi. Toate roşiile mucegăite erau aruncate alături de 
tarabă, jos pe ciment, negustorii având grijă ca masa să le fie curată. Puțin înainte de orele 12, 
căruţa închisorii trecea pe la toţi negustorii şi cu o lopată se lua de pe jos şi se punea în căruță 
gunoiul aruncat de negustori. La închisoare, cazanul cu apă fiartă era gata. Toate acele verdeţuri 
mucegăite şi putrede erau deşertate în cazan şi mâncarea era gata. Cu toată degradarea legumelor 
şi cu toate că era numai zeamă goală, totuşi mâncam până la ultimul strop, pentru că avea multe 
vitamine. 

Am fi dorit să ne dea mai mult, dar rația era un polonic de 500 grame. Şi apoi la masa de 
seară ne dădea un polonic de varză acră. A început să ne tortureze foamea. Gogeamite om în plină 
putere, îmi venea să plâng de foame, aveam ameteli şi vedeam negru dinaintea ochilor. Ziua şi 
noaptea nu mă gândeam la altceva decât numai la pâine. Mă gândeam, oare voi mai avea vreodată 
o pâine în mână? 

Pâinea care ni se dădea dimineaţa o mâncam din trei bucături şi până a doua zi de 
dimineaţă simţeam cum mi se lungesc urechile de foame. îmi venea legin de la stomac, fiindu-mi 
mereu foame. într-o noaptea am visat că înaintea mea aveam o poliţă plină cu pâine de la un capăt 
la altul. Când am văzut atâta pâine, rupeam din ea şi mâncam cu atâta poftă că până la urmă m- 
am trezit mestecând şi plescăind cu multă plăcere. Dar cum m-am trezit, a dispărut şi scumpa mea 
poliţă cu pâine cu tot, ca prin minune. Mi-am dat seama că totul a fost numai un vis, dar îmi era 
ciudă că visul nu a mai continuat, să pot să mă înfrupt încă puţin. Niciodată până atunci nu am 
simțit o plăcere aşa de mare. Degeaba m-am chinuit să mai dorm, cu speranţa că voi visa din nou 
pâinea aceea, până dimineaţa nu am mai reuşit să aţipesc. în schimb, cum s-a făcut ziuă a venit 
ceaiul din apă fiartă şi bineînţeles bucăţica de pâine. Ceaiul, după cum am spus, era dres cu sare, 
dar iarna era bun că ne mai încălzea puţin. 

într-o dimineață, gardianul a intrat val-vârtej în celulă. Repede, faceţi bagajele şi imediat 
afară. Parcă veniseră turcii, nu am avut timp nici să pun lanţurile la picioare, după obiceiul din 
închisorile lui Antonescu. Ne-am dus la gară la trenul care venea de la Bucureşti. Trenul trecând 
prin Ploieşti, a colectat deținuți şi de acolo, iar noi cu mare greutate ne-am îndesat în dubă. Toţi 
deţinuţii stăteam în picioare ca sardelele, de abia mai răsuflam. Aici în dubă am aflat că din 
închisoarea Văcăreşti a evadat părintele Vasile Boldeanu, comandant legionar. Acesta, fiind 
bolnav, era internat la spitalul închisorii. Tot aici în dubă am aflat că destinaţia noastră era Aiud. 
Ajunşi în gara Aiud, temnicerii ne-au luat în primire şi ne-au dus la închisoare. Ne-au pus în 
camere câte 18-20 inşi, şi aici tot mizerie, foame, frig şi mulți păduchi. în camera noastră am 
făcut un program de despăduchiere. La orele 10 dimineaţa, când plita era încinsă de foc, fiecare 
stătea cu cămaşa deasupra plitei şi cum picau pe plită săreau ca floricelele. Interesant că nu toți 
păduchii aveau aceeaşi culoare. Unul era galben, altul era roşcat, iar altul era negru. Numai auzeai 
pe câte unii: Băi Mitică, vino şi-ţi ia păduchele. Aşa de mulţi erau, că noi îi omoram numai pe cei 
mari, de cei mici nu aveam timp. într-o zi camarazii au făcut o glumă. au pus patru păduchi pe o 
valiză şi deasupra lor o carte poştală. O mişcau, dar nu o puteau urni. Au luat încă un păduche şi 
l-au pus la mijloc, şi atunci au urnit cartea poştală. Se făcea haz de necaz. Unul a spus: Chiar şi în 
lumea animalelor este bună deviza „Unde-i unul nu-i putere”. Directorul închisorii era maiorul 
magistrat Munteanu. Dacă cineva dintre deținuți greşea ceva, era scos în curte şi întins pe o 
rogojină. Apoi scoteau afară mai mulți deţinuţi ca să pri-vească la spectacolul care urma. Cu un 
cauciuc, respectivul primea la fund 15 până la 25 de lovituri. Unul dintre noi a venit cu 
propunerea să strângem o cutie de chibrituri plină cu păduchi şi când va veni directorul prin 
cameră, să-i arătăm cutia cu păduchii. Să-i spunem că nu mai putem de atâta mâncărime şi că îl 
rugăm dacă se poate face o deparazitare. Dar unii din camarazi nu au fost de acord. Ei au spus că 
va fi vai de capul nostru şi o să ne pună în lanțuri. Văzând că mulţi se opuneau, nu am mai făcut 
nimic. 

în 1943, mai spre toamnă, am fost scoşi afară în curte toți deținuții din secția noastră. A 
venit maiorul şi ne-a ţinut o cuvântare. După care a spus: Toți legionarii care vor da o declaraţie 
că se deso-lidarizează de Mişcarea Legionară şi vor trece de partea mareșalului Antonescu, vor 
primi favoruri. Apoi a adăugat: Toţi care sunt cu domnul mareşal să vină la mine. Din 500 de 
legionari câți eram acolo doar patru inşi s-au îndreptat spre maior, restul am stat pe loc. Pe cei 
care au dat adeziune i-a mutat pe celular, unde au primit nişte favoruri. Aveau dreptul să iasă la 
aer mai mult decât noi şi puteau să primească pachete de la familie. Iar pe noi, care nu am dat 
adeziune, ne-au ameninţat zicând: Vă veţi ruga să vă primesc adeziunile, dar nu le voi primi 
pentru că aceasta a fost singura voastră şansă. Şi ca pedeapsă că nu ne-am dezis de Legiune, ne- 
a dus la vestita zarcă de tortură. Au scos paturile şi saltelele şi ne-au pus câte opt inşi într-o 
celulă. Era loc doar cât să ne întindem pe o rogojină. Am dormit toată iarna pe jos şi în frig. Mulţi 
care nu puteau suporta frigul şi trebuind să doarmă pe ciment, doar cu rogojina în loc de saltea, 
cedau şi băteau la uşă. Venea gardianul, deschidea uşa şi le dădea câte o hârtie. Aceştia scriau 
repede că nu mai sunt legionari şi a doua zi îi ducea la celular. Acolo primeau pachet şi scrisori de 
la familii. Toată iarna s-au dat adeziuni şi, din câţi veniserăm, am mai rămas la zarcă numai 150 
de inşi care nu am dat nici o adeziune. Prin martie 1944, am rămas numai noi cei mai hotărâți şi 
ni s-a dat şi nouă paturi şi saltele la zarcă, dar până atunci am dus destulă foame. Prin iunie - iulie 
ne-a venit vestea că trupele ruseşti înaintează în țara noastră. La 23 august s-a anunţat armistițiul 
şi după câteva zile trupele sovietice au ajus la Aiud, urmărind trupele germane. Ruşii au intrat în 
Aiud, în timp ce nemții erau la vreo 5 kilometri opunând rezistenţă. De acum eram sub ocupație 
sovietică. într-o dimineaţă, fiindcă bătălia se dădea în Aiud, gardienii ne-au luat de la zarcă şi ne- 
au dus la celular. Acolo, toți deţinuţii erau în curte şi erau încolonaţi, gata pentru drum. A venit 
maiorul şi ne-a spus că toți vom merge la Alba Iulia până se va depărta frontul de Aiud. A venit 
un pluton de jandarmi cu carabinele, ne-ai încadrat şi am pornit la drum. Până seara am ajuns la 
Alba Iulia. Acolo am stat o lună de zile, timp în care s-a îndepărtat frontul şi din nou ne-am întors 
la Aiud. De data aceasta nu s-a mai ţinut cont de adeziuni, ci toată lumea la celular. Pentru că încă 
nu se ştia soarta războiului şi nici a noastră, uşile celulelor erau toată ziua deschise. Dimineaţa, de 
la orele cinci şi până seara la 10, adică până la stingere, eram liberi prin curte. în luna noiembrie, 
la birouri, pe sală, s-a afişat un anunţ de la Direcţia Peni-tenciarelor. Acest anunț spunea că 
deţinuţii care mai au de executat până la şase luni pot face cerere către administrație să fie 
trasferați în judeţul în care locuieşte familia lor. 


Cu duba spre Dobrogea 


E: care mai aveam încă şase luni de zile de executat, intram în această categorie, dar nu ştiam 
unde îmi este familia. în anul 1942 i-am lăsat la Bacău, dar, din cauza războiului şi mai ales 
că veneau ruşii, mulți din Bacău s-au refugiat în judeţul Argeş. Am aflat că şi ai mei s-au mutat în 
Argeş, dar nu ştiam unde. Dar fiindcă în judeţul Tulcea, în comuna Principele Mihai, aveam 
socrii, cumnaţii şi o mătuşă, sora mamei şi încă câţiva veri primari, am făcut cerere pentru judeţul 
Tulcea. în două săptămâni mi s-a aprobat cererea şi într-o dimineață gardianul m-a scos în curte, 
unde mai erau vreo 15 deținuți de drept comun. Erau spărgători de case de bani şi câţiva pungaşi, 
hoţi de buzunare, care erau toți în lanţuri. îi ducea şi pe ei la Constanţa pentru rejudecare şi printre 
ei eram şi noi, trei legionari. Pe noi legionarii, de data asta nu ne-au pus în lanţuri. Ne-au dus la 
tren şi ne-au băgat în dubă cu hoţii. La scurt timp după plecare trenului, nu ştiu de unde au scos o 
lamă de bomfaier. Un hoţ stătea cu spatele la vizetă, altul tăia lanţurile de la picioare. Fiecare lanț 
tăiat era aruncat pe veceu în jos. în scurt timp hoţii nu mai aveau lanţuri la picioare. Au întins o 
haină pe jos, au scos bani şi zarurile şi dă-i cu barbutul. 

Către seară am ajuns la Sibiu, au venit temnicerii şi ne-au dus la închisoare, dar parcă nici 
nu s-au sinchisit că hoţii nu aveau lanţuri la picioare. Acolo am stat cam o săptămână. De la 
Sibiu, ne-au dus la Băile Ocnele Mari, unde am stat iar o săptămână. într-o dimineaţă, temnicerii 
ne-au luat cu duba şi ne-au dus la gara Costeşti. Era între 11 şi 12, doar puţin înainte de prânz. Cu 
toate că era sfârşitul lui noiembrie, era un timp frumos, cu un soare cald. Pe peron mare forfoteală 
de lume. Multe femei vindeau sticle de palincă dintr-o paporniță care o purtau pe umăr. Hoţii, 
prin jaluzele, au luat contact cu cetăţenii. Măi nano, cât cereți pe sticla de palincă? 80 de lei 
sticla. Uite, luaţi de sub vagon banii şi legaţi sticla de sfoară. Aşa au procedat până au reuşit să 
aibă trei sticle de palincă. Hoţii au început să bea şi ne-au dat şi nouă, dar noi am refuzat. Aici, la 
Costeşti, trenul a făcut manevră. Ceilalţi doi camarazi au luat-o spre Piatra Olt, iar eu cu hoţii spre 
Bucureşti. 

Pe la orele 10 noaptea am ajuns la Bucureşti, în Gara de Est, de unde temnicerii ne-au luat 
şi am pornit pe jos spre închisoarea Văcăreşti, care e la o distanță de cinci kilometri. Slăbiţi cum 
eram, abia mergeam, ne clătinam pe picioare. Aveam impresia că nu mai ajung niciodată la 
închisoare. Cam pe la două noaptea am ajuns în faţa unei porţi uriaşe, făcută din fier. S-au tras 
zăvoarele cu un zgomot infernal şi încolonaţi am intrat. Din cauza oboselii acumulate pe drum 
aveam impresia că am ajuns acasă. Acolo erau libere numai trei camere pentru deţinuţi, două 
pentru hoţi şi una pentru spărgătorii de case de bani. Pe mine m-au băgat în camera cu spărgătorii 
de case de bani, printre care erau Gogu Mumianu, Vlaicu Caragheorghe şi alți vestiți spărgători. 
După 23 august, toţi deţinuţii politici legionari de la închisoarea Văcăreşti au fost duşi la Aiud, iar 
de acolo şi de la alte închisori din ţară toţi hoţii au fost duşi la închisoare Văcăreşti. Aici am 
aşteptat 2 luni de zile până ce s-a format duba pentru Constanţa. Totul a durat aşa de mult din 
cauză că nu eram suficienţi deținuți care să fim trimişi la Constanţa. în mijlocul curții temniţei se 
înălța vestita biserică de la Văcăreşti, unde Căpitanul, împreună cu Mota şi cu toţi văcăreştenii, s- 
au rugat şi au postit zile întregi. Acolo mergeam în fiecare dimineaţă, îngenunchiam şi-mi ziceam 
rugăciunile. Erau zile în care intram de mai multe ori în biserică. Mă împrietenisem cu un preot şi 
un alt cetăţean care veneau şi ei zilnic şi se rugau. Şi ei, ca şi mine, erau condamnați pentru 
credință. După ce ne spuneam rugăciunile, discutam diferite lucruri cu ei, mai schimbam opinii şi 
păreri. în restul timpului mă plimbam prin curte de unul singur. într-una din zile, plimbându-mă şi 
prin alte curţi ale temniţei, din curiozitate îmi băgam capul prin toate uşile să văd dacă mai erau şi 
alţii prin camere. Dar uşile erau deschise şi camerele goale, pentru că hoţii erau strânşi în câte o 
cameră mare unde toată ziua jucau barbut. 

Tot aşa, mergând din uşă în uşă, într-o celulă mai mică aud voci. Când intru, îi văd pe 
Mircea Nicolau şi pe avocatul Marinel din Ploieşti. îi cunoşteam de la Aiud. îi salut cu de acum 
obişnuitul Bună ziua. Doamne ajută! şi îi întreb: Ce faceți aici?, la care ei îmi spun să vorbesc 
mai încet. Acum o lună toți politicii au fost duşi prin țară pe la diferite închisori, iar pe legionari 
i-au dus la Aiud, dar noi am scăpat ca prin urechile acului, mi-au explicat. Stăm aici camujlaţi. 
Mereu veneam pe la ei, discutam cu Mircea Nicolau şi îmi spunea că şi el era macedoromân din 
partea tatălui. Bunicii lui au venit din Balcani, din comuna Metova. îmi spuse că la el acasă încă 
mai au lucruri macedoneşti, cum sunt pături de acelea flocoase şi vase de aramă. 


Cu duba spre Constanta 


D= două luni de aşteptare, am fost strigat să-mi iau bagajele. După ce am împachetat totul, 
gardianul a început să strige: dă-i drumul afară, hoțule! De acum făceam şi eu parte din 
tagma hoţilor. în curte erau vreo 20 de deținuți, în majoritate spărgători şi hoţi de buzunare. Ne-au 
suit într-o dubă şi ne-au dus la Gara de Est, am intrat în duba deja pregătită şi trenul a pornit spre 
Constanţa. Pe la ora unu după masă, am ajuns la gara din Călăraşi, unde temnicerii erau prezenți. 

Ne-au luat în primire, ne-au încolonat şi încadrat şi dă-i drumu înainte, hoţule! La închisoarea de 
aici am stat o săptămână şi, cu toate că este un oraş situat în plin Bărăgan, mâncarea era ceva mai 
bună. într-o dimineaţă iarăşi încolonarea şi hai la trenul de Constanţa, bineînţeles în dubă specială 
rezervată hoţilor. Să fi fost patru după masă când am ajuns în gara Constanța. Aici prietenii 
noştri, tem-nicerii, ne aşteptau. Ne-au luat şi ne-au dus la închisoarea militară de pe bulevardul 
Tomis. închisoarea era ticsită de deţinuţi de drept comun şi de mulţi dezertori de pe front. Unii 
dintre ei aveau mai multe condamnări la activ, alţii aveau câte 25 de ani de muncă silnică. Erau 
acolo deţinuţi care erau condamnați pe viaţă, iar alţii la moarte. Dar, pentru că frontul rusesc 
înainta repede, toți au făcut cerere de rejudecare a proceselor spunând că ei, hoţii, de fapt i-au 
sabotat pe nemți. Deci aveau toate şansele să fie eliberaţi. Pe mine m-au băgat într-o cameră cu 
vreo 70 de hoţi. Şeful camerei, deşi era tânăr, avea mai multe crime la activ. Paturile erau 
suprapuse pe patru etaje, iar „şeful” m-a repartizat în mijlocul camerei, la al patrulea pat, exact 
acolo unde ardea becul tot timpul. Cum eram obosit de drum, am aţipit, dar nu am apucat să dorm 
nici o jumătate de oră că m-am trezit, parcă mă sălta cineva în sus. Mă uit să văd dacă nu cumva 
încurc pe cineva, dar, când mă uit mai bine, văd că salteaua şi pătura erau pline de păduchi. 
Păduchii ăştia parcă erau mai răi decât toţi ceilalți de până acum, mă mânca pielea teribil. Mi-am 
scos cămăşa, care era plină de păduchi, am întors-o, am scuturat-o şi am îmbrăcat-o din nou. 
După tot acest procedeu m-am culcat la loc, dar după o jumătate de oră parcă mi-a luat spatele 
foc. Am sărit ca ars, din cauza mâncărimii. Iarăşi am scuturat cămaşa şi iarăşi m-am culcat şi tot 
aşa până dimineaţa, dormeam câte o jumătate de oră şi apoi scuturam cămaşa de păduchi. Mă 
uitam cum umblă pe pături şi pe hainele mele, dar nu puteam să fac nimic, eram neputincios în 
fața acestui „furnicar” de păduchi. Dimineaţa am cerut milițianului să mă scoată la raport. Pe la 
orele 10 am fost dus la director. I-am raportat că sunt condamnat politic, venit de la Aiud, şi sunt 
în proces de transferare la penitenciarul Tulcea, de unde voi fi eliberat. L-am rugat să mă trimită 
la Tulcea. El mi-a răspuns că nu poate să mă trimită cu duba fiindcă nu mai sunt şi alţi deţinuţi. 
Totuşi ar mai fi o soluţie. Dacă ai bani, îmi spune el, poţi merge pe cale administrativă. Ți se va 
da un gardian care va merge cu tine până la destinaţie. I-am spus că am un prieten comerciant în 
Constanța, pe Calea Mangaliei. Dacă se poate să merg la el să-mi împrumute suma necesară 
pentru procedura administrativă. Mi-a aprobat cererea, chemând un gardian să mă însoţească. M- 
am dus la Constantin Coitu, care avea un magazin de galanterie şi cu care nu mă văzusem de 
mulți ani. De cum m-a văzut că intru în magazin, nici nu am apucat să-i dau bună dimineața, că 
mi-a şi strâns mâna, zicând: O, Ciolacule, ce mai faci? l-am făcut semn să se uite înspatele meu. 
Când s-a uitat şi a văzut gardianul, i s-a oprit respiraţia. A tras aer în piept şi m-a întrebat: Ce 
doriți? Pentru că nu puteam intra într-o discuţie mai prietenească, l-am rugat dacă poate să-mi 
împrumute 2000 de lei. Desigur, domnule Ciolacu, cum să nu! A deschis sertarul şi mi-a dat banii 
ceruți. Am dat mâna cu el, i-am mulțumit şi am plecat la închisoare. 


Spre închisoarea Tulcea 


p: la orele patru după amiază, gardianul trebuia să plece acasă, dar a primit misiunea să mă 
ducă la Tulcea. Am plecat spre Medgidia, unde trebuia să aşteptăm trenul care venea de la 
Bucureşti spre Tulcea şi care ajungea pe la 12 noaptea. Gardianul fiind din Medgidia, m-a dus la 
el acasă, unde avea gospodărie frumoasă. Gardianul s-a întâlnit cu un alt gardian şi au plecat în 
oraş. înainte de a pleca, mi-a spus că pot să mă plimb pe stradă dacă vreau. De cum au plecat ei, 
am ieşit şi eu pe poartă afară. Am făcut vreo 50 de paşi şi m-am uitat înapoi,m-am văzut singur şi 
m-a cuprins puţină teamă, eu care ani de zile eram învăţat cu lanţuri la picioare şi cu gardianul 
după mine, acuma parcă îmi lipsea ceva. Singur, am plecat mai la vale. Am trecut pe lângă 
restaurante unde era adunată multă lume gălăgioasă, totul mi se părea că nu e normal. M-am 
aşezat la o plăcintărie şi am comandat o plăcintă cu brânză. Am stat la masă şi după un timp am 

început să mă obişnuiesc cu gălăgia din jur şi cu nostalgia libertăţii. M-am dus la gardian acasă şi 
după puţin timp am plecat la trenul spre Tulcea. Dinspre ziuă am ajuns la Tulcea, iar pe la şase 
dimineaţa am ajuns la poarta închisorii. A venit temnicerul, mi-a făcut percheziție şi m-a dus într- 
o cameră unde mai erau trei inşi: doi hoți de cai şi un criminal. Am stat cu hoţii două luni. Venea 
un frizer de la altă cameră, tot un hoţ, care îi bărbierea, dar aceştia îl plăteau. Eu aveam scule de 
bărbierit, şi, din ziua în care am venit, îi bărbieream eu, dar nu le luam bani. După o săptămână 
mi s-a dat drept la vorbitor şi mi-au venit nevasta şi cumnatul. Am vorbit cu ei şi mi-au adus 
pachete. Din pachet am dat şi la hoţi de mai multe ori. Hoţii, văzând că mă port frumos cu ei şi că 
îi ajut, m-au întrebat pentru ce sunt condamnat. Le-am spus că pentru sabotaj. Un hoţ din altă 
cameră mi-a spus: Nene, ăia de la mata din cameră spun că matale nu le iei bani la bărbierit. Ba 
încă le dai şi din pachetul matale şi în fiecare zi faci rugăciuni, aşa fac numai legionarii. Matale 
cred că sunteţi legionar. 

în închisoarea de la Tulcea era o cameră pentru epileptici şi trei camere pentru hoți; într- 
una din ele am stat şi eu. Uşile erau deschise şi mă duceam pe la toate camerele, chiar şi pe la 
epileptici. Era un preot care ucisese pe fratele său cu un cuţit şi în fiecare zi la orele patru după 
masă preotul făcea rugăciuni cu epilepticii, m-am alăturat şi eu la rugăciunile lor. 

în ziua de 15 mai 1945, a venit gardianul în camera mea şi m-a dus jos în beci, într-o 
cameră mare, unde erau peste 20 de tineri toţi hoți, mai ales pungaşi de buzunare. Nu cu mult 
timp în urmă au fost Sfintele Paşte, iar hoţii şi pungaşii în acea noapte au dat lovituri pe la casele 
oamenilor. Eram neliniștit, de ce m-au băgat şi pe mine între hoți. Pe la unu după masă, m-a dus 
la şeful Sigurantei, pe atunci Securitatea nu era înființată. Cum am intrat, m-a şi întrebat cum mă 
cheamă. Ciolacu Nicolae, i-am răspuns. De unde eşti şi cu ce te duci acasă? Sunt din comuna 
Sinoe şi voi merge cu trenul. Li arăt biletul de eliberare de pe masă, pe care l-am zărit de cum am 
ajuns în faţa lui. Parcă surprins că eu am văzut biletul de eliberare, mi-a zis: Ja-/ şi te duci direct 
în comuna Sinoe. Nu te abaţi nicăieri, altfel te aducem din nou aici. 

L-am rugat să-mi permită oprirea în comuna Principele Mihai, fiindcă acolo locuieşte 
socrul şi un cumnat. Da, poți, mi-a zis el, dar apoi te duci direct la Sinoe. l-am mulțumit şi mi-a 
zis: Poţi pleca, de acum eşti liber. Am ieşit în curte, dar era goală. Nu era ţipenie de om, nu era 
nimeni pe care să mai întreb ce trebuie să mai fac. Am ieşit în stradă şi nici pe stradă nu era 
nimeni. Eu, care eram obişnuit să am întotdeauna pe cineva în spatele meu, acum mă îndoiam că 
sunt liber. Am luat-o la vale şi tot mă uitam îndărăt, să văd dacă nu vine cineva după mine. 
Văzând că nu mă urmăreşte nimeni, am luat-o pe altă stradă şi cum Siguranţa nu se mai vedea, 
am răsuflat uşurat şi abia acum simţeam că sunt liber. M-am dus la un prieten, Nicolae Botai, la 
care am dormit, şi a doua zi dimineaţă am plecat împreună în comuna Principele Mihai, unde 
avea şi el un frate. 


Intoarcerea acasă 


m ajuns la socrii mei şi le-am sărutat mâna. S-au bucurat mult de eliberarea mea. Am stat 

două zile şi m-am simțit foarte bine la ei. A treia zi mi-am luat rămas bun şi am plecat spre 
casă. Am ajuns în comuna Sinoe, unde mai nimic nu era schimbat. Am găsit casa surorii mele 
Chirata, unde provizoriu stăteau şi părinții mei, până aveam să vin eu de la închisoare. Intrând în 
casă am găsit toată familia, aş-teptându-mă. Erau părinții, soția şi copiii, toţi afară de o soră care a 
murit în 1942, în timp ce eu eram în boxă la Galaţi, unde mi se judeca procesul. După ce mi-am 
strâns familia la piept, am plâns cu multe lacrimi triste pentru sora mea şi de bucurie că sunt din 
nou acasă, împreună cu restul familiei. Trebuia să mă resemnez, deoarece de acum încolo aveam 
şase suflete pe seama mea, pe care aveam obligația morală să le întrețin. 

Comuna Sinoe era o comună mare, cu peste 500 de familii, compusă din români, regăţeni 
şi români macedoneni. Am găsit multă unire şi înțelegere în această comună şi buni gospodari. 
Aveau zeci de mii de oi şi se ocupau cu grădinăritul, agricultura, albinăritul etc. 

Deşi aveam multe rude în comună, nu cunoşteam decât doi veri primari, studenți la 
Academia Comercială din Bucureşti, care din când în când veneau în vizită. în 1940, când s-a 
retras populaţia românească din Cadrilater în comunele din judeţul Constanţa, rudele mele erau în 
judeţul Caliacra, iar eu cu familia mea eram în judeţul Durostor, aşa că a trebuit să mergem în 
judeţe diferite. După ce am stat vreo 10 zile şi m-am refăcut puţin fizic, am început să ies prin 
comună, să văd ce pot să fac pentru existenţa familiei mele. Voiam să fac comerț, mai ales că la 
Bucureşti, la ora aceea, era mare lipsă de alimente. Am început să merg cu trenul la Bucureşti 
unde transportam peşte, mei, untură, brânză. Aveam un câştig bunişor, din care puteam să-mi 
întreţin familia destul de mulțumitor. Şi fiindcă umblam prin comună după anumite mărfuri, 
repede m-am cunoscut cu multă lume, mai ales cu tineri, dar în primul rând legionari. Am 
cunoscut familia Vlahbei, care îmi era rudă mai îndepărată. Era o familie de buni gospodari şi 
mari luptători anticomunişti. De asemenea am cunoscut familia Dimcică, la fel de buni gospodari 
şi mari anticomunişti, au făcut multă închisoare, fiind gazde de partizani ale organizației Haiducii 
Dobrogei. Mă pofteau în casă la o cafea şi apoi stăteam la taifas. Şi cum făceam pe voiajorul, 
fiindcă mă duceam de două ori pe săptămână la Bucureşti, le aduceam şi veşti despre întâmplări 
cu ruşii din Bucureşti. De exemplu, în faţa Gării de Nord, mulţi soldați ruşi vindeau ceasuri. Aici, 
le zic eu, am văzut un soldat care era înconjurat de oameni. Avea braţele pline de ceasuri de 
mână, de vânzare. Ţinea braţele întinse şi lumea îşi alegea ceasul care voia să-l cumpere. 
Asemenea cercuri de ruşi cu ceasuri erau multe în fața Gării de Nord. Dar omul e ca oaia, merge 
la grămadă şi în loc să sfideze pe ruşi, se duceau la ei să le cumpere ceasurile jefuite de la nemți 
sau chiar de la alți români. Acea gloată fugea de la un cerc la altul ca să cumpere cele mai 
frumoase posibile. 

Toate aceste ceasuri erau jefuite ziua, în plină stradă. Somau pe cetăţeni să stea, îi înjurau 
pe ruseşte şi îi amenințau că-i împuşcă; omul speriat se oprea locului, rusul îi lua ceasul şi adio. 
lar după ce scăpa teafăr, se închina şi mulțumea lui Dumnezeu că a scăpat numai cu atâta. Lumea 
era atât de îngrozită de ei, încât dacă îi vedeau de la distanță, căutau să treacă pe altă stradă ca să 
nu se întâlnească cu ei. 


La Academia Comercială 


| 5: Academia Comercială din Bucureşti aveam pe verii mei primari, studenți, Gheorghe M. 
Costea şi Costea M. Costea şi fiindcă mă duceam de multe ori la Bucureşti cu alimente, mai 
dormeam şi pe la căminul studenţesc. Seara ascultam la discuţiile studenților, con-trazicându-se 
unii cu alţii. Cei care au trecut repede la comunişti şi cu cei care erau încă în rezistență, 
necomunişti. în vremea aceea luaseră fiinţă o serie de organizații subversive anticomuniste: Vlad 
Ţepeş I, Vlad Ţepeş II, îngerul Alb, Sumanele Negre etc., care îndemnau poporul român la 
rezistență anticomunistă. Studenții mi-au dat şi mie un manifest anticomunist să-l duc la ţară. 
Preotul Comşa îmi era un bun prieten şi i-am arătat şi lui manifestul. După ce l-a citit, l-a sărutat, 
s-a închinat şi a zis: Să dea bunul Dumezeu să scăpăm cât mai curând de aceşti comunişti atei. 
Vărul meu Gheorghe era logodit cu o fată din Bucureşti. într-o zi, fiind la Bucureşti, mi-a 
zis: Vere Nicolae, soacră mea pleacă cu trenul în comuna Sinoe, unde ştii că are o soră. Să vii să 
o ajutăm la trenul de 10, că are multe bagaje. I-am promis şi seara pe la nouă am mers la socrii 
lui, desigur era şi Gheorghe acolo. Imediat am luat valizele şi am plecat la gară. Trenul pentru 
Constanţa avea o garnitură de şase vagoane şi venise ticsit, plin de lume încă de la triaj. Acum era 
problema, cum să o suim pe femeie în tren? Gheorghe s-a urcat cu mare greutate în vagon, lăsând 

în urmă nasturii de la haină. Ajuns într-un compartiment, a deschis geamul, vărul a apucat-o de 
mâini pe soacră-sa, iar eu am săltăt-o de jos şi numai aşa am putut să o urcăm în vagon. Toată 
lumea stătea în picioare în vagon, ca sardelele. După aceea, vărul meu Gheorghe s-a dat jos din 
vagon şi aşteptam să pornească trenul. Dar până să pornească trenul, a venit în grabă şi un pluton 
de soldaţi ruşi şi voiau să urce în vagon, însă uşile erau închise pe dinăuntru. Ei au început să bată 
cu cismele în uşă, să strige şi să înjure pe ruseşte. Vărul meu s-a dus în dreptul vagonului unde 
era soacră-sa, iar eu eram în dreptul ultimului vagon şi priveam cu multă nedumerire să văd ce se 
va întâmpla cu aceşti necivilizați din Siberia. La un moment, nu ştiu cum s-a făcut, că ruşii au 
spart uşile şi au intrat în vagoane. Apoi să auzim ţipete şi văicăreli cum intrau prin vagoane. 
înjurau şi loveau cu pumnii şi cu cismele şi strigau: davai, davai. Bărbaţi şi femei, cuprinşi de 
groază, dădeau ceasurile şi portmoneele cu bani numai să scape de ei. Ruşii recoltau totul în mare 
grabă, iar la uşi stătea câte un soldat de pază ca să nu iasă nici unul din vagon nejefuit. Cum 
stăteam şi mă uitam, deodată văd că în dreptul meu au reuşit să deschidă un geam şi la mare 
disperare striga unul: Domnule, salvaţi-mă vă rog. Când am văzut această dramă de sălbăticie 
rusească, nu am stat pe gânduri, şi ca o vijelie m-am repezit şi am început să-i dau unul câte unul 
jos din vagon, prin geam, bătrân, tânăr, care cum venea la rând. Apoi de la alt geam iarăşi strigăte 
de salvare, am dat jos şi de acolo destui, dar acum, când erau jos, se jeleau bieţii oameni, unii că li 
s-au jefuit ceasurile, alţii portofelele cu bani, alţii plângeau că le-au rămas valizele cu lenjerie şi 
cu lucrurile cumpărate în vagon. Fiecare era păgubit de câte ceva; un domn elegant îmi arăta 
lanţul de aur de la care i-au smuls ceasul Omega şi zicea că mai bine pierdea mii de lei decât să i 
se jefuie ceasul de către aceşti satrapi care sunt mai răi decât hunii din trecut. Dar nimeni nu lua 
în seamă protestele lui, fiindcă fiecare îşi vedea de necazul lui şi căuta să scape de aceşti barbari. 
Trenul a dat semnalul de plecare şi ca la comandă ruşii au fost îndată jos şi au dispărut, 
încolonați. în câteva clipe nu s-a mai văzut nici un rus. Trenul a plecat şi multă lume a rămas pe 
peron. Vaietele continuau, ba pentru lucrurile jefuite, ba pentru loviturile primite, ori cu pumnii, 
ori cu cismele, sau călcaţi în picioare etc. Era o scenă groaznică de durere şi suferinţă. 

Vărul meu s-a apropiat de mine şi mi-a zis că ar fi bine să plecăm, să nu ne pomenim cu 
alţi nebuni de cioloveci, cine ştie ce se mai poate întâmpla. Am plecat şi, mergând pe stradă, vărul 
m-a întrebat: Vere, crezi că plutonul de ruşi a venit din întâmplare? Uite, acolo alături de gară 
este chiar comandamentul rusesc. Fiecare tren este dirijat de ei, când trebuie să vină sau când 
trebuie să plece, totul este acum în mâna lor. Noi am observat că garnitura de tren a stat o 
jumătate de oră în gară, atât timp cât aveau nevoie ca să jefuiască pe bieţii români. Când au 
terminat de jefuit, ca la comandă s-a dat semnalul de plecare a trenului. Nimic nu se face fără 
ştirea coman-damentului rusesc, deci şi jaful care s-a făcut în vagoane, a fost tot cu ştirea 
comandamentului rusesc. 


Studentul Gheorghe Costea 


Pe la jumătatea lunii iulie, studentul Gheorghe Costea din Bucureşti a venit în comună ca să pună 
bazele organizației de rezistență anticomunistă. A invitat o serie de tineri, dar în primul rând 
legionari. La şedinţă au luat parte următorii: învățătorul Constantin Dimcica, învățătorul Mihai 
Puznava, învățătorul Raficea din comuna Mihai Viteazul, Stere Camburu, bacalaureat la liceul 
din Sofia, Cristu Gache, absolvent al Şcoalei Agricole, gazda Timu Dimcica şi studentul 
Gheorghe M. Costea, care a organizat şi prezidat şedinţa. S-a discutat hotărârea să lupte împotriva 
năvălitorilor, a hordelor ruseşti distrugătoare de nație, datini şi credință. S-a luat hotărârea ca 
organizaţia anticomunistă să se extindă şi în alte comune ale Dobrogei, nu numai în Sinoe. în 
şedinţa organizaţiei constituite în acea seară, studentul M. Costea a pus în discuţie situația mea. 
Nicolae Ciolacu, care e legionar vechi, întrucât de curând s-a eliberat din închisoarea lui 

Antonescu şi, pe lângă că este obosit de mizeria şi bătăile primite la închisoare, mai este încă 
suspectat şi urmărit de Siguranţă. Din această cauză, a spus el, propun să fie lăsat să se 
odihnească şi să se refacă pentru o perioadă. 

Em am continuat cu comerțul ambulant, aşa cum am mai amintit, să câştig ceva pentru 
existența femiliei. Tot în acea vară, prin luna iunie, a venit din Rusia sovietică unitatea Tudor 
Vladimirescu, care au fost folosiţi la diferite munci grele. Aşa au ştiut ruşii să le mulțumească. 
Dintre cei sosiți, trei au devenit legionari: Stila Peş-tereanu, Tănase Vlahbei şi Enache Casapu. 
Dar la început toţi erau foarte rusofili, fiindcă veniseră „reeducaţi” din Rusia. într-o duminică, pe 
când era multă lume în centrul comunei, Stila Peştereanu s-a urcat pe scările primăriei şi a vorbit 
oamenilor slăvind pe ruşi şi sistemul lor de guvernare. Printre altele a spus că ruşii ne vor aduce 
multă pace şi prosperitate în ţară. Preotul comunei Sinoe, om în vârstă şi de o mare bunătate şi 
credință, îmi era prieten apropiat. Adeseori venea la mine şi ne întreţineam în discuții ore în şir. 
Cu ocazia comerțului pe care îl făceam cu Bucureştii, la întoarcere acasă aduceam cărți religioase, 
ca Vieţile Sfinţilor, Cartea Sfârşitului Omului, care provenea de la Sfântul Munte Athos şi multe 
altele de felul acesta. Desigur că i le împrumutam şi părintelui să le citească. îmi spunea dânsul, 
cu accentul său moldovenesc, că ateii de ruşi nu vor pleca de la noi din ţară până nu ne vor ruina 
de tot. Printre alte amintiri, părintele mi-a povestit că a fost preot prin câteva sate din Basarabia 
Şi, din când în când, câte un om reușea să treacă Nistrul pe gheaţă şi să se refugieze la noi. Şi când 
începea acel om să povestească de cele ce se întâmplă acolo, ţi se făcea părul măciucă. Apoi 
părintele mi-a povestit cum săptămâna trecută a venit pe islaz un camion de ruşi şi a intrat cu 
viteză în cârdul de oi, omorând vreo 15. După isprava lor, râdeau de ciobanul care, înfricoşat şi 
îndurerat, plângea de paguba făcută de ei. într-o seară s-au dus la casa lui Timu Dimcica, au bătut 
în geam şi au cerut hazaica (femeia). Dimcica a profitat că nu aveau arme, a rupt nişte pari din 
gard şi le-a dat el hazaică. Fugind, şi-au pierdut căciulile, dar nu s-au mai întors să şi le ia. Se 
auzeau veşti că ruşii fac jafuri prin ţară la drumul mare, furturi şi crime. Grele timpuri am mai 
ajuns şi acesta este numai începutul durerilor, care or să fie şi mai grele. 

într-o zi mă întâlnesc cu părintele şi mă întreabă: Măi Nicolae, ce s-a mai întâmplat prin 
comună? l-am spus că au venit câţiva prizonieri cu unitatea Tudor Vladimirescu şi că unul dintre 
ei, Stila Peştereanu, s-a urcat pe scările primăriei şi a ţinut o cuvântare, lăudând pe ruşi, spunând 
că ei ne vor aduce libertate şi prosperitate în ţară. A doua zi l-am întâlnit pe stradă pe Stila 
Peştereanu şi i-am zis: Măi Stila, tu te-ai urcat pe scările primăriei şi ai vorbit nişte lucruri care 
sunt contra voinţei şi conştiinţei tale de român. Te rog să îți revizuieşti un pic conştiinţa şi să îţi 
schimbi părerea despre acei prieteni, cum îi numeşti tu. Acei ruşi sunt atei şi ei nu slujesc pe 
Dumnezeu, ci slujesc lui Satana. Şi aceste fiare nu ne vor aduce fericirea, ci iadul şi 
nenorocirea. 

Stila era vecin cu mine şi în curând am devenit prieteni. L-am poftit la mine acasă şi 
vorbeam ore întregi despre Sfânta Evanghelie, despre minunile sfinţilor, despre sfintele moaşte, şi 
multe altele. încetul cu încetul şi-a revenit şi într-o bună zi mi-a mărturisit că şi el crede în 
Dumnezeu şi în lisus Hristos. Apoi am început să-i vorbesc despre Mişcarea Legionară, despre 
Căpitanul nostru Corneliu Z. Codreanu, despre comandanții legionari pe care i-am cunoscut şi 
despre care am auzit. l-am povestit cum încă din anul 1922 Căpitanul a dat alarma la Iaşi, 
spunând că dacă va veni fiara roşie de la Răsărit, comunismul ateu, ţara şi poporul nostru va trece 
prin momente grele. Ne vor aresta şi ne vor lua averile, ne vor duce în robie şi ne vor împuşca. 
Vom fugi şi vom pribegi care încotro, uitând de ţară, de neam, de familie. De aceea noi, tot 
poporul, trebuie să ne unim împo-triva celui mai mare duşman, comunismul ateu. 

I-am povestit mai departe cum cei care conduceau destinele țării în acea vreme s-au unit cu 
marea finanță anticreştină, s-au coalizat împotriva Căpitanului şi a poporului. Toate partidele 
istorice, armata, justiția, poliţia şi până şi capul Bisericii s-au înjosit şi au intrat în coaliția lui 
Satana. Căpitanul, pentru că îşi iubea ţara şi neamul şi a încercat să prevină ceea ce pregătea 
armata lui Iuda, a fost aruncat în închisoarea Văcăreşti. Şi totuşi justiţia încă mai era trează şi l-a 
absolvit pe Căpitan de orice vină, punându-l în libertate. Prin credinţa lui în Hristos şi pentru 

dragostea lui pentru poporul român, Căpitanul ne-a arătat calea care trebuie urmată în lupta contra 
Satanei. Acolo, la închisoarea Văcăreşti, s-au pus bazele Mişcării Legionare. într-o zi, Căpitanul 
le-a spus camarazilor săi: Ştiţi voi la ce m-am gândit eu? în timp ce duşmanii noştri s-au unit cu 
puterile întunericului, noi ne vom uni cu puterile luminii dumnezeirii. Vom chema Arhanghelul 
Mihail să ne apere şi să ne fie patronul nostru spiritual, iar pe Maica Domnului o vom ruga să ne 
ocrotească. Din acel moment, precum spune în cartea Pentru Legionari, Căpitanul şi ceilalți 
comandanți, au început să postească şi în fiecare noapte, la orele 12, îngenunchiau şi citeau 
Acatistul Maicii Domnului. La proces, nici chiar puţinii prieteni care au venit să-i sprijine nu 
credeau că vor scăpa fără a fi condamnaţi. Dar minunea s-a întâmplat şi au fost achitaţi. Duşmanii 
lor şi ai ţării noastre au suferit o mare înfrângere. Pentru Căpitan, aceasta a fost una dintre 
victoriile cele mai de seamă pe care le-a avut. 

După mai multe povestiri şi discuţii despre Căpitan şi Mişcare, Stila a devenit un bun 
legionar. Mi-a cerut cărți legionare, dar, pentru că în acea perioadă era pericol de moarte să ai 
astfel de literatură, nu i-am putut da şi ne-am rezumat să discutăm izolaţi şi în taină. Eu, care 
eram o fire neastâmpărată, acționasem subversiv în timpul prigoanei din ‘34, după asasinarea lui 
Duca, în cea din *38-*39 după asasinarea lui Armand Călinescu, în prigoana generalului 
Antonescu *41-*42, puteam eu oare să stau nepăsător şi cu bestiile roşii în ţară? 

Căpitanul pentru asemenea timpuri ne-a creat pe noi, legionarii, când ţara e în primejdie să 
sărim să o apărăm chiar cu riscul vieţii noastre. N-am stat mult pe gânduri şi nici nu am aşteptat 
să fiu invitat de cineva, ci din proprie inițiativă am căutat să-mi găsesc camarazi de luptă pentru 
activitatea subversivă împotriva comunismului. Deci m-am împrietenit cu Stila Peştereanu, 
Tănase G. Vlahbei, Tănase I. Vlahbei, Tănase C. Vlahbei, ultimii trei fiindu-mi şi veri, şi 
camarazi de luptă. Apoi cu Mitică Ghioca, Tănase Ergoveanu, Enache Casapu. 

în activitatea anticomunistă subversivă foloseam vechea mea metodă, din timpul prigoanei 
lui Antonescu. Eu îi cunoşteam pe toţi camarazii mei de activitate subversivă şi mă întâlneam cu 
fiecare separat. Ne întâlneam fie pe stradă, fie acasă la el, fie acasă la mine, la cofetărie etc. 
Acesta era modul în care le trasmiteam tot felul de veşti din Mişcarea Legionară sau zvonuri de 
prin ţară. De multe ori ei mă informau cu ce mai auziseră şi ei. în felul acesta întrețineam unitatea 
trează. Vorbeam cu fiecare separat, ei toți mă cunoşteau pe mine, dar ei nu se cunoşteau toți. 
Metoda aceasta o foloseam pentru mai marea noastră siguranță, ca să nu fim descoperiţi de 
securitate aşa de uşor. 

Din anul 1945 începuse să fie tare greu. începuseră acele rechiziţii greu de suportat pentru 
țărani. în toată Dobrogea s-au înființat centre de comisii pentru rechiziții de cai, vaci şi oi pentru 
ruşi. Se prezenta ţăranul cu caii la comisie, aceştia îi alegeau pe cei mai buni. Dacă venea omul cu 
doi cai buni, îi luau amândoi caii şi ţăranul rămânea cu braţele încrucişate, cu spuza de copii şi cu 
tarlalele nearate. îşi smulgea părul din cap când vedea că nu are cu ce să transporte toate cele 
necesare în viaţa unui agricultor. Dar cui îi păsa, cine îl întreba? 

Au început rechiziţiile de oi, odată, de două ori, chiar şi de mai multe ori pe an, de nu ştia 
bietul ţăran unde să-şi mai ascundă oile, ca să mai salveze câteva din ele. I s-a pus ţăranului cotă 
de carne şi nu interesa pe nimeni dacă ţăranul are sau nu vite, cota trebuia dată. Mergea vestea 
prin sat că aceia care nu vor preda cota de carne impusă vor fi arestaţi. Țăranii, de frica închisorii 
şi la mare disperare, se uneau între ei, câte doi sau trei la un loc, se duceau prin târguri şi 
cumpărau vita respectivă, o tăiau şi o împărțeau între ei, ducând astfel fiecare cota de carne 
cerută. Mulţi ţărani îşi vindeau din casă haine sau lucruri de valoare, să facă bani să cumpere cota 
de carne, ca să nu ajungă la închisoare. După aceea a venit amenințarea chiaburilor. 

Oricare țăran harnic şi bun gospodar, care avea ceva strânsură făcută cu sudoare şi cu multă 
economie şi chibzuială, era socotit de comunişti chiabur. Acum a venit deschiaburirea, o pacoste 
comunistă care să lovească pe cei mai buni cetăţeni ai ţării. Se trezea omul în faţa casei lui cu 
primarul, notarul, jandarmii şi nelipsitul activist de partid şi în urma lor vreo 15 căruţe goale şi cu 
vreo 20 de colectivişti. Intrau în curte toată liota aceea de indivizi şi primarul dădea ordin să ia 
căruța, caii, vitele, porcii şi tot ce se găsea în curtea omului. Urcau prin poduri, scotoceau în casă, 

prin pivnițe, şi tot ce găseau că este bun luau şi duceau la colectivă. Luau cu ei hamuri, pluguri, 
butoaie, putine, haine de pat, porumb, în sfârşit, tot ce se găsea şi se putea lua. Biata familie 
tremura ca varga de frică şi de durere, femeile plângeau mai jelos decât dacă ar fi murit cineva, 
văzând cum li se jefuieşte casa şi avutul ziua în amiaza mare. Nici în timpul barbarilor sau al 
turcilor, nu s-a întâmplat un astfel de jaf, să le fure tot şi să-i lase şi fără mâncare. 

Fiara rosie comunismul 


A început țăranul să geamă, să murmure, trei ori patru ani la război, iar acum cote de tot felul, 
deschiaburire, frica de închisoare, rechiziții şi nesiguranța zilei de mâine. Ce s-a ales de casa 
lui, în care cândva el era stăpân şi mulţumit cu ce avea. Nu îi era frică de nimica, nu existau nici 
un fel de presiuni, în schimb acum duceau lipsuri, copiii lui nu aveau ce mânca şi ce îmbrăca. 
Numai ei ştiu cum au reuşit să supraviețuiască. 

Nouă, legionarilor, ne-a fost tot timpul teamă că de la Răsărit are să vină cea mai mare 
urgie pentru neamul nostru şi de ce ne-a fost teamă nu am scăpat. A năvălit peste ţara noastră cea 
mai fioroasă fiară, fiara roşie, comunismul păgân şi ateu, care ne-a ruinat ţara şi tot ce a găsit în 
calea ei a măturat şi a curăţat. De câte ori mă întâlneam cu părintele Comşa, îi spuneam că ruşii 
ne jefuiesc, ascunzându-se după acel cuvânt „deschiaburire”. Luau totul de la ţăran şi-l lăsau cu 
curtea goală. 

După un timp, au început să ceară de la țărani cotă de ouă şi fulgi de găină. Primarul a dat 
odată ordin ca lumea să strângă cenuşa din vatră, că şi aceasta va fi colectată şi trimisă în Rusia, 
cică nu ştiu ce materie primă se produce din ea. Aceasta ca să se împlinească profeția 
Căpitanului: Până şi cenuşa din vatră ne-o vor lua. 

Părintele amintit avea dreptate când afirma că acestea toate sunt numai începuturile 
durerilor. în noaptea de 15 mai 1948, lumea a rămas uluită şi îngrozită de veştile ce veneau. 
Oamenii care veneau de la Bucureşti şi de la Constanţa aduceau veştile cele mai înfricoşătoare. Se 
zvonea că în toată ţara se fac arestări masive, fără precedent în istoria României. Numai în 
Bucureşti, într-o singură noaptea s-au făcut câteva mii de arestări. Toată lumea a început să se 
teamă, gândindu-se, oare nu cumva îmi vine şi mie rândul să fiu arestat, pentru că şi eu i-am 
înjurat pe „dumnealor”. Mulţi nu mai dormeau acasă, unii prin şirele de paie, alții pe câmp. în 
noaptea aceea a fost arestat şi secretarul de la primărie, Radovici. Dimineaţa, soția lui umbla ca o 
nălucă prin sat, speriată, întrebând unde ar putea fi dus bărbatul ei, dar cine putea să-i spună asta. 

Din seara aceea de 15 mai, eu nu am mai dormit noaptea acasă. Dormeam în păieria 
vecinului Gheorghe Busuricu, dar fără ştirea lui. Mă suiam sus pe paie, iar dis de dimineață mă 
duceam acasă, pentru că arestările se făceau numai în timpul nopţii. Apăreau maşinile, opreau la 
locul unde făceau arestarea, cu farurile cu lumina pe jumătate şi cu motorul duduind încet. De 
cum se făcea seară, țăranii erau atenţi şi cu urechile în patru. Cum auzeau acel zgomot al 
motoarelor în surdină şi vedeau maşinile cu luminile aproape stinse, ştiau că este securitatea şi 
fugeau care încotro, prin păduri, pe câmp, prin cimitire. Stăteau pitulaţi toată noaptea, iar când se 
făcea ziuă veneau în sat ca să meargă la muncă, după o noaptea cu frică şi neodihnă. 

O, Doamne, ce fioroşi erau! Veneau noaptea după 12, când omul, obosit de munca 
câmpului, dormea liniştit lângă familie şi copilaşi. Dar deodată, în miez de noapte, casa era 
înconjurată de securişti cu automatele în mână. Câţiva dintre ei intrau în casă cu revolverele 
scoase, capului de familie îi puneau cătuşele la mâini şi apoi răscoleau toată casa, făcând cică 
percheziţie. Femeia şi copiii, îngroziţi, se uitau cum soţul şi tăticul lor era legat şi dus cu maşina 
neagră, cum i se spunea în popor. Mulţi din cei arestaţi nu s-au mai întors acasă niciodată, murind 
prin închisori. 

Eu, cum nu mai dormeam acasă, stabilisem cu soția ca oricând va veni securitatea şi va 
întreba de mine, să le spună că sunt la Bucureşti. Deşi ziua nu se prea făceau arestări, totuşi când 
umblam prin sat după treburi eram atent, mă uitam în stânga şi în dreapta să nu apară hingherii cu 
maşina neagră de undeva, că ştiam ce mă aşteaptă. Mă duceam des pe la vărul meu Tănase 
Vlahbei, vorbeam cu dânsul despre zilnicile arestări şi mai glumeam amândoi: Dacă ursul joacă 
pe la vecini, să fim atenţi să nu vină şi pe la casele noastre. 

Pe ziua de 3 iunie 1948, ne găseam amândoi în centrul comunei, în faţa cooperativei. 
Vedeam pe secretarul de bază comunist, Ion Moraru, în mijlocul unui cerc de săteni. Se agita şi 

spunea nervos oamenilor, probabil pus de securitate: Sunt mulți reacționari împotriva partidului, 
dar partidul va şti să-i pedepsească. Fapt era că, într-adevăr, securitatea aresta zilnic în toată ţara. 
La Bucureşti, partidul pregătea Canalul morţii unde mai târziu a fost dusă elita neamului 
românesc, supunându-i la munci grele, mulţi au fost îngropați pentru totdeauna în huma 
Dobrogei. într-adevăr, canalul şi-a meritat numele. 

într-o zi merg la Tănase şi îl întreb dacă nu are un butoi în care să pun nişte piei la tăbăcit. 
Mi-a spus că are, aşa că ne-am dus în magazie, mi-a arătat butoiul, mi l-a săltat pe umeri, ne-am 
salutat şi am plecat. Mergând pe drum spre casă cu butoiul în spate, aud că vine în urma mea o 
maşină turism. Era descoperită şi în maşină erau cinci sau şase inşi, toți îmbrăcaţi în civil. Fiind 
îmbrăcaţi civil, credeau că mă induc în eroare dându-se negustori de piei, dar ştiam că sunt 
securişti şi că mă vor pe mine, nu piei pentru tăbăcit. îmi dădusem seama de cum am întors capul 
şi i-am văzut. Erau informaţi că eu cumpăr piei de oaie, le prelucrez şi apoi le vând. Acesta era 
pretextul să ia contact cu mine, dar cum eu eram la câţiva paşi de casa mătuşii mele, sora lui tata, 
am grăbit pasul şi am intrat în curtea ei. Mi-am făcut socoteala că, în timp ce eu intru în curtea 
mătuşii, ei o să treacă mai departe, spre casa mea, şi voi avea timp să mă ascund. Dar n-a fost aşa. 
După ce am intrat în curte, am grăbit pasul şi mergeam drept înainte, fără să mă uit în stânga sau 
în dreapta. Casa mătuşii era mai spre fundul curții, cu uşa larg deschisă spre mine. Dar nu fac 
mulți paşi în curte, că cineva a strigat din maşină: Ja uite, e chiar Nicolae Ciolacu. Maşina s-a 
oprit repede lângă poartă şi securiştii s-au dat jos, crezând că nu-i cunosc cine sunt. Dar eu, care 
am trecut prin atâtea prigoane, ştiam ce vor şi că sunt securişti. Atunci unul dintre ei, m-a strigat 
cu o voce blândă: Domnule Ciolacu, vă rog, veniți până aici! Am întors doar capul spre ei, cu 
butoiul pe umăr şi cu voce liniştită le-am răspuns: Aşteptaţi, că vin imediat. Eu mergeam drept 
spre uşa casei şi-mi făceam socoteala că, dacă dau să fug, ei pot să tragă să-mi rupă picioarele. 
Totuşi mergeam spre uşa casei. Ei credeau că o să intru în casă şi atunci m-ar fi arestat. Dar iarăşi 
nu a fost aşa. La vreo patru paşi de uşă, unchiul a făcut o căpiță de ogrinji, înaltă de mai bine de 
doi metri şi jumătate, pe care o folosea în timpul iernii ca hrană pentru animale. Am trecut între 
căpiță şi uşă, aşa că securiştii nu mă mai vedeau din cauza căpiţei. Profitând de ocazia aceasta, cât 
ai clipi din ochi, am izbit butoiul aşa de tare de pământ încât a făcut un zgomot ca o detunătură. 
Securiştii au zis: Mama lui de bandit, a tras cu pistolul. Imediat au scos toţi pistoalele din 
buzunar şi, aşezându-se în poziţia de trăgători, veneau spre uşa casei. Apropiindu-se de casă şi 
văzându butoiul trântit jos, şi-au dat seama că au căzut în plasă. 

Mai târziu am aflat că acela care strigase: Uite-l pe Nicolae Ciolacu, a fost chiar unchiul 
meu, văr primar cu tata. Prima dată securiştii s-au dus şi l-au arestat pe el. Dar el le-a spus: Eu nu 
sunt Nicolae Ciolacu acela pe care îl căutaţi voi. Atunci ei i-au zis: Ei bine, dacă tu eşti Nae 
Ciolacu, ne vei duce la Nicolae Ciolacu. Aşa că ei porniseră să mă caute şi au dat peste mine fără 
să mă aştept. Au intrat în casa mătuşii cu pistoalele în mână şi au început să caute prin şifoniere, 
pe sub pat. S-au urcat în pod cu pistoalele întinse, m-au căutat peste tot. Mama mea, căreia de 
câte ori nu i-a fost răscolită casa de jandarmi, acum tocmai se afla la mătuşa şi torcea cu furca. 
Unchiul Nae i-a făcut semn să se ducă acasă şi ea a plecat îndată. Cum a ajuns, i-a spus soţiei 
mele că nişte oameni cu revolverele în mână îl fugăreau pe Nicolae. Nici n-a terminat bine vorba 
că au şi sosit hingherii. Au intrat au întrebat-o pe soţia mea: Spune unde este Nicolae! Este la 
Bucureşti, a venit răspunsul. Cum este la Bucureşti, când noi l-am văzut adineaori aici? Păi dacă 
l-ați văzut adineaori aici, de ce nu l-aţi prins? Cu vorba asta parcă le-a astupat gura. Au tăcut şi 
nu i-au mai zis nimic. Cu pistoalele în mână au căutat prin toate camerele, pe sub paturi, s-au 
urcat în pod aşa cum le era obiceiul. S-au dat jos şi au pornit prin vecini, prin case, prin grajduri, 
au căutat la trei vecini şi la urmă au renunţat. Dacă veneau la a patra casă mă găseau, pentru că 
acolo eram ascuns. Dar s-au plictisit şi nu au mai căutat, s-au dus la băcănia lui Taşcu Casapu, au 
mâncat ceva, au băut şi au plecat. 

Detunătura butoiului trântit tare i-a mai speriat şi până ei să se desmeticească şi să scoată 
revolverele, aranjându-se de apărare, a trecut un minut-două, destul ca eu să dispar. Fugisem cu 
viteza disperării, ca să nu mă prindă, căci ştiam ce mă aşteaptă. Am fost înzestrat de natură cu un 

fizic robust, puternic, foarte sprinten la fugă şi la săritul gardului. Atunci am sărit peste toate 
gardurile vecinilor, care erau din piatră şi înalte cam de 1,25 m. Pentru mine înălțimea aceea era o 
nimica toată, ca şi când nici nu exista. Şi fugeam nu de plăcere, ci de frica morţii, parcă nu mai 
era nici un obstacol în calea mea. Aveam parcă un presentiment că, dacă m-ar prinde, aş avea 
foarte mult de suferit. Pe când fugeam, mă gândeam că pe câmp nu aveam unde să mă ascund, că 
nu este pădure, ia porumbul la vremea aceea nu era destul de înalt. Singura mea şansă era să caut 
să mă ascund la vreun sătean. Din fugă am ochit în curtea unui vecin o păierie care era în fundul 
curţii, acolo păstrau nutreţul pentru vite. Am deschis uşa şi am intrat. Dar, în afară de grămezile 
de paie care erau în fundul păieriei, totul fusese consumat în iarnă. Repede m-am dus în spatele 
grămezii de fân, am ridicat-o cu amândouă mâinle cât am putut mai sus, am intrat sub fân şi m- 
am camuflat. 

Era o zi caldă de iunie, cum sunt de obicei zilele în stepele Dobrogei. Fiind îmbrăcat cu 
haine mai groase, mă sufocam de căldură sub fân. Dar, auzind cânii lătrând, îmi dădeam seama că 
securiştii mă căutau prin vechini, de aceea nu mă puteam mişca de sub fân. Se alarmaseră toți 
câinii şi lătrau ca la urs. La un moment dat, am auzit pe aproape paşi mai grei de pantofi sau de 
bocanci, care nu puteau fi decât ai securiştilor. Zic aşa pentru că în comuna mea toată lumea purta 
opinci în afara zilelor de sărbătoare. Totuşi nu mi-a fost prea frică, fiindcă îmi ziceam, chiar dacă 
vor intra, văzând numai puţin fân, nu are să le dea în gând că acolo s-ar afla ascuns un om. Dar 
bine că n-au intrat. Paşii s-au îndepărtat şi lătratul câinilor încet-încet s-a mai liniştit. Sub fân, eu 
mă sufocam, însă trebuia să mai stau până se va linişti totul afară. După mai bine de-o oră, totul a 
intrat în normal şi era o linişte deplină. Am ieşit de sub fân şi mă întrebam a cui o fi păieria? 
Pentru că atunci când fugeam de graoaza securiştilor nu mai vedeam nimic, nu mai auzeam nimic 
şi am intrat aici într-o doară, fără să ştiu a cui este, numai ca să fiu undeva ascuns. 

M-am plimbat prin păierie puţin şi m-am îndreptat către uşă, apoi m-am uitat prin 
crăpătură. Cum începuse să se facă seară, am văzut că vine cineva cu coşul în spinare să ia nutreţ 
pentru cai. Repede m-am dus în dosul fânului şi m-am pitit. Cetăţeanul a intrat şi fluierând a 
început să pună fânul în coş. Abia atunci l-am recunoscut: era un cumnat de al meu, care ţinea pe 
verişoara mea primară. Eram aproape şi aş fi vrut să se uite spre mine, să începem discuţia, dar el 
fluiera şi acum era pe punctul de plecare. Ca să-l fac atent să se uite la mine, am sâsâit din buze: 
ps..s..S...st. Era de acum pe întunecate şi, cum el ştia că păieria lui este goală, s-a speriat aşa de 
tare că a dat ochii peste cap, a scos un geamăt: a, a, a, a, şi a căzut jos. Săracul de el, şi-o fin 
închipuit că este vreun şarpe sau vreo viperă, cine ştie. M-am speriat atunci şi eu, am sărit repede 
lângă el şi l-am apucat de haină, scututrându-l: Măi, Mitică, Mitică, eu sunt, nu te speria! l-am dat 
uşor o palmă şi s-a desmeticit, a scuturat din cap şi şi-a revenit, ca şi când s-ar fi trezit din somn. 
Măi cumnate, chiar aşa nu mă mai cunoşti? Lasă asta, zice el, tu ce te faci acum, că sunt pe 
urmele tale? Păi ce ştiu eu să fac? Dar spune-mi de ştii, cumnate, cine erau oamenii aceia care 
se opriseră cu maşina la poarta mătuşii noastre? Cine puteau să fie, erau securiştii care te 
căutau pe tine. Vreo două ore au umblat prin casele şi prin grajdurile vecinilor, dar dacă nu te- 
au găsit, au plecat. L-am întrebat dacă nu au lăsat vreo pază pe afară. Mi-a raspuns că nu mai e 
nimeni şi strada e goală. Peste drum de casa lui stătea un unchi, văr primar cu tata, Constantin 
Vlahbei, aşa că l-am trimis pe cumnat să-l cheme să vie până aici. A venit unchiul şi, cum m-a 
văzut, îmi şi zice: Ce faci, măi nepoate? îi răspund: Uite cum vezi, de acum încolo cine ştie ce o 
mai veni. Nepoate, hai scoală-te şi vino cu mine! Am dat mâna cu cumnatul Mitică, i-am cerut 
scuze că l-am deranjat şi am plecat. Cum am ajuns la unchiul acasă, mătuşa, de o mare bunătate, 
mi-a pus masa şi am mâncat. Atunci unchiul a zis: Nepoate, ştii ce vom face? Ne ducem în partea 
cealaltă a comunei, la un cuscru de-al meu, pentru că aici la mine poate să te bănuiască. Ne-am 
dus la Gheorghe Tusia, a vorbit unchiul cu el şi m-a dus în clădirea unde ţinea fânul sau în 
păierie, cum îi ziceam noi dobrogenii. Am închis uşa pe dinăuntru şi m-am înţeles cu unchiul că 
voi sta aici până când se vor linişti lucrurile şi atunci mă voi întoarce acasă şi-mi voi vedea de 
treabă. El în fiecare seară venea şi îmi aducea puţină mâncare şi apă, dar îmi aducea şi veşti rele. 
Arestările se ţin lanţ şi multă lume nu mai doarme acasă, se ascund oamenii care pe unde pot. 

Am stat vre-o patruzeci de zile în acea păierie şi într-o seară unchiul îmi zice: Ştii ceva, 
nepoate? Cum stai aici, poţi să stai şi la mine, ca să nu mai vin în fiecare seară până aici şi m-a 
luat la el acasă. Avea o casă mare, cu multe camere, iar în fund o cămăruță mai mică pe care ei o 
numeau pisnic, în care era un pat şi o măsuţă. Am intrat în cămăruță, am închis uşa de dinăuntru 
şi m-am culcat. Aici am stat cam două luni, până în august, pe când treieratul grâului era în toi. 

în trecut, în fiecare an, țăranii îşi duceau grâul acasă, în curţile lor, şi acolo venea batoza şi 
îl treiera. Paiele se făceau grămadă în curte, iar grăunţele se puneau în hambarul propriu. Acum 
partidul comunist a dispus ca în toată țara țăranii să-şi care snopii de grâu la marginea satului şi 
acolo să se treiere. Au adus batoze şi oameni străini, aşa zişii delegaţi ai partidului, care să 
conducă treieratul grâului. O jecmăneală nouă şi un furt în amiaza mare din munca cetățenilor, 
jafuri săvârşite de către partid. Cotele de grâu erau aşa de mari încât bieţii oameni mergeau acasă 
numai cu câţiva saci de grâu. Mulţi rămâneau datori şi trebuiau să cumpere grâu ca să-l predea la 
cota statului. Ce puteau să facă bieţii oameni, că venea toamna şi nu aveau ce să semene, vine 
iarna şi nu au ce să mănânce. Tot țăranii au găsit soluţia. Unii l-au mituit pe delegat şi îşi duceau 
mai mulţi saci cu grâu acasă. Alţii i-au dat de băut şi, când acesta era puţin cu chef, îl ţineau de 
vorbă, iar alții pe la spate îşi furau din grâul propriu. Alţii mai îndemânatici şi mai iuți de mână, 
de cum întorcea delegatul spatele, îngropau sacii cu grâu în paie. Noaptea, când toată lumea 
dormea, se duceau oamenii să-şi fure grâul lor, ca să-şi asigure hrana pe iarnă. Operaţiile acestea 
erau riscante, căci mulți au fost prinşi şi li s-a făcut proces pentru furt din avutul statului, deşi era 
produsul lor. Cei prinşi au fost condamnaţi la câte patru-cinci ani de închisoare. Nimeni nu-şi 
dădea seama de ce căutau să flămânzească poporul. Dar unii dintre ţărani şi-au spus mai pe 
ascuns: Fraților, să ştiţi că vor să ne bage în colhoz. Au fost denunţaţi de informatori şi au fost 
condamnaţi la închisoare. 

Perchezitii prin comună 


ca liniştit în cămăruță şi citeam câte un ziar ca să mă informez ce se mai întâmplă prin 
ţară. Vărul Tănase, care fusese şi el la batoza de treierat, a venit fuga acasă, a bătut la uşă şi i- 
am deschis. Era cu părul vâlvoi şi-mi face semn: Vere, să fugim că vine percheziția. N-am mai 
întrebat nimic, mi-am luat haina şi fugi afară. Pe străzi nu era nimeni să ne vadă, am ieşit din 
comună şi ne-am dus în câmp, unde vărul avea porumb, şi ne-am aşezat jos să ne odihnim, 
gâfâind din cauza fugii. După ce ne-am odihnit puţin, l-am întrebat ce s-a întâmplat, despre ce fel 
de percheziţie este vorba? Mi-a spus că politrucul de la batoză a fost informat de către codoşi că 
unii cetăţeni au furat grâu de la batoză şi l-au ascuns prin poduri. Imediat s-a format o echipă de 
codoşi şi au plecat prin sat să facă percheziţie, să caute grâul furat şi sigur că vor veni şi pe la noi, 
deci, bine am făcut că am fugit. Porumbul era destul de mare şi des, aşa că eram bine ascunşi. 
Vorbeam cu vărul meu în ce situaţie grea a ajuns neamul nostru. Mai târziu a venit mătuşa, mama 
vărului, cu carul cu boi şi ne-a adus pâine, brânză, o damigeană cu apă şi o pătură pentru dormit 
noaptea. Ei au plecat acasă, iar eu am rămas pe loc în noul meu adăpost. Aici mătuşa venea zilnic, 
la orele 12, cu carul cu boi, şi îmi aducea mâncare şi apă. 

Situaţia aceasta a durat vreo zece zile, când m-am hotărât să plec din Sinoe. Când a venit mătuşa 
cu carul să-mi aducă alimente şi apă, i-am spus că mâine seară plec de aici din Sinoe. A doua zi a 
venit şi vărul cu mătuşa şi m-au întrebat unde vreau să mă duc. lar eu, ca să-i duc în eroare şi ca 
să mi se piardă urma, le-am spus că plec spre Bucureşti. l-am sărutat mâna mătuşii, l-am 
îmbrățişat pe Tănase şi am luat-o prin porumbişte, îndepărtându-mă de dânşii. 

Drumul haiduciei 


e acuma era pe înserate, iar eu, mergând prin porumbi, îmi făceam socoteala ce trebuie să 

fac şi unde trebuie să merg. Aveam cu mine o traistă cu pâine, un bidonaş cu apă de vreo 
700 de grame, un baston şi un cuţit. Acesta îmi era tot avutul la ora aceea. Am urcat delul, am 
trecut peste şoseaua națională şi am luat-o la vale spre satul Panduri. La marginea satului era 
cimitirul, prin care am trecut şi am ieşit în partea opusă. A treia casă de la cimitir locuia o altă 
mătuşă, sora tatei. Am bătut la geam şi mătuşa mi-a deschis uşa. Intrând în casă, mătuşa m-a 
sărutat, iar eu i-am sărutat mâna. Ea a început să plângă şi să îmi zică: Uite cum ai ajuns, cine ştie 
ce s-o mai alege de tine! Răspund eu: Lasă mătuşă, n-ai teamă de mine, că se aude că până în 
toamnă, cel mult până în primăvară, comuniştii se duc dracului. O să cadă de la putere şi o să 
vezi ce o să pățească cei care ne prigonesc pe noi acum. Mi-a dat să mănânc şi, cum era noaptea 
târziu, m-am culcat şi am dormit. Dinspre ziuă a venit mătuşa şi mi-a spus să mă duc în beci, ca 
să fiu mai ferit. Noaptea dormeam în casă, iar ziua coboram în beci. Situaţia asta a durat cam zece 
zile. Şi aici treierişul fiind în toi, procedura era aceeaşi ca în comuna Sinoe. Grâul era dus la 
marginea satului şi se treiera cu batoza partidului, iar politrucul dijmuia aproape tot grâul. 
Verişoara mea Haida şi cu soțul erau şi ei la treierat. Eu stăteam în pivniţă liniştit şi citeam un 
ziar, când verişoara Haida a venit într-un suflet la mine în beci, aproape că nu putea să vorbească 
de frică şi de oboseală, şi mi-a zis: Vere, fugi la câmp, în pădure sau unde poți, că prin sat se face 
percheziţie pentru grâu. Suntem şi noi bănuiţi că am luat din grâul nostru şi este vorba că vin să 
ne percheziționeze. Din nou mi-am făcut bagajul ce-l aveam şi dă-i drumul. Am trecut dealul şi 
am coborât într-o mică pădurice de mărăcini, intrând în desişul ei. Către seară a venit soţul 
verişoarei, Gheorghe, şi mi-a adus alimente şi apă. Apoi timp de o săptămână a venit în fiecare 
seară să mă vadă, aducându-mi de-ale gurii. Cam după o săptămână, mi-am pus întrebarea cât 
timp o să-mi aducă Gheorghe pâine şi apă, cine ştie ce i se poate întâmpla. De aceea, într-o seară, 
când a venit la mine, i-am spus: Cumnate, du-te în satul Lunca, la sora mea,ia legătura cu Costea 
Brândea, cumnatul meu şi adu-l aici la mine. A doua zi Gheorghe Zuricu, cumnatul - gazdă, a 
mers şi l-a adus pe celălalt cumnat, Costea. Stabilisem un cod, trei ciocănituri între două bețe şi 
eu la fel loveam cu muchia cuţitului de trei ori în baston. Spre seară, aud ciocăniturile şi le 
răspund la fel. Numaidecât au apărut lângă mine, am dat mâna cu ei şi cumnatul Costea a spus: 
Hai să plecăm, nu stăm de loc! Am plecat, am trecut pe la mătuşa, le-am cerut scuze pentru 
deranj, am sărutat mâna mătuşii, apoi am sărutat-o pe verişoara Haida şi pe soţul ei, mulţumindu- 
le pentru găzduire. Mătuşa m-a sărutat şi m-a binecuvântat: Maica Domnului să te păzească, pe 
unde te vei duce! Le-am dat bună seara şi am plecat. 

în drumul nostru am trecut prin comuna Baia, prin Ceamurlia de Jos şi am ajuns pe la două 
noaptea în satul Lunca. Sora mea m-a primit în casă, m-a sărutat, apoi cu lacrimi în ochi mi-a 
spus: Măi frate, toată viața în casa noastră, de când m-am pomenit, numai jandarmi, numai 
securitate, percheziţii, biata mamă, numai ea ştie câte a suferit pentru tine. Ne-a pus de am 
mâncat, după aceea, mi-am făcut planul unde trebuie să stau. Casa cumnatului avea patru camere 
stil vagon. Tocmai în fund era o cămăruţă. Am zis, acolo am să stau şi o să dorm. Voi închide uşa 
pe dinăuntru şi nu voi deschide decât numai când voi auzi trei ciocănituri, ceea ce înseamnă că 
este sora sau cumnatul Costea. 

Eram în luna septembrie. Pe unde am trecut şi am stat, m-am jenat deşi îmi erau rude, dar 
cât puteam să stau? O zi, două, nouă, până la urmă trebuia să plec să-mi caut un alt rost. Sora mea 
m-a primit cu cea mai mare dragoste şi la fel cumnatul meu. El era o fire blândă şi de o bunătate 
ce nu pot să o descriu. Din cele ce voi povesti, se va vedea cât a suferit şi el pentru mine: bătăi, 
schingiuiri, dar nu m-a trădat. Totuşi până la urmă trădarea a venit, dar din cu totul altă parte. 

Aşadar m-am aşezat în această cămăruţă. Nu m-am jenat că eram la soră-mea, unde mă 
simțeam ca la mine acasă. Totuşi parcă eram la închisoare, toată ziua zăvorât în cămăruţă, zilele 

treceau greu. De multe ori îmi ziceam: O, Doamne, până când o să stau închis şi ascuns. Şi aşa 
treceau zilele şi nopţile. Cumnatul îmi aducea ziare şi citeam zilnic despre noi condamnări. Acum 
se terminase treierişul, oamenii au umplut curțile cu paie şi nutreţ pentru animale. Se zvonea prin 
sat că vor fi percheziţii pentru cereale prin podurile caselor. Ne-am sfătuit cu cumnatul şi cu sora 
mea, că în caz de percheziţie eu nu stau prea bine în cămăruţă. Trebuie să căutăm un alt loc. 
Cumnatul Costea a zis: Am un nepot, pe Costea Sicu, este un băiat serios şi inimos, eu zic să ne 
arătăm lui. El are şura plină cu paie până în vârf, se poate face o ascunzătoare acolo. într-o 
seară Costea l-a chemat şi când a venit am făcut cunoştinţă unul cu celălalt. Ne-am dus la şura lui 
şi cu o scară ne-am suit până lângă creastă, am început să scobim şi am făcut un tunel până jos, 
aproape de podea. Acolo era făcută o mică ferestruică, de unde puteam să mă uit în stradă. Am 
stat acolo toată luna septembrie şi octombrie. Ziua venea Costea Sicu şi îmi aducea ziare şi 
informaţii, din când în când mai venea şi sora sau cumnatul Costea, îmi aduceau apă şi câte ceva 
de mâncare. într-o zi, Sicu mi-a adus cartea Pentru Legionari, ce o avea din timpul biruinței 
legionare. După aşa zisa rebeliune de la 21 ianuarie 1941 o ascunsese, iar acuma mi-a adus-o s-o 
citesc. Deşi o citisem deja de vreo două ori, şi acum o citeam cu atâta pasiune, încât parcă trăiam 
momentele acelea. Eram îngrijorat ce voi face după ce o termin de citit. Viaţa mea se potrivea 
acuma cu a Căpitanului, cu suferinţele pe care i le-au produs partidele politice din țara noastră. în 
comuna Sinoe, unde trăiam, aveam un bun prieten care era un bun şi convins legionar, pe nume 
Stere Camburu, dar de vreun an de zile se mutase la Constaţa, unde îşi cumpărase casă. l-am 
trimis vorbă să vină la mine să mă viziteze. într-o zi m-am pomenit cu el. Ne-am îmbrăţişat. A 
stat două zile cu mine, iar noaptea dormea la Costea. Am discutat mult cu el şi mi-a spus că de 
prin ţară se aud numai veşti rele, arestările şi condamnările sunt în toi. Nimeni nu ştia ce se va 
întâmpla şi cât va mai dura această situaţie de încordare. Se auzeau zvonuri prin popor că 
americanii în curând vor începe război cu ruşii şi ne vor elibera de comunism. Erau veşti că în 
munţii din Ardeal au început să apară paraşutişti americani. Deşi erau zvonuri necontrolate, deci 
nereale, totuşi trăiam cu bucuria speranței. Astfel aceste zvonuri ne ridicau moralul. I-am arătat 
lui Stere cartea Pentru Legionari; văzând-o a sărutat-o ca pe Sfânta Evanghelie. A citit o parte 
din ea şi mi-a spus: Această carte este o mare valoare. Căpitanul a lăsat aici, în această carte, 
nişte profeţii. S-a apropiat plecarea lui, ne-am îmbrățișat şi ne-am salutat cu salutul legionar şi ne- 
am despărţit cu speranţa pentru timpuri mai bune. 

în luna noiembrie s-a abătut un frig teribil în stepele Dobrogei. Vara e căldură ca de cuptor, 
în timp ce iarna e un crivăţ şi un ger de crapă pietrele. într-o zi, cumnatul mi-a zis să-mi iau haina 
şi traista şi să intru în casă, că în şură este prea frig. Intrând în cămăruța mea, m-am liniştit 
oarecum, că nu mai eram în mijlocul paielor. 


Fratii Fudulea 


p: la sfârşitul lui noiembrie 1948, a venit să mă viziteze Nicolae Matarangă, care locuia în 
comuna Ceamurlia de Jos. Era un bun legionar pe care-l cunoşteam de prin ‘36, fiindu-mi 
chiar rudenie mai îndepărtată. în 1936, înainte de cedarea Cadrilaterului, el locuia în comuna 
Cainargeaua Mică, iar eu în comuna Cociular, județul Durostor. în acel an venise de la tabăra 
legionară Carmen Silva, unde timp de 20 de zile de cântece, marșuri, lectură, rugăciune şi muncă 
legionară, aş putea spune că mi-am încărcat bateriile. M-am întors în comună cu un moral foarte 
ridicat şi cu credință legionară mult întărită. Am mers cu camarazii din garnizoana mea, în 
comuna Cainargeaua Mică, unde am vorbit despre tabără, despre felul cum era organizată, despre 
Căpitan şi despre multe altele. S-au organizat şi ei în cuiburi legionare, printre ei fiind şi Nicolae 
Matarangă. El mi-a adus o veste mare. Fraţii Fudulea erau în aceeaşi stare cu a mea, dar ei erau 
înarmaţi cu automate, pe când eu nu aveam nimic. Astă vară Securitatea s-a dus să-i aresteze, dar 

ei au reuşit să fugă şi acum sunt în bejenie. îmi treceau tot felul de gânduri prin cap, şi cel mai 
mult mă gândeam dacă nu cumva se poate ca aceşti doi frați să fie agenţi securiști, ce umblă să 
mă prindă. Pentru că voiam să fiu sigur, l-am întrebat pe Matarangă dacă cei doi fraţi nu sunt 
agenţi. Nu, Ciolacule, oamenii aceia nu sunt agenți ai securităţii, eu îi cunosc bine chiar din 
1941, când am fost arestat pentru pistoalele care nu le-am predat. Eu şi Nicolae Fudulea am 
făcut câteva luni de arest la închisoarea din Tulcea, apoi ne-au dat drumul acasă. Aceşti frați sunt 
din satul Testemel, au vreo 250 de oi, câteva perechi de cai şi câteva căruţe, sunt printre cei mai 
buni gospodari ai satului. S-au înarmat cu pistoale automate cu 32 de focuri şi cu câte un pistol la 
brâu. Până acum au organizat peste 52 de sate şi în fiecare sat au organizaţii legionare de 
rezistență anticomunistă. în fiecare sat este câte un curier cu care ne întâlnim duminica la târg în 
comuna Baia, unde luăm legătura şi schimbăm informaţiile despre activitate. 

Eu, care îl cunoşteam bine pe Nicolae Matarangă şi aveam încredere în el, i-am zis: Bine, 
măi Nicolae, trimite-le vorbă că vreau să mă întâlnesc cu ei. 


Comuna Rohman Asiclar 


3 | voi descrie puţin pe Nicolae Fudulea, cu toate că nu-l ştiam prea bine, deşi ambii trăirăm în 

judeţul Durostor. Era un om de statură mijlocie, corpul cam plin, adică spătos, capul perfect 
rotund, doi ochi negri ageri şi sfredelitori la privire. Deşi țăran simplu, îţi puteai da seama din 
discuţiile cu el că este o fire inteligentă. Avea picioarele de la genunchi în jos cam duse în afară, 
parcă ar fi călărit când era mic. După ce ne-am cunoscut mai bine, îi spuneam în glumă: Măi 
Nicolae, ştii că Gheorghe Doja toată viaţa şi-a petrecut-o călăre pe cal, de aceea avea picioarele 
crăcănate. Dar tu, toată viaţa ai fost păstor, de ce ai tu picioarele duse înspre afară? El 
răspundea: Păi tu nu ştii că noi la munte am avut cai şi am călărit destul. După unele fapte de 
curaj şi iniţiative făcute încă din tinereţe se ştia că dispune de o minte clară şi de o inteligență 
sclipitoare. 

Familia lor a venit din Macedonia, parte a Greciei prin anul 1928. Au fost colonizați şi 
împroprietăriți de către statul român cu 10 hectare de pământ în comuna Rohman-Asiclar, judeţul 
Durostor. Pe lângă cultivarea pământului ei se mai ocupau şi cu păstoritul. Erau trei frați, cel mai 
mare Gheorghe, mijlociul Nicolae şi cel mic Dumitru. Gheorghe şi Dumitru se ocupau cu 
agricultura, iar Nicolae cu cârdul de oi. în împrejurimile comunei erau mai multe păduri şi fiecare 
avea pădurarul ei. Păduri vechi, cu stejari seculari, unde oile nu puteau face nici o stricăciune. La 
pădurea de lângă comună era pădurar Costică Poenaru, o namilă de om, mare, voinic şi de o 
răutate nemaipomenită. Nu lăsa să intre în pădure nici un picior de oaie; pe câţi i-a prins cu oile în 
pădure, i-a bătut şi le-a dus oile la comună pentru amendă. Nicolae Fudulea, care îşi păştea oile, 
trecea des pe lângă pădurea lui Costică Poenaru. Văzând iarbă multă, nepăscută, se uită cu jind ce 
ar mai paşte oile lui. Dar gândindu-se la namila de pădurar, la câți au luat bătaie şi au fost globiţi 
îşi vedea de drum, nu îndrăznea să încerce. 

într-o zi ce i-a venit pe chelie lui Nicolae de a dat drumul oilor în pădure. Oile cum s-au 
văzut în asemenea bunătate, păşteau cu mult nesaţ din iarbă. Dar nu a trecut mult timp şi iacă vine 
namila de pădurar, cu arma încărcată la umăr şi strigă la el: Bine, mă derbedeule, cine ţi-a spus să 
dai drumul oilor în pădure. Păi stai că te fărâm eu în bătaie! Nicolae i-a zis: Măi nene Costică, 
de ce să mă fărâmi în bătaie, că nu am făcut nimic rău, oile au mâncat numai iarbă, nu şi copaci. 
Pădurarul se tot apropia să pună mâna pe Nicolae. Când a fost cam la doi paşi şi a întins mâna să- 
l prindă, Nicolae l-a fulgerat cu bâta peste ceafă aşa de tare, încât namila de pădurar, cât era de 
mare, a căzut jos la pământ. Pădurarul nu se aştepta la o asemenea îndrăzneală din partea lui 
Fudulea. Cum a căzut pădurarul jos, Nicolae a început să-l lovească cu bâta peste braţe, peste 
picioare şi pe unde apuca, de i-a făcut spatele ca fundul ceaunului, asta ca să nu se mai poată 

scula să-l bată. După aceea i-a luat încărcătorul de la armă şi cartuşele, şi a fugit repede acasă. A 
spus fraților lui să se ducă să ia oile, iar el a haiducit un timp prin pădure. 

Frații lui Nicolae s-au dus la parchet,la procuror, cu o serie de declaraţii de la oamenii de 
prin sat care se plângeau de acest pădurar, Costică Poenaru. De mai mulți ani, ziceau ei, 
terorizează populația cu bătăi şi cu amenzi, iar bietul băiat stă ascuns în pădure, în primul rând 
din cauza autorităţilor şi în al doilea rând de frica pădurarului. Procurorul le-a spus să se prezinte 
cu Nicolae la parchetul din Silistra, că nu i se va întâmpla nimic. A doua zi s-au dus cu Nicolae la 
parchet, unde au depus încărcătorul de armă şi cartuşele şi încă o serie de plângeri de ale 
cetăţenilor bătuţi de pădurar. Procurorul, după o anchetă sumară, l-a pus în libertate pe Nicolae şi 
când a venit acasă, mulţi cetăţeni l-au felicitat că a reuşit să-l mai potolească pe pădurar. 

în vara anului 1937, în timpul alegerilor electorale, când se făcea propagandă electorală în 
comuna Tatar-Atmagia, el a făcut acte de curaj, pentru care a fost decorat de Căpitan cu Crucea 
Albă. în primăvara anului 1950, a fost urmărit de securitate în pădurile Babadagului şi, după o 
luptă cu armele, a fost rănit şi prins de securitate. A fost condamnat la moarte, pus în lanţuri şi 
închis într-o celulă la închisoarea din Constanţa. Se aştepta ca să se dea hotărârea de execuţie, dar 
într-o noapte evadează din celulă şi din închisoare şi fuge în pădure. O evadare ca în filme, ceva 
de necrezut şi totuşi Nicolae Fudulea a evadat din închisoare. Securitatea, miliția şi armata 
colindau pădurile ca să-l prindă. Voi scrie în continuare despre faptele lui de curaj, de vitejie şi de 
martir al neamului românesc. 


Gogu Puiu 


ar până să ia contact cu curierii pe la târg, a mai trecut timp şi abia pe la jumătatea lui 

decembrie a venit la mine Costea Sicu, să-mi spună că fraţii Fudulea sunt la el. Era noaptea 
pe la orele 12, când m-am dus la el şi am intrat într-o cămăruţă mică, unde mă aşteptam să văd 
doi inşi şi când colo văd trei persoane. 

După ce ne-am salutat cu T.L.C., ne-am recomandat unul altuia. A treia persoană era Gogu 
Puiu, din comuna Kogălniceanu. După aşa-zisa rebeliune, a început el să povestească, împreună 
cu alți camarazi am fugit în Bulgaria şi de acolo am mers lîn Germania. Nemţii ne-au băgat în 
lagăre, dar după 1944, ne-au eliberat şi eu m-am înapoiat în țară. Câtva timp am stat liniştit, 
liber, dar după 15 mai, când au început acele arestări fără precedent, căutându-mă şi pe mine, 
m-am hotărât să iau drumul haiduciei. 

Frații Fudulea erau înarmați cu pistoale automate cu 32 de focuri, iar Gogu avea la brâu un 
pistol nr. 9. Aici, în cămăruţa lui Costea Sicu, ne-am constituit primul comitet provizoriu şi am 
discutat mai multe probleme, printre care şi numele ce îl vom lua. Să ni se spună fugari, nu e 
bine; dar partizani nici vorbă, fiindcă e o denumire bolşevico-comunistă. 

Eu sunt din Macedonia, Tracia, de lângă oraşul milenar Filipoli, astăzi Plovdiv, fosta 
capitală a Macedoniei sub Filip, tatăl lui Alexandru cel Mare. Iar fraţii Fudulea şi Gogu Puiu sunt 
şi ei din Macedonia, mai aproape de Munţii Pindului. Vorbeau între ei şi cunoşteau foarte mult 
din acţiunile faimoşilor haiduci ai Pindului: Baban, lancula, frații Rigea şi vestitul haiduc Iorghi 
Cruşuveanlu. Grecii voiau să ne deznaționalizeze şi să ne asimileze, iar pentru că noi nu 
admiteam planul lor, ei ne făceau mult rău. Ne stricau biserici, şcoli şi ne prigoneau pentru 
simplul motiv că noi vorbeam numai limba noastră aromână. Mulţi dintre ai noştri, ca să ne 
menţinem şi să supraviețuim prigoanelor grecilor, s-au apucat de haiducie. Aceşti faimoşi haiduci 
ai Pindului atacau şi pedepseau pe acei conducători ai grecilor care schingiuiau populaţia 
aromână. Un grec, conducător de potere de antârti, pe nume Arhigolu Agra, era vestit pentru 
prigonirea şi schingiuirea populaţiei aromâne. Cu potera îi ducea în pădure , îi schingiuia şi apoi îi 
împuşca. Printr-o stratagemă a haiducilor lui lorghi Cruşuveanlu, a căzut în capcană Arhigolu 

Agra, duşman de moarte al aromânilor şi mai ales al haiducilor. Au mers cu el o noapte întreagă, 
până au ajuns în munţii Cruşova. După ce l-au anchetat, l-au condamnat la moarte. L-au dus lângă 
comuna Vladova Strihoara, unde l-au spânzurat de un nuc şi-au pus pe piept scrisori în limba 
greacă şi aromână: „Aşa vor păţi toți cei ce schingiuiesc pe vlahi”. 

în Ţara Românescă, în timpul Imperiului Otoman, veneau fana-rioţii trimişi de Poartă să 
încaseze tributul. Haiducii români, cum erau Iancu Jianu, Bujor, Ghiţă Cătănuţă, Mereanu, Bostan 
şi alţii, se puneau stavilă în faţa acestor lipitori. De multe ori haiducii îi fugăreau şi trimişii Porții 
plecau fără să mai ia birul. lar când haiducii erau urmăriți de poterele turceşti, se retrăgeau în 
pădurile dese ale munţilor Carpaţi, unde turcii nu aveau curajul ca să intre. 

Deci nu ne vom numi nici fugari şi nici partizani, ci haiduci, ca acei vestiți haiduci din 
țările româneşti şi din munţii Pindului. lar acest nume de haiduci, care-i va înspăimânta pe 
comunişti, deocamdată nu-l vom difuza. 

Când va sosi momentul pe care îl aşteptăm noi, zise Nicolae, vor pleca mulţi curieri, 
(ştafete) călări pe cai, cu parola HAIDUCII DOBROGEI şi în mai puţin de 24 de ore toată 
Dobrogea va fi în mâinile noastre. Acest moment este posibil, dar până atunci noi vom continua 
să organizăm mai departe rezistenţa împotriva comunismului. 

Am discutat toţi cinci câteva ore în şir, fiecare spunându-şi părerea despre felul cum trebuie 
să ne organizăm mai bine. Apoi ce veşti mai ştim fiecare, dacă mai sperăm sau nu, dacă lucrurile 
din ţară se vor linişti, dacă autorităţile comuniste se vor opri din arestări şi dacă o să ne putem 
întoarce fiecare la comunele noastre. Dar după toate veştile ce ne vin de la curierii noştri, în toată 
țara se fac mari arestări, deci nu e rost să ne întoarcem la casele noastre. 

După unele veşti, în Constanţa tătarii, ţiganii şi în special lipo-venii sunt cei mai fideli 
slujbaşi ai regimului Moscovei. Lipovenii, fiind de origine slavă, după câteva luni de instructaj, 
din hamali ce erau în port, s-au văzut cu gradul de ofițer anchetator la securitate. Se ştie că 
securitatea din Constanţa era cea mai vestită în toată ţara în bătăi şi cele mai diabolice metode de 
torturi. Din presa comunistă şi de la Radio Londra am aflat că a apărut un conflict între SUA şi 
Moscova. Multă lume vorbea că războiul este inevitabil. De aceea vom organiza mai departe 
comunele, iar când va începe războiul, noi vom duce luptă de gherilă. 

în timpul acelor discuții, Gogu Puiu şi-a exprimat opinia privitor la comitetul nostru: Măi 
Nicolae, tu vei fi şeful. Dar Nicolae Fudulea, care era de o mare modestie, a zis: Lasă, că toți 
suntem şefi. Dar pe drept cuvânt Nicolae Fudulea, care până la ora aceea organizase peste 52 de 
sate, era normal să fie şeful nostru. 

Nicolae şi frate-său Dumitru erau încălțați în opinci, iar eu şi Gogu în pantofi. El ne-a spus: 
Trebuie şi voi să vă faceţi opinci, pentru ca atunci când mergem noaptea prin sat să nu tropăim. 
Să fim încălțaţi cu opinci, să mergem ca pisica, nici frunzele să nu se simtă. Costea Sicu, gazda 
mea, avea opinci în picioare şi Gogu a făcut imediat schimb cu el, i-a dat ghetele şi a luat 
opincile. 

Fraţii Fudulea au plecat la Ceamurlia de Jos, la Stere Ploscaru, unde urmau să doarmă. Eu, 
care nu eram gata de plecare, m-am dus abia a doua seară şi m-am întâlnit cu ei la Ceamurlia de 
Jos. După ce ne-am despărţit, am mers la soră-mea, m-am culcat şi a doua zi dimineaţă am 
început să mă pregătesc de haiducie. Mi-am făcut opinci, un rucsac şi în el am pus un bidonaş cu 
apă, două prosoape, un săpunaş, Biblia cu Vechiul şi Noul Testament şi separat am pus Noul 
Testament, tradus şi tipărit de Sinodul Bisericii Ortodoxe Române din Bucureşti, ediția 1940. 
Eram înarmat provizoriu doar cu un cuțit. Seara mi-am luat rămas bun de la soră-mea şi de la 
cumnat şi am plecat. 

Pe la 11 noaptea eram la casa lui Stere Ploscaru şi, de cum am bătut la uşă, mi s-a deschis. 
în casă erau mai mulți camarazi şi gazde de organizații, care mă aşteptau pe mine. în primul rând 
Stere Ploscaru, care îmi era văr primar, apoi Enache Gima, Stere Gima, Nicolae Matarangă, 
Vasile Papazică, Constantin Baitu, Nicolae şi Dumitru Fudulea, Gogu Puiu. După ce am intrat în 
casă, i-am salutat cu T.L.C. şi mi-au răspuns şi ei la fel. Era un spectacol destul de impresionant. 

La urmă am îmbrățișat pe fiecare pe rând, ca în vremuri de restrişte, ne-am aşezat pe scaune, pe 
canapea şi primul care a luat cuvântul a fost Nicolae Fudulea: 


Camarazi, 

în 1941, după 21 ianuarie, după aşa-zisa „rebeliune”, am fost pârâţi de către codoşi 
(informatori) că posedăm arme, eu şi camaradul Nicolae Matarangă, care este aici de faţă. Noi 
şi alți camarazi am fost arestaţi de către Siguranţa statului şi duşi la închisoarea oraşului 
Tulcea, dar după căteva luni de arest, s-a dat un decret pentru cei care erau implicaţi cu arme şi 
ni s-a dat drumul să mergem acasă la familiile noastre, reluându-ne munca în gospodărie. Dar 
tot timpul am fost suspectaţi de către poliția antonesciană, ca legionari periculoşi. 

După 23 august 1944, bestiile roşii ne-au ocupat țara şi au început acele rechiziţii fără de 
Sfârşit, iar noi, care aveam cârduri de oi şi câteva perechi de cai şi căruțe, au venit de la 
primărie notarul, primarul, jandarmii, secretarul de partid comunist şi ne-au luat la rechiziție 
din cai şi oi, o dată, de două şi chiar de mai multe ori. După aceea au început cu cotele de carne, 
de cereale, de nu se mai termina cu rechizițiile şi cu arestările pentru cei care nu mai aveau de 
unde să dea. 

Din nou am fost părâţi că suntem legionari, reacționari, chiaburi, că avem arme, deci că 
am fi duşmanii partidului. Din nou am fost puşi sub supraveghere, acum a informatorilor 
partidului comunist. Astă vară, după 15 mai, acea noapte de groază când s-au făcut arestări 
masive, fără precedent în istoria ţării noastre, alte zeci de mii de persoane au fost arestate. Nu 
am scăpat nici noi de urmărire, maşina neagră cu securişti a venit la casele noastre şi au năvălit 
înăuntru cu pistoalele în mâini, au răvăşit peste tot, căutând arme, iar femeile şi copiii îngroziţi 
stăteau înlemniţi de frică, dar negăsind nimic, au plecat. Negăsindu-ne pe noi acasă şi fiind 
informaţi de codoşii lor, în miez de noapte au sosit la noi la pădure, unde ne păşteam oile. Noi, 
care aşteptam mereu ca să fim arestaţi, dormeam cu multă grijă şi la primul lătrat al câinilor 
eram în picioare, să vedem ce se întâmplă. Dormeam, cum s-ar spune, iepureşte. Am auzit 
maşinile şi deodată toţi câinii, val-vârtej se reped şi cu părul zburlit lătrau la disperare, parcă 
erau îngroziți de cei care se apropiau, ca nişte hoți şi răufăcători. Din cauza rezistenței câinilor, 
n-au putut să înainteze prea repede. Până la urmă au înconjurat turma de oi, au intrat în colibă, 
au răscolit peste tot, dar eu cu fratele Dumitru eram de mult retraşi în pădure şi ascultam să 
auzim ce se va mai întâmpla. Dar negăsindu-ne pe noi, bestiile roşii au plecat. Nu aveam altceva 
de făcut decât numai să luăm calea codrului şi arma şi să ne apărăm. Fratele nostru Gheorghe, 
cel mai mare dintre noi, care se ocupă cu agricultura, a angajat un cioban care să vadă pe cât 
posibil de oi. După cum ştiţi şi voi din presă şi din auzite, ar fi posibil un conflict între americani 
şi ruşi, deci un război. 

Noi, nu numai pentru că suntem români şi legionari, dar creştini fiind avem datoria să 
luptăm împotriva comunismului ateu şi fără Dumnezeu. Am organizat până acum peste cincizeci 
de sate cu organizaţii de rezistenţă împotriva comunismului. Şi vă spun sincer, că pe oriunde am 
trecut, prin orice sat sau comună, camarazii noştri şi mulți alți oameni sunt plini de entuziasm şi 
aşteaptă cu nerăbdare să fie în rândul armatei, sau în gherilă, să înceapă lupta împotriva celor 
care ne jefuiesc şi ne distrug ţara. 

La urmă am spus şi eu câteva cuvinte despre lupta noastră legionară împotriva 
comunismului: Toată suflarea românească ar trebui să lupte pentru izgonirea comunismului din 
fară, dar mai ales noi legionarii, care suntem creaţi de Căpitan pentru aceste timpuri critice şi de 
mare răspântie pentru neamul românesc. Căpitanul, încă din anul 1922, a prevestit şi a dat 
semnalul de alarmă de pericolul moscovit, că dacă ţara noastră va fi invadată vreodată de 
tăvălugul comunist, atunci casele noastre vor fi jefuite, ne vor aresta, ne vor duce în lagăre 
comuniste şi vor încerca să ne distrugă cultura şi datinile şi peste toate vor încerca să ne 
distrugă şi sufletul. De aceea, cei care conduc destinele ţării, zicea Căpitanul, au datoria sacră 
de a lua măsuri împotriva pericolului comunist de la Răsărit, care ne aşteaptă şi ne ameninţă. 
Dar toate partidele de atunci, mai ales, cele zise istorice, l-au arestat pe Căpitan şi ani de zile l- 

au purtat cu lanţuri la picioare, prin multe tribunale şi închisori, până când l-au asasinat 
mişeleşte. lar acum noi, poporul, tragem ponosul şi suferinţele prevestite de Căpitan. 

Gogu Puiu a fost cel mai entuziasmat şi cel mai nerăbdător. El spunea: Aştept cu nerăbdare 
să mă confrunt cu bestiile roşii. Să le arăt cum ştie să lupte un legionar împotriva hoardelor 
roşii. Nu voi risipi nici un glonte, le voi trimite în plin şi la țintă. 

Mai târziu, Gogu Puiu şi-a adeverit vorbele prin faptă, căzând cu arma în mână, cum avea 
obiceiul să spună dânsul, împotriva hoardelor roşii. Şi aici, toți camarazii de față, erau foarte 
entuziasmați şi plini de elan, s-a creat o atmosferă de voie bună, plăcută. Discutam între noi 
despre acel aşa-zis iminent conflict americano-sovietic, când se va produce, ca să luptăm şi noi 
împotriva armatelor sovietice, să ne vedem ţara scăpată de bolşevici. 

în încheiere, Enache Gima a spus: Deşi nu am fost legionar, sunt prieten cu toţi legionarii 
şi duşman cu toți codoşii din comună. Voi lupta alături de voi cu toată inima pentru țara noastră. 

Stere Misa 


D: la această şedinţă a lipsit Stere Mişa. Era absent deoarece în vară pe când mergea să-şi 
cosească fânul lângă cantoane, pe şoseaua Babadag-Tulcea, unde îşi avea pământul, 
securitatea a mers de l-a arestat. Se grăbea să termine de cosit fânul, parcă a presimțit că o să-i 
rămână fânul necosit. Şi cum trăgea el de zor cu coasa, nici nu a văzut când s-a apropiat jepul 
securităţii de el. Au coborât câţiva inşi din maşină şi l-au întrebat cum îl cheamă. în momentul în 
care şi-a spus numele, ei au scos pistoalele şi l-au somat: Să nu faci nici o mişcare, din acest 
moment eşti arestat. Bine domnilor, le-a răspuns Stere, unde-i lege nu-i tocmeală. Nu am de gând 
să mă opun, de aceea nu aveți nevoie de pistoale. l-au pus cătuşele la mâini şi l-au dus la 
securitatea din Constanţa. L-au chinuit vreo şapte luni, după metodele diabolice comuniste, dar 
neputând scoate nimic compromițător din gura lui, i-au dat drumul. în martie 1949, era din nou 
acasă la familia lui. Când a simţit că securitata din nou vrea că să-l aresteze, împreună cu Stere 
Ploscaru s-au înarmat şi au luat calea codrului, haiducind prin Bălțile Brăilei. Aşa a intrat şi el în 
această luptă anticomunistă inițiată de frații Fudulea. După un timp, securitatea l-a prins şi l-au 
arestat. L-au anchetat, torturându-l, şi apoi l-au condamnat la 25 de ani. După 14 ani de închisoare 
grea, cu foame, mizerie, bătaie, a fost eliberat. S-a întors la familia care îl aştepta cu nerăbdare. 
Are trei fiice, toate măritate şi cu nepoți. După atâția ani de închisoare şi-a pierdut din auz şi din 
vedere, dar dânsul se bucură de libertatea aceasta din sânul familiei sale, înconjurat de nepoți. 

De altfel, Stere Mişa şi în armată s-a purtat admirabil. A fost un sergent de ispravă şi de 
mare atitudine ostăşească. Tot timpul războiului purtat de Antonescu, a fost concentrat pe front, 
în linia întâi. El este şi un bun povestitor, ne spunea cum au înaintat pe front, pe acele câmpii 
ruseşti nesfârşite, vara pe arşiță, iarna pe ger şi pe zăpadă, şi cum făcea incursiuni la inamic. Mai 
grea a fost retragerea decât înaintarea. De multe ori erau prinşi în cleşte de unităţile ruseşti şi 
trebuia să ştii cum să scapi din acel cleşte. Odată am fost înconjurați din toate părțile de către 
armata rusească, povestea el, ne-a fost dărâmată toată compania, cu ofiţeri cu tot. Dintre gradați 
am rămas eu singurul comandant al unui pluton de soldaţi şi înconjurat din toate părţile de ruşi. 
Auzeai mereu „predaiti, romanschi, predaiti romanschi!” Unii dintre soldaţi spuneau să ne 
predăm, deoarece ei nu mai puteau să reziste de ger, de foame, de oboseală şi mai ales de 
urmărirea inamicului. 

Stere, care era crescut la ţară, avea simţul orientării mai dezvoltat decât ceilalți şi le-a spus: 
Camarazi, staţi aşa, nu vă speriaţi, că vom scăpa. Pe front contează mult să ştii cum să ridici 
moralul ostaşului. Şi-a retras unitatea într-un loc mai ascuns şi, orientându-se bine după punctele 
cardinale, şi-a făcut planul de acţiune. Cum s-a făcut seară, a dat ordin plutonului să-l urmeze în 
cea mai mare linişte şi atenţie. Au coborât prin diferite darale, strecurându-se printre unităţile 
inamicului, fără ca ruşii să-i simtă. Când s-a făcut ziuă, au văzut că erau dincolo de frontul 
sovietic, reuşind să se amestece cu unităţile româneşti. 

Stere Mişa, după ce s-a eliberat din armată, a început munca în gospodăria sa, dar a fost 
solicitat de către sfatul popular al comunei Ceamurlia de Jos să facă serviciul de agent agricol 
provizoriu. A stat câțiva ani ca agent agricol, dar fiindcă n-a corespuns ideilor partidului comunist 
a fost înlăturat şi mai târziu arestat. 

Organizarea comunei Sinoe 


upă terminarea şedinţei ce am tinut-o în comuna Ceamurlia de Jos, la Stere Ploscaru, ne-am 
despărțit cu T.L.C., iar noi, toţi patru, am plecat spre comuna Sinoe, ca să organizăm şi 
acolo lupta împotriva comunismului. 

De la Ceamurlia de Jos până la comuna Sinoe sunt cam 15 kilometri. Era cam pe la 
jumătatea lui decembrie 1948, ningea uşor cu zăpadă măruntă. Cu mult înainte de crăpatul zorilor 
am ajuns în comuna Sinoe. Am bătut la fereastra lui Constantin Vlahbei, vărul primar al tatei. Ne- 
a deschis şi am intrat în casă. Unchiul a dat mâna cu noi în timp ce eu îi recomandam pe camarazi 
după nume, cine sunt. A venit şi mătuşa, i-am sărutat mâna cu toţii şi am intrat în cămăruţa mică, 
unde am mai stat în vara trecută. Unchiul meu avea doi băieţi: Tănase şi Diacu, au venit şi ei de 
au dat mâna cu noi. Ca vecini aveau pe Tănase I. Vlahbei, un nepot de frate al unchiului. L-am 
chemat şi pe el. A venit imediat şi a făcut cunoştinţă cu camarazii veniţi cu mine. Alt vecin era 
Dumitru Ghioca, l-am chemat şi pe el, deci cu toţii ne-am strâns nouă bărbaţi. 

încă din toamnă se pregătea începutul colhozurilor, aşa-zisa colectivizare, de aceea toată 
lumea era agitată. După ce le-au luat țăranilor vitele, caii, oile şi grâul, acum se pregăteau să le ia 
şi pământul, adică sufletul ţăranului. 

Şi fiindcă aici mă găseam în comuna mea şi cunoşteam oamenii, am început să vorbesc: 
Fraţilor, după cum ştiţi cu toţii, sunt multe zvonuri şi veşti care circulă din toate părţile prin 
popor, că vom scăpa de comunişti, că un război nu este departe, mai mult, conflictul între S.U.A. 
şi Uniunea Sovietică a şi început. Toate acestea sunt doar zvonuri şi, ca să fim siguri că vom 
participa şi noi la această luptă contra comunismului, ne-am organizat într-un comitet 
provizoriu. Multe comune şi sate sunt organizate şi pregătite de rezistenţă împotriva 
comunismului. Vom organiza şi vom împânzi toată Dobrogea cu organizații anticomuniste şi 
trebuie să avem speranța că vom scăpa de bolşevismul rusesc. Speranţa este ancora tuturor 
năzuințelor omului. Omul fără speranţă este ca vânătorul fără armă. Neamul românesc, în trecut, 
cu speranţă şi credință în Dumnezeu a scăpat de imperiile care îl cotropiseră. Am scăpat de 
turci, de unguri, de fanarioți, de bolşevici în 1918, când armata română i-a aruncat peste Nistru 
ca pe o măsea stricată. Aceeaşi speranță ne va scăpa şi de data aceasta, cum zice camaradul 
Gogu,de hoardele roşii! 

A doua seară, Gogu şi cu Dumitru s-au dus la Dumitru Ghioca, unde au dormit câteva seri, 
iar eu cu Nicolae am dormit la unchiul Constantin. Vărul Tănase I. Vlahbei mi-a adus o armă 
automată cu 32 de focuri, iar unchiul mi-a dat un pistol de brâu nr. 9 lung. M-am înarmat de 
acuma, cum e vorba, „până în dinţi”. 

A treia seară, la orele 11 noaptea, m-am hotărât ca împreună cu Nicolae să mergem la 
familia mea, să văd pe mama, pe soţie şi pe copii. Eu şi cu Nicolae Fudulea ne-am luat armele în 
mâini, am traversat câteva străzi şi am ajuns la mine în curte. Am bătut la uşă şi mama a întrebat: 
Care sunteţi? I-am răspuns încet: Eu sunt, Nicolae. Ne-a deschis uşa şi am intrat în casă, dar 
când ne-a văzut înarmați cu automatele, nici nu am apucat să-i sărut mâna că s-a apucat cu braţele 
de gâtul meu şi a început să plângă cu hohote: Oh, fiul meu, ce ai să păţeşti, oh, fiul meu, ce ai să 
pățeşti! l-am zis: Mamă, eu n-am venit să plângi şi să boceşti, am venit să vă văd şi să mai 
discutăm câte ceva. Mama, săraca, era o femeie simplă, nu putea să înțeleagă rostul şi gestul 
nostru. De aceea am căutat să o potolesc şi să o mângâi. Nu era mult până la Bobotează şi era tare 
frig. Nevastă mea a pus să fiarbă puțin rachiu, ca să ne încălzim. 

Copiii, Iancu şi Maria, erau mari, de acuma aveau opt ani. Mama l-a sculat pe băiat: Uite, a 
venit tata. Băiatul s-a trezit din somn, s-a uitat cu ochi mahmuri la mine şi dintr-o dată a sărit din 
pat şi a venit la mine în braţe. L-am sărutat şi l-am strâns în braţe mult timp. A sculat-o şi pe fată, 
dar a venit mai încet, probabil că ea era mai somnoroasă. îi aveam pe amândoi în brațe şi îi 
sărutam, strângându-i la piept. Cum erau armele proptite de perete, băiatul le-a zărit şi m-a 


75 


întrebat ce sunt acelea. I-am răspuns: Ce să fie, sunt arme. Dar băiatul îmi zice: Tăticule, nu vă 
este frică, dacă vă vede primarul? l-am spus că nu ne este frică pentru că îl împuşcăm, şi băiatul 
mă privea bucuros. 

Nu am stat mult, ne-am sculat, am sărutat mâna mamei, mi-am sărutat nevasta şi copilaşii 
şi am plecat. Ne-am dus la gazda noastră, la unchiul Constantin. Am dormit câteva seri acolo. 
Aici, Nicolae Fudulea a început să îmi povestească despre viaţa lui. Mi-a spus că în timpul 
războiului lui Antonescu a fost concentrat la Unitatea 4 Grăniceri Ploieşti, ca pază militară la 
sondele de petrol. După terminarea războiului a venit acasă şi cu frații lui s-au apucat de meseria 
lor, păstoritul oilor. Fratele său Dumitru se îngrijea de cârdul oilor, iar când se umpleau mai multe 
putini cu brânză, le transporta la Bucureşti, pe C.F.R. Printr-o întâmplare fericită, în Bucureşti s-a 
întâlnit cu camaradul, Nelu Rusu, cu care se cunoştea din vara anului 1937, din timpul 
propagandei electorale din comuna Tatar-Atmagia, judeţul Durostor. 

Nelu Rusu l-a întrebat cu ce se ocupă şi i-a spus că deocamdată cu păstoritul oilor şi cu 
comercializarea brânzeturilor. Nelu Rusu i-a propus: Tu poți să strângi din Dobrogea oi, capre, 
berbeci, pe care să le aduci la Bucureşti. Aici le vindem şi, din câştigul care va rezulta, cu ştirea 
şi cu organizarea comandamentului legionar, să îi ajutăm pe camarazii din închisori cu haine, cu 
bani şi cu alimente. Este o faptă camaraderească de conştiinţă, dar şi una din legile noastre. 
„„Ajută-ţi fratele căzut în nenorocire, nu-l lăsa”. Şi povesteşte Nicolae: Nu am ezitat de loc şi i- 
am spus că am s-o fac din tot sufletul şi din toată inima. 

S-a dus acasă şi, cu banii primiţi de la Nelu Rusu, cu banii pe care i-a mai pus el, a început 
să cumpere oi, capre, berbeci şi miei fătaţi de timpuriu, care acuma erau cârlani. Strângea câte 50 
de capete şi făcea un mic ciopor de oi. A angajat şi un cioban de meserie, pe care îl plătea cu ziua 
şi pe care îl pornea cu oile pe jos, spre Bucureşti. în mai puțin de o săptămână ajungea la 
marginea Bucureştilor, cu cioporul de oi. 

Trebuia să aibă o serie de documente pentru vânzarea oilor. în primul rând un certificat de 
crescător de animale de la primărie, un certificat de la circa veterinară că oile sunt sănătoase şi 
certificatul de la percepţie că şi-a achitat păşunatul. în ziua când ştia că oile ajung la marginea 
oraşului, el şi cu Nelu, cu un camion, duceau oile direct la abator. în Bucureşti, după război era 
mare lipsă de alimente, dar mai ales de carne. Aşa că măcelarii plăteau foarte bine, fără nici un fel 
de tocmeală. Câştigul ce rezulta în mod cinstit din vânzarea oilor era trimis camarazilor din 
închisori. Câţiva ani după război era multă libertate în privinţa celor închişi, o tactică bolşevică, şi 
puteai să vizitezi la închisoare nu numai rude, dar şi prieteni. Dar după acea groaznică noapte de 
15 mai nici Nicolae Fudulea nu a scăpat neur-mărit, mai ales că era deja filat de către informatori 
ca fiind legionar. în plus, era urmărit pentru mulţimea de certificate pe care le scosese de la 
primărie pentru comercializarea oilor. Acesta era motivul principal pentru care securitatea a 
căutat să-l aresteze, pentru cârdurile de oi, dar nu a reuşit. 


Jandarmii din Ischibaba 


Lai 


E toate cele trei-patru zile cât am stat la unchiul Constantin, Nicolae mi-a povestit multe 
întâmplări prin care a trecut. După ce a scăpat împreună cu Dumitru din ghearele securiştilor, 
acolo în pădure, au ştiut că din acel moment s-a terminat cu libertatea lor. De acum încolo, îi 
spunea lui Dumitru, noi nu mai suntem liberi şi ca atare trebuie să luăm calea codrului. Şi-au 
procurat arme automate, pistoale şi câte un cuţit şi nu au luat legătura cu nimeni altcineva decât 
cu un cioban de încredere, care le aducea pâine. Astfel, au început să organizeze satele şi 
comunele din împrejurimi în lupta anticomunistă. 

în comuna Ischibaba, până la acea oră mai erau jandarmi. Plutonierul-şef, cu câţiva 
jandarmi după el, mergea în fiecare zi la Testemel, în satul lui Fudulea. Intra prin casele 

oamenilor ameninţându-le familiile şi copiii, strigând la ei: Unde sunt bandiții ăia? Nimeni nu 
ştia unde sunt. Să le spuneţi să vină la postul de jandarmi din Ischibaba, altfel v-a luat dracul, că 
vă arestăm şi pe voi. într-o noapte Nicolae şi Dumitru s-au dus acasă să-şi vadă familiile. Femeile 
au început să plângă şi să spună că jandarmii intrau în casă, speriindu-le pe ele şi pe copii şi le 
amenințau că le arestează dacă nu spun unde le sunt bărbaţii. Ei le-au liniştit, spunându-le să nu le 
fie teamă că au ei grijă de jandarmi. Lângă satul Testemel este o pădure şi într-o zi fraţii Fudulea 
s-au postat, Nicolae de o parte şi Dumitru de cealaltă a drumului şi aşteptau pe jandarmi să vină. 
Jandarmii au intrat în pădure cu armele în mâini de teamă să nu-i atace cineva şi să fie nepregătiți. 
Dar Nicolae şi Dumitru au început să tragă cu automatele deasupra capetelor jandarmilor, 
strigând: Stai, nimeni cu mişcă. Aruncaţi armele şi ridicaţi mâinile sus. Jandarmii şi-au dat seama 
că atacatorii au arme automate, şi, dacă ţii degetul pe trăgaci, pleacă toate cele 32 de focuri şi 
seceră tot ce stă în cale. De aceea, povesteşte Nicolae, după ce am tras şi am strigat la ei să se 
predea, cu cea mai mare viteză au izbit armele la pământ cât colo şi au ridicat mâinile sus. Eu 
am ieşit în faţa lor cu automatul în mână, iar fratele meu stătea de pază. Am întrebat pe fiecare 
cum îi cheamă. După aceea i-am întrebat, cine este şeful lor şi mi-au făcut semn cu capul spre 
plutonier. Cum zici că te cheamă pe tine? Anghel. Ce eşti, bulgar? Ah, nu, sunt din Ardeal, dar 
ăsta mi-e numele. Bine, domnule Anghel, ţi-ai vândut conştiinţa, credinţa şi sufletul lui Satana, 
eşti un trădător al neamului românesc. Ce ți-au făcut nişte femei şi nişte copii nevinovaţi, la care 
mergi în casă şi îi terorizezi? Dumneata ai copii? Da, am. Dacă noi am veni noaptea la 
dumneata acasă şi i-am ameninţa cu „v-aţi dat dracului, mâine seară venim şi vă arestăm ”, cum 
s-ar simți ei şi cum te-ai simţi sumneata când ai auzi asemenea ameninţare? E bine ce ai făcut? 
Nu bine, spuse plutonierul. Atunci de ce o faci? N-am să mai fac. Te ţii de cuvânt? Da, vă promit 
că nu am să le mai produc necazuri. Atunci treceţi fiecare la rând, puneţi arma la bandulieră şi 
apoi ridicați mâinile deasupra capului. Și se executau trecând unul câte unul prin fața mea. 
Dumitru îi urmărea să nu facă nici o mişcare greşită. După ce s-au încolonat cu arma la 
bandulieră şi cu mâinile ridicate în sus, le-am spus: plecați drept înainte spre comună şi nu 
cumva să faceți vreo mişcare, că v-aţi dar dracului, imediat veți fi seceraţi de automatele noastre. 

în timp ce ei mergeau spre comună, cu mâinile în sus, noi ne-am retras în desişul pădurii. 
După căteva săptămâni, vestea s-a dus ca de popă tuns, pe la toate satele din jur „că fraţii 
Fudulea au prins pe jandarmi şi, după ce le-au luat armele, i-au nenorocit în bătăi”. Aşa cum 
este obiceiul în popor, au făcut din țânțar armăsar, pentru că noi nici nu ne-am atins de armele 
lor şi nici nu i-am bătut. Dar vorba aceea, ,„ gura lumii numai pământul o astupă ”. 


Pâdurarul de la Pâspunar 


poo Paraschiv, din comuna Păspunar, a început să se laude că pe frații Fudulea numai el 
poate să-i prindă şi o va face cu mare plăcere. Am arma centrală, un revolver la brâu şi o să 
vedeți cum îi aduc legați burduf în comună. Şi cum noi aveam de acuma în multe sate organizații 
anticomuniste, spuse mai departe Nicolae, sătenii ne-au anunţat: Măi fraților, păziți-vă de 
pădurarul Paraschiv de la Păspunar. A spus că el vă prinde, că are arma centrală şi revolver şi 
apoi e un om voinic, dacă pune mână pe voi vă dovedeşte pe amândoi. 

Comuna Păspunar nu e departe de pădure. într-una din dimineti, înainte de vărsarea zorilor, 
povesteşte Nicolae, ne-am dus la marginea pădurii pe unde ştiam că trece pădurarul şi ne-am 
postat pe ambele părți ale drumului. Dis de dimineață, iacă vine pădurarul cu pricina. Când s-a 
apropiat de pădure a luat arma în mână ca pentru tras. N-a apucat să facă douăzeci de paşi în 
pădure, că amândoi am tras câteva focuri de armă pe lângă capul lui şi am strigat: Stai, aruncă 
arma şi mâinile în sus. Am ieşit înaintea lui şi l-am întrebat: Cum te cheamă? Paraschiv, zice el. 
Am spus lui Dumitru să-i lege mâinile în față şi să-i pună arma la gât. L-am dus mai în mijlocul 

pădurii, unde nu era ţipenie de om, şi am început să-l interogăm. Am început a-l întreba: Unde îţi 
este pistolul de brâu? El a spus: Nu am. Cum n-ai, tu gogeamite pădurar, nu ţi-e ruşine să umbli 
fără pistol la brâu? Ai spus pe la săteni că ne duci legaţi burduf în comuna. Fraţilor, iertaţi-mă, 
sunt un prost, am greşit, iertaţi-mă. l-am zis: Nu eşti prost, eşti o canalie, un mişel şi un trădător 
ce ţi-ai vândut sufletul lui Satana. Apoi îi zic lui Dumitru: Leagă-l de copac. L-a legat bine de 
copac şi el a început a se văicări: Fraților ştiu că vreţi să mă împuşcaţi, dar vă rog, iertaţi-mă, că 
am copii. Comunist nu am să mai fiu niciodată. l-am zis: Ai batistă? Am. Dumitre, pune-i căluş în 
gură. După ce i-a pus căluşul în gură, l-am lăsat legat de copac şi noi am plecat. Ne-am tot 
plimbat prin pădure şi, pe la amiază, ne-am dus la un izvor cu apă rece, am mâncat puţină pâine, 
ne-am odihnit şi apoi i-am zis fratelui: Hai să mergem să îi dăm drumul, că i-a fost destulă 
pedeapsa care a primit-o. Ne-am dus la el şi, după ce i s-a scos căluşul din gură, a început a se 
văicări: Fraților, ştiu că vreți să mă împuşcaţi, vă rog, am copii, n-am să mai fiu comunist 
niciodată. lertaţi-mă. l-am zis: Acuma dacă îți dăm drumul, te duci prin comună şi iar începi să 
te lauzi. El mai tare se tânguia: Fraţilor, jur pe sufletul meu că nu am să spun nimănui că v-am 
văzut. Bine, îți dăm drumul, dar dacă auzim vreun cuvânt, venim noaptea la tine şi te luăm din 
somn. într-adevăr, a ştiut să tacă, pentru că nu s-a mai auzit nimic de la acest pădurar. 

Din multele întâmplări sau fapte de ale lui Nicolae Fudulea, am înşirat aici doar câteva. Dar 
acestea nu sunt toate faptele lui. Mai târziu a făcut o faptă care pentru mulți părea a fi o 
exagerare, dar de fapt a fost o întâmplare ieşită din comun şi pe care o voi povesti mai târziu. 

Comuna Panduru 


upă câteva seri de stat la gazdele din comuna Sinoe, ne-am sfătuit să plecăm în comuna 

Panduru, la gazda Stere Grasu, unde vom ţine o şedinţă cu camarazii de acolo. Apoi vom 
merge în satul lui Nicolae Fudulea, la Testemel, ca să cunoaştem şi satul lor. Zis şi făcut. Am 
trimis vorbă la camarazii de la Mitică Ghioca, lui Gogu Puiu şi Dumitru Fudulea, de cum se face 
seară să plece spre comuna Panduru, întâlnirea o aveam la gazda Stere Grasu. Noi o să plecăm în 
urma lor. Seara am cinat la unchiul Constantin şi după ce a mai trecut un timp, să fim siguri că 
oamenii s-au liniştit, ne-am îmbrăţişat cu unchiul şi cu băieţii dânsului, am sărutat mâna mătuşii, 
le-am mulțumit pentru găzduire şi am luat-o spre comuna Panduru. Am trecut prin centrul 
comunei Mihai Viteazul, am traversat şoseaua care vine din Constanţa spre Tulcea şi, tot vorbind, 
ne-am apropiat de comuna Panduru. Eram încă pe câmp şi lângă şosea erau nişte stive de 
piatră.Acolo, în spatele acelor stive stăteau camarazii Dumitru şi Gogu Puiu, aşteptându-ne pe 
noi. Când am ajuns în dreptul lor, camaradul Gogu a făcut o mică glumă, strigând: Stai... şi 
imediat a adăugat, căpitan Fudulea... Auzind această somaţie în plin câmp, m-a trecut un fior, dar 
am recunoscut imediat vocea. S-au apropiat de noi, am dat mâna cu ei şi toţi patru ne-am dus la 
Stere Grasu. Am bătut la uşă, ni s-a deschis şi, după ce am intrat înăuntru, ne-am îmbrățișat şi l- 
am întrebat pe Stere, ce se mai aude prin comună şi de prin ţară. Ce să se audă, zice el, tot de rău 
se aude, percheziţiile şi arestările se ţin lanţ în toată țara. 

Dar aici la Stere Grasu, unde trebuia să ţinem o şedinţă cu camarazii din comună şi să 
discutăm o serie de probleme, cum să ne organizăm mai bine şi ce trebuiă să facem, s-a ivit nu 
ştiu cum, ca din senin, o mică neînțelegere între mine şi Gogu Puiu. Problema era privitoare la 
linia Căpitanului. Şi după cum se ştie, când se iveşte o contrazicere cât de mică între doi 
camarazi, nici unul nu cedează aşa de uşor, deci de la acea neînsemnată contrazicere se ajunge la 
ceartă şi chiar la dezbinare. 

De aceea, pentru ca să nu ajungem la ceartă, pentru moment, i-am salutat cu Trăiască 
Legiunea şi Căpitanul şi le-am zis: Timpul va lămuri cine are dreptate. Şi astfel m-am despărţit 
de ei, ieşind în curte. Cum nu era lună pe cer, afară era întuneric beznă. Mi-am controlat arma 
dacă este în regulă şi m-am pierdut în bezna întunericului. 

M-am dus la Dimcea Nicolae, un camarad vechi. în 1940, înainte de a ne refugia din 
Cadrilater, locuiam amândoi în comuna Cociular. Făcea parte din garnizoana mea şi era şeful 
unui cuib de tineri legionari. Ştiam casa unde sta el şi am bătut la fereastră. A deschis uşa şi, la 
lumina lămpii, m-a văzut înarmat şi cu rucsacul în spate. Oarecum l-am impresionat. 

Ce-i cu tine Nicolae? Parcă pleci la război! l-am spus şi lui Dimcea situaţia mea. Astă 
vară a venit securitatea să mă aresteze, dar am scăpat ca prin minune din faţa pistoalelor. Am 
reuşit Să fug, iar acum ne-am constituit într-o organizaţie de rezistență împotriva comunismului, 
inițiată de fraţii Fudulea din satul Testemel. Gazda noastră este Stere Grasu şi acolo ne adunăm. 
Vom organiza toate comunele din Dobrogea şi ne vom înarma. Noi am auzit că între Statele 
Unite şi Rusia a început conflictul şi toată lumea vorbeşte că un război este inevitabil. lar noi ne 
vom face datoria, luptând într-un război de gherilă, să scăpăm țara noastră de bestiile roşii, 
comuniste. Tu n-ai auzit nimic de conflictul acesta? Ba da, am ascultat şi eu la Radio Londra. îi 
critică urât pe ruşi, de crezi că mâine începe războiul. în ceea ce priveşte pe gazda Stere Grasu 
din comuna noastră, avem mai mulţi camarazi legătura cu el şi facem şi noi parte din organizaţia 
de rezistenţă anticomunistă. Ori de câte ori ne întâlnim, continuă Dimcea, ne spunem unul altuia 
că aceasta e dorința noastră a tuturora, ca atunci când va începe conflictul mai serios, adică să 
fie război, vom lupta şi noi în gherile, atacând armata roşie din orice parte ne vine la îndemână. 
Dar până atunci noi continuăm cu organizarea şi înarmarea. 

M-am bucurat mult, mi-a părut bine văzându-l pe camaradul nicolae Dimcea aşa de bine 
informat şi pregătit sufleteşte. I-am spus şi lui Dimcea despre puţina contrazicere ce am avut-o cu 
Gogu Puiu şi pentru care m-am despărțit de ei pe moment. 

Nicolae Dimcea mi-a zis: Nu e bine, să vă certaţi între voi, camarazii! Da, ştiu acest lucru, 
îi zic, tocmai pentru acest motiv m-am despărţit de ei, spre a evita o ceartă şi probabil o ruptură. 
Mai târziu ne vom potoli şi ne vom împăca. 

în seara aceea am dormit la Dimcea. A doua seară, cum s-a întunecat, ne-am salutat cu 
Trăiască Legiunea şi Căpitanul şi ne-am despărțit. Am plecat spre comuna Ceamurlia de Jos. 
între comunele Ceamurlia de Jos şi Panduru este comuna Baia, unde se face târg odată pe 
săptămână şi unde există şi un post de jandarmi. Cum treceam noaptea târziu în bezna 
întunericului prin centrul comunei Baia, deodată m-am pomenit lângă uşa acelui post. Repede am 
pus mâna pe trăgaciul armei şi mă uitam ţintă la uşa postului de jandarmi, să văd dacă nu mă 
somează cineva. Cu degetul pe trăgaci, mă retrăgeam cu spatele, de-a-ndărătelea, temându-mă ca 
nu cumva cineva să mă someze, strigând, şi să fiu nevoit să fac uz de armă ca să pot scăpa. După 
ce m-am depărtat de post şi primejdia a trecut, mi-am făcut semnul crucii, dându-mi seama că am 
făcut o mare greşală. Puteam să deschid focul şi postul să comunice la Legiunea de jandarmi că 
partizanii i-au atacat. Se mărea mult primejdia de a fi prins. De atunci nu am mai făcut o astfel de 
greşeală, de a mai trece prin centrul comunelor sau satelor. Treceam pe la marginea comunei, prin 
mirişti, prin răzoare şi prin şanţuri. Era foarte greu de mers noaptea, dar măcar eram sigur că nu 
mă simte nimeni. 

Pe la miezul nopții am ajuns la Ceamurlia de Jos, la gazda Stere Ploscaru, care era vărul 
meu. Am dormit acolo ca şi altă dată. Cum intri pe poartă, în stânga curţii este casa cu patru ori 
cinci camere, stil vagon, iar în dreapta făcuseră două camere pentru bucătărie. Aici ne-am strâns 
de multe ori, aici s-au ținut multe şedinţe de-ale haiducilor cu membrii organizaţiei din comună. 

A doua seară am fost adunați mai mulţi camarazi care au venit la şedinţă şi anume: Vasile 
Papazica, Nicolae Matarangă, Gima Enache, Gima Stere, Mişa Vanghele, Băetu Constantin şi 
gazda Stere Ploscaru. Am discutat o serie de probleme, cum să lucrăm în taină, şi ne-am 
comunicat veştile care se mai aud prin ţară. în ţară, ca de obicei, conficări de averi, percheziții 
prin case în toiul nopții şi arestări. Aici, la această şedinţă, le-am spus camarazilor motivul pentru 
care m-am despărțit de camarazii din Panduru, de Gogu Puiu. Nicolae Dimcea, ca şi camarazii 
prezenţi la această şedinţă au zis că nu e bine ca legionarii să se certe între ei. Toţi şi-au exprimat 
părerea că noi, cum umblăm prin comune pentru organizare, trebuie să fim un exemplu de bună 
înțelegere. Le-am răspuns: Da, ştiu şi eu acest lucru, dar m-am despărțit pentru moment ca să nu 
ajungem la ceartă, iar în cazul că nu avem motive serioase să rămânem certați, cu timpul ne vom 
împăca. Aici s-au potolit spiritele şi ne-am liniştit. La plecare, toţi ne-am salutat cu Trăiască 
Legiunea şi Căpitanul. 

A treia seară am plecat la satul Lunca, la sora mea Chirata, soția lui Costea Brândea. Pe ei 
îi aveam gazdă de nădejde, unde stăteam câte zece zile în şir într-o cămăruță mică. Numai seara 
mă vedeam cu ei când îmi adeceau de mâncare. Uneori venea numai cumnatul Costea cu 
mâncarea, cum ajungea acasă de la muncă. 


Zoricu Gheorghe 


D: data asta am stat o săptămână la cumnatul Costea Brândea. Aici mi-am făcut planul prin 
care comune să merg pentru organizare: satul Lunca, comuna Ceamurlia de Jos, comuna 
Sinoe, comuna Mihai Viteazul, comuna Panduru, satul Colelia, comuna Baia. 

Mi-am făcut rugăciunea, am spus Tatăl Nostru, am pus rucsacul în spate şi am plecat la 
drum. M-am dus la Ceamurlia de Jos, la Stere Ploscaru, unde am stat câteva seri. Din nou m-am 

întâlnit cu alți camarazi din organizație. De aici am plecat, în comuna Sinoe. Era prin luna 
ianuarie, în toiul iernii, stelele tremurau pe bolta cerului şi era un ger năpraznic. Numai eu 
umblam noaptea şi mă apropiam de stufişul de lângă balta Ceamurliei de Jos. în acest punct a fost 
atacat odată un grănicer de o haită de lupi. Mi-am controlat armele ca să fiu gata de apărare în 
cazul când ar apărea lupii, dar, vorba ţiganului, mai bine să nu vină. 

După ce m-am depărtat de acel stufiş primejdios, am urcat o pantă uşoară a unui deal şi 
deodată îmi vine un gând: port armă automată de atâta vreme şi nici măcar nu ştiu dacă ia foc sau 
nu. Am tras trei focuri şi, văzând că arma funcţionează bine, m-am liniştit. Mergeam şi îmi 
ziceam în gând: de acuma să îmi tot iasă lupii în cale, că praf îi fac. Şi cu aceste gânduri am intrat 
în comuna Sinoe. 

M-am dus la unchiul Constantin. Aici iar am stat câteva zile. Pe lângă camarazii care erau 
în organizaţie, au mai chemat pe unul Dimcici Sima, un camarad foarte bun, inimos şi hotărât. îl 
cunoşteam mai de mult, eram prieteni şi camarazi. Ne-am îmbrățişat, bucurându-ne că ne-am 
reîntâlnit. După câteva seri de stat la unchiul Constantin, am plecat spre comuna Panduru. M-am 
dus la un cumnat al meu, care ţinea o verişoară primară a mea, la Gheorghe Velicu. Aici am stat 
câteva seri, la fel ca în toamna trecută. Cumnatul Gheorghe mi-a zis: Cumnate, ştii că am două 
revolvere? Păi, dă-le să văd! Repede s-a dus unde le avea ascunse şi mi le-a adus. Le-am luat în 
mână, le-am studiat puţin şi mi-au plăcut. Erau revolvere cu butoi. Fiecare era cu nouă focuri, 
foarte bune, puternice. l-am zis: Cumnate, pune-le bine, că dacă o fi să înceapă războiul, o să fie 
nevoie de arme. în Peninsula Balcanică, aceste pistoale erau numite Nagan. 

După câteva seri petrecute la cumnatul Velicu Gheorghe, într-o seară m-am dus la Dimcea 
Nicolae, am bătut la fereastră, mi s-a deschis uşa şi m-am dus în cămăruţă, unde ne-am întâlnit şi 
rândul trecut cu camarazii. Aici, în comuna Panduru, cunoşteam deja câțiva camarazi. Pe Mihail 
Tutungiu îl ştiam din 1937, el fiind din comuna Caragiat, judeţul Durostor. 

Ne-am întâlnit în oraşul Silistra, când a venit Căpitanul din Bucureşti, la sfinţirea unei 
cooperative legionare. I-am spus lui Dimcea Nicolae: Să iei legătura cu Iancu Zoricu, cu Mihail 
Tutungiu şi cu alți camarazi care crezi că sunt buni. A doua seară ne-am luat rămas bun şi am 
plecat. 

M-am dus în comuna Ceamurlia de Jos, la Stere Ploscaru, în acea cămară-bucătărie, unde 
ne-am adunat mereu pentru şedinţe anticomuniste. Au fost anunţaţi şi au venit seara la şedinţă: 
fraţii Gima Enache şi Stere, Nicolae Matarangă şi Vasile Papazică. Ne-am comunicat ştirile ce la 
ştiam. Mereu cu gândul şi cu speranța că, dacă va începe războiul, imediat vom mări organizaţia, 
chemând şi pe alți tineri luptători în jurul nostru. 

Pentru că noi ţăranii suntem talpa ţării, noi suntem poporul, ginta aceasta latină a noastră e 
atât de anticomunistă încât într-o singură noapte poţi răscula sate întregi şi chiar o regiune 
întreagă. 

După ce am discutat câteva ore cu camarazii, ne-am salutat şi am plecat. Stere Ploscaru era 
una din gazdele principale ale organizaţiei noastre, totodată era şi curierul nostru, al organizaţiei 
locale. El se ducea în târg la Baia şi se întâlnea cu curierii din diferite sate. Fiecare sat avea un 
curier. Prin aceşti curieri se făcea legătura între satele dobrogene. 

Din Ceamurlia de Jos am plecat în satul Lunca, la cumnatul meu Costea Brândea. Aici iar 
am stat vreo zece zile. Aici a venit la mine de câteva ori Costea Sicu, care era vecin cu Costea 
Brândea şi care era şi curierul satului Lunca. 


Preotul Ionescu 


ostea Sicu, când venea de la muncă, trecea pe la mine şi stăteam de vorbă ore întregi. în 
discuţiile pe care le aveam cu el, îmi spunea: Nu-i de glumă cu şacalii aceştia de bolşevici. 

Viaţa de la sate devine tot mai grea pentru noi țăranii, tot mai insuportabilă. După ce ne-au luat 
cei mai buni cai, apoi vacile şi oile, pe unii i-au deschiaburit, le-au luat tot din casă şi din 
bătătură, i-au lăsat lefteri, într-o sărăcie lucie. Acum a apărut o altă pacoste de lege, care spune că 
pentru orice lucru strict necesar trebuie să ai autorizaţie de la primar, fie că vrei să macini un sac 
de grâu, fie că vrei să faci câteva kilograme de ulei. Pentru orice îţi trebuia autorizaţie de la 
primar. în cazul că nu eşti membru de partid, sau faci parte din tagma chiaburilor, sau eşti 
suspectat ca reacţionar, te poţi aştepta la orice. Primarul nostru, Dobrogeanu Ion, se poartă ca o 
fiară satanică, mai rău ca un câine turbat. începe să zbiere la oameni, când vin după cele la 
primărie: Reacţionarule, de ce n-ai arat la timp, de ce nu ai strâns recolta, şi câte şi mai câte nu 
le spunea oamenilor. După ce partidul v-a scăpat de chiaburi şi de exploatatori, acuma voi 
sabotaţi partidul, dar lasă că partidul are ac de cojocul vostru. Şi nu-i da autorizaţie. Bietul om 
cât nu plângea, iar notarul da din umeri şi zicea: Ce să-ți fac dacă tovarășul primar nu ţi-a dat 
autorizaţie, vino şi tu altădată. După aceste vorbe pleca omul amărât acasă. 

Anul trecut s-a întâmplat să fiu la primărie, unde am asistat la o scenă de mi s-a ridicat 
părul în cap. Preotul nostru din sat, Ionescu, era un bătrân cu o voce splendidă, care făcea o slujbă 
minunată. Când ieşea cu Sfintele Daruri din altar, aveai impresia că te înalță la cer sufleteşte. 
Toată lumea din sat îl admira şi îl stima, dar nu numai pentru vocea lui splendidă şi nici pentru 
slujba lui minunată, ci pentru ţinuta şi pentru caracterul lui. Era de o cinste exemplară. Eu nu 
cunosc biografia părintelui Ionescu, pentru că nu sunt de mult aici, în satul Lunca, dar am auzit 
vorbindu-se printre oameni că părintele ar fi un legionar vechi. Mi-am zis că probabil pentru acest 
motiv şacalii aceştia de bolşevici îi fac mizerie părintelui. Şi cum începusem despre scena urâtă 
ce am văzut-o la primărie, părintele venise şi el ca toți cetăţenii, să ceară o autorizaţie nu ştiu 
pentru ce. Primarul lon Dobrogeanu, cum v-am mai spus că e mai rău decât un câine, cum l-am 
văzut pe părintele Ionescu că intră în primărie, pe loc s-a îndrăcit şi nici nu a mai aşteptat ca 
părintele să ceară autorizaţie, că a şi început cu insultele: Mă popo, tu eşti popă? Tu eşti un porc, 
un animal, aia eşti. Bietul părinte la fiecare insultă spunea: mulțumesc. Eşti un bandit: 
mulțumesc; eşti un tâlhar: mulțumesc; mama voastră de exploatatori; mulțumesc; de escroci, de, 
de, nu mai avea cuvinte speciale şi părintele: mulțumesc. Oamenii care se găseau la primărie se 
uitau la preot cu multă compătimire, dar nimeni nu îndrăznea să-i ia apărarea. Dobrogeanu 
devenise mai rău decât un câine turbat. Părintele Ionescu şi-a luat pălăria în mână şi a zis: De 
acum încolo plec şi niciodată nu o să mai vin pe aici. Şi din ziua aceea părintele Ionescu a plecat 
din sat şi nici până în ziua de astăzi nu ştim unde s-a dus. 


Hristu Gache 


Lai 


T cele zece zile cât am stat la cumnatul meu Costea Brândea, m-am tot gândit cum să facem să 
ne organizăm mai bine şi mai temeinic. 

Fiind urmăriţi, frații Fudulea şi-au dat seama că de acum încolo, cât va fi comunismul în 
ţara noastră, liberi nu vor mai fi. Deci, fără să ia legătura sau să se consulte cu cineva, Nicolae, 
fratele cel mai mare, a pornit numai noaptea prin satele şi comunele Dobrogei, ca să întemeieze o 
organizaţie de rezistență împotriva comunismului. 

Cât priveşte pe Gogu Puiu, el era din judeţul Caliacra, iar eu din Durostor. De aceea, nu 
aveam de unde să-l cunosc pe Gogu, dar, după cum s-a văzut mai târziu, Gogu Puiu şi-a arătat 
vitejia cu prisosință, nu numai de mare luptător, dar şi de mare erou al neamului românesc. 

Eu am avut parte de patru prigoane, toate contra Legiunii şi a celor ce făceau parte din 
Legiune, şi în toate prigoanele am reuşit să ţin legătura cu judeţul. 

în prigoana lui Duca, țineam legătura cu oraşul Silistra şi cu comuna Frăsaru, unde 
acționau Grigore Tihu şi Spiru Bujgoli, care au organizat un puternic centru de activitate 
legionară. 

în prigoana lui Armand Călinescu, am ţinut legătura cu avocatul Alexandrescu din Silistra, 
fost şef de judeţ. 

în 1940, am avut legătura cu Vasile Zotu şi cu inginerul Traian Boeru. Ei au activat toată 
vara pentru revoluția legionară din septembrie “40. 

în 1942 mă găseam în oraşul Bacău, unde tineam legătura cu părintele Grebenea, secretarul 
sediului din acel oraş. Atunci am fost trădaţi de subinginerul Ion Mănescu şi am fost condamnaţi 
şi trimişi la închisoarea de la Aiud. în anul 1945 am ieşit de la închisoare şi iarăşi mă găsesc în 
Dobrogea. 

lată-mă în a patra prigoană, cea iudeo-bolşevico-comunistă, poate cea mai teribilă din toate 
prigoanele de care am avut parte. în toate aceste prigoane am ținut legătura cu judeţul, gândindu- 
mă că acesta era cel mai indicat lucru în perioadele dificile. De aceea m-am gândit că, în timp ce 
fraţii Fudulea organizează prin comune şi sate, eu voi lua legătura cu județul Constanţa. Chiar 
dacă am avut o oarecare contradicție cu Gogu Puiu, aceasta nu a devenit un obstacol în marea 
organizaţie de rezistență împotriva comunismului - HAIDUCII DOBROGEI. 

Vom lupta cu orice preţ împotriva comunismului. La Constanţa cunoşteam o serie de băieți 
foarte buni, care trecuseră prin prigoana antonesciană, între aceştia pe Stere Camburu, Gică 
Perifan, Creşu Gheorghe şi Vanghele Bileca. Toţi patru dispun de o bună pregătire legionară. 
Deci voi lua legătura cu ei printr-un băiat iarăşi foarte bun, Hristu Gache, din comuna Sinoe. 
Hristu Gache avea diploma de la Școala Agricolă de la Poarta Albă, judeţul Constanţa. A făcut 
armata la specialităţi, de unde s-a eliberat în anul 1945. în comuna Sinoe, toţi camarazii şi 
prietenii lui îl vorbeau de bine. A fost cel mai bun sergent din unitatea lui; de câte ori venea vreun 
superior în inspecţie, era chemat sergentul Hristu Gache să dea onorul. în iulie 1945, când a venit 
studentul Gheorghe Costea din Bucureşti şi a început cu învățătorii din comună organizația de 
rezistență împotriva comunismului, pentru firea lui inteligentă şi pentru caracterul lui bun, a fost 
şi Hristu Gache invitat la această şedinţă. După această şedinţă, care s-a ţinut la Timu Dimcica, 
studentul Costea l-a numit pe Hristu Gache şeful organizaţiei din comuna Sinoe. Pentru acest 
motiv m-am gândit la Hristu Gache să ne facă legătura cu Constanţa. Zis şi făcut, şi am plecat 
spre comuna Sinoe. 


Stere Camburu 


m plecat spre comuna Sinoe, unde am ajuns pe la miezul nopţii. De data aceata n-am mai 

mers la unchiul Constantin, ci am mers la Tănase Vlahbei, care îmi este văr şi totodată şi 
gazdă bună de organizaţie şi i-am spus să-l cheme pe Hristu Gache să facă parte din organizaţia 
noastră. A doua seară a venit Hristu Gache. Ne-a mulțumit că l-am chemat şi a spus că bucuros va 
face parte din această organizație împotriva comunismului. A auzit şi el de conflictul dintre 
S.U.A. şi sovietici şi că odată cu plecarea ruşilor din ţară, se duc dracului şi comuniştii, „o să 
rămână câţi am botezat eu”. Gluma lui Hristu ne-a distrat şi am râs cu poftă. l-am povestit că 
fraţii Fudulea au organizat peste 52 de sate şi comune, dar încă nu au legătura cu oraşul 
Constanţa, de aceea ne-am gândit, eu şi vărul Tănase, să legăm această organizaţie de oraşul şi 
judeţul Constanţa şi sigur că i-ar face mare bucurie şi lui Nicolae Fudulea, creatorul organizației. 
De aceea ne-am gândit să te trimitem pe tine la Constanţa, la Stere Camburu, la Gică Perifan şi 
la alții, care sunt legionari vechi, care au trecut prin prigoane şi prin ei să avem legătura cu 
oraşul şi judeţul Constanţa. 

Hristu Gache ne-a mulțumit pentru încrederea ce o avem în el şi a promis că va face acest 
serviciu, mai ales că îi cunoaşte foarte bine pe Stere Camburu şi pe Gică Perifan, amândoi fiind 
din aceeaşi comună cu el. Văzând că ne puteam baza pe el în această misiune, i-am zis că 
deocamdată nu-i grabă, că nu vin turcii, suntem în luna februarie şi frigul e prea mare, să lăsăm 
până se va mai încălzi timpul. Hristu ne-a zis: Când credeți că e cazul, să-mi spuneţi şi eu mă voi 
duce. Ne-a salutat şi a plecat. 

Eu cu vărul Tănase am mai stat la discuţie şi deodată el îmi spune: Vere Nicolae, să ştii că 
trebuie să-ţi schimbi gazda de aici, că suntem prea aproape de casa ta. Am observat că paza 
comunală de noapte dă des târcoale pe lângă casa ta. La marginea comunei stă socrul meu, 
Dimciu Ergoveanu, e un om bun şi paşnic, nimeni nu poate bănui că eşti acolo. A doua seară mi- 
am luat rucsacul în spate şi, cu vărul meu, ne-am dus la socrul lui. Vărul le-a dat bună seara şi la 
fel şi eu, apoi am dat mâna cu toţi. Când m-a văzut cu arma automată în mână şi cu rucsacul în 
spate, mi-a zis: Cuscrule, aşa cum te prezinți acuma, eşti partizan în toată firea. Ba nu, cuscrule, 
i-am Zis, nu sunt partizan, ci sunt haiduc în toată puterea. Cuscrul a făcut o mică observaţie, e 
clar, că este şi una şi alta. 

Cuscrul avea trei feciori între 14 şi 17 ani, copii foarte buni, tăcuţi şi harnici, la fel şi cuscra 
era o femeie minunat de bună. Am stat la ei o săptămână şi în fiecare zi mă poftea la sufragerie şi 
luam masa cu ei. într-o seară, a venit vărul Tănase pe la mine şi i-am zis: Vere Tănase, nu mai pot 
să stau locului, aş vrea să-mi văd camarazii, ce mai fac şi ce se mai aude pe la ei. Vărul Tănase 
mi-a zis: Ne apropiem de luna martie, când crezi tu, am să vin aici să trimitem pe Hristu Gache 
la Constanţa, să ia legătura cu judeţul. Nu, le-am zis, eu am să plec acum şi am să vin peste vreo 
zece zile pentru a-l trimite pe Hristu la Constanţa. Am dat mâna cu cuscrul şi cu toată familia şi 
le-am mulțumit pentru găzduire, le-am zis bună seara şi am plecat cu vărul Tănase. Pe drum am 
mai discutat ce vom face când mă voi întoarce, ne-am îmbrățișat şi ne-am despărțit. 


Din nou comuna Panduru 


m plecat noaptea spre comuna Panduru şi, când am ajuns, m-am dus la cumnatul Gheorghe 

Zuricu. Când am intrat în casă, am sărutat mâna mătuşii Maria, sora lui tata, am sărutat pe 
verişoara Haida şi l-am îmbrăţişat pe Gheorghe. în cele două zile cât am stat la ei, mătuşa Maria 
şi verişoara Haida mi-au povestit cu lăcrămi în ochi toată întâmplarea cu treierişul şi cu toate 
necazurile ce au căzut pe capul oamenilor. Mi-au povestit despre cotele de grâu impuse 
oamenilor, încât unii nu aveau nici de ajuns pentru însămânţarea de toamnă, cum erau duşi la 
închisoare etc. Unii cetăţeni au făcut plângeri, că au pământ pe dealuri, care nu produce nimic şi 
totuşi li se calculează cota de dat. Dar partidul era surd şi mut, nu auzea şi nu vedea. Partidul 
calcula cota şi ori ai, ori nu ai, trebuie să dai. Numai vaiete şi suspine. Noi suntem în luna martie 
şi făina e pe terminate, mai avem pentru câteva site şi Gheorghe trebuie să meargă pe unde o găsi 
să cumpere grâu, ori făină, că nu avem ce mânca. l-am zis: Mătuşă, trebuie să aveţi speranţe că 
vom scăpa de comunişti, că nu degeaba ne organizăm în luptă împotriva comunismului din 
Dobrogea şi mai mult, toată ţara e împânzită cu asemenea organizaţii anticomuniste. Să vedeţi, 
ca dovadă că nu au suport la popor, în 1944, când au venit comuniştii în ţară, în comuna mea 
Sinoe nu era nici un comunist şi nu aveau pe cine să pună primar. A trebuit să aducă un muncitor 
din portul Constanţa pentru postul de primar. Radio Vocea Americii şi B.B.C. Londra ne dau 
speranțe că în curând vor interveni americanii în Europa împotriva sovieticilor. în vara aceasta, 
cel mult în toamnă, vom scăpa de acest nume urât partid comunist, care este străin de neamul 
nostru românesc, fiind adus din Rusia. A doua seară am trecut pe la Nicolae Dimcea şi el era 
foarte entuziasmat, ascultând posturi străine de radio şi îmi tot spunea: Nu se poate,măi camarade 
Ciolacu, este conflict serios între S.U.A. şi sovietici. Porcul e porc şi în ziua de Paşti, păi ce, 

comunismul sovietic e mai bun decât porcul? Nu vezi că nu îşi trage răâtul din ţara noastră, de 
aceea trebuie lovit peste rât. Cred că până la toamnă îi „paşol na Sibir”, vom scăpa de 
comunism nu numai cu ajutorul anglo-americanilor, ci şi cu voința noastră, a poporului român. 

Nicolae Dimcea este mai tânăr decât mine şi înainte de 1940 amândoi eram în comuna 
Cociular, județul Durostor. Am crescut la un loc şi îi cunosc biografia şi viaţa. Este o fire 
inteligentă, toate clasele primare le-a trecut cu nota 10 (zece). Pentru memoria lui excelentă, când 
era serbarea de sfârşit de an şcolar, învățătorii îl puneau să recite cele mai lungi poezii. 

La etatea de 16 ani făcea parte din garnizoana mea, era şeful cuibului de legionari tineri şi 
în armată era printre soldaţii de frunte şi chiar un sergent destoinic. Nicolae Dimcea, din comuna 
Panduru, Hristu Gache din comuna Sinoe, Stere Mişa şi Nicolae Matarangă din comuna 
Ceamurlia de Jos, şi mulți alții din alte sate care nu pot să-i amintesc acum, erau sergenți în 
armata română şi când va începe războiul, vor fi buni instructori ai organizației Haiducii 
Dobrogei, instruind echipe de gherilă şi atacând trupele sovietice la timpul oportun. 

Ascunzătoarea secretă 


doua seară, m-am întâlnit din nou cu Nicolae Dimcea, am stat puţin de vorbă, ne-am salutat 

cu „Doamne ajută” şi ne-am des-părţit. Am plecat spre comuna Ceamurlia de Jos, la gazda 
Stere Ploscaru. Seara au venit toți camarazii, fraţii Enache şi Stere Gima, Nicolae Matarangă, 
Vasile Papazică şi Constantin Baitu. Ne-am salutat, bucurându-ne că ne-am adunat din nou 
împreună, eram plini de entuziasm. Am început să discutăm, să ne spunem părerile şi să povestim 
ce mai ştiam de prin ţară, din presă sau de la posturile de radio etc. Vasile Papazică ne-a spus: 
Camarazi, am fost alaltăieri la târgul din Baia, unde m-am întâlnit cu mai mulți camarazi din 
diferite sate şi comune şi toți vorbeau cu bucurie despre conflictul americano-sovietic. Au citit în 
Scânteia cum fiecare parte se critică reciproc, că nu au respectat tratatele de la conferinţa de 
pace. Multă lume vorbea cu bucurie, mai pe faţă, mai pe ascuns şi în şoaptă, că războiul între 
cele două mari puteri va izbucni şi până la toamnă vom scăpa de comunişti. Enache Gima, un 
țăran foarte înţelept şi curajos, a luat aici cuvântul şi a spus: Fraților, mereu am vorbit că dacă 
acest război va izbucni, noi ne vom înarma şi dacă armata rusă va trece prin Dobrogea, o vom 
ataca, forțând-o să se retragă cât mai departe de ţara noastră. Dar noi trebuie să fim prevăzători 
în tot ceea ce facem, pentru că e posibil ca Securitatea să-şi ia măsuri, formând din armata 
noastră şi chiar dintre civili, potere care să ne urmărească şi să ne distrugă. De aceea, eu aş 
vrea să propun să ne facem o ascunzătoare sau chiar mai multe unde să ne pitim în caz de 
nevoie. Toţi am fost de acord cu această propunere, după care am căutat fiecare să vedem unde ar 
fi cel mai bun loc pentru ascunzătoare.. Tot Enache vine cu ideea şi spune: Camarazi, voi încerca 
să-l conving pe unchiu-meu Gheorghe Ploscaru, fratele mamei, să ne lase să facem o 
ascunzătoare în fundul curții chiar sub grajd. 

A doua seară ne-am strâns toți camarazii şi ne-am pus pe lucru. Unii săpau în grajd, alții 
cărau pământ cu carul tras de boi şi îl împrăştiau prin toată curtea, dar au mai lăsat şi pământ de 
rezervă, care urma să acopere ascunzătoarea. în seara următoare s-au dus la pădure în mare taină 
şi au tăiat lemne pentru grinzi. Le-au adus şi le-au pus deasupra gropii, peste ele au pus şipci, pe 
care le-au bătut în cuie, făcând un fel de podea şi au pus pământul de rezervă. L-au bătut bine, de 
nu se cunoştea nimic. Deasupra stăteau oile şi celelalte animale, iar dedesubt eram noi, membrii 
organizației Haiducii Dobrogei. 

La capătul grajdului, într-un colț, jos, aproape de pământ, s-a spart peretele şi s-a făcut o 
mică gaură, cât intra un om. O mică scărişoară ne ducea ca într-un tunel, sub podeaua animalelor, 
adică în beci. Afară, deasupra intrării, era un mic capac de scânduri care servea de uşă, iar peste 
capac erau câteva braţe de viţă de vie uscată. Pe când eram noi în toiul săpăturilor, s-a eliberat de 
la închisoare Stere Mişa. El n-a ţinut cont că a venit de la puşcărie şi repede s-a alăturat 
organizației noastre de rezistență contra comunismului. Mult timp ne-am adunat în această 
ascunzătoare, unde purtam diferite discuţii pe teme de luptă anticomunistă. Stere Mişa, care 
fusese în războiul din răsărit, unde mult timp a luptat în linia întâi ca sergent, multe seri ne-a 
delectat cu povestirile lui. De la această ascunzătoare m-am inspirat şi eu. Urmând aproape 
acelaşi plan, am făcut alte trei ascunzători la alte trei gazde. în felul acesta am reuşit şi eu să mă 
salvez, rămânând ultimul supravieţuitor al organizației Haiducii Dobrogei. Camarazii mei de 
haiducie nu şi-au făcut ascunzători, ori nu au putut să-şi facă şi au fost prinşi şi condamnaţi la 
moarte prin împuşcare. Şi aceasta pentru că, în Dobrogea anilor 1949-1951, oricine era prins şi 
considerat ca partizan, era condamnat la moarte. Eu am fost prins în toamna anului 1951 şi am 
fost anchetat toată iarna, până în primăvara anului 1952, când au încetat condamnările la moarte. 
Postul de radio Londra şi alte posturi străine anunțau zilnic condamnările la moarte date de 
tribunalele militare din România. 

Am stat la vărul Ploscaru o săptămână, i-am împărtăşit şi lui ideea noastră, a mea şi a 
vărului Tănase Vlahbei, de a lua legătura cu oraşul şi cu județul Constanţa; s-a bucurat şi s-a 
exprimat că aceasta este o idee foarte bună, e o inițiativă minunată. 

într-una din seri am plecat de la vărul Stere spre comuna Sinoe, unde am ajuns noaptea şi 
am mers la gazda Dimciu Ergoveanu, care m-a primit cu voie bună. Dimineaţa au venit la mine 
vărul Tănase şi Hristu Gache, după cum hotărâsem mai demult, că după ce trece gerul iernii să 
luăm legătura cu judeţul Constanţa. Toţi trei am fost de acord că era vremea ca Hristu să plece la 
Constanţa. El a plecat mâine-zi şi s-a întâlnit mai întâi cu Stere Camburu, după aceea cu 
Gheorghe Perifan şi apoi cu Gheorghe Creşu şi cu Vanghele Bilico, cu care au format primul 
comitet provizoriu al organizaţiei Haiducii Dobrogei de rezistență împotriva comunismului din 
oraşul Constanța. 


Nicu Marin din Casimcea 


Fraţii Fudulea cu Gogu Puiu, umblând noaptea şi organizând comunele şi satele Dobrogei, zilnic 
înscriau noi camarazi de luptă, care şi ei erau certați cu partidul comunist. Fie că nu au vrut să se 
înscrie în partid, fie că duceau propagandă anticomunistă în cercul lor de activitate. Sigur că 
atunci când maşina neagră s-a dus noaptea la ei acasă să-i aresteze, au avut grijă să nu doarmă 
acasă, deci maşina neagră s-a întors la securitate numai cu hingheri, fără pradă. Aşa s-au înmulțit 
forţe noi de haiducie. în comuna Dulgheru au apărut următorii camarazi: Nicolae Jipa, care mai 
făcuse închisoare pe timpul lui lon Antonescu, Dodica Baciu şi Vasile Toma. Ei s-au ataşat 
repede de organizaţia noastră. Nicolae Fudulea le-a vorbit despre importanţa organizaţiei, despre 
situația actuală americano-sovietică şi despre dorinţa poporului român de a se salva de sub tirania 
bolşevică. Le-a spus: Comuna voastră, Dulgheru, este o comună fruntaşă, puternică şi cu 
gospodari de frunte, dar şi cu reacționari împotriva comunismului. 

într-una din seri, s-au salutat cu camarazii din Dulgheru şi au plecat spre comuna 
Casimcea, unde avea gazde vechi şi care le-au transmis că şi în Casimcea s-a ivit un camarad de 
luptă ce doreşte să se întâlnească cu fraţii Fudulea. Este vorba de Nicu Marin, cu care s-au întâlnit 
şi s-au hotărât să lupte împreună. Acest Nicu Marin, în timpul mareşalului lon Antonescu, a fost 
comisar la Siguranţa statului din oraşul Tulcea. în 1944, după 23 august, când au venit comuniştii 
în ţară şi fiindcă ei nu aveau cadre pregătite pentru moment, s-au servit de vechea Siguranţă 
burgheză, dar în noaptea de 15 mai 1948, când s-au făcut acele arestări în toată ţara, Nicu Marin 
şi-a dat seama că şi el era unul din cei suspectaţi, că trebuia să fie arestat. în noaptea aceea a 
dispărut, s-a făcut nevăzut, deci a scăpat din ghearele bestiilor şi s-a dus în comuna Casimcea, 
unde avea părinţi şi familie. A stat ascuns pe la rude şi mai pe la prieteni. Organizaţia lui Fudulea 
a aflat de situaţia lui Marin şi i-au propus să facă cunoştinţă cu Nicolae Fudulea şi aşa el s-a ataşat 
imediat la organizaţia noastră. Nicu Marin nu a stat pe loc în comună, ci a plecat cu frații Fudulea 
ziua prin pădure, iar noaptea prin comune pentru organizare. 

A umblat un timp cu fraţii Fudulea prin pădure, dar viaţa de haiducie este grea şi aspră. Te 
culci îmbrăcat şi te scoli îmbrăcat, iar uneori nu au pâine, ba uneori şi de apă suferi în stepele 
Dobrogei. Nicu Marin, care nu era obişnuit cu asemenea viață aspră şi grea, n-a rezistat prea mult 
şi pe la sfârşitul lui martie 1949, a zis: Nu mai pot răbda bestiile astea de bolşevici, până când să 
fug de ei aici în ţara mea? Se spune că a băut un kilogram de vin şi, după ce a prins curaj, a 
plecat de la pădure cu arma automată în mână, a intrat în comuna Casimcea şi încă de la marginea 
comunei a început să tragă cu automatul şi să strige: Jos cu bestiile spurcate, jos cu bolşevismul! 
Lumea din comună, dar în special membrii de partid, fugeau de rupeau pământul, strigând: Fugiți, 
că vin partizanii de la pădure! S.M.T .-ul, care era la marginea comunei, a intrat în spaimă când el 
trăgea cu arma şi striga jos bestiile roşii. Semetiştii, care erau majoritatea membri de partid, 

fugeau spre centrul comunei. Vestea că vin partizanii din pădure şi or să facă prăpăd a ajuns la 
primărie şi, de frică, au început să fugă care cum a putut. Unii fără să-şi ia haina din cuier şi cu 
sau fără pălărie, dă-i şi fugi că vin partizanii care o să facă mare curăţenie. Au auzit şi jandarmii 
că vin partizanii şi au luat poziţie de atac, dar la un moment dat s-a aflat că este numai un partizan 
şi nu sunt mai mulți, cum se credea. între timp jandarmii au primit ajutoare din alte părți, că doar 
erau destui turnători prin sat. 

Au început să-l înconjoare, iar Nicu Marin, când a văzut că e înconjurat din toate părțile, a 
intrat în casa unui cetățean, a închis uşa şi a început să tragă din casă. După ce au înconjurat casa, 
i-au strigat: Predă-te, Marine! Dar Nicu le răspundea cu focuri de armă din casă. Dacă au văzut 
că nu se predă, s-au dus repede şi au luat-o pe mama lui Nicu Marin şi au adus-o la uşa casei unde 
era Nicu. Mama lui plângea şi se ruga de el: Nicule, mamă, predă-te, că mi-au spus că nu o să-ţi 
facă nimic, o să scapi cu viaţă. Nicu, din casă răspundea: Nu mă predau, mamă, la bestiile astea 
spurcate de bolşevici! Mamă-sa zadarnic se ruga de Nicu să se predea, răspunsul era acelaşi, că 
nu se predă la bestiile spurcate de bolşevici şi trăgea mereu focuri de armă. 

Se zice că pe când se apropiase de terminat cartuşele, şi-a lăsat un cartuş pentru el. Când s- 
a auzit ultima detunătură, s-a făcut linişte în casă. Jandarmii şi-au dat seama ce se întâmplase, au 
forțat uşa, au intrat în casă şi au găsit corpul lui Nicu Marin neînsuflețit. 

Prin moartea lui Nicu Marin, s-a dat prima jertfă a organizaţiei de rezistență împotriva 
comunismului, Haiducii Dobrogei. 


15 pâdurari pedepsiti de haiduci 


Vg descrie cum au fost pedepsiți 15 pădurari împreună cu brigadierul lor de către Haiducii 
Dobrogei. Toată această întâmplare mi-a povestit-o Gogu Puiu, de aceea nu îmi amintesc 
nici un nume, mai ales că nici el nu folosea numele lor. Când îmi povestea, se folosea de 
cuvintele: pădurarii aceia, cu brigadierul lor, de la Ocolul Silvic din comuna Casimcea. în 
vâltoarea aceea de luptă grea împotriva comunismului, pe noi nu ne interesa pentru moment cine 
era fiecare, de unde era şi cum îl chema. 

Lucrurile care ne interesau pe noi erau: gazde, pâine, arme şi să ne ascundem de teroarea 
bestiilor roşii, să nu ne prindă. La ora aceea, cine se gânde că va scăpa cu viaţă, când eram 
alergaţi şi căutaţi zi şi noapte de fiara roşie comunistă, la fel cum aleargă vânătorii iepurii cu 
ogarii lor ca să-i împuşte. Pe noi ne interesa cum să ne apărăm şi să ne organizăm. Nicolae 
Fudulea, care i-a anchetat şi pedepsit pe pădurari, a ştiut cum îi cheamă, dar era prea modest acest 
mare luptător. Abia mai târziu mi-am dat seama cât de important era să fi reţinut şi memorizat 
amănuntele acelor fapte, întâmplări şi acţiuni, ca să rămână ca mărturii pentru viitor şi istorie. Dar 
după ce am căzut cu sutele de luptători, împreună cu noi şi gazdele noastre, şi duşi la închisoare 
cu condamnări grele, abia atunci ne-am dat seama cât de importante erau acele nume. La Aiud şi 
Gherla am aflat că toți camarazii mei de haiducie au fost condamnaţi la moarte. La închisoarea 
Jilava s-a făcut trierea deţinuţilor, mulţi au fost trimişi la mina Baia Sprie, alţii la Canal şi unii la 
munci agricole. Pe mine m-au ţinut la închisoare fiind socotit partizan. Ei ziceau: Pe Ciolacu dacă 
îl trimitem la Canal în Dobrogea, s-ar putea să evadeze, cum a evadat şi Nicolae Fudulea. Pe mine 
m-au trimis la Gherla, acolo am lucrat la tâmplărie trei ani şi jumătate, unde din cauza muncilor 
ca pentru exterminare şi cu numai 200 grame de pâine pe zi, m-am îmbolnăvit de T.B.C. şi ca 
mine încă mulți alții. 

în vara anului 1955, pe noi legionarii de la Gherla ne-au mutat la Aiud. Eu am fost băgat 
într-o cameră de T.B.C.. Când au început reeducările la Aiud, pe mine nu m-au luat la reeducare 
fiind bolnav, dar m-au luat de la camera de T.B.C. şi m-au dus la vestita zarcă, despre care e puţin 
de spus şi despre regimul sever pentru exterminarea deținuților: pâine puțină - 200 grame, 

mâncare puţină, căldură puțină, aer de respirat puţin, doi inşi într-un pat de fier, îngust de o 
singură persoană. Numai noi şi oasele noastre ştim cum am dormit, iar gardianul sta tot timpul la 
vizetă şi pentru nimic te băga la izolare. 

Acolo la zarcă au murit renumiţi scriitori şi poeţi: Constantin Gane, Vasile Militaru, 
George Manu etc., şi o serie de generali şi eroi ai armatei române. La zarcă am stat pe rând în 
diferite celule cu Eugen Teodorescu, poreclit Gandi, Jean Roşulescu, Gheorghe Buzoianu, 
Păvăluţă Ion şi doctorul Uţă, toţi aceştia grade şi comandanţi legionari. 

Şi fiindcă dintre toți camarazii de haiducie din Dobrogea am rămas eu singur în viață, acolo 
la zarcă mi-am făcut proces de conştiinţă şi am promis că după eliberarea mea din închisoare voi 
scrie tot ce îmi voi aduce aminte despre acele clipe şi despre acei oameni minunaţi. Deşi eram 
condamnat la 25 de ani muncă silnică, fiind şef de lot la proces, credinţa şi speranța nu m-au 
părăsit niciodată. Măcar că talent nu am şi nici pregătire intelectuală nu am, voi scrie cu toată 
dorinţa şi puterea mea sufletească cum au căzut camarazii mei în luptă pentru neam, ţară şi 
credință, împotriva celui mai mare vrăjmaş şi duşman al neamului nostru românesc, care a fost şi 
este şi acum, bestia şi fiara roşie, bolşevismul rusesc. Şi apoi cum poată să se îndoiască cineva că 
a fost un miracol, o minune, mâna lui Dumnezeu că la 1 august 1964, pe întreg cuprinsul 
țării s-au deschis porţile închisorilor şi toţi deținuții politici, după ani grei de închisoare, au fost 
eliberați. Unii făcuseră câte 24 de ani, cum a fost cazul lui Rigia Andrei, sau Gheorghe Zotu şi 
mulți alții. Dacă am fost eliberaţi, ne-am dus la casele şi familiile noastre, cu gândul să începem 
viața iar de la început. Dar când am ieşit afară în libertate, mare lucru nu am putut face, adică să 
scriu cum promisesem la zarcă. 

Cum am ieşit în libertate, m-a luat în primire securitatea şi periodic eram chemat la miliția 
din comuna Tuzla, unde eram anchetat de maiorul de securitate Zaharia Ion. După cincisprezece 
ani de stat în Tuzla, eu şi cu familia mea ne-am mutat în Constanţa, unde am căzut ca din lac în 
puț. Aici eram chemat la securitate periodic şi anchetat de maiorul Cazan şi de colonelul 
Vişinoiu. în timpul anchetei, între altele, mi se punea întrebarea: Nu vrei să ne ajuţi, să ajuţi 
partidul, regimul nostru? Eu ştiam ce vreau ei, adică să mă facă codoş, informatorul lor, şi le 
răspundeam: A, nu pot, domnule maior, ori colonel ce era, nu pot, sunt bătrân, nu aud, nu văd ca 
lumea. Păi ce, dumneavoastră, ați rămas la un bătrân ca mine să vă ajute, nu aveţi tineri care 
văd mai bine, aud mai bine, sunt mai energici. Eu dacă aş şti că nu aveți tineri, m-aş angaja să 
vă ajut, dar ştiu că aveţi tineri destui, care să vă ajute şi cu aceasta se schimba subiectul anchetei. 

în 1982, mi-a făcut chemare în America un văr de-al meu, Gheorghe Bujduvianu şi astfel 
am plecat în S.U.A. pentru reunificarea familiei, eu cu soţia mea Piha, şi băiatul meu Iancu cu 
nora Chiraţa şi cu trei nepoți, Nicu de 12 ani, Mariana de 11 ani şi Stere de 10 ani. Am ajuns la 
New York, unde acum pot să scriu fără nici o frică. 

Acum să mă întorc înapoi în Dobrogea, la pădurile Babada-gului, dar mai întâi să scriu de 
ce a vrut Nicolae Fudulea să pedepsească pe pădurari, care a fost vina lor şi după aceea voi scrie 
cum i-a pedepsit. După părerea unora, pedeapsa a fost exagerată, după cei mai mulţi aceasta a fost 
o lecţie pentru alți pădurari. 

în 1944, după năvălirea şi ocuparea țării noastre de către comunismul ateu şi fără 
Dumnezeu, la început în ţara noastră de origine latină comunismul nu s-a prea prins. La noi în 
Dobrogea, unde erau sate întregi cu populaţie pur românească, puteai să dai cu puşca şi nu găseai 
comunişti, nici măcar de leac. De aceea, în primii ani după ce au năvălit la noi în ţară, comuniştii 
s-au servit de vechea siguranţă şi jandarmerie din trecut, dar în secret îşi pregăteau cadre din 
muncitorii care lucrau în portul Constanţa şi anume din lipoveni, din bulgari, din tătari şi din 
țigani. De aici au ieşit versurile din popor: 

„„Cobori Doamne pe pământ, 
să vezi Stalin ce-a făcut, 

c-a făcut din cai măgari, 

şi din țigani, funcționari”. 

Din această adunătură de oameni, comuniştii şi-au pregătit viitoarele cadre la posturile de 
conducere, ofiţeri de securitate, de miliţie, în posturi de administraţie etc. Rezultatul s-a văzut şi 
se vede, totul a fost falimentar. Lipoveni, oameni simpli, fără şcoală, din comuna Jurilovca, au 
ajuns şefi de cabinete pe la diferite ministere din Bucureşti. Tot din această adunătură de oameni 
a fost trimis un tânăr la şcoala de brigadieri din Cluj şi după câteva luni de şcolarizare a venit la 
Ocolul Silvic din Casimcea, județul Tulcea. Unde a fost trimis şi ce fel de şcoală a făcut acolo, că 
dintr-un om normal, care s-a dus acolo, când a venit la Ocolul Silvic a fost mai mult o fiară şi nu 
om. 

înainte aveai voie să mergi la pădure fără topor, ca să aduni crengi uscate, dar acum, 
această fiară sălbatică, zisă brigadier, lovea şi bătea pe oricine găsea în pădure. Unui om sărac, 
care venea cu un braţ de crăci uscate în spinare i-a tăiat funia de la spate împrăştiindu-i crăcile 
jos, după care l-a călcat în picioare. 

Pe vremuri, unde era pădurea bătrână, oamenii aveau voie să pască oile cu aprobarea 
şefului de Ocol Silvic. Dar această fiară de brigadier pe câţi i-a prins cu oile în pădure sau chiar la 
marginea pădurii, le lua clopotele de la oi zălog şi pe ciobani îi snopea în bătaie. Se vede că asta 
era şcoala care a învățat-o sub regimul comunist. Degeaba îi spuneau cetăţenii: Tovarăşe 
brigadier, unde e pădurea tânără nu avem voie să lăsăm oile, dar unde-i pădurea bătrână oile 
pasc iarba şi cu copacii n-au nimica, pentru acest motiv tovarășul şef de Ocol ne-a învoit să 
paştem oile în pădure. El le răspundea: Aici în pădure eu sunt şef! Nu aveţi voie, afară cu voi! 
Speriase lumea din împrejurimi cu bătăi şi cu procesele la tribunalul din Constanţa, băgând 
oamenii la închisoare. 

Când discuta cu oamenii, el îşi presăra vocabularul cu: chiaburule, burghezule, 
reacţionarule şi fascistule. De altfel era un tip fricos, deşi purta armă, tot mai lua cu el câțiva 
pădurari când mergea prin pădure. 

Prin luna martie 1949, această canalie de brigadier şi cu 14 pădurari s-au dus în pădure 
pentru a verifica şi a ştampila copacii care vor fi tăiați şi puşi la vânzare. Gazdele lui Nicolae 
Fudulea de prin comunele învecinate l-au înştiințat că secătura de brigadier cu încă 14 pădurari 
umblă prin pădurile Casimcei, până dincolo de Ischibaba, verificând pădurea. Fraţii Fudulea în 
acel moment se găseau la un loc cu Gogu Puiu, care i-a zis: Camarade Nicolae, acuma să te văd 
ce poți face cu această canalie, care terorizează de atâta timp populaţia pașnică din aceste sate. 
Nicolae s-a crispat puţin la față, după firea lui revoluţionară şi violentă, şi a zis: Ja verificați şi 
încărcați armele şi mă urmaţi. Au plecat toţi trei spre locul unde li s-a spus că sunt pădurarii. 
Când s-au apropiat de pădure, au văzut că pădurarii nu sunt grămadă. Erau împrăştiaţi prin 
pădure, unii numărau copacii, alții ştampilau, iar brigadierul le da ordine. Haiducii s-au împărțit 
în trei locuri în jurul pădurarilor, după stratagema lui Nicolae Fudulea, care le-a zis: Când voi 
trage eu prima rafală de foc, în aceeaşi secundă să trageţi şi voi. Când s-au apropiat de ei la o 
distanță potrivită, deodată, Nicolae Fudulea, cu glas puternic a strigat: Stai... mâinile sus! şi cu 
automatul a slobozit o rafală de foc. Tot în acelaşi moment şi ceilalți doi au strigat, stai, mâinile 
sus, slobozind şi ei câte o rafală de foc. Pădurarii, când au auzit că se strigă din mai multe părți şi 
se trage cu arme automate, s-au îngrozit aşa de tare şi de unde se găseau au alergat către brigadier 
şi s-au strâns în jurul lui, crezând că el, brigadierul care băgase frica în toată lumea, poate că are 
putere să-i apere de urgia care îi ameninţa. Armele pădurarilor nu erau toate la un loc, câteva erau 
agățate de crengile copacilor, altele erau rezemate de copaci, fiindcă aşa ceva nu se mai 
întâmplase niciodată în pădurile Babadagului. 

Pădurarii în jurul brigadierului tremurau ca varga, în timp ce Gogu şi cu Dumitru strigau de 
pe poziţie: Nimeni nu mişcă, mâinile sus! Nicolae Fudulea a ieşit cu arma în mână în faţa 
pădurarilor şi a strigat: Brigadier, culcat cu fața la pământ! Brigadierul s-a executat imediat, s-a 
trântit cu faţa la pământ. Atunci, Nicolae Fudulea a dat ordin: înveliți pe brigadier cu o pătură pe 
cap. Unul din pădurari l-a învelit. Brigadier, dacă faci o mişcare, vei fi ciuruit de gloanţe!, i-a zis 
Nicolae, apoi din nou a dat ordin: Ja, doi pădurari faceți armele piramidă. Numaidecât, doi 
pădurari au adunat armele de pe unde erau şi le-au făcut piramidă. Pe pădurari i-a împărțit în două 

grupe, şapte pădurari în partea stângă şi şapte în partea dreaptă. Cei din partea dreaptă erau mai 
bătrâni, iar cei din partea stângă erau tineri, ieşiţi de curând din şcoala antichristului-satana. 
învățaseră şi ei lecţia de la brigadier cu: chiaburule, reacționarule etc. Nicolae Fudulea, cu arma 
automată în mâna stângă, s-a dus în fața grupei de pădurari tineri. Toţi stăteau, în poziţia de 
drepți, smirnă, unii nu puteau să-şi ascundă teama şi tremurau ca frunza pentru că nu ştiau ce 
poate să li se întâmple. Nicolae Fudulea i-a luat la anchetă, începând de la un capăt, i-a întrebat pe 
rând: Cum zici că te cheamă pe tine? Fiecare îşi spunea numele şi Nicolae îi zicea fiecăruia: Mă 
trădătorule, câine spurcat ce eşti, de ce ţi-ai vândut conştiinţa, de ce ţi-ai vândut sufletul lui 
Satana?! Ştiţi ce a spus Căpitanul nostru Corneliu Codreanu, că dacă vine comunismul ateu şi 
fără Dumnezeu de la răsărit în ţara noastră, va fi prăpăd şi mare jale pentru poporul nostru 
românesc şi voi v-aţi făcut slugile celor ce jefuiesc şi îşi bat joc de neamul românesc. Ați citit voi 
poeziile lui Mihai Eminescu? El a scris în poezia Doina: 

„De la Dunăre la vale, vin muscalii de-a călare, 

de la mare la Hotin, mereu calea ne-o aţin, 

şi cum vin pe drum de fier, 

toate cântecele pier.” 

Și Căpitanul a mai spus: „Şi până nu vă vor sataniza, ei din țară nu vor pleca”. 

Acum, Nicolae Fudulea a scos un cuţit mare de la şold şi i-a zis primului: Trădătorule! Tu 
eşti trădător, că ţi-ai trădat neamul şi țara, trebuie să-ți primeşti pedeapsa, Jă-ți rugăciunea! 
Pădurarul, când a văzut deasupra capului său gogeamite cuţitoiu, îngrozit a izbucnit în plâns cu 
hohote, se jeluia şi se ruga: O, vai de mine, domnule partizan nu mă omorâți, că am doi copilaşi, 
fie-vă milă de copilaşii mei, nu mă omorâți, că nu am ştiut... Nicolae Fudulea, cu cuțitul deasupra 
capului lui, îi zicea: Cască gura, apoi a întors cuțitul cu muchia către gura lui şi i-a zis: Muşcă 
repede cuțitul că nu am multă vreme de pierdut. Pădurarul a muşcat muchia cuţitului şi Nicolae i- 
a mai zis: Să nu scapi cuțitul din gură, că dracul îi al tău, eu nu răspund de viaţa ta. Nicolae 
Fudulea a tras cu putere de mânerul cuţitului şi oricât ar fi strâns cu dinții, tot l-ar fi scăpat. 
Țăcănindu-i dinții, pădurarul îngrozit a început din nou a se ruga să nu-l omoare, că are copilaşi. 
Nicolae i-a zis: Asta-i prima pedeapsă, va mai urma, şi a trecut la al doilea pădurar. I-a zis: De ce 
mă, de ce ţi-ai vândut sufletul lui Satana, de ce ai devenit coadă de topor a puterilor întunericului 
şi ai lovit în populația pașnică ? Căpitanul a zis: Veţi lua nume de trădători şi veți fi blestemaţi 
din neam în neam. Tu eşti trădător, tu trebuie să-ți primeşti pedeapsa şi Nicolae a dus cuțitul 
deasupra capului lui şi i-a zis: Fă-ţi rugăciunea, deşi eşti păgân şi ateu, totuşi e bine să mori ca 
un creştin. Când a văzut acesta cuțitul cum se mişcă prin faţa lui şi îi atingea nasul şi-i repeta: Fă- 
ți rugăciunea! a izbucnit şi acesta în plânsete, rugându-se cu lăcrămi: Domnule partizan, iertaţi- 
mă şi pe mine, că şi eu am un copilaş şi n-am ştiut. L-a silit să prindă muchia cuţitului cu dinții, 
să-l strângă cât poate şi să nu-l scape, că dracul e al lui dacă îl scapă. Nicolae i-a tras cuțitul dintr- 
o zmucitură aşa de puternică, încât i-a pornit sânge din gură, poate că i-a rănit gingia, ori vreun 
dinte. Pădurarul, când a văzut că-i curge sânge din gură, a început să se vaiete şi să se roage să 
nu-l omoare, că are şi el un copilaş şi dumneavoastră aveţi copii, iertați-mă pentru copilaşul meu. 
Nicolae i-a zis: Canalie ce eşti, să-mi fie milă de tine, dar tu de ce nu ai avut milă de populaţia 
paşnică, de ai terorizat-o? Asta-i prima pedeapsă, va mai urma. Toţi cei şapte pădurari au trecut 
prin metoda aceasta, strângând cuțitul cu dinţii. 

Mi-a povestit Gogu Puiu că ultimul pădurar, la care s-a dus Nicolae cu cuțitul şi l-a văzut 
deasupra capului lui, fiind şi cel mai fricos, de spaimă, crezând că o să înceapă măcelul, a dat 
ochii peste cap şi a căzut la pământ şi tremura de aveai impresia că are epilepsie. Nicolae l-a lăsat 
jos să se zbată, să tremure şi nu i-a mai făcut nimic. Ceilalţi, cei mai bătrâni, aşteptau şi ei cu frică 
şi cu emoţii să le vină rândul şi să intre în fabrica haiducilor. 

Dar, Nicolae Fudulea, s-a dus drept la brigadier şi i-a zis: Scoate capul de sub pătură! 
Deodată, acesta a vrut să sară în picioare, dar Nicolae l-a ameninţat cu cuțitul: Stai jos, culcat, 
canalie, nu meriți să stai în picioare. Cum zici că te cheamă pe tine? El îi spuse cum îl cheamă. 
Măi canalie ce eşti tu, de ce ţi-ai trădat neamul şi ai trecut în tabăra lui Satana? Tu nu ştii că 

fiara roşie, comunismul, care a venit din fundul Siberiei, nu e românesc şi nici nu-i rusesc, e mai 
mult jidovesc. Tu nu vezi că ei ne jefuiesc ţara şi cară totul în Rusia ca să fie folosit de şefii lor şi 
nu de poporul rus. Comuniştii sunt ca pleava, le va suna şi lor ceasul şi se vor duce pe pustia de 
unde au venit. Neamul românesc e ca pietrele, noi vom rămâne aici pentru totdeauna, pe aceste 
meleaguri, unde ne-a aşezat Bunul Dumnezeu. 

Gogu Puiu, mai nerăbdător din fire, îi zice lui Nicolae Fudulea: Camarade Nicolae, ce tot 
te tocmeşti cu canalia aceasta spurcată, trebuie omorât ca un câine turbat, fără milă. Nicolae și- 
a băgat cuțitul în teaca de la şold şi în schimb a pus mâna pe o scurtătură de lemn. La fel au luat şi 
Gogu cu Dumitru Fudulea şi au început să-l lovească de la cap până la picioare şi invers, de la 
picioare la cap şi brigadierul țipa cât îl ţinea gura de durerea care o suferea. Dar cine era să-l audă 
şi să-l scape, doar numai muma pădurii. Nicolae Fudulea a continuat să-i mai spună: De ce ai 
terorizat şi tu populaţia paşnică, după ce acest partid de dictatură şi de teroare le-a luat vitele, 
le-a luat grâul, pâinea de la gură şi acuma se pregătesc să le ia şi pământul, adică sufletul 
făranului. Şi dă-i bătaie fără milă, atunci Gogu i-a zis: De ce ai bătut şi călcat în picioare oameni 
paşnici, fără milă? Am primit ordin de la cei mari, de la şefi, nu am făcut nimic de la mine. îmi 
spuneau că dacă nu execut ordinele lor, mă bagă pe mine la puşcărie. Atunci Gogu îi mai spuse: 
Ca să nu intri tu la închisoare, trebuia să baţi în dreapta şi în stânga şi să faci procese şi să 
trimiți zeci de ţărani paşnici ca să fie omorâţi la închisoare. Apoi l-au întors pe spate, ca să-l 
lovească şi pe burtă, pe piept, ca să nu rămână nici un loc nelovit. La un moment dat a leşinat de 
durere şi nici un țipăt nu a mai ieşit din gura lui. 

Pădurarii au rămas înlemniţi şi îngroziți că nu era nici pentru ei uşor, când se gândeau că le 
vine şi lor rândul să intre în fabrica de curăţenie comunistă. De aceea stăteau mai mult ca morti. 
Brigadierul era acum o masă de carne zdrobită, i-au rupt o mână şi un picior şi era negru peste tot, 
de ziceai că-i din fundul Africii. Când au constatat că după atâta bătaie a leşinat şi este în 
nesimţire, Nicolae Fudulea le-a zis: Camarazi, lăsați-l, lecţia aceasta să rămână pentru toți 
brigadierii şi pădurarii din pădurile Babadagului. 

Nicolae Fudulea din nou atrage atenția pădurarilor, care stăteau smirnă şi mai aşteptau să 
vadă ce mai urmează, a strigat: Arențiune, ascultați comanda la mine, noi nu avem nevoie de 
armele şi cartuşele voastre. Noi avem arme şi cartuşe şi tot ce ne trebuie. După plecarea noastră, 
peste o jumătate de oră, puteți să vă luaţi armele, dar până atunci toți veţi sta culcaţi cu faţa la 
pământ. 

în timp ce brigadierul se zbătea în ghiarele morţii şi pădurarii s-au culcat cu faţa la pământ, 
haiducii s-au retras în desişul pădurilor. Nu se ştie cât timp au stat pădurarii cu faţa la pământ, dar 
din informaţiile ce le-a primit Nicolae Fudulea de la gazdele sale, s-a aflat cele ce au urmat. 

Pădurarii, după ce au săltat capetele şi au văzut că partizanii, cum îi numeau ei pe haiduci, 
nu mai sunt lângă ei, în cea mai mare grabă au alergat la cea mai apropiată comună şi au telefonat 
la Casa Pădurilor din Bucureşti. Au comunicat că tovarăşul brigadier X, este bătut crunt, toată 
carnea de pe el e zdrobită şi că 99 la sută nu va mai scăpa cu viață. Au cerut ajutor de urgență, în 
cel mai scurt timp. A sosit un elicopter la locul indicat de pădurari. Patru inşi au prins de cele 
patru colţuri ale păturii şi cu multă atenţie au săltat corpul zdrobit al brigadierului de l-au aşezat 
în elicopter. 

Toată lumea credea că în curând o să 1 se cânte prohodul, adică veşnica pomenire. Dar nu a 
fost aşa, căci elicopterul zbura cu cea mai mare viteză spre Bucureşti şi o echipă de doctori 
specialişti, care aşteptau să le sosească pacientul, când a sosit imediat l-au pus pe masa de 
operație şi s-au apucat să-i cârpească mâna şi piciorul, care erau rupte în două, apoi l-au pansat 
peste corpul care a fost strivit sistematic de ciomegele haiducilor. 

în timp ce în Dobrogea, la Canalul morţii, cum l-a numit lon Cârje în romanul său, era 
chinuită elita neamului nostru, intelectuali şi ţărani fruntaşi în crivățul geros al iernii, flămânzi, 
istoviţi şi puşi la munci faraonice pentru exterminarea lor, fără nici cea mai mică asistență 
medicală, jigodia aceea de brigadier, trădătorul de neam şi ţară, era îngrijit de cei mai buni doctori 
din ţară din ordinul partidului comunist, să-i salveze viaţa. I-au salvat viața, dar nu i-au salvat 

sufletul. După luni de zile, prin spitalele Bucureştilor l-au pus pe picioare, prima dată în cârje, iar 
la urmă îşi târa hoitul cu bastonul toată viaţa, cu braţul schilod şi cu piciorul rupt, infirm. Aşa i-a 
fost dat să-şi amintească pe câți părinţi a trimis la închisoare de unde nu s-au mai întors acasă 
nicodată şi câți copii a lăsat orfani, flămânzi şi goi. 

Profesorul Cristescu 


m scris cum ne-am întâlnit prima dată toţi patru la Costa Sicu în casă, în satul Lunca, unde 

am constituit primul comitet provi-zoriu al organizației Haiducii Dobrogei: Nicolae 
Fudulea, Dumitru Fudulea, Gogu Puiu şi Nicolae Ciolacu. Am scris motivul pentru care ne-am 
despărțit atunci, pentru moment, iar acum voi scrie motivul care i-a făcut să mă caute, unde ne- 
am întâlnit şi cum ne-am unit din nou. 

După ce m-am despărţit de camarazii mei, pentru moment, eu m-am dus într-o serie de 
comune, precum Ceamurlia de Jos, Lunca, Sinoe, Mihai Viteazul, Colelia, Panduru şi Baia. Cum 
am mai spus, eu căutam să ţin spiritul de luptă treaz. Cel mai important lucru pentru mine a fost 
că am luat legătura cu oraşul Constanţa. Dar camarazii mei, fraţii Fudulea şi Gogu Puiu au umblat 
mult mai mult decât mine. Din judeţul Constanţa ei au trecut prin județul Tulcea, unde au 
continuat organizarea luptei anticomuniste. Probabil că în total ei au colindat şi organizat peste o 
sută de comune şi sate, dar eu nu le ştiu pe toate. Sper că va veni o vreme când toate acestea se 
vor şti precis. 

în satul Colelia aveam un prieten legionar, pe nume Dimciu Caju. lată cum l-am cunoscut. 
în primăvara lui 1937, eram în comuna Cagiu-Olar, judeţul Durostor, unde am lucrat ca meşter la 
fabrica de brânzeturi. în această comună am cunoscut pe directorul şcolii primare, profesorul 
Gheorghe Cristescu, care era venit din judeţul Vlaşca. Era un tânăr licențiat în litere, dar din 
cauza fratelui său, profesorul universitar Vasile Cristescu, care după cum se ştie s-a războit tot 
timpul cu jandarmeria şi cu poliția pentru drepturile țăranilor, nu a primit post de profesor decât 
în fundul Dobrogei. 

M-am împrietenit cu camaradul Cristescu, mai bine zis el cu mine, pentru că împărtăşeam 
aceleaşi păreri şi opinii. Venea deseori pe la mine şi ne întreţineam ore întregi în probleme 
legionare. Mi-a povestit multe din faptele fratelui său Vasile, şi pentru că lista ar fi prea lungă, am 
să amintesc doar o simplă întâmplare. 

Era în timpul alegerilor electorale din 1937, chiar în ziua votării. Tribunalul din oraşul 
Giurgiu era înconjurat de armată. Soldaţii păzeau clădirea şi aveau ordin special, să nu-i lase să 
intre pe cei din Garda de Fier, să depună lista cu candidaţi. Profesorul Cristescu avea părul mare 
şi pe furiş s-a apropiat de clădire. Apoi dintr-o dată, cu părul vâlvoi, a apărut în fața soldatului 
care păzea uşa. Când a ajuns în faţa lui, a scos un revolver din buzunar şi l-a îndreptat spre soldat, 
spunându-i: La o parte că trag! Soldatul s-a fâstâcit pentru moment şi Vasile a intrat şi a depus 
lista de candidaţi. Apoi a pus şi revolverul pe masa judecă-torului, dar era defect, ruginit şi fără 
cartuşe. 

Camaradul Cristescu m-a rugat să iau legătura cu Dimciu Caju, şeful cuibului care s-a 
constituit în acea primăvară. Desigur, băieţii nu cunoşteau prea multe despre Legiune. Am fost 
numai de vreo trei ori la şedinţele lor, care se ţineau ca de obicei sâmbătă seara. Aici la şedinţa 
aceea au venit mulți băieți foarte buni şi hotărâți. M-a impresionat foarte mult ţinuta lor, erau 
inimoşi şi plini de elan. Dintre ei citez pe câţiva: Dimciu Caju, Zoburda Gheorghe, Dimciu 
Caracata, Stere Caracata, loto Caju şi Tohu Tănase. Numele celorlalţi le-am uitat. La şedinţele la 
care am luat parte le-am vorbit despre tabăra legionară de la Carmen Silva, despre Căpitan şi alți 
comandanţi legionari, despre serbările legionare, despre sărbătoarea de 15 august, Adormirea 
Maicii Domnului, zisă şi Sfântă Mărie Mare etc. 

Mă ascultau cu multă atenţie şi cu multă plăcere, iar când am plecat din acea comună, ne- 
am despărțit cu mult regret şi părere de rău unii pentru alţii. lar cu Dimciu Caju, am rămas legați 
ca fiind cei mai buni prieteni, oriunde şi oricând ar fi pus mâna în foc pentru mine şi eu la fel 
pentru el. 

Camarazii, frații Fudulea şi Gogu Puiu, umblând şi organizând comunele şi satele, au ajuns 
în satul Colelia la frații Vanghelicescu, Mihai şi Gheorghe, unde era şi Dimciu Caju, şi după ce au 

discutat o serie de probleme, ultimul le-a pus întrebarea: Camarazi, noi ştim că voi sunteţi şi cu 
Nicolae Ciolacu, de ce nu este şi el aici? Ei i-au spus că Nicolae Ciolacu nu vrea să fie cu ei. Dar 
cum Dimciu Caju mă cunoştea că eram o fire neastâmpărată, le-a zis: Nu cred, camarazi, că 
acesta este motivul, totuşi ca să nu fie nici o suspiciune, este de dorit să fiţi cu toții la un loc. 
Camarazii mei i-au spus că vor lua legătura cu mine şi vom fi din nou împreună, apoi s-au 
despărțit. Frații Fudulea şi Gogu Puiu, care şi ei erau nişte neastâmpăraţi, tot colindând nopţile 
pentru organizarea comunelor, au ajuns în comuna Principele Mihai din judeţul Tulcea, la 
camaradul Grasu Damu. El era şeful garnizoanei şi ne cunoştea încă înainte de propaganda 
electorală din 1937, unde am activat împreună. Aceeaşi întrebare le-a pus-o şi el ca şi Dimciu 
Caju. Acelaşi răspuns i-au dat şi lui. Grasu Damu era mai în etate decât noi toți şi, pe lângă că era 
legionar vechi, dispunea de multă înțelepciune. Aşa că le-a zis: Camarazi, neamul nostru 
românesc este acuma încleştat împotriva celui mai mare vrăjmaş, satana, întruchipat în 
comunism. Lăsaţi deoparte ambițiile voastre mărunte, sacrificați totul, fiecare să-şi înfrângă 
poftele şi egoismul pentru unire, pentru că numai unitatea ne va aduce biruinţa. Cine este în 
contra unităţii, este în contra biruinţei legionare. Deci, dacă noi nu îndeplinim porunca aceasta, 
care este cea mai arzătoare la ora actuală, degeaba ne mai numim legionari. De creştini, nici 
pomeneală. l-au promis solemn camaradului Grasu, zicând: Când plecăm spre judeţul Constanţa, 
ne ducem direct la camaradul Ciolacu, şi vom fi din nou o apă şi un pământ. 

în această comună au stat câteva zile, au ţinut şedinţă la care au participat mai mulți 
cetăţeni care nu erau legionari dar care toţi simțeu româneşte. Au luat parte: Gracu Damu, Beca 
Mina, Beca Vanghele, Beca Tascu, Popa Nicolae, Timu Papaz, Gheorghe Papaz, Mina Enache, 
Gheorghe Enache, Taşcu Sifiringu şi Damu Sifiringu. 

De aici au plecat în comuna Nolbant. La şedinţa ținută în această comună au luat parte: 
Gheorghi Pujnav, Ştefan Contu şi alţii, pe care nu-i mai ştiu; deşi am făcut închisoare cu ei la 
Gherla, la mulţi le-am uitat numele. 

După câteva zile de stat şi după câteva şedinţe, au plecat în satul Lăstuni, la Tănase Uzun. 
La şedinţele de aici au luat parte: Gheorghi Masaca, Gheorghi Brătianu, Gheorghe Mega şi 
ginerele lui Masaca, la care i-am uitat numele şi care a murit la Aiud. De aici au plecat spre 
judeţul Constanţa cum i-au promis lui Grasu Damu. 

După ce au revenit în județul Constanţa, iarăşi nu ştiu cum şi unde s-au întâlnit cu echipa 
lui Ghiuvia, Hapa Stere, Nicolae Haşoti, Iancu Beca, Iancu Cuşu şi Nicolae Jipa, probabil la Stere 
Grasu din comuna Panduru. Cert este că din nou s-au împărțit în două echipe. Cu Dumitru 
Fudulea s-au dus: Nicolae Haşoti, Iancu Beca, Stere Hapa, Iancu Cuşu şi Nicolae Jipa şi au plecat 
spre comuna Dulgheru, comuna lui Nicolae Jipa. Ceilalţi: Nicolae Fudulea, Gogu Puiu şi Iancu 
Ghiuvia s-au dus în comuna Cagialac unde s-au întâlnit cu Hristu Pariza. larăşi să fiu sincer, aici 
în comuna Cagialac bănuiesc că s-au întâlnit cu Nicolae Caratăna, despre care cred şi spun că este 
un cap luminat, unde ar fi ţinut şedinţe şi ar fi discutat probleme, cum să lucrăm şi să ne păzim de 
securitate. 

De aici, au plecat toţi patru şi s-au dus în comuna Ceamurlia de Jos, la Stere Ploscaru. Aici 
la şedinţă au participat camarazii din comună: Nicolae Matarangă, Vasile Papazia, Enache Gima, 
Stere Gima, Constantin Baitu, Stere Mişa şi gazda Stere Ploscaru. în timpul şedinţei au hotărât să- 
l trimită pe Nicolae Matarangă în satul Lunca, la Costea Brândea. Ei ştiau că sunt găzduit acolo. 
Pentru mine a fost o surpriză să-l văd pe Matarangă, dar după ce ne-am salutat, mi-a zis: 
Camarade Ciolacu, ştii că au venit camarazii tăi la noi în comună şi te caută să vă întâlniți. Nu 
am stat mult pe gânduri, mi-am luat numai arma, fără rucsac, şi am plecat. Când am intrat în casă 
la Stere Ploscaru, unde se ţinea şedinţa, ce să văd, casa plină de camarazi. Pe lângă camarazii din 
comună mă aşteptam să văd pe fraţii Fudulea şi Gogu Puiu, camarazii mei de haiducie, când colo 
văd pe lancu Ghiuvia şi Pariza Hristu. Eram nespus de bucuros văzând că s-a mărit numărul 
haiducilor. I-am salutat pe toți cu Trăiască Legiunea şi Căpitanul şi ne-am aşezat pe scaune. 
Fiindcă între mine şi Gogu era o oarecare răceală de la acea măruntă contrazicere ce a avut loc 
când ne-am despărțit, s-a aşternut puţină tăcere. Atunci camaradul lenache Gima, cel mai în etate 

decât noi toţi, sfătos la vorbă, cu un discenământ şi cu o înţelepciune deosebite, a spart gheaţa 
spunând: Camarazi, părerea mea este următoarea. întrucât camaradul Ciolacu este mai în etate 
şi familist, iar camaradul Gogu este mai tânăr, e de preferat ca Gogu să întindă mâna. Gogu 
Puiu nu a aşteptat mai mult, s-a sculat în picioare, a luat poziţia de drepti, a salutat cu T.L.C. şi a 
zis: Camarade Ciolacu, dacă ţi-am greşit cu ceva, te rog să mă ierţi. La fel şi eu, nu am stat mult 
pe gânduri, m-am ridicat în picioare, am luat poziţia de drepţi, am salutat cu T.L.C. şi am zis: 
Camarade Gogu, dacă ţi-am greşit cu ceva, te rog să mă ierți. Am dat mâna cu el şi, după 
obiceiul lui, Gogu Puiu a zis: Uite, aşa ne-am făcut o apă şi un pământ. 

Deci acesta a fost motivul care i-a făcut pe ei să mă caute şi, cum se vede, m-au găsit şi ne- 
am unit. La această şedinţă s-a încins o discuție înflăcărată, toți erau dornici de luptă. Care mai de 
care spunea veşti, că pădurile Carpaţilor sunt pline de oameni fugiți de securitate şi care se opun 
comuniştilor, simțind probabil că se apropie un conflict internațional. Toată lumea vorbeşte de un 
război între americani şi soviete, de aceea se fac arestări în toată țara. Fiecare dintre camarazi se 
vedea cu arma în mână, să lupte în gherile împotriva ruşilor şi a codoşilor de la noi. 

Şi cu aceste gânduri nostalgice, că vom lupta în gherile, ne potoleam inimile cu 
entuziasmul ce se creea între noi şi ne însuflețea gândul că vom fi de folos la salvarea țării 
noastre. 

Spovedania si împăârtăsirea haiducilor 


| în 15 aprilie 1949, o vineri, chiar cu două zile înainte de Săptămâna Mare a Paştilor. Am 
stabilit împreună cu Nicolae Fudulea şi Gogu Puiu că mâine seară vom fi în satul Lunca, 
unde vom ţine o şedinţă. Toţi au fost de acord, am dat mâna cu toţi camarazii, ne-am salutat şi eu 
am plecat spre Lunca. Din Ceamurlia până la Lunca sunt cam patru sau cinci kilometri, de aceea 
mă deplasam repede de la un loc la altul. M-am dus la gazda mea, Costea Brândea, şi m-am 
culcat. Camarazii mei nu ştiu ce s-or fi gândit, că dinspre ziuă, cu noaptea în cap, au sosit în satul 
Lunca. Au bătut la uşa gazdei mele, Costea Brândea, care i-a întrebat cine sunt şi ce vor aşa de 
dimineaţă. Ei au răspuns că sunt camarazii lui Ciolacu. Eu, care eram în picioare, când am auzit 
bătăi la uşă, recunoscându-i, i-am spus lui Costea să deschidă uşa. Au intrat şi au dat mâna cu 
gazda şi cu mine. 

Erau toţi patru: Nicolae Fudulea, Gogu Puiu, lancu Ghiuvia şi Hristu Pariza. Nicolae 
Fudulea a întrebat pe Brândea dacă ştie câţi legionari sunt în sat. El le-a spus că este un inginer, 
Gicu Andrei, şi un croitor, Tomiţă Unguru. Dar preotul satului, întreabă Nicolae, ce fel de om 
este? Gazda îi spune că el este un preot bun, face o slujbă frumoasă şi ţine predici bune, dar dacă 
este legionar sau nu, asta nu ştie. L-a trimis pe Costea să-l cheme pe preotul Stere Popovici să 
vină la el. Când a intrat preotul în casă şi ne-a văzut pe toți cu arme automate, a avut o strângere 
de inimă, pentru că nu ştia cine suntem şi despre ce este vorba. După ce a dat mâna cu noi toți, 
ne-am recomandat fiecare. Nicolae Fudulea era cu iniţiativa, iar Gogu era cu cuvântul, că el 
vorbea frumos şi curgător, astfel a zis: Preacucernice părinte, de nimeni nu aveţi a vă teme. După 
cum ştiţi în trecut, cruciadele plecau spre Ierusalim cu preoți, cu împărat şi oştiri. Mergeau 
pentru eliberarea mormântului Domnului nostru Isus Hristos de sub stăpânirea păgânilor, măcar 
că păgânii mai credeau în Dumnezeu. în schimb ateii aceştia care cred în Stalin, satana lor, în 
puterile întune-ricului, şi care sunt întruchipați în comunism, sunt mult mai feroce decăt orice 
fiară sălbatică de pe pământ. Căpitanul a spus: Dacă vine fiara roşie, comunismul de la Răsărit, 
până nu ne vor sataniza, nu vor pleca de la noi din ţară. De aceea şi noi, la fel ca în cruciadele 
din trecut, am hotărât să punem mâna pe arme şi să scoatem fiara roşie din țara noastră, înainte 
de a ne sataniza. 

Gogu Puiu l-a întrebat pe părintele dacă noi haiducii putem să ne spovedim şi să ne 
împărtăşim, pentru că unii dintre ei mâncaseră carne cu o zi înainte. Părintele a spus că el poate să 
ne împărtăşească, dar trebuie să ținem post cel puţin 24 de ore, pentru ca să se elimine totul din 
stomac. A doua zi a venit părintele cu sfânta împărtăşanie şi, după ce ne-a spovedit şi ne-a dat 
canon, ne-a împărtăşit. 

Nicolae Fudulea şi Gogu Puiu au trimis pe gazda Costea Brândea să-l cheme pe inginerul 
Gicu Andrei. Când a sosit, toţi cei prezenți am făcut cunoştinţă cu el. I s-a spus că, înainte de a fi 
haiduci, noi suntem legionari, şi Gogu Puiu s-a întreţinut cu el pe chestiuni legionare. Totodată i 
s-a mai spus că noi avem lipsă de arme. Gicu Andrei luase parte la război şi era ofiţer de rezervă 
în armată, iar când s-a eliberat a venit acasă cu arme. Mai târziu ne-a adus un automat cu 32 de 
focuri, un pistol numărul nouă, scurt, şase încărcătoare şi o lădiţă cu 250 de cartuşe. Toate au fost 
puse într-un lighean cu petrol, că erau ruginite de atâta stat îngropate în pământ. Gogu le-a curăţit 
pe toate şi le-a şters. Apoi a voit să facă probă, să vadă cum funcţionează automatul. A pus 
încărcătorul cu cartuşe pe ţeavă şi, cum percutorul are acul cam pronunţat, din greşeală l-a atins 
cam tare şi deodată arma a luat foc şi s-au produs trei detunături. Gloanțele au intrat în perete şi 
camera s-a umplut de miros. Soru-mea, Chiraţa, repede a sărit şi a ieşit afară în curte, ca să vadă 
dacă nu trece cineva pe stradă. Putea să fie vreun comunist, care ar fi dat fuga la primărie să 
spună că la Costea Brândea se trage cu arma şi îndată ar fi venit securitatea şi armata câtă frunză 
şi iarbă şi ne-ar fi împuşcat pe toţi. Am avut noroc că nu a trecut nimeni pe stradă şi am scăpat 
teferi. 

A treia seară, eu, Nicolae Fudulea şi Gogu Puiu ne-am hotărât să mai chemăm oameni de 
încredere din sat să ia parte la şedinţele noastre. Iancu Ghiuvia avea o rudenie în sat, pe A. Zica, 
şi acesta cunoştea bine pe cei din sat. Iancu Ghiuvia şi Hristu Pariza s-au dus la Zica şi toţi trei au 
umblat noaptea prin sat pe la oameni, pe care îi ştiau a fi oameni, de încredere, pentru a fi chemaţi 
la şedinţă. Au venit mai mulţi cetăţeni care nu erau legionari, dar erau buni români. 

Au fost prezenţi următorii: părintele Stere Popovici, Gicu Andrei, Mihai Sicu, Costea Sicu, 
Nicolae Câju, Iancu Costericu, Nicolae Arnăutu, Tomiţă Ungur, Dimciu Costicu, Boncu Peniu - 
şeful țărăniştilor, loan Toma - şeful liberalilor, gazda Costea Brândea şi noi, Nicolae Fudulea, 
Gogu Puiu, Iancu Ghiuvia, Hristu Pariza şi eu Nicolae Ciolacu. S-a comandat: Drepți!, după care 
părintele a spus rugăciunea Tatăl Nostru şi împreună cu el şi noi. Apoi Gogu Puiu a ţinut o 
cuvântare, în care a arătat că ţara noastră e într-o stare de silnicie, cu arestări şi împuşcări de 
oameni nevinovaţi, țăranilor le-au luat vitele şi grâul, se pun cote de tot felul, iar acum vor să le ia 
şi pământul. Avem veşti că în Munţii Carpaţi sunt o mulţime de oameni care au scăpat de sub 
mâna securităţii, care sunt înarmaţi şi luptă în gherile împotriva comunismului. La fel colonelul 
Arsenescu, cu mulți ostaşi de ai lui, şi studentul Gavrilă luptă şi fac pagube bestiilor roşii. în 
ultimul timp au fost lansați în Carpaţi paraşutişti din Apus, deci sunt semnele unui conflict 
internațional. Nimeni nu se poate îndoi că Apusul, europenii nu se vor lăsa ocupați de ruşi fără 
război. Comunismul amenință nu numai Europa, ci lumea întreagă. lar noi, ţara noastră, nu 
trebuie să aşteptăm să vină cineva din afară să ne scape de ruşi. Noi suntem pământului, ruşii sunt 
ocupanţi. Ocupantul are putere limitată, dar noi localnicii fiind mulți, avem putere nelimitată. 
Deci, noi avem datoria de a lupta până ce ne vom vedea țara eliberată nu numai de ruşi, ci şi de 
comunism. 

După aceste cuvinte, Gogu le mulţumeşte tuturor celor prezenți că au luat parte la şedinţa 
noastră românească de rezistență împotriva comunismului. După el au mai vorbit şi alții, care au 
împărtăşit aceeaşi speranţă, că în curând o să ne vedem ţara eliberată de comunism. Şedinţa a 
ținut câteva ore şi la sfârşit toţi cei prezenţi ne-am salutat cu multă dragoste. Ne-am despărțit cu 
îmbrăţişări şi cu sărutări, ca pe timpuri de restrişte. Parcă aveam un presentiment de ceva rău, că 
se apropie un sfârşit tragic al Haiducilor. Au rămas la urmă legionarii de care ne-am despărțit cu 
T.L.C. Rămânând doar noi cinci, am trecut la împărţirea cartuşelor şi încărcătoarelor. Lui Gogu 
Puiu, care avea numai un pistol de brâu, scurt, i s-a dat automatul cu 32 de focuri primit de la 
Gicu Andrei, iar lui Iancu Ghiuvia i s-a dat pistolul, fiindcă avea nevoie de el. La urmă ni s-a pus 
masa, am cinat şi după cină ne-am ridicat gata de plecare. Nicolae Fudulea şi Gogu Puiu au 
mulțumit gazdei, Costea Brândia, spunându-i: Trei zile cât am stat la dumneavoastră, mereu ne- 
ați pus masă, ne-aţi primit şi găzduit cu atâta bunăvoință şi generozitate încât noi ce putem să 
spunem, că vă mulțumim din toată inima şi din tot sufletul şi bunul Dumnezeu să vă răsplătească, 
să vă dea sănătate şi tot ce vă doriţi. Le-am dat noapte bună, am dat mâna cu gazdele, ne-am luat 
armele, rucsacul în spate şi am plecat. în curte ne-a aşteptat o căruţă cu cai şi noi toţi, cei cinci 
haiduci ne-am urcat în căruță. Am pornit pe drumul cazacilor, care duce drept spre şoseaua ce 
vine de la Constanţa spre Tulcea. Când ne-am apropiat de şosea am dat drumul căruțaşului, iar 
noi trebuia să traversăm şoseaua şi să mergem în satul Testemel, să ţinem şi acolo o şedinţă la fel 
ca în satul Lunca. 

De abia am apucat să trecem şoseaua, când dinspre Constanţa, în toiul nopţii, vine o maşină 
cu farurile aprinse. Când s-a mai apropiat, deodată Gogu a zis: Camarazi, este jeepul securităţii, 
luaţi armele la ochi, cu mâna pe trăgaci, să-i împuşcăm dacă este nevoie. Repede ne-am culcat 
lângă şosea, am săltat armele şi aşteptam să ajungă jeepul cu securişti în fața noastră, să tragem. 
Cum maşina se apropia tot mai mult de noi, Gogu a văzut că noi eram hotărâți să tragem şi, doar 
cu câteva clipe înainte de a fi în dreptul nostru, deodată ne zice: Camarazi, jos armele, nu trageţi. 
Jeepul a trecut fără ca noi să tragem. După ce a trecut încolo, Gogu a zis: Camarazi, eu am 
încercat să văd cât sunteți de hotărâți, dar voi era chiar să trageţi. Păi, dacă ai zis să tragem, nu 
trebuia oare să ascultăm? Bine, dar voi nu v-aţi gândit, dacă noi împuşcam securiştii, ce 
represalii puteau să vină asupra noastră şi asupra familiilor noastre? 

Mai erau vreo doi kilometri până la locul unde se bifurca şoseaua. Cea principală merge în 
continuare spre Tulcea, iar spre stânga porneşte alta care merge spre Maiu, până la Dunăre. Puțin 
mai la stânga se face un drum negru, care urca spre satele şi pădurile dese ale satului Testemel, 
satul lui Nicolae Fudulea. Locul unde se bifurca şoseaua se cheamă „La Cantoane”, fiindcă acolo 
au fost cândva cantoane. Când jeepul cu securiști a trecut prin faţa noastră, am zis să-l urmărim, 
să vedem dacă merge spre Tulcea, ori o ia în altă direcție. Jeepul, când a ajuns la bifurcația de la 
Cantoane, a făcut la stânga şi apoi mai la stânga şi a luat-o pe drumul negru, care duce spre 
Testemel. Acuma, noi nu eram siguri dacă era sau nu era securitatea. Dar după aceea ne-am 
lămurit că fără îndoială era securitate şi vom vedea de ce. 

în timp ce jeepul urca spre pădurile Testemelului, noi urcam dealul drept spre coama lui, de 
unde puteam vedea şi urmări totul mult mai bine. Am ajuns pe coamă şi de aici ne uitam spre 
Constanţa, când vedem că vine altă maşină pe şosea şi că la Cantoane o ia şi asta spre stânga, pe 
drumul negru, spre Testemel. Dealul şi urcuşul acela era golaş, pietros şi fără nici un copac. 
Totuşi ne-am făcut una cu pământul şi aşteptam să vedem ce mai urmează. Dar nu mare ne-a fost 
mirarea când vedem altă maşină venind şi aceea urmând aceeaşi rută. Ne întrebam ce poate să fie 
cu aceste maşini, care vin una după alta şi merg spre Testemel. Ne-am zis că poate or fi măcelari 
care se duc la sate să cumpere miei de Paşti pentru Constanţa, fiindcă suntem în Săptămâna Mare 
a Paştilor. 

Noi de sus, de pe vârful acelui deal, ne uitam cum vin maşinile din Constanţa până la 
Cantoane, fac la stânga şi trec pe sub deal nu departe de locul unde eram noi. Atunci ne-am 
hotărât să coborâm lângă şosea, să vedem ce fel de maşini sunt acelea. Zis şi făcut. Am alergat 
toți până acolo jos, ne-am lungit la pământ lângă drum şi ne uitam la vale, când iacă mai vine una. 
Apropiindu-se de noi, am văzut clar că sunt autobuze de pasageri din oraşul Constanţa. Erau 
închise ermetic şi parcă am desluşit foarte vag puţină şoaptă înăuntru. Totuşi nu ne puteam da 
seama ce poate să fie înăuntru, însă nu au trecut zece minute şi altă maşină se apropie de noi. 
Acum ne vom da seama ce cară autobusele. 

Maşina care venea era un camion descoperit şi cu groază vedem că era plin de soldaţi. Toţi 
erau în picioare, pachet, se ţineau unii de alții şi erau înarmaţi. Trecând camionul aproape de noi, 
i-am auzit vorbind în şoaptă. După ce a trecut şi acel camion, ne-am sculat toți în picioare şi 
vorbind între noi am dedus că acele autobuze cu securiști şi cu armată, desigur că erau autobuzele 
de pasageri ale oraşului Constanţa. Cei care nu au încăput în autobuze i-a încărcat în camion. 
Deci au fost opt autobuze şi cu camionul nouă, toate ticsite cu securiști şi cu armată. Fără îndoială 
că operațiunea aceasta a securităţii este pentru urmărirea noastră. Era un răspuns la cele petrecute 
cu câteva săptămâni în urmă, când camarazii noştri, fraţii Fudulea şi Gogu Puiu, au pedepsit pe 
acel brigadier ticălos şi pe cei 14 pădurari care lucrau cu el în pădurile Casimcei. 

Gogu Puiu a zis: Acestea sunt represalii din partea securității pentru bătaia şi pedepsirea 
celor 15 pădurari din pădurea Casimcei. Este clar că securitatea se duce în satul Testemel pentru 
urmărirea noastră. Ce avem noi de făcut în cazul de faţă? Nicolae Fudulea, cu firea lui violentă, 
se făcuse vânăt la față, tremura tot şi mocnea de ciudă. El a spus: Acum simt că nu mai sunt om, 
sunt de fier, să mergem să luptăm împotriva bestiilor roşii, să îi nimicim. Nu mai pot să-i sufăr. 
Să mergem la Testemel şi să luptăm împotriva securității. 

S-a iscat o contrazicere între Nicolae Fudulea şi Gogu Puiu. Gogu spunea: Camarade 
Nicolae, cum să mergem noi cinci ingi cu automatele noastre şi cu puţina muniţie care o avem în 
fața unei armate de câteva sute de soldaţi, care sunt dotați cu muniţie şi cu arme moderne? 
Nicolae Fudulea însă spunea: Să mergem să luptăm! Gogu iar îi spunea că avem muniţie prea 
puţină şi nu putem să ne luptăm cu aşa mulţi, dar Nicolae Fudulea o ţinea morţiş, că să mergem! 
Şi contrazicerea nu se mai termina. 

Acela era momentul când trebuia luată o hotărâre, pe care am luat-o la repezeală. Lângă 
mine era lancu Ghiuvia şi Hristu Pariza, cărora le-am zis: Camarazi, din câte ştiu eu din poveştile 
părinţilor noştri şi din cele ce am citit, părinţii noştri, în peninsula Balcanică, sub jugul otoman, 
au dus viaţă de haiducie pentru libertatea lor. Când turcii îi urmăreau pe haiduci prin păduri, 

haiducii coborau la şes prin sate. Când îi căutau pe haiduci la şes prin sate, haiducii colindau 
pădurile, asta era stratagema haiducilor. în situaţia de față, securitatea ne caută în satele de la 
pădure, noi să coborâm la satele de la şes şi invers. Aşa le-am spus eu lui Ghiuvia şi Pariza. Deci 
să mergem spre Panduru, la Stere Grasu, şi am luat-o toţi trei către comuna Panduru. l-am lăsat să 
se certe între ei şi am luat-o încetişor spre ţinta noastră. Nu a trecut mult timp, că îi vedem cum ne 
urmează. Ne-au ajuns din urmă şi în miez de noapte am ajuns în comuna Panduru, la Stere Grasu. 
Ne-a primit în casă, ne-am salutat şi ne-am îmbrăţişat. Ne-am dus apoi în camera din fund, 
unde ni s-a aşternut pe jos, ne-am culcat şi am adormit. 

Dimineaţa, în zori şi cu noaptea în cap, a bătut la uşă Arghir Grasu. A intrat repede 
înăuntru ţinând biciul în mână. Parcă-l văd şi acum cât era de agitat şi speriat. A întrebat pe 
gazdă, pe Stere Grasu, în dialectul nostru: Ana sunt furii? Adică, unde sunt aici haiducii noştri? 
Sunt aici în camera de alături. A deschis uşa şi ne-a dat bună dimineaţa. 

Arghir Grasu este nepot lui Nicolae Fudulea, având de soție pe fata surorii lui Fudulea. El 
i-a spus: Unchiule, astă noapte au venit la noi în sat securitate şi armată multă, câtă frunză şi 
iarbă. Toată noaptea au arestat oameni şi i-au bătut. Pe mine nu au putut să mă prindă pentru că, 
după cum ştii, casa noastră e suspectată şi controlată de securitate, eu dorm iepureşte şi la primul 
lătrat al câinilor am sărit afară în curte. Cu spaimă am auzit uruit de motoare şi apoi am văzut 
lumina pe jumătate de la farurile maşinilor, în timp ce câinii lătrau la disperare. Când am văzut că 
şi pe strada noastră vine o maşină, într-o clipă am dispărut şi m-am ascuns. Majoritatea bărbaţilor 
din sat au fugit care pe unde au apucat. Unii spre pădure, alţii prin şanţuri şi prin mărăciniş. Toate 
curțile s-au umplut de securitate şi armată, au făcut percheziţii în casă, prin poduri, peste tot în 
gospodării şi unde găseau bărbaţi, îi arestau şi îi băteau. 

L-au arestat pe tăticu şi pe unchiul Gheorghe. Mămica a văzut cum îi lovea cu patul puştii 
şi striga la ei: Banditule, unde sunt cumnaţii? lar ei răspundeau: Nu ştiu domn maior. Cum nu ştii, 
nu vrei să spui, ai? Şi iar dă-i cu paturile de armă în spate şi peste cap. Mămica plângea şi îmi 
spunea, ce s-o fi ales de ei săracii, i-or fi omorât că aşa în bătaie i-a luat din casă şi i-a dus până în 
maşina neagră a securităţii. 

Situaţia aceasta de percheziţie, de bătăi, de groază şi teroare prin sat a durat cam trei ore. 
După aceea a dispărut orice uruit de maşini, vocile de securişti şi de soldaţi, a încetat până şi 
lătratul câinilor. S-a aşternut o linişte grea peste sat, ca după o furtună şi toți au adormit. Dacă am 
văzut că nu se mai simte nimeni, înainte de crăpatul zorilor am ieşit din ascunzătoare, am înhămat 
caii la căruţă să vin repede aici, să vă informez ce s-a întâmplat la noi în sat. 

Nicolae Fudulea a dat sfaturi nepotului său cum să lucreze în gospodărie, cum să aibă grijă 
de animale şi de oi în lipsa tatălui său arestat, apoi Arghir Grasu a dat mâna cu noi şi a plecat. Noi 
am stat ziua ascunşi în cămăruța noastră, iar când s-a făcut seară, după cină, i-am mulțumit lui 
Stere pentru găzduire, ne-am salutat şi am plecat toți cinci haiducii. leşind din sat, ne-am dus pe 
un deal ce se înălța deasupra comunei Panduru. Acolo am stat şi ne-am sfătuit ce trebuie şi ce 
putem face în această situație. Ne-am înțeles, fiindcă era Vinerea Mare, să ne împrăştiem şi 
fiecare să mergem în comunele noastre, pe lângă familii, şi să facem şi noi Paştile acasă. După 
Paşti, ne vom întâlni din nou şi atunci vom vedea ce hotărâri vom mai lua. 

Iancu Ghiuvia, a cărui soţie era bolnavă de tuberculoză, se duse direct în comuna lui să-şi 
vadă soția şi cei doi copilaşi, o fetiţă şi un băiețaş, să vadă cum se descurcă. Nicolae Fudulea a zis 
că se duce în satul său Testemel; Gogu Puiu, în comuna Kogălniceanu; Hristu Pariza în comuna 
Cagialac; iar eu în satul Lunca, la soră-mea Chiraţa şi cumnatul Costea Brândea. Toţi cinci ne-am 
îmbrăţişat, ne-am salutat cu T.L.C. şi ne-am despărţit, plecând fiecare în direcţia sa. 

în noaptea de învierea Domnului nostru Isus Hristos mă găseam la soru-mea din satul 
Lunca. Soru-mea a fost la biserică şi mi-a adus şi mie Paşti sfinţite, am gustat şi am ciocnit câte 
un ou roşu cu ea şi cu cumnatul. Apoi am zis: Bunul Dumnezeu să se îndure de ţara noastră şi să 
scăpăm de comunism. 

După câteva zile de stat la cumnatul Costea, am plecat şi m-am dus la gazda mea Dimciu 
Ergoveanu, din comuna Sinoe. Gheorghe Creşu, care face parte din organizaţia noastră Haiducii 

Dobrogei, a venit în comuna Sinoe la Hristu Gache şi amândoi au venit la mine. De fapt, eu i-am 
trimis vorbă lui Gheorghe Creşu să vină la noi în comuna Sinoe, ca să ne sfătuim ce măsuri să 
luăm, că ne-a încolțit securitatea. Eu i-am informat că în satul Testemel s-a dus securitatea într-o 
noapte şi a arestat pe mai mulți inşi şi i-a bătut foarte rău. în comuna Baia, unde se face târg 
săptămânal şi unde întotdeauna era un plutonier şi mai mulţi jandarmi, acuma au venit 250 de 
jandarmi şi securiști şi au început să controleze drumurile şi cărările pădurilor. Deci nu mai 
încape îndoială că au venit pentru urmărirea haiducilor şi pentru organizaţia noastră din toată 
Dobrogea. Satele sunt pline de informatori şi de codoşi, trădători ticăloşi. Astfel stând situaţia, ne- 
am sfătuit noi şi am hotărât să lansăm un sfat către camarazii noştri haiduci, să întrerupem orice 
acțiune deocamdată, să ne camuflăm pe unde vom putea şi să vedem ce va face securitatea la 
urmă. Pentru că în toată Dobrogea organizaţia noastră de rezistenţă împotriva comunismului e 
împânzită în toate satele şi număra cu miile de membri. Dacă se va produce o trădare cumva, 
atunci cu miile vom ajunge la închisoare, ori e mai bine şi de folos să fim liberi şi să prindem în 
viitor ceva momente mai bune de acțiune. Am plecat noi trei în satul Colelia, la fraţii 
Vanghelicescu, Mihai şi Stere, unde a venit şi Dimciu Caju şi toţi am ţinut o şedinţă şi am fost de 
acord că ne paşte un pericol mare. Prin satele şi comunele învecinate cu pădurea Babadagului au 
început să apară chipuri de negustori ambulanți. Unii căutau brânzeturi, alții ouă, iar alţii fulgi şi 
pene de găină, dar în curând s-a aflat că sunt securişti deghizați. 

Am stat două zile la fraţii Vanghelicescu şi am hotărât să trimitem şi altor camarazi vorbă 
despre stagnarea oricărei acţiuni, până când se vor ivi momente mai potrivite de acţiune. Aşa că 
am trimis vorbă lui Nicolae Fudulea, lui Gogu Puiu, lui lancu Ghiuvia şi lui Nicolae Jipa. 

S-a trimis acest sfat din dragoste frățăască şi camaraderească, pentru aşteptarea unor 
momente mai prielnice pentru noi. A treia seară ne-am salutat cu fraţii Vanghelicescu şi am 
plecat. Ne-am dus din nou în comuna Sinoe şi, după câteva zile de stat la gazda Dimciu 
Ergoveanu, eu şi cu Gheorghe Creşu ne-am pomenit într-o seară cu lancu Ghiuvia şi Nicolae 
Haşoti. Ei veniseră să ne cheme să mergem în comuna Mihai Viteazu, să ne întâlnim cu Gogu 
Puiu, care era la gazda Dumitru Tase. Aceasta era exact la o săptămână după Paşti, aşa cum ne 
fusese vorba că o să ne întâlnim. 

Am început să discutăm şi Gheorghe Creşu a spus: La chemarea camaradului Nicolae 
Ciolacu, am venit din Constanţa fiindcă şi noi facem parte din această organizaţie de rezistenţă 
împotriva comunismului, Haiducii Dobrogei. Am venit să ne sfătuim mai bine să ne continuăm 
lupta. După cum m-a informat camaradul Ciolacu, după voi haiducii din părţile acestea s-a 
pornit securitatea şi multă armată să vă urmărească şi să vă prindă. Noi, ne-am sfătuit cu 
Nicolae Ciolacu şi cu Hristu Gache că pentru moment, voi haiducii să vă ascundeți cât se poate 
mai bine, să vedem până unde o să-şi întindă securitatea coardele. Gogu Puiu, cum era o fire 
violentă şi pornit la maxim împotriva comunismului, nu a vrut să aprobe această propunere şi a 
spus: Noi vom merge înainte cu organizația noastră şi nouă nu trebuie să ne fie frică de 
comunişti. Gheorghe Creşu, din nou a spus: Aici nu este vorba de frică, aici e vorba de 
înțelepciune. Dacă veţi cădea voi haiducii, cu voi vor cădea comune şi sate întregi, ori important 
este nu să umplem închisorile, ci să fim cât mai mulţi liberi pentru acţiunile noastre viitoare. 

După aceasta ne-am despărțit, ne-am salutat, iar eu cu Gheorghe Creşu ne-am întors la 
gazda Ergoveanu din comuna Sinoe, unde am stat încă două zile. Cu Gheorghe Creşu am stabilit 
că, dacă va fi cazul, ne vom trimite mesaje şi ne vom întâlni din nou, dar până atunci să aşteptăm 
ocazii mai bune. Ne-am despărţit şi el a plecat la Constanţa. 

Securistii deghizati în tigani 


(o Beidaud este aproape de pădure şi are un islaz foarte bun pentru păşunatul oilor şi 
vitelor. Aproape toţi gospodarii au cârduri de oi, deci sunt oameni înstăriți. De când s-a 
pomenit comuna asta, în fiecare primăvară, în luna aprilie, vin echipe de ţigani din alte părți 
pentru prăşitul porumbului la gospodarii din comună. 

în 1948, în luna aprilie, o echipă de ţigani a venit în comună şi s-a împrăştiat pe la diferiți 
gospodari pentru păşitul porumbului. Gospodarii de aici erau foarte necăjiţi că partidul le-a luat 
multe oi, cote de carne şi de lână,precum şi cei mai buni cai. Țiganii au început să se plângă şi ei. 
Că de când sunt comuniştii la putere: Uite, nu avem nimic, n-avem haine, n-avem făină şi murim 
de foame. Dar noi credem că în curând vor cădea de la putere. Oamenii, văzând că nici ţiganii nu 
sunt mulțumiți, au început să îşi dea drumul mai tare. Spuneau oamenii că la momentul oportun ei 
vor pedepsi pe cei care au făcut atâta rău până acum. Dar în acelaşi timp țiganii au ţinut totul 
minte şi au transmis mai departe autorităţilor. 

Comuna Beidaud a fost considerată ca fiind cea mai mare comună de reacţionari. Cam 
după o lună, pe la mijlocul lunii mai, în miez de noapte, mai multe camioane ticsite cu securiști 
au năvălit în comună. La fel ca hunii de altădată din istorie, au arestat şi bătut pe foarte mulţi şi i- 
au înghesuit în camioane. Unii, mai curajoşi, au profitat de neatenţia milițianului, au sărit din 
camioane şi tunde-o. 

Cei care au reuşit să fugă au luat calea codrului, unde s-au înarmat şi au început luptele de 
partizanat. 

Abia atunci şi-au dat seama că țiganii care veniseră la prăşitul porumbului nu erau țigani 
curaţi, ci erau securiști aduşi special din Constanţa. Printre cei ce au reuşit să sară din camioane 
erau şi Iancu Ghiuvia, Iancu Beca, Nicolae Haşoti, Iancu Cuşu şi Hapa Stere. Toţi aceştia au luat 
legătura cu fraţii Fudulea, la fel ca şi noi. 

Cei din echipa lui lancu Ghiuvia au avut şi ei acțiunile lor. în primăvara anului 1949, 
venind odată pe şoseaua ce duce de la Casimcea spre comuna Beiaud, au dat nas în nas cuo 
patrulă de milițieni. S-au somat reciproc şi, ocupând poziţii, au început a trage unul asupra altuia. 
Haiducii au împuşcat pe un milițian, iar milițienii au reuşit să-l atingă pe Iancu Beca în coapsă. 
Văzând că se îngroaşă gluma, milițienii s-au retras cu mare atenţie, până au reuşit să dispară din 
raza de acţiune a haiducilor . în aceeaşi vreme, haiducii se retrăgeau în partea opusă şi au luat 
drumul spre comuna Saraghed. Au ajuns în comună, la gazda George Pulpa, unde-l au pe doctorul 
Coiciu Hagi din Baia. Acesta a sosit şi a extras glontele din coapsa lui Iancu. Tot în acea vreme, 
echipa lui Ghiuvia îşi procura pâinea din comuna lor. Mergeau noaptea în comună, trecând printr- 
o pădurice de salcâm, şi cu multă precauţie şi mare atenţie intrau în comună, îşi luau pâinea şi de 
multe ori şi apă. Dar pe cât de mulţi reacţionari erau în comuna Beidaud, tot aşa de mulţi erau şi 
codoşii, turnătorii şi informatorii pe care îi avea securitatea. 

Aşa au fost informaţi securiştii din Constanţa că în comună vin noaptea haiducii să se 
aprovizioneze. Au venit securiştii într-o noapte şi s-au aşezat la pândă în poziţie de trăgători. 
Ceva mai târziu, camarazii noştri au venit printre lăstăriş şi foarte atenți s-au apropiat de comună. 
Dar acolo îi aşteptau securiştii care au tras o rafală şi i-au samat să se predea. Camarazii noştri 
erau înarmați cu automate cu câte 32 de focuri şi lancu Beca avea o balalaică sovietică cu 72 de 
focuri, în plus mai avea o grenadă Kissel. Când au fost somaţi să se predea, ei nu s-au temut, ci s- 
au lungit la pământ şi au început să tragă. Securiştii au început să tragă la disperare, dar până la 
urmă au luat-o la fugă. 

Martori oculari din comună au spus că în noaptea aceea s-au trezit din somn fiindcă se 
trăgea cu automatele de ambele părți. Era zgomotul de automate de multe focuri şi imediat au 
crezut că s-a format un front de război chiar lângă comuna lor. Au avut oamenii emoţii şi mulţi s- 
au întrebat, de ce oare chiar în comuna Beidaud să înceapă războiul? 

Dimineaţa, nişte băiețandri, când au ieşit să pască oile, au găsit la marginea lăstărişului 
nişte chipie de ofiţeri securişti. Băiețandrii şi-au pus chipiele pe cap şi făceau glume între ei. Unii 
ziceau: Stai, că te arestez! şi ceilalți făceau pe arestaţii. Ei şi-au găsit de joacă cu chipiele 
securiştilor. 

Se vede că securiştii, în oarba lor fugă de groaza morţii, le-au sărit chipiele din cap, dar din 
cauza fricii nu au mai avut curaj să se aplece să le ia de jos. Aşadar fuga îi ruşinoasă, dar îi 
sănătoasă. 

Echipa lui Ghiuvia, în timp ce se retrăgea, a suferit un accident. Iancu Cuşu, fiind noapte şi 
neobservând terenul, a căzut într-o groapă şi şi-a scrântit un picior. Camarazii nu l-au lăsat, l-au 
ridicat de acolo, l-au ajutat şi s-au retras cu toţii. S-au dus în comuna Panduru, la gazda Drosa 
Tarache, şi au chemat un cetăţean din comună care ştia să dreagă picioare rupte. Acela l-a legat, 1- 
a tratat şi după vreo zece zile de convalescenţă s-a făcut bine de a plecat Iancu Cusu din nou cu 
camarazii săi de haiducie. 

în luna mai 1949, noi ne aflam la gazda noastră Nicolae Ploscaru, din Ceamurlia de Jos, 
unde făcusem ascunzătoarea secretă sub grajdul boilor. Costea Sicu din satul Lunca ştia şi el de 
ascunză-toarea noastră şi într-o zi ne pomenim că vine la noi şi, după ce a dat bună ziua, ne-a zis: 
Camarazi, Toma Javan, din satul nostru Lunca, este considerat de către comunişti chiabur. E 
vorba că deseară vine scuritatea din Tulcea să-l ridice şi să-l deporteze cu familie cu tot. Noi ne- 
am strâns un grup de băieţi foarte buni şi vrem să ne opunem, ca să nu-l ia. Dar între timp ne-am 
gândit la voi haiducii, că aveți arme, şi ar fi bine să veniţi să ne ajutaţi. l-am spus: Du-te acasă, 
că venim şi noi. Eu şi cu Stere ne făceam planuri cum să procedăm mai bine: deseară, cum se va 
însera, ne luăm armele şi ne ducem la Lunca. Ne vom aşeza la pândă, ştiind că securitatea 
operează arestările şi deschiaburirea numai noaptea. Nouă ne convenea noaptea pentru că îi 
atacam şi în întunericul nopţii ne retrăgeam uşor. Deci vom căuta momentul când milițienii cărau 
bagajele, sau citeau vreo hârtie în faţa farurilor maşinii, eu cu arma automată cu 32 de focuri voi 
trage drept spre milițieni, iar Stere cu arma lui ZB va trage drept în motor, ca să nu mai poată 
merge maşina. Zis şi făcut. 

Cum s-a înserat, ne-am luat armele şi am plecat. Ne-am dus în satul Lunca la Mihai Sicu, 
dar intrând în curte, vedem mai în fundul curții nişte umbre de oameni. Erau băieții pregătiți, care 
ne aşteptau să atacăm securitatea şi să facem o treabă bună împreună. Eu şi cu Stere am stat toată 
noaptea la pândă cu mâinile pe arme, până la revărsatul zorilor. Am aşteptat cu emoții să vină 
securitatea, dar nu a venit şi bine a făcut, fiindcă eram hotărâți să tragem fără să ne gândim la 
urmările ce veneau în urma acţiunii noastre. 

Noi eram atunci tineri, entuziasmați că trebuie să înceapă războiul şi noi vom începe lupta 
de gherilă ca să scăpăm de ruşi, de securitate şi de comunişti. Atunci, la ora aceea, plini de 
entuziasm tineresc, dornici de acțiuni patriotice pentru salvartea țării şi a neamului de sub 
cotropirea fiarelor roşii, comuniste, nu puteam să ne dăm seama că, dacă împuşcam unul sau mai 
mulți securişti, aveau să vină urmări grele pe capul populaţiei din acele comune. Securitatea putea 
să împuşte mai multe gazde de ale noastre şi pe cei considerați de ei chiaburi şi chiar pe toți cei 
socotiți disidenţi, reacționarii cauzei lor. Ar fi fost un pericol de moarte pentru locuitorii din 
comunele Ceamurlia de Jos, Lunca şi Sinoe, aşa cum s-a întâmplat în unele comune din Ardeal, 
unde gazdele partizanilor au fost prinse şi împuşcate chiar în faţa porții caselor lor şi securitatea 
nu le-a dat voie familiilor să-i îngroape, ci i-a ținut morți în stradă câteva zile, ca să sperie 
populaţia. 

Dar noi am avut un dram de noroc, că nu a venit securitatea şi Bunul Dumnezeu ne-a 
scăpat familiile noastre şi prietenii de la mari necazuri şi dezastre. Mihai Sicu ne-a chemat în casă 
şi ne-a adus puţină mâncare. După ce am mâncat ne-am culcat puţin, că eram obosiţi de nesomn. 
Când s-a făcut seară, ne-am salutat cu Mihai Sicu şi cu nepotul său, Costea Sicu, şi am plecat spre 
ascunzătoare noastră. 

A doua seară au venit acasă şi ceilalți camarazi şi le-am povestit şi lor despre inițiativa 
noastră. Stere Ploscaru mi-a adus veşti de la târgul din Baia, că s-a întâlnit cu Hristu Gache din 

Sinoe, care mi-a transmis să merg acolo în comună, că au mai apărut şi alți băieţi care vor să facă 
parte din organizația noastră. 

într-o seară i-am salutat pe camarazii de la ascunzătoare şi am plecat spre comuna Sinoe. 
Când treci pe lângă comuna Baia, în partea stângă e o baltă cu apă. Lângă baltă e o livadă întinsă 
ca în palmă şi prin mijlocul livezii trece un drum negru. Era luna mai, un timp frumos, minunat, 
pe un cer senin cu luna plină, de se vedea ca ziua. Mai ales când treci pe lângă apa în care se 
reflectă luna ca într-o oglindă. Mergând aşa pe drum, nu ştiu de ce nu am putut să văd la distanță 
şi m-am pomenit cu doi grăniceri venind spre mine. înaintea lor mergea un câine lup cu capul în 
pământ mirosind drumul. El mergea cu coada ridicată în sus, mare cât o mătură, şi în momentul 
acela mă gândeam cum o să mai scap, că o să mă vadă şi trebuie să ne somăm şi chiar să 
deschidem foc. Cu cea mai mare iuțeală m-am lăsat jos de-a buşilea. Am făcut la dreapta prin 
livadă şi m-am depărtat de la drum cam la vreo cincizeci de metri. Grănicerii erau de acuma în 
dreptul meu, m-am lungit la pământ şi stăteam cu degetul pe trăgaci. Aveam teamă de câine că, 
dacă mă va descoperi prin miros, se va repezi drept la mine ca să mă rupă. Dar eu tineam degetul 
pe trăgaci şi cu ochii țintă după câine, dacă făcea vreo mişcare către mine, pe loc îl seceram cu 
automatul şi apoi câteva rafale deasupra grănicerilor pentru a-i speria şi a-i pune pe fugă. Eu la 
asta mă aşteptam, dar norocul meu şi al lor că nu a fost aşa. 

Câinele, mergând cu capul în pământ după miros, a venit până la urmele mele şi, în loc s-o 
ia spre mine, prin livadă, a luat-o pe urme de unde veneam şi s-a dus mai departe, mirosind 
urmele. Grănicerii au trecut prin dreptul meu, dar nu m-au observat că stăteam întins una cu 
pământul. După ce au trecut de mine şi s-au mai depărtat puţin, m-am ridicat de jos şi mergeam 
de-a-ndoaselea, cu degetul pe trăgaci. Când nu s-au mai văzut grănicerii, m-am îndreptat spre 
direcţia unde mergeam, m-am închinat şi îmi ziceam că „n-aduce anul ce aduce ceasul”. Din nou 
am pornit la drum şi după miezul nopţii am ajuns n comuna Sinoe. De data asta am mers la Sima 
Dimcica. Intrând în curte, am văzut că separat de casa unde locuia el, a mai făcut o bucătărie şi 
încă două camere. Acolo am intrat şi am dormit câteva seri şi acolo ne-am sfătuit, eu şi cu Sima, 
cum să facem să ținem o şedinţă la care să-i chemăm atât pe camarazii vechi, cât şi pe cei noi. 
După puţină gândire, mi-a venit inspiraţia. A doua zi era sfânta duminică şi după masă multă 
lume, mai ales tineretul, se plimba prin centrul comunei, prin fața magazinelor. 

Am spus lui Sima Dimcica: Tu şi Tănase Vlahbei căutaţi să vă întâlniți cu toţi pe care îi 
stiţi că trebuie să participe la şedinţă. în timpul plimbării vă apropiaţi lângă ei şi le şoptiți: vino 
Să-ţi spun ceva. îi luaţi cu vorba şi încet o luaţi spre strada care duce la Sima Dimcica şi când vă 
aflați în faţa casei lui, chemaţi-l în curte şi-l poftiţi într-una din camerele de lângă bucătărie. 

Duminica aceea după masă a fost o vreme splendidă şi multă lume se plimba prin centrul 
comunei. Sima şi Tănase au început să vină până la poartă cu câte unul, îl pofteau să intre în curte 
şi apoi în casă. Când s-au strâns mai mulţi în cameră, se uitau unul la altul cu mirare, pentru că nu 
ştiau de ce au fost aduşi aici. 

Sima Dimcica le-a spus: Fraților, aveţi puţină răbdare şi veţi afla de ce sunteţi chemaţi aici. 
Eu eram în cealaltă cameră şi niciunul din cei chemaţi nu ştia că sunt acolo, decât numai Sima 
Dimcica şi Tănase Vlahbei. Aşteptam să vie toţi pe câţi i-ar putea anunța. 

Mai întâi aş vrea să notez numele camarazilor care au luat parte la şedinţă: Hristu Gache, 
Sima Dimcica, Tănase Vlahbei, Stila Peştereanu, Mitică Ghioca, Iancu Dimcica, Stere Manciu, 
Tănase G. Vlahbei, Timu Pasota, Mircea luruc, Iancu Gicu, Nicolae Sicu, Tănase C. Vlahbei, 
Tănase Ergoveanu şi Ciolacu Nicolae. Hagi Constantin nu a luat parte la şedinţă fiindcă plecase la 
Constanţa. 

Deci la şedinţă s-au strâns 15 camarazi. Când au sosit toţi cei anunţaţi, Sima Dimcica a 
deschis uşa şi a comandat: Camarazi, drepți! Eu am apărut în uşă, cu rucsacul în spate, cu arma 
automată atârnată pe umărul stâng şi am salutat: Camarazi, Trăiască Legiunea şi Căpitanul! La 
fel şi ei m-au salutat cu T.L.C. şi ne-am îmbrățișat cu toţi camarazii, că nu ne văzusem de când 
m-a alergat securitatea şi am plecat la pădure. Am stat puţin jos, apoi m-am ridicat şi am zis să 
spunem Tatăl Nostru înainte de a începe şedinţa. 

Apoi am luat cuvântul: Toți vrem şi suntem împotriva comu-nismului ateu şi fără 
Dumnezeu. Acuma este un curent anticomunist nu numai la noi în Dobrogea, ci în toată ţara şi 
mai ales în Munţii Carpaţi, care sunt plini de lume alergată de securitate, preoți, învăţători, 
ingineri, studenţi şi din toate păturile sociale. 

Organizaţia noastră are legătura cu cei din Munţii Carpaţi. Din informaţiile primite am 
aflat că şi ei, la fel ca noi, au fost urmăriţi şi au scăpat de securitate. Acolo sunt ofiţeri cu soldați 
cu tot. Este colonelul Arsenescu, colonelul Uţă, studentul Gavrilă şi alţii (le-am mai spus şi alte 
nume, pe care nu mi le mai amintesc acuma). Toți sunt înarmaţi şi luptă contra batalioanelor de 
comunişti. 

Căpitanul nostru Corneliu Codreanu a spus: Legi, stări de asediu, baionete care să 
oprească destinul unei naţii nu există, n-au existat şi nici nu vor exista. 

Avem veşti că în Munţii Carpaţi au început să fie lansați paraşutişti care vin din Apus. 
Dacă va începe războiul contra sovie-ticilor, deci împotriva comunismului, război pe care îl 
aşteptăm cu nerăbdare, vom începe şi noi lupta de gherilă împotriva armatelor lui satana. Noi 
vrem să ne vedem ţara liberă, să trăim în linişte, fără frică şi să fim stăpâni pe munca noastră, 
noi şi nu alții. 

Dacă am terminat eu cu vorbirea, au început discuţiile. Unii din camarazi au spus că noi, 
organizaţia noastră, ar fi bine să ne cumpărăm un aparat de radio să putem asculta veşti şi ştiri 
noi. Să ştim ce se mai petrece în lume şi mai ales împotriva comunismului. Toţi au fost de acord 
şi apoi s-a vorbit unde să fie instalat. S-a găsit că locul cel mai bun e la Mitică Ghioca, pentru că 
are casa mare şi beci cu mai multe despărțituri. Tot el urma să colecteze şi banii pentru radio. S-a 
stabilit de comun acord că fiecare membru al organizației noastre să dea 500 de lei. Unii, care 
aveau bani la ei, au şi achitat suma stabilită. 

Hristu Gache, fiind şef de garnizoană încă din anul 1945, propus atunci de studentul 
Gheorghe Costea, a rămas şef de garnizoană în continuare. După mai multe alte discuții, ne-am 
ridicat, ne-am salutat cu salutul nostru legionar, T.L.C., şi ne-am despărțit. 

Eu am mai stat câteva zile la Sima Dimcica şi împreună am hotărât că, dacă va mai fi 
nevoie să ne întâlnim, legătura se va face prin curieri, în târgul Baia. într-una din seri am ieşit cu 
Sima în curte, ne-am îmbrățișat, ne-am salutat şi am plecat spre comuna Ceamurlia de Jos. 

Securistii căzuti în plasă 


Lai 


| [eine din luna martie 1949, când fraţii Fudulea cu Gogu Puiu au dat acea lecţie bine 
meritată celor 14 pădurari şi brigadierului, pe care i-au bătut bine şi în special pe brigadier. 
Această pedeapsă era un răspuns la terorizarea populaţiei civile de către pădurari şi a ajuns să fie 
cunoscută peste tot. Vestea s-a răspândit ca fulgerul şi prin toate comunele Dobrogei se vorbea 
numai de isprava lui Fudulea. 

în toate comunele şi satele, funcționarii de la primărie erau numiţi de partid, trebuia să fie 
membri de partid şi să aibă origine sănătoasă. în comuna Sinoe l-au numit primar pe Dumitru 
Bitu fiindcă avea origine sănătoasă. Dar el săracul le spunea, tovarăşi, eu nu pot să fiu primar 
fiindcă nu ştiu să mă iscălesc. Ei însă i-au spus că asta nu contează, ai origine sănătoasă, asta 
contează. Eşti bun pentru primar. în ce priveşte semnătura, o să te iscălească tovarăşul învăţător 
Gligorescu. 

Un văr de-al meu, Tănase Vlahbei, mi-a povestit cum au procedat comuniştii la 
deschiaburirea oamenilor mai înstăriți, care prin munca lor cinstită şi cu multă sudoare şi-au 
câştigat o casă, acareturi, pământ, pentru ca să poată trăi în condiții umane acceptabile. Acum 
erau pe punctul de a fi distruşi de către leneşii pământului, hoţi, țigani, lichele, toţi încadrați ca 
membri de partid şi totul fiindcă aveau origine sănătoasă. 

Când l-au deschiaburit pe el, au venit autorităţile comunale şi de partid cu vreo 20 de 
colectivişti cu căruţe şi le-a dat ordin să curețe tot pe ce pot pune mâna. Din casă, din curte, din 
grajduri, din poduri şi hambare, de au lăsat vatra goală şi numai pereţii au rămas neluați. Au 
pustiit gospodăria vărului meu, aşa cum pustiesc lăcustele când intră în lanurile de cereale, de 
rămâne pământul gol. Un jaf făcut în amiaza mare, cum nu s-a întâmplat nici pe vremea când au 
trecut barbarii peste pământul locuit de români. Şi ca la el au procedat la mulţi gospodari în 
comuna noastră şi în toată ţara. Jafuri făcute de autorităţile de stat, care în mod legal aveau 
datoria de a apăra pe cetăţeni ca să nu fie jefuiți de tâlhari şi de bandiți! 

îmi spunea vărul meu că, după ce au luat tot şi au plecat tâlharii, când s-a înserat, copilaşii, 
unul de patru ani şi altul de şase, au flă-mânzit. Noi, cei bătrâni, nu ne mai gândeam la mâncare 
după o nenorocire ca asta, copilaşii însă au început a plânge: mamă, ne e foame! Avusesem 
câteva pâini în cămară, dar le-au luat bandiții şi pe acelea. Atunci am luat o mătură, ne-am dus la 
hambar ca să măturăm ceva făină pe fundul lăzii, cât să facem o turtă la copii care mereu cereau: 
mamă, ne e foame! Dar de unde, că bandiții au avut grijă şi au măturat şi ultimul firicel de făină. 

Biata mea soţie nu mai ştia ce să facă de durere şi eu la fel, când ne-am văzut casa golită 
complet, de nu aveam nici pat unde să ne culcăm. Ne-am lungit jos pe vatra goală şi ea, săraca, a 
tras copiii lângă ea şi le-a zis: Hai culcaţi-va şi dormiţi, că acum e noapte, dar când răsare 
soarele, vă aduce mama pâine. Vărul mi-a povestit întâmplarea asta groaznică mult mai târziu, 
pentru că în acel moment, în 1952, eu eram în hrubele închisorii Jilava. Aceeaşi soartă au avut-o 
toți gospodarii mai buni din comună, i-au prădat comuniştii, încât nu numai că nu aveau ce 
mânca, dar nu aveau nici ce îmbrăca, pentru că le-au luat până şi îmbrăcămintea. 

în fruntea comunelor au ajuns la conducere toate ciurucurile societății umane, baza 
partidului comunist, şi când s-au văzut golanii că sunt cineva, că au autoritate în faţa poporului, 
pe loc a intrat satana în ei. S-au îndrăcit aşa de rău cu duhul cel bolşevic şi criminal, că erau în 
stare să omoare oamenii fără motiv, fără nici o judecată. Au prins mare curaj şi nu mai puteai să 
le ajungi cu prăjina la nas. Se purtau rău cu oamenii, erau obraznici şi refuzau orice serviciu legal 
pe care erau obligaţi să-l facă. Dacă cineva cerea autorizaţie pentru măcinat un sac de grâu, ori 
autorizaţie pentru a face câteva kilograme de ulei, îi spunea cetățeanului, vino mâine şi apoi vino 
poimâine, abia se îndura să-i elibereze autorizaţia. Abia după ce omul îl ruga insistent şi se 
umilea, îi elibera acea autorizaţie. La mulţi nici nu le dădea deloc, spunându-le că sunt reacţionari 
şi duşmani ai poporului. în comunele Corbu de Sus şi Corbu de Jos, funcţionarii era aşa de răi 

încât le-a ajuns oamenilor cuțitul la os şi nu mai puteau să rabde, aşa că au început să-i amenințe, 
nemaiținând cont de ceea ce li s-ar putea întâmpla. S-au dus în fața primăriei, au strigat şi i-au 
ameninţat pe funcţionari, zicându-le: Zicăloşilor, o să vedeți voi ce-o să pățiți când vor da peste 
voi fraţii Fudulea, încotro o să vă duceţi. Nicolae Fudulea avea un renume de mare haiduc, care 
face dreptate celor necăjiţi, şi mai era şi zvonul cu începerea unui război împotriva comunismului. 
Acestea dădeau oarecari speranţe bieților oameni asupriți de lichele. Mulţi comunişti, membri 
convinşi de ideile partidului, au început să se teamă de o eventuală schimbare şi au căutat să se 
dea bine cu partea adversă. 

Securiştii umblau deghizați prin comune şi sate, printre oameni, să vadă care e atmosfera 
care s-a creeat în jurul lor. Lumea era agitată, vorbea numai de război şi de partizani. Securitatea 
căuta să afle pe unde activează fraţii Fudulea şi cum ar putea să-i prindă. în sfârşit, după multă 
bătaie de cap şi după multe iscodiri şi constrângeri asupra informatorilor lor, au aflat că un 
oarecare băiat tânăr, cu numele de Ion Cotan, a fost cioban la oile fraţilor Fudulea şi că el ar 
cunoaşte toate drumurile foştilor lui stăpâni. 

Doi securişti dintre cei mai îndrăciți au plecat cu jeepul la drum să-l caute şi au aflat că Ion 
Cotan este în Balta Brăilei, angajat cioban la un mare proprietar de oi. S-au îndreptat spre Balta 
Brăilei şi au întrebat printre ciobani dacă îl cunoaşte careva şi ştie unde s-ar afla. Până la urmă l- 
au găsit şi, apropiindu-se de el, l-au întrebat cum îl cheamă. în momentul când le-a spus că este 
Ion Cotan, l-au somat cu revolverul şi l-au dus la maşina lor. Au mers cu el până la o pădure, l-au 
dat jos din maşină, l-au legat cu mâinile la spate cu o sfoară la care au lăsat un ochi şi l-au ridicat 
spre o cracă a unui copac de care l-au atârnat. Nu există chin mai mare şi suferință mai grea decât 
aceea când simţi cum îţi ies braţele din umeri. în durerea acelor clipe, chiar dacă n-ai făcut tu 
crima, vei zice: da, eu am făcut, dar dați-mi drumul odată. După asemenea tortură, băiatul le-a 
spus: Știu unde se află Nicolae Fudulea, ştiu şi cine e gazda lui în comuna Ceamurlia de Jos, la 
Stere Grasu, veniţi cu mine şi vi-l dau în mână. 

S-au suit în maşină şi au pornit spre prada urmărită cu multă sete de securitate. De la Balta 
Brăilei şi până la Ceamurlia de Jos sunt cam o sută de kilometri. Au trecut prin mai multe păduri 
şi când s-au apropiat de comună, care este situată chiar lângă pădure, ciobanul le-a spus la 
securişti: Stați să facem un plan cum să-i prindem, că Fudulea-i foarte şiret. Eu spun că ar fi bine 
Să nu intrăm cu maşina în sat. în comună, dacă vor auzi motorul maşinii, vor fugi şi îl scăpăm şi 
pe el şi pe gazda lui. Daţi-mi şi mie un pistol şi dumneavoastră veniţi după mine. Când ne vom 
apropia de uşa casei lui, eu îl chem să vorbesc cu el, iar dumneavoastră puneţi mâna pe el şi îl 
arestaţi. Zis şi făcut. 

Securiştii au lăsat maşina în deal, lângă pădure, i-au dat şi ciobanului un pistol, iar ei cu 
pistoalele în mână la câţiva paşi în urma lui, au intrat în comună. Au trecut o stradă, apoi a doua, 
dar dintr-o dată ciobanul a sărit un gard şi a intrat într-o curte. Securiştii au sărit şi ei gardul, 
intrând în curte; ciobanul a sărit alt gard, a intrat în altă curte şi securiştii se țineau după el foarte 
aproape. Dar ciobanul se gândea cum să-i păcălească şi cum să scape de ei. Când au ajuns să 
treacă prin a treia curte, casa era mai pe coastă. în partea din spate, fiind terenul mai jos, 
gospodarul a făcut gardul mai înalt ca acela dinspre stradă. Ciobanul a sărit şi gardul din cărămidă 
şi cum aici era un loc necultivat, crescuseră nişte bălării mari de buruieni de nu te puteai vedea 
din ele. Ciobanul a şters-o ca fulgerul, făcându-se nevăzut. Securişti au trecut şi ei gardul, dar 
puţin mai greu şi pe cioban nu l-au mai văzut. Au intrat şi ei prin bălării şi tot aşteptau să dea de 
el. Au început să-l caute, dar nu auzeau nici o mişcare, îl strigau încet, dar ciobanul ca în palmă, 
nu e. Cum era noapte şi greu de umblat prin bălării, l-au căutat pe o porțiune, dar nu l-au mai 
găsit. Securiştii, cu pistoalele în mână, au rămas cu gura căscată ca la dentist şi nu ştiau încotro să 
o ia. 

Ciobanul, după ce a simţit că securiştii s-au retras, a sărit gardul îndărăt şi, cum cunoştea 
comuna, a fugit ca o nălucă până la Stere Grasu. Cu pistolul în mână, cu părul vâlvoi şi gâfâind de 
oboseală, i-a zis: Stere, repede ia-ți haina din cui şi fugi. Să fugim, că securiştii sunt colea, vin să 
ne aresteze. Stere şi-a luat haina, i-a spus soţiei să aibă grijă că vin securiştii şi împreună cu 

ciobanul s-au înfundat în pădurea din apropiere; acolo nu mai aveau a se teme de securişti. S-au 
dus la frații Fudulea şi le-au povestit că securiştii sunt pe urmele lor. S-au înarmat toţi patru şi 
ziua umblau prin pădure, iar noaptea organizau satele pentru Haiducii Dobrogei. 

Securiştii, dacă au văzut că ciobanul i-a păcălit, au rămas buimăciţi pentru moment. Dar şi- 
au revenit repede, au ieşit din bălării şi au sărit gardul îndărăt în curte. Au ieşit în stradă şi fuga cu 
revolverele în mână, întrebând pe cetăţeni unde este casa lui Stere Grasu. Când au ajuns în curte 
la Stere Grasu, soţia lui întindea nişte rufe pe sfoară, la uscat; au strigat la ea şi au întrebat-o: 
Unde este Stere, hai spune repede, că nu avem vreme de pierdut? Ea le spune: Uite, domnule, 
chiar acum câteva minute a venit un om de al vostru cu un revolver în mână, l-a arestat pe soțul 
meu şi a plecat. Şi unde au plecat? au întrebat ei. Ea le-a spus că au luat-o la vale, către centrul 
comunei. însă ciobanul şi cu Stere o luaseră către deal, în pădure. Securiştii au luat-o repede la 
vale de-a lungul străzii, până la marginea comunei, dar ciobanul şi Stere nicăieri. Atunci şi-au dat 
seama ce păcăleală le-a tras ciobanul Ion Cotan şi în ce plasă i-a prins. în schimb, ciobanul a 
împuşcat trei iepuri cu un cartuş: a scăpat el, care era ostatecul securiştilor, l-a scăpat pe Stere ca 
să nu fie prins şi s-a ales şi cu un revolver de la securişti. Aceştia, dezamăgiţi, şi dezo-rientaţi, şi- 
au pus pistoalele în buzunar şi înjurând cu foc au plecat. Le-a fost ruşine să mai treacă pe la 
primărie, cum făceau de obicei, şi obosiţi de atâta alergătură zadarnică au luat-o la deal, spre locul 
unde au lăsat maşina. 

Împuscarea gazdelor 


Apo în toate comunele din județele Tulcea şi Constanţa aveam organizații de rezistență 
împotriva comunismului şi, când tineam şedinţe, de multe ori veneau câte 15 până la 30 de 
inşi. între aceştia, o parte erau membri ai organizației şi gazdele lor, iar unii erau prieteni, iarăşi 
de toată încrederea, care ştiau multe despre activitatea noastră. Aceştia ne sprijineau cu mari 
riscuri, într-un regim criminal care se ţinea permanent pe urmele noastre. 

Când erau mai necăjiţi şi mai amărâţi, se mai luau la contra-zicere cu unii din membrii 
partidului, spunându-le: Ce mă, care partid a dăinuit cât îi lumea, ca mâine vă vine şi vouă 
rândul! O să cadă, sau o să crape, ori samarul, ori măgarul. Atunci o să vă plângă lumea, ori de 
milă, ori de silă! Aceia răspundeau îngâmfați: O fi ăsta visul vostru, al reacționarilor! Cum a 
condus burghezia sute de ani, aşa o să conducem noi, partidul comunist, în locul burgheziei 
exploatatoare. 

Prin sate se ducea o luptă tacită. Securitatea, care avea o reţea vastă de informatori, ştia de 
mişcarea noastră şi de curentul din popor, dar nu ancheta şi nici nu aresta încă, pentru că avea 
nevoie de linişte la începutul colectivizării. Mai târziu au trecut cu grosul la atac. 

Securitatea s-a dus în satul Testemel şi au arestat familia lui Nicolae Fudulea şi familia 
fratelui său, Dumitru, şi nu se ştie unde i-a dus cu copilaşi cu tot. în comuna Sinoe, au luat pe 
soția mea şi au dus-o la miliţie. Acolo erau vreo trei ofiţeri cu multe stele pe umeri, dintre care 
unul a luat-o în altă cameră şi i-a zis: Nu îți facem nimic, numai să ne spui unde este Nicolae, că 
de când a plecat, nu mai ştim de el. Acum îți dăm drumul, te duci acasă şi să te gândeşti ca să ne 
spui, că dacă nu ne spui, îți agravezi situaţia. După câteva zile au dus-o iar la miliţie, dar acum 
au început s-o amenințe, că dacă nu spune, au s-o pună în mijlocul copiilor şi-i împuşcă laolaltă 
cu ea. Copiii mei gemeni, Maria şi lancu, erau de zece ani, soția a început să plângă şi să se roage 
s-o împuşte numai pe ea şi să lase copiii, căci tatăl lor va veni să-i vadă. Atunci ei au întrebat-o de 
unde ştie că o să vină tatăl lor. Ea le-a zis că dacă o fi în viaţă, o să vină. După aceste spuse, i-au 
dat drumul acasă, nearestând-o. Şi-au dat seama că nu ştie unde sunt eu. De fapt, femeile 
dobrogene nu au fost arestate pentru că nu făceau parte din organizațiile noastre şi nici nu ne 
întrebau ce facem noi. Ele şi-au văzut de copii şi de gospodărie, iar acest lucru era cunoscut de 
securitate. 

Biata mama mea, când venea miliţianul s-o ia pe soție la miliție, o urmărea cu ochii cum o 
duc şi o aştepta tot timpul să vadă ce se va întâmpla. Când vedea că i-au dat drumul, nu mai putea 
de bucurie, îi ieşea înainte şi o întreba: Ce ți-au făcut, maică, te-au bătut? Nu, nu m-au bătut, dar 
m-au amenințat că dacă nu spun unde e Nicolae, mă împuşcă şi pe mine şi pe copii. Mama era o 
femeie măruntă, dar inimoasă şi curajoasă. Casa noastră a fost răscolită de multe ori de jandarmi, 
de siguranță, iar acuma de securitate. Era învățată cu percheziţiile şi i-a spus soţiei: Chiar dacă ne 
împușcă pe toți, pe Nicolae noi nu-l spunem. D-aia tu nu te lua după gura lor, pârli-i-ar focul să- 
i pârlească. Ai grijă să nu te sperii, că aşa mint ei, numai să te sperie, dar tu ţine-ţi firea. 

Din cauza organizaţiei noastre de rezistență împotriva comunismului, lumea se încăpățâna 
să mai asculte de comunişti, aşteptând mereu ceea ce n-a mai venit. Securitatea, ca să înfricoşeze 
lumea, a schimbat tactica cu arestările din timpul nopții şi a început să aresteze în amiaza mare. 
Aşa au făcut cu familia lui lancu Ghiuvia. Au venit cu multe jeepuri pline de ofiţeri şi securişti cu 
arme automate, cu uruit de maşini, zgomot mare ca să sperie poporul care nu voia să se înscrie în 
colectiv 

Când au intrat în casa lui Iancu Ghiuvia ca să-i aresteze soţia, ce le-a fost dat să vadă? Soţia 
lui lancu Ghiuvia era moartă. Corpul neînsuflețit era întins pe o masă, cu câteva lumânări pe 
piept, iar la capul ei un bătrânel plângea amar. Era tatăl lui Iancu Ghiuvia. Lângă moartă erau şi 
doi copilaşi mici, o fetiță şi un băieţel, care aşteptau să se scoale mămica să le dea de mâncare, 
ziceau ei că mămica doarme. 

De la casa lui Ghiuvia şi până la sfatul popular,pe tot centrul comunei era un dute-vino de 
ofiţeri de sucuritate, de codoşi, de informatori şi politruci. Era un fel de demonstraţie securistă, ca 
să arate cetăţenilor ce vor păţi dacă nu se înscriu în colectivă. După un timp, securitatea a plecat şi 
toţi cei care erau fugiți prin pădure, sau pe unde erau ascunşi, s-au întors să îngroape pe moarta 
lui Ghiuvia. Dar se uitau cu frică împrejur, ca nu cumva să apară securitatea din nou şi să-i 
aresteze. 

într-o duminică noaptea, pe la miezul nopții, când toată lumea dormea şi se odihnea ca să 
înceapă o săptămână de muncă grea, securitatea din Constanţa, cu mai multe plutoane de securişti 
şi aramată, s-au îndreptat spre comuna Panduru. Voiau să-l aresteze pe Stere Grasu, care era pus 
pe lista de împuşcare, ca fiind gazda principală a haiducilor. El a bănuit că o să-l caute securitatea 
şi s-a ascuns. Au căutat şi răscolit peste tot, dar nu l-au găsit. Atunci au ameninţat-o pe soţia lui 
că, dacă nu le spune unde este Stere, o împuşcă. Ea le-a zis: Puteţi să mă omorâți, cum să vă spun 
dacă nu ştiu unde este. Ei au bătut-o, au chinuit-o, dar dacă au văzut că nu pot scoate nimic de la 
ea, au plecat. 

La marginea comunei Panduru l-au întâlnit pe Gheorghe Arau, care venea cu căruţa de la 
Baia. Arau era gazda principală şi şeful tineretului din comuna Panduru. L-au dat jos din căruţă, l- 
au anchetat şi, pentru că nu a vrut să-şi trădeze camarazii, l-au chinuit, l-au schingiuit de au auzit 
locuitorii din apropiere cum ţipa şi cum răcnea de durere, apoi l-au împuşcat şi au plecat. Caii şi 
cu căruţa au stat locului, ei simțeau că stăpânul lor este acolo şi nu s-au mişcat până dimineaţa, 
când au venit din comună de l-au ridicat pe mort. 

Securitatea s-a dus şi în Ceamurlia de Jos să-l caute pe Stere Grasu, gazda noastră 
principală, care era acum pe lista de împuşcare. Dar tot nu l-au găsit. Acasă era numai bătrâna lui 
mamă, care era bolnavă şi pe care au bătut-o acei ticăloşi. De aici au plecat mai departe, spre 
comuna mea, Sinoe. într-o clipă s-a umplut casa de securişti înarmaţi, care au început s-o 
interogheze pe mama mea. Unde-i Ciolacu, babo? Răspunsul, cum era de aşteptat, era „nu ştiu”. 
înjurături, amenințări şi dă-i cu patul armei peste umeri şi peste braţe, până când a căzut jos 
leşinată. Pe soția mea nu au bătut-o pentru că ţinea copii strânşi la piept. Aceştia se uitau îngroziți 
cum bestiile o băteau pe bunica lor şi apoi cum aceasta a căzut în nesimţire pe podea. După ce au 
făcut percheziţie prin toată casa şi nu au găsit nimic care să mă compromită, s-au luat şi au plecat. 

De la mine s-au dus la Tănase Vlahbei, o altă gazdă de-a noastră. Dar şi el a fugit de acasă. 
Au găsit-o numai pe soţia lui, pe care au bătut-o şi apoi au plecat. în acelaşi fel au procedat şi la 
casa lui Mitică Ghioca, apoi la Hristu Gache, cărora le-au bătut nevestele. 

înspre ziuă au ajuns în comuna Saraghiol, la George Pulpa, o altă gazdă de-a noastră, un 
vechi şi bun legionar. în campania electorală din 1937, s-a purtat admirabil. La el acasă a venit 
doctorul Cociu Hagi, de i-a extras glontele din coapsă lui Iancu Beca. Când au ajuns bestiile roşii 
la el acasă, George tocmai îşi mulgea oile, deci l-au surprins nepregătit. Auzind zgomot de 
maşini, a încercat să scoată pistolul de la spate şi să opună rezistenţă, dar securiştii au sărit pe el. 
S-a dat o luptă pe viaţă şi pe moarte, pentru că Pulpa era un țăran vânjos şi puternic, dar securiştii 
fiind mulţi l-au biruit, l-au înşfăcat şi l-au legat, urcându-l în maşină. Au urcat toți şi au ieşit în 
afara comunei, unde au început ancheta. L-au interogat, folosind metodele lor diavoleşti, l-au 
bătut şi maltratat, l-au schigiuit îngrozitor, încât aproape că l-au desfigurat, doar că nu l-au bătut 
în cuie ca pe Domnul Iisus Hristos. La urmă l-au împuşcat şi au plecat, lăsându-i cadavrul acolo 
în plin câmp. Pentru că era deja ziuă, unii oameni au mers la postul de jadarmi să anunțe că era un 
om mort la marginea comunei. Imediat au venit autorităţile, care au pus pază lângă mort şi au 
chemat medicul legist, de parcă nu ştiau nimic de cele întâmplate. După o anchetă scurtă, au 
chemat familia celui decedat şi i-au dat voie să-l ridice şi să-l îngroape. 

Poporul român e un popor credincios, dar plaga comunistă parcă înadins a fost trimisă 
peste țara noastră, ca pună la încercare credinţa, suferința şi răbdarea românului. în afară de Rusia 
şi Ucraina, România a dat cel mai mare număr de jertfe omeneşti şi materiale în lupta de 
rezistență împotriva comunismului bolşevic. Din cei peste patruzeci de ani de teroare bolşevică, 
anul 1949 a fost cel mai greu an de groază şi teroare. în acel an au început arestările în masă, 

cotele de cereale şi de carne, rechiziţiile de cai, confiscările de arme şi de alte lucruri, 
deschiaburirile, deportările, colectivizarea forțată şi împuşcările fără nici un fel de judecată, fără 
nici o lege de apărare, totul era la discreţia partidului comunist şi a securității. Dacă vreodată va 
vrea Bunul Dumnezeu să se schimbe şi la noi în ţară situaţia, în cea mai mare grabă trebuie 
căutaţi codoşii şi informatorii, care au dat pe mâna securităţii populaţia paşnică, pe cei mai buni şi 
harnici gospodari, meseriaşi, intelectuali, ca să fie distruşi de bestiile roşii. Deci acele lichele, 
trădătorii de neam, şi securiştii, în al doilea rând, să plătească pentru crimele făcute. 

într-o seară, pe când eram în Ceamurlia de Jos, le-am spus camarazilor mei că aş vrea să 
merg în comuna mea Sinoe, să văd ce s-a mai întâmplat pe acolo. Camarazii mi-au zis în dialect: 
Du-te anudă-ti taifa, (du-te strânge-ți ceata). l-am salutat şi am plecat. Pe la miezul nopţii, pe 
când mă apropiam de marginea comunei Sinoe, se auzea un lătrat de câini de gândeai că se luptă 
cu o sută de urşi, aşa de tare se agitau şi lătrau la disperare. Mi-am dat seama că e pază mare 
pentru prinderea haiducilor, dar eu trebuia să intru în comună cu orice risc. Am părăsit drumul ce 
intra în comună şi m-am dus la dreapta, până la o şuviţă de apă ce venea de pe câmp şi curgea 
printre case. Tiptil pe lângă apa aceea, am intrat în comună şi am ajuns în curtea lui lon Surdu. 
Prin faţa porții lui trecea strada care ducea spre casa mea. Eu voiam să traversez strada şi să merg 
mai departe de casa mea, care era sub observaţia securităţii, şi să ajung la un prieten, la Mihai 
Rofana, care nu făcea parte din organizația noastră. Era întuneric beznă, de nu se vedea la un pas 
în față, cu mâinile tineam arma la piept şi cu opincile bâjbâiam drumul, încet şi cu respiraţia 
reținută, asta era metoda mea când intram prin comune. 

Când am ajuns la mijlocul drumului, ţinând arma în fața mea, am izbit în ceva moale care 
s-a lăsat în jos gemând încet. Auzind acel geamăt m-am temut şi în grabă m-am retras de-a- 
ndoaselea, cu degetul pe trăgaciul armei. Dar nu am mai auzit nimic. Dacă trăgea acela, trăgeam 
şi eu instantaneu şi probabil muream amândoi. Şi tot retrăgându-mă am ajuns la poarta lui Surdu 
Ion, am intrat în curte răsuflând uşurat că am scăpat de primejdie, m-am închinat şi am făcut o 
rugăciune drept mulțumire. Am ieşit la marginea comunei pe unde am intrat şi mi-am zis că dacă 
n-am reuşit în seara asta, voi reuşi mâine seară. De aici începeau un lan de porumb şi unul de 
floarea soarelui. Am intrat în lanul de floarea soarelui şi am mers cam o oră, după care m-am 
culcat. Dimineaţa, când m-am trezit, se făcuse ziuă bine şi mi s-a părut că aud glas de copii 
vorbind cu părinţii lor, care erau în viile din apropiere. 

Pe la orele douăsprezece am mâncat ceva şi am băut puţină apă din bidonaş. Eram zgârcit 
cu apa pentru că eram în toiul verii, căldura mare ca în stepele Dobrogeu şi apă nicăieri, decât 
numai în comune. în caz că nu voi reuşi să intru în vreun sat să am măcar atâta apă cât să-mi ud 
buzele. 

Cerul era senin, cu un soare ce ardea parcă mai tare decât altădată, când deodată s-au 
adunat nori şi a început a tuna şi fulgera. Mi-am dat seama că vine ploaia mare şi repede am 
demontat arma, am făcut-o în două şi am pus-o în rucsac. Deasupra am pus pătura pe care o 
aveam cu mine şi prosoapele, am rupt frunze de floarea soarelui pe care le ţineam în mână 
deasupra capului ca un ploier şi stam scut deasupra rucsacului. A început o ploaie torențială, de 
parcă îi dădea cu găleata; tuna şi fulgera de credeai că-i sfârşitul lumii. Era o rupere de nori, cum 
se zice pe la ţară. Ploaia a durat o jumătate de ceas, a ieşit din nou soarele, parcă mai frumos ca 
mai înainte de ploaie. Frunzele de floarea soarelui pe care le pusesem pe cap m-au apărat bine, 
dar totuşi de la genunchi în jos eram ud ca un ciuciulete. Când s-a făcut seară şi oamenii de pe 
câmp au plecat acasă, am luat-o încet prin porumburile de la marginea comunei, spre Sima 
Dimeica. Dar nu înainte de a-mi monta şi controla arma. în caz că dau peste vreo pază, voi trage 
un foc de armă ca să se culce ori să fugă şi eu mă voi face nevăzut. Cu degetul pe trăgaciul armei, 
iarăşi tiptil, cu opincile căutam terenul ca să nu cad în vreo groapă. Am trecut prin vreo două curți 
în care nimeni nu m-a simţit, pentru că oamenii au venit obosiţi de la lucru, au cinat şi s-au culcat. 
M-am apropiat de strada lui Dimcica până am ajuns la gardul curții lui. 

După metoda mea de precauţie, am stat câteva minute de nici nu respiram, să văd dacă nu 
sunt urmărit de cineva, sau dacă nu este pitită vreo pază prin apropiere. După ce m-am asigurat că 

nu-i nimenea, am sărit gardul şi iată-mă în curtea lui Sima Dimeica. M-am apropiat de bucătărie, 
unde am mai stat şi am avut atâtea şedinţe; mai încolo, la vreo zece paşi era casa propriu-zisă. 
Lumina era aprinsă, uşa de la casă era larg deschisă, iar soția lui Sima certa copilaţii care nu voiau 
să se culce. Zicea: Hai mâncaţi şi vă culcaţi, că vin ăia cu maşina neagră, şi vă ia şi pe voi dacă 
nu vă culcați. M-am apropiat la cinci paşi de uşă şi nu ştiam cum să fac să mă vadă dar să nu-i 
sperii. Cum nu puteam să vorbesc tare, am făcut sâsâit cu gura sf...st... , dar nu m-a auzit. Am 
luat o pietricică şi am aruncat-o uşor, ea s-a întors către mine şi i-am zis: incoa (vino încoace). în 
timp ce venea spre mine, eu mă retrăgeam spre bucătărie, şi când m-am lipit de uşă i-am zis: Hiu 
Coli Ciulacu (sunt Nicolae Ciolacu), unde este Dimcica? Chiar bine că ai venit, îmi spuse ea, că 
te aşteaptă. Aici a fost securitatea noaptea la câțiva ingi să-i aresteze, dar ei au fugit pe câmp 
prin lanuri şi Sima le duce pâine şi apă. Eu acuma plec, dar spune-i lui Sima, să mă aştepte 
mâine seară aici, că vin din nou. Unde te duci acuma noaptea, îmi spune ea, culcă-te aci în 
bucătărie, ori în fâneaţă, în caz că te înconjoară, poți să fugi. Eu i-am spus că nu mă culc nici în 
bucătărie, nici în fâneaţă, pentru că securitatea este împânzită peste tot în comună. Mă duc pe 
câmp, prin lanuri e mai sigur. Așteaptă, zice ea, să-ţi aduc ceva de mâncare. Adă-mi întâi apă, i- 
am spus, că n-am băut de mult şi mi-e tare sete. Mi-a adus o cană mare de apă rece. Oh, Doamne, 
ce bună era şi cum beam, de nu mă mai săturam. Apoi mi-a adus pâine, brânză şi nişte ardei 
prăjiți şi iarăşi, Doamne, cu câtă poftă am mâncat, căci îmi era o foame de lup. 

Mi-am umplut bidonaşul cu apă, am mai băut oleacă, i-am mulţumit pentru tot ce a făcut 
pentru mine, am dat seara bună şi am plecat. Am ieşit tiptil din comună şi am intrat în lanurile de 
porumb, unde m-am culcat. 

Boala vine repede si când nu vrei 


po era ud, din cauza acelei ploi torențiale căzute cu câteva ore în urmă şi era cam 
răcoros, dar plăcut. Cum am pus capul jos, am adormit. Am dormit toată noaptea un somn 
adânc şi odihnitor, dar din nefericire am răcit şi am făcut o congestie pulmonară. 

S-a făcut ziua şi a ieşit un soare frumos, care m-a încălzit repede. Mi-am scos hainele care 
erau umede, le-am întors şi le-am pus la soare la uscat. Mai tâziu m-am îmbrăcat, am scos din 
rucsac Sfânta Scriptură şi am citit mai mulți psalmi. Când s-a lăsat seara, mi-am luat rucsacul în 
spate şi am luat-o din nou spre casa lui Sima Dimcica. El mă aştepta, ne-am îmbrățișat şi l-am 
întrebat ce s-a mai întâmplat nou. Mi-a spus că mulți camarazi au scăpat şi sunt printre lanuri. Le- 
au făcut securiştii percheziţii amănunţită prin case şi, dacă nu i-au găsit pe ei, le-au bătut pe 
soțiile lor, au bătut-o şi pe mama şi abia apoi au plecat. Măi Nicolae, mai zise el, bine ai făcut că 
ai venit, să vedem ce hotărâre vom lua. Eu l-am întrebat unde pot să-i găsesc pe camarazii fugiți. 
Mi-a spus că sunt cam la un kilometru de aici, aşa că am luat-o către deal şi numaidecât i-am 
găsit. Toţi erau strânşi într-o vâlcea şi, văzându-mă, s-au bucurat. I-am salutat şi am dat mâna cu 
el. 

Erau acolo Constantin Vlahbei, Tănase Vlahbei, Mitică Ghioca, Stere Manciu, Tima 
Paşota, Mircea Juruc, şi Hristu Gache. Toţi erau îngrijoraţi şi necăjiţi că i-a alungat securitatea, 
fugărindu-i ca pe animale. Au lăsat acasă copii mărunți şi soții, gospodării pline cu animale şi cu 
rânduială de făcut. Ziceau: Dacă vom lua calea haiduciei, ori calea pribegiei, praful şi pulberea 
se va alege de familiile şi gospodăriile noastre. Eu am luat cuvântul şi le-am zis: Camarazi, ca să 
scăpăm de bestia roşie şi pentru că până la urmă nu se ştie ce se va alege de noi, eu propun să 
plecăm spre Apus. Eu cunosc ţinuturile Bulgariei, în Munţii Rodopi am rude şi vom trece în 
Grecia, iar din Grecia vom vedea încotro vom apuca. Cât priveşte familiile noastre, nu vor pieri, 
vor fi ajutate de rude, de prieteni şi de însăşi voința proprie, iar noi dacă vom scăpa cu viaţă, ne 
vom întoarce acasă, cu voia lui Dumnezeu. 

Câteva minute s-a aşternut o tăcere grea. La urmă Vlahbei Constantin a zis: Eu nu plec din 
țara mea, mă duc acasă şi voi vedea ce se întâmplă. Nu se ştie, poate mă arestează, poate că nu 
mă arestează. La fel au zis şi ceilalţi, numai Ghioca a spus: Eu vreau să plecăm spre Apus, să 
scăpăm de bestia roşie, cum a zis Ciolacu, dar dacă nimeni altcineva nu merge, atunci mă duc şi 
eu acasă. 

Am dat mâna cu toţi, ne-am îmbrățișat şi ne-am despărţit. Eu am rămas singur pe câmp. în 
timp ce ei plecau împreună spre comună, eu de acolo de pe dealuri mă uitam în vale şi admiram 
cum licăreau luminile pe la casele oamenilor. Mă uitam cu jind la acel tablou şi râvneam şi eu la 
libertatea lor relativă. Numai eu eram urmărit ca un vrăjmaş, ca un răufăcător, şi asta pentru că 
îmi iubesc ţara şi neamul. 

Am oftat din adâncul inimii şi am hotărât că orice mi s-ar întâmpla, nu plec de aici până nu 
voi lua legătura cu familia mea din comuna Sinoe. Mi-am controlat arma, am pus degetul pe 
trăgaci şi am luat-o pe marginea comunei. M-am dus la Mihai Bofană, pentru că el nu făcea parte 
din organizaţia noastră, deci nu putea să fie bănuit drept gazdă a haiducilor. Am bătut la fereastra 
casei şi el a ieşit în curte. Am dat mâna cu el şi i-am zis: Măi Mihai, numai în seara asta vreau să 
stau la tine, că m-a prins noaptea pe drum, iar mâine mă voi duce de aici. El a început să tremure 
şi să se vaite de frică, şi zicea: Fugi, fugi, du-te de la mine, vere, că mi-e frică să te primesc. Tu 
nu ştii ce s-a întâmplat la noi în sat cu securitatea. Dacă am văzut cum tremură de frică şi cum îi 
clănțăne dinţii din gură, i-am zis: Nu te speria aşa, vere, taci că plec numaidecât. Am ieşit în 
stradă şi ceva mai încolo era casa lui mătuşă-mea, sora lui tata. Repede am intrat în curte şi am 
bătut la fereastră. A ieşit uncchiul Stila, soţul mătuşii, buimăcit cum era trezit din somn, când m-a 
văzut s-a speriat şi mai tare şi a zis: Fugi nepoate, că mi-e frică, e securitate multă prin comună, 

fugi de la mine. Eu i-am zis: Unde să fug, uite că se face ziuă, vrei să mă vadă cineva şi să ne 
prindă pe amândoi? Stau astăzi aici şi, cum se face seară, am să plec. 

De abia l-am putut potoli. în spatele casei avea un mic ţarc de oi, de aceea i-am zis: Uite 
acolo o să mă bag, iar diseară plec imediat. Bine, a zis el şi s-a dus la culcare iar eu am mers în 
grajd şi m-am culcat. Dimineaţa unchiul s-a dus la câmp la prăşit şi mătuşa Sultana a venit la 
mine, i-am sărutat mână, iar ea a început să-mi facă morală şi să se vaite: Vai, vai, maică, de ce 
nu vă astâmpăraţi odată, că uite a început să vă împuște. Eu i-am zis: Păi ce, mătuşă, noi nu ne 
astâmpărăm? Partidul comunist nu se astâmpără, după ce ne-a luat cele mai bune vite, cai, vaci, 
oi, pe unii i-au deschiaburit, adică i-a jefuit, de le-a luat şi cenuşa din vatră. Acuma vor să ne ia 
şi pământul şi să ne bage în colhoz ca în Rusia, să ne facă robi. Decât să fim robi, mai bine 
morţi, că e mai uşoară moartea de suportat decât robia. Te rog, du-te şi cheamă pe maică-mea, 
că vreau să stau de vorbă cu ea. Dar vezi să nu te vadă cineva că intri în casa noastră. 

După câteva ore a venit şi maică-mea, i-am sărutat mână şi ea m-a cuprins de gât şi 
plângând a zis: Tare mi-e frică, mamă, să nu te prindă. l-am zis: Lasă, mamă, că nu mă prinde, 
am grijă eu să nu cad în mâinile lor. Mi-a arătat braţul, până la umăr era încă negru din cauza 
loviturilor cu patul de armă pe care le-a suferit de la securitate. Văzându-mi rucsacul şi arma 
rezemată de perete, mi-a mai spus: Eşti partizan în toată puterea cuvântului. Dar eu i-am răspuns: 
Nu sunt partizan, sunt haiduc. Mamă, vă rog să îngrijiţi de copii, să aveţi grijă să meargă regulat 
la şcoală. Mi-a adus de ale mâncării, iarăşi m-a sărutat cu lacrimi de mamă şi m-a binecuvântat 
„Stamaria sti vioghi” (Sfânta Maria să te vegheze). I-am sărutat mâna şi ne-am despărțit. Către 
seară mi-am umplut bidonaşul cu apă, am sărutat mâna mătuşii şi le-am mulțumit ei şi unchiului 
pentru găzduire, le-am cerut iertare pentru deranj şi am plecat. 

Pe la miezul nopţii am ajuns la Ceamurlia de Jos şi am intrat în ascunzătoarea noastră. Am 
aflat acolo pe camarazii mei, care aşteptau să le aduc veşti din Sinoe. Le-am povestit că i-am găsit 
pe unii camarazi şi pe gazdele noastre împrăștiați prin lanuri, strânşi într-o vâlcea şi cum le-am 
propus să trecem în Bulgaria şi prin Grecia să ajungem în Apus. Şi cum ei nu au primit 
propunerea , zicând că se duc la casele lor şi or vedea ce li se întâmplă. Am zis: Camarazi, 
aceeaşi propunere v-o fac şi vouă, să mergem spre Apus. Camarazii din Ceamurlia mi-au răspuns 
la fel, că ei nu pleacă din ţară, că se vorbeşte de război şi poate că se va schimba ceva în curând şi 
la noi în ţară. Am stat câteva zile cu ei şi, tot discutând de una, de alta, într-o zi am început să 
expectorez sânge şi oarecum m-am alarmat, pentru că eu nu eram obişnuit să fiu bolnav. 

într-o seară m-am dus cu Nicolae Matarangă în comuna Baia, la Ion Ruja, care ne-a primit 
fără nici o problemă. l-am spus care e situaţia mea şi l-am trimis după doctorul Cociu Hagi. 
Acesta a venit imediat şi m-a consultat, m-a întrebat dacă mă doare ceva şi cât sânge am 
expectorat. l-am spus că doar câteva şuviţe de sânge în spută. El mi-a zis: Nu e nimic grav, ai 
puțină temperatură, ai răcit şi iarăşi ai puţină congestie pulmonară.. Trebuie să iei câteva 
antibiotice şi te faci bine. Am mulţumit doctorului şi lui Ion Ruja, am dat mâna cu ei şi am plecat 
la ascunzătoarea noastră. Am trimis vorbă lui Stere Camburu şi Gică Perifan din Constanţa, care 
mi-au trimis antibiotice. 

într-o seară, m-am dus la Iancu Frângu, am bătut la fereastră şi m-a primit în casă. Nu ştiu 
cine a aranjat, că a doua zi pe la orele patru după masă au venit la mine doctorul Ciobanu cu 
Nicolae Mantu, un bun prieten de-al meu, dar care nu făcea parte din organizaţia noastră. Am dat 
mâna cu ei şi cu Nicolae. Mai târziu, Mantu a dat mâna cu mine şi a plecat, iar doctorul a rămas 
cu mine să-mi facă injecții. După mai multe fiole pe care mi le-a injectat, trecuse de miezul nopții 
şi doctorul se mira că temperatura nu cedează. Dimineaţa, pe la orele şase, cu multă satisfacţie 
mi-a zis: Domnule Ciolacu, temperatura v-a scăzut complet la normal. Şi-a strâns trusa cu siringi, 
eu i-am mulţumit din toată inima şi cu Doamne-ajută am dat mâna cu el şi ne-am despărţit. Gazda 
era nepoată de soră a soției mele. Când s-a înserat, le-am mulţumit gazdelor mele din toată inima 
şi din tot sufletul, am dat mâna cu ei şi ne-am despărțit, eu dispărând în bezna întunericului. 

Gogu Puiu în Cobadin 


C toate că Gogu Puiu a participat cu noi la şedinţele ce le-am avut la Ceamurlia de Jos şi la 
Lunca, nu mi-a spus că avea o logodnică. Era o fată din comuna Kogălniceanu, soră de 
caritate, şi cu care în puținele zile cât a stat în comună s-au hotărât să meargă în comuna Cobadin, 
ca să se cunune religios. Gogu Puiu ţinea foarte mult să fie cununat religios, el fiind un foarte 
bun creştin. După ce au ajuns în Cobadin, pe logodnică a instalat-o la o familie de români, iar el 
s-a instalat la familia lui Ciungu Adam, care locuia aproape de gară. A luat legătura cu Gheorghe 
Filin, care era gazda principală din Cobadin şi care ţinea legătura cu cei din comună. 

Din organizaţie făceau parte: Stila Timu, Ghiţă Constantin, Nicolae Conic, Gheorghe 
Grasu, Ciungu Adam, Stere Niculescu, Pătraşcu şi alți câţiva la care le-am uitat numele. La o 
şedinţă restrânsă, Gogu Puiu, împreună cu Gheorghe Filin şi Ciungu Adam, s-au sfătuit ca 
haiducii să plece din Dobrogea, fiindcă sunt urmăriţi pas cu pas de securitate. Gheorghe Filin 
avea o cunoştinţă în Munţii Ciceu, din Ardeal. Un prieten, inginer şef de ocol silvic, care era şi el 
anticomunist, urma să fie gazda noastră, a haiducilor. Acolo puteam lupta un timp împotriva 
bestiei comuniste, iar dincolo de munţii Ardealului, dacă va fi cazul puteam să trecem frontiera şi 
să plecăm spre Apus. 

în Cobadin, în seara de 17 spre 18 iulie 1949, Gogu Puiu, Gheorghe Filin şi Adam Ciungu 
au ținut o şedinţă împotriva comunismului, la care au luat parte peste 32 de persoane, curieri din 
diferite comune, până în Adamclisi. Eu, care îi cunoşteam firea lui Gogu Puiu, cred că la această 
şedinţă a ţinut una din cele mai înflăcărate vorbiri, după obiceiul lui. El memora foarte uşor 
cuvintele şi vorbea curgător şi frumos. Stila Timu, care lucra la restaurantul din centrul comunei, 
dar totodată făcea parte din organizaţia noastră de rezistență împotriva comunismului, ştia cam ce 
se întâmplă prin sat şi că Securitatea îşi are informatorii ei, aşa ca în toată Dobrogea. 

Unul din codoşii din comună a aflat despre şedinţa lui Gogu Puiu. în seara aceea, după ce 
s-a înserat bine, au sosit soldaţii şi securiştii din Constanţa în Cobadin, câte frunză şi iarbă. Stila 
era de serviciu la restaurant, a simțit mişcarea şi a trimis vorbă curierilor, unde se ținea şedinţa, să 
fie foarte atenţi că în comună a sosit multă securitate şi armată. 

Toate câmpurile şi drumurile din comună erau controlate de armată. La restaurant au venit 
14 ofițeri securişti îmbrăcaţi civil, pe care Stila Timu îi ştia. Ei au comandat şi au băut 54 halbe 
de bere. 

Agenţii de legătură veneau şi plecau. Era sâmbătă seara şi, deşi era multă lume în 
restaurant, Stila Timu era cu ochii în zece, să nu-i scape nimic de la masa securiştilor. Preotul 
Mihăilescu din comuna Ciocârlia, care venea să ia şi el parte la şedinţă şi totodată să facă şi 
cununia religioasă a lui Gogu Puiu, apropiindu-se de comuna Cobadin, a fost somat de securiști. 
Aceştia l-au percheziționat şi, găsind un pistol asupra lui, pe loc l-au arestat. Dus a fost şi dispărut 
pentru totdeauna, că nici până în ziua de astăzi nu se ştie nimic de părintele Mihăilescu. Gheorghe 
Filin, care cunoştea toate dosurile din comună, i-a scos pe curieri unul câte unul şi s-au făcut 
nevăzuţi. Mai târziu a fost arestat şi Stila Timu de securitate şi la fel a dispărut şi el pentru 
totdeauna. Securitatea era informată precis de către codoşi la ce casă este găzduit Gogu Puiu, dar 
cunoscându-i firea, inima şi îndrăzneala, n-au avut curaj să-l atace şi să înceapă lupta noaptea. 

Pentru că Gogu Puiu s-ar fi aruncat în mijlocul securiştilor şi desigur şi-ar fi vândut scump 
pielea, secerând orice îi ieşea în cale. Aşa că au amânat operaţiunile până la ziuă. L-au păzit toată 
noaptea ca pe un comandant de oştiri. Ba nici în zorii zilei n-au avut curaj să înceapă lupta. S-a 
făcut ziuă de-a binelea, numai atunci au început să facă pregătiri de atac. Câteva plutoane de 
securişti cu cele mai moderne automate de pe vremea aceea, în trăgători, în cerc, se apropiau de 
casa unde era Gogu Puiu. Gazda, sau altcineva l-a anunţat că securitatea îl înconjoară. Gogu Puiu 
repede a sărit din somn, se zice că neavând timp să se încalţe la ambele picioare, şi a ieşit cu un 
picior încălţat şi cu unul desculț. 

Securitatea a tras primele rafale în aer, ca să-l intimideze, strigând: Predă-te Gogule, 
predă-te! şi trăgeau de zor cu automatele într-una ca să-l demoralizeze. Dar Gogu Puiu, cu 
automatul în mână, n-a stat la tocmeală cu ei. Cu cea mai mare iuţeală a ieşit afară pe uşă şi, 
mergând drept spre securişti, a tras cu automatul în plin. Cum Gogu Puiu era spaima securiştilor, 
când l-au văzut aceştia venind spre ei cu automatul, s-au îngrozit şi s-au ascuns care pe unde au 
putut. Au revenit apoi trăgând cu automatele în toate părțile, dar nu direct spre Gogu pentru că 
aveau ordin să nu-l împuşte, ci să-l prindă viu. 

Deci aşteptau ca Gogu Puiu să-şi consume toată muniţia, după care să-l prindă viu. Gazda 
avea în curte o căpiţă de fân, iar Gogu Puiu, ca să-i inducă în eroare pe securiști, să scape din 
cleştele lor şi cumva să se facă nevăzut ca să fugă, a dat foc căpiţei de fân. Au izbucnit flăcări 
mistuitoare din fânul uscat. Apoi foc, fum, împuşcături de automate, era o grozăvie. 

Locuitorii din comună aveau momente de panică, era armată multă cu ordinul ca toată 
lumea să stea în casă. Soldaţii circulau pe străzi, supravegheau ca nimeni să nu iasă din casă. 
Bieţii oameni stăteau cu frică mare, cu strângere de inimă, că nu ştiau ce se petrece afară, e război 
sau lovitură de stat? Dar totuşi din casă, din dosul perdelelor, tot au putut să vadă cum securiştii 
luau de jos pe cei răniţi de automatul lui Gogu Puiu şi îi bagă în jeepul securităţii. Lupta era 
inegală, securiştii dispuneau de lăzi enorme de muniții, iar Gogu Puiu numai câteva sute de 
cartuşe. Securiştii, când au observat că Gogu Puiu nu mai avea muniţie, au început să se apropie 
de el ca să-l prindă viu. I-au zis: Predă-te Gogule, predă-te! Gogu Puiu avea cu el o grenadă 
Kissel, după cum se ştie foarte puternică, pentru orice even-tualitate. Când a văzut că securiştii se 
apropie ca să-l prindă viu, Gogu Puiu, cu glas tare a strigat la ei, aşa cum avea obiceiul să zică: 
Nu mă predau porcilor, nu mă predau anticriştilor, hoardelor roşii! A strâns grenada la piept, 
aceasta a făcut explozie şi pe loc l-a rupt în bucăți. A căzut pentru neam, pentru Hristos, a devenit 
erou martir al neamului nostru românesc. 

La Gheorghe Filin, de asemenea s-au dus plutoane de soldaţi şi securişti să-l prindă. Au 
înconjurat casa ca să-l aresteze, dar printr-o tactică a lui a scăpat din cleştele soldaţilor şi a fugit. 
N-a avut însă noroc să scape de ei. Dacă ar fi reuşit să ajungă până la câmp şi să intre în 
porumburi, nu-l mai vedea nimeni. Când să iasă din sat, soldaţii care erau acolo s-au luat după el. 
Când s-au apropiat să-l înşface, Gheorghe Filin s-a aplecat, a luat un pumn de țărână cu pietriş şi 
a aruncat deasupra lor. Soldaţii, crezând că sunt ceva explozibile, s-au culcat la pământ în timp ce 
Filin a fugit mai departe. Şi din nou soldaţii s-au luat după el şi, când să pună mâna pe el, a 
repetat figura cu ţărână şi pietriş, iar soldaţii din nou s-au culcat la pământ. De data asta s-au 
ridicat repede de jos, şi-au dat seama de truc şi că el nu are nici o armă. Atunci un soldat l-a ajuns 
din urmă, i-a dat un pat de armă în cap. Filin a căzut jos şi soldaţii care veneau din urmă, care 
cum îl ajungea, îl lovea cu patul armei în cap şi pe unde nimerea. Martora oculară, o femeie 
Chiraţa Fanoş, a văzut grupul de soldați cum îl băteau pe Filin. Era chiar în drumul ei spre dărac, 
unde mergea cu un sac de lână şi luase şi pe nepoţelul ei, Nicu Fanoş. Bietul copil s-a speriat aşa 
de tare, că i-a zis: Bunico, uite cum îl omoară pe nenea Gheorghe. Bătrâna Fanoş, care îmi era 
rudă, mi-a povestit că nepoţelul Nicu din sperietura aceea a făcut nişte ochi mari de nu mai putea 
să-i închidă. Copilaşul a rămas cu ochii zgâiți din spaima trasă şi s-a dus cu el la o femeie, l-a 
descântat şi abia după ce a dormit şi-a revenit copilaşul. Au venit ofiţerii unde zăcea Filin şi le-au 
făcut observaţii soldaţilor, că de ce l-au omorât. Ei au spus că banditul a vrut să fugă. Au dat 
ordin soldaților să-l prindă de mâini şi de picioare şi să-l ducă lângă Gogu Puiu. Colonelul 
Câmpeanu, şeful Securităţii, le-a dat ordin să-i arunce pe morţi într-un camion. Soldaţii stăteau 
peste cadavrele morților şi cu isprava asta au plecat. 

Pe logodnica lui Gogu Puiu, se zice că au îmbrăcat-o în straie macedoneşti şi a plecat tiptil 
din comună cum a putut, luând-o peste câmpuri, printre porumburi, până a ajuns în comuna Viile. 
Dar cum toate drumurile erau împânzite cu securiști, au arestat-o şi dus-o şi pe ea la Securitate. 

Coloana de securişti a ajuns la Constanţa, la securitate, şi s-a dat ordin soldaţilor să-i ducă 
pe morţi la morgă. Un soldat repede s-a dus la un ofiţer şi a raportat că un bandit se pare că a 
mişcat. Ofiţerul s-a dus la comandant, a raportat cazul şi în câteva minute cel viu a fost dus la 

spitalul securităţii. Li s-a pus în vedere doctorilor că dacă nu-l învie pe bandit, vor fi răspunzători. 
Numaidecât doctorii s-au pus pe treabă. La uşă au pus pază cu securişti. L-au tratat toată noaptea 
şi dinspre ziuă Gheoghe Filin a deschis ochii şi a întrebat unde se află. Aici dau câteva date din 
biografia lui Gheorghe Filin. 

Gheorghe Filin nu era un orişicine, un oarecare, avea diploma de bacalaureat de la Liceul 
Român din Bulgaria. Pe vremea aceea era o educație destul de înaltă. în 1940, când s-a cedat 
Cadrilaterul, avea o mică fermă proprietate personală. 

în ceea ce priveşte viața lui în Constanţa, era cunoscut de multe persoane din fosta 
protipendadă a oraşului. La spital, când s-a trezit din letargia în care zăcea, a deschis ochii şi a 
întrebat: Unde sunt? Doctorul care veghea asupra lui, a zis: Domnule Filin, fii liniştit că ai căzut 
în mâini bune şi cu ajutorul lui Dumnezeu ai să te faci bine. Tot de la spital, prin doctori, în taină 
şi în secret, a putut să ia legătura cu familia sa. Pentru că în Cobadin se ştia că a fost văzut mort şi 
a fost ridicat de soldaţi şi aruncat în camion peste corpul lui Gogu Puiu, neînsuflețit el însăşi. Iar 
soldaţii au stat deasupra cadavrelor până la Constanţa. Acum frate-său Tascu Filin a primit veste 
de mare bucurie că frate-său Gheorghe mort a fost şi a înviat, pierdut a fost şi s-a găsit. 

Gheorghe Filin a stat la spital până s-a vindecat şi, după ce l-au pus pe picioare, l-au dus 
din nou la securitate, la anchetă. I-au făcut acte şi l-au dus la tribunal, unde a primit o condamnare 
de nici mai mult, nici mai puţin decât - muncă silnică pe viaţă. 

Nu puteam să-l înțeleg pe Gogu Puiu, de ce nu ştia ce este frica de moarte, dar după ce a 
căzut eroic în luptă contra anticriştilor, mi-am dat seama de ce nu avea teamă câtuşi de puţin de 
toată securitatea care-l urmărea. Pentru că el era pregătit în orice clipă, în orice moment, pentru 
moarte, pentru jertfă. Dovadă a fost Săptămâna Mare de Paşti 1949, când în casa lui Costea 
Brândea l-a chemat pe părintele Popovici. Scopul chemării părintelui Stere Popovici era ca şi noi 
cu multă grijă să ne spovedim şi să ne împărtăşim. Asta a fost iniţiativa lui Gogu, să fim oricând 
gata de moarte. 

într-una din întâlnirile cu camarazii, stăteam cu Iancu Ghiuvia într-o cămăruţă şi ne-am dat 
în vorbă despre învierea morţilor, în care el nu credea. Şi îmi spunea că asta nu se poate, nu-i 
adevărat, e numai o poveste. Eu susțineam că există înviere. Cum noi ne contraziceam, numai ce 
intră Gogu Puiu, venind din cealaltă cameră unde era ocupat să curețe cu benzină muniţia primită 
de la inginerul Gicu Andrei. l-am zis: Auzi camarade Gogu, lancu nu crede că va fi învierea 
morţilor. Ba da, a zis Gogu, sufletele se duc la locul lor, îşi au toate un rost. Toată credința 
ortodoxă are la temelie numai şi numai învierea morţilor. Orice teorie, fără învierea morților, 
pentru biserica ortodoxă nu are nici o valoare. Gogu Puiu era fiu de preot şi avea de unde să ştie 
multe din ale Scripturii. El a spus odată, la o şedinţă: N-au bestiile comuniste atâtea gloanţe, câți 
suntem noi gata să înfruntăm moartea. Prima dată când ne-am întâlnit cu el şi cu fraţii Fudulea, la 
o şedinţă, Gogu Puiu era cel mai entuziasmat şi cel mai nerăbdător. El spunea: Aştept cu 
nerăbdare să mă înfrunt cu bestiile roşii, să le arăt cum ştie să lupte un legionar, nu voi risipi 
nici un glonte în zadar, le voi trimite pe toate în plin şi la ţintă. Şi chiar a fost aşa, s-a avântat în 
mijlocul securiştilor, trăgând în plin şi la ţintă. Gogu Puiu, după ce a terminat toată muniţia, a 
socotit că viaţa lui în mâinile securiştilor este o pagubă, iar moartea pentru el era un câştig. 

Jertfa lui Gogu Puiu a fost unică în felul ei, nu numai pentru neamul românesc, dar în 
general, pentru creştinătate. 


Mi-aduc aminte de cuvintele Căpitanului: „Priviţi-i drept în ochi pe toți tiranii voştri, 
îndurați cu resemnare orice lovitură, suportați orice chin; jertfa noastră a tuturora va fi temelia 
de fier, de trupuri frânte şi de suflete chinuite, a biruinţei... Cei ce vor cădea dintre noi vor avea 
nume şi morminte de eroi, iar cei ce ne vor ucide, vor purta numele de trădători şi vor fi 
blestemaţi din neam în neam”. 

Iancu Ghiuvia 


L: sfârşit de iulie 1949, nedespărţitul grup de haiduci: Iancu Ghiuvia, Nicolae Haşoti, Iancu 
Beca, Iancu Cuşu şi Stere Hopa au ţinut şedinţe şi au vorbit la diferite organizaţii de 
rezistenţă împotriva comunismului, în mai multe comune şi sate, şi asta o făceau înarmaţi şi 
numai la miezul nopţii. Şi anume, în comuna Beidaud era gazdă Nicolae Sutaru, în comuna 
Panduru era gazdă Stere Grasu, cu Tararache Drosa, în comuna Râmnic - Vasile Cărătaş, la 
Colelia erau gazde fraţii Vanghelicescu, în comuna Runcu era Petre Vasilescu, în comuna 
Cameno - Gherga Gheorghe. Mai erau comuna Sarighiol, cu gazda George Pulpa, comuna 
Dulgheru, cu gazda Nicolae Jipa, comuna Sarai cu gazda Petrica Topolianu, comuna Casimcea, 
cu gazda Stere Stercu, comuna Gălbiori cu gazda Niţu Vasile. în comuna Gălbiori li s-a întâmplat 
nenorocirea cu bestiile roşii. în această comună, pe o stradă mai la margine, locuia Niţu Vasile. 
Era bun gospodar şi în acelaşi timp şi un bun naţionalist. Ca toţi naționaliștii, ura şi el 
comunismul şi partidul. Pentru că pe toate lichelele, pe toate secăturile şi pe toţi puturoşii care 
umbalu toată ziua numai după ciordeală, partidul comunist i-a acaparat şi i-a făcut membri. 
Aceştia erau socotiți „de origine sănătoasă”. Dacă vreunul din aceştia se ducea la câmp, deviza 
lor era: „Acoperă cu pământ, că brigadierul nu te vede”. Din această tagmă de oameni şi-a 
recrutat partidul reţeaua de informatori şi de codoşi. Din doi, trei, care mergeau la lucru unul era 
codoş al securității. La câmp au rămas doi cu sapa, trei cu mapa. Toamna rămâneau hectare 
întregi de porumb, cartofi şi altele neculese. în acelaşi timp populaţia era flămândă. 

Iancu Ghiuvia făcea parte dintr-o familie de buni gospodari. Erau şase fraţi, unii ocupându- 
se cu munca câmpului, alţii cu creşterea animalelor, iar unii negustoreau, vânzând animale prin 
târguri. Cel mai mic, Nicolae, a căzut pe front, luptând ca un erou. Iancu a fost sergent în armata 
română. A luat parte la războiul din Răsărit contra Rusiei. Ştia bine limba germană şi era folosit 
ca tălmaci între ofiţerii români şi germani. Şi fiindcă am haiducit cu el, mi-a povestit ce mizerie a 
văzut prin Rusia. Curțile erau vraişte, fără garduri, peste tot numai şi numai sărăcie. Metoda 
bolşevică era de a ţine pe oameni flămânzi, astfel vor fi ascultători. Ruşii trăiau într-o stare foarte 
primitivă, jalnică. Dacă mai stau comuniştii mult pe la noi, starea aceea de mizerie se va întinde şi 
aici, de aceea trebuie să ne unim şi să-i dăm afară cât mai repede pe aceşti distrugători. 

Iancu Beca vine dintr-un neam mare, adică numeros, dar toți erau harnici, vrednici şi buni 
gospodari. Doi unchi de ai lui, Mina Beca şi Vanghele Beca, ca şi un văr, Taşcu Beca, au făcut 
multă închisoare la Gherla, Aiud şi la Canalul morţii din Dobrogea, pentru că şi el făcea parte din 
organizaţia Haiducii Dobrogei. 

Iancu Beca a luat parte la alegerile din anul 1937, plasa Beibunar, județul Durostor. A 
trecut prin prigoanele Călinescu, Antonescu şi acum cunoştea prigoana bolşevică. Era un legionar 
încercat şi un bun luptător. 

Lui Nicolae Haşoti nu-i cunosc biografia, dar din cele ce am auzit de la ceilalți camarazi 
face parte dintr-un neam de oameni paşnici, sociabili şi tot aşa de buni şi vrednici gospodari. 

Hapa Stere venea dintr-o familie veche, ai cărei strămoşi au fost renumiţi crescători de oi şi 
cai în Munţii Rodopi, din sudul Bulgariei, Macedonia. Hapa Stere a luat parte la revoluţia 
legionară din 3 septembrie 1940, în oraşul Constanţa. Era şi el un harnic gospodar şi un 
bun luptător. 

Iancu Cuşu, pe lângă că era bun şi harnic gospodar, era şi un bun câtăreţ, avea o voce 
minunată şi un talent deosebit la cântecele armâne şi româneşti. Ştia sute de cântece populare, de 
jale şi de jocuri. Era mai mult decât renumit în lumea gramosteană. Toţi îl cunoşteau de Iancu 
pasnopoicul - Iancu cântăreţul. El era faimos în cântecele armâneşti, cunoştea foarte bine 
obiceiurile noastre la nunţi etc. Nunta, ca şi logodna la armânime, de la început până la sfârşit, la 
fiecare moment se cânta un anumit fel de cântec, de către un grup de fete în frunte cu Iancu Cuşu 
cântăreţul, căci numai el le ştia pe toate. 

Iancu Cuşu era văr primar cu tatăl meu, dar niciodată nu i-am zis nene, ori unchiule, pentru 
că eram de aceeaşi vârstă şi, fiind şi înrudiți, noi ne înțelegeam foarte bine. Fiecare din aceşti 
haiduci avea familie, gospodărie şi câte doi sau trei copilaşi dragi. Dar ura contra comunismului 
era aşa de mare şi de arzătoare, încât au uitat şi neglijat propria lor familie şi au pornit contra 
comunismului distrugător de credinţă şi de neam. Cum spunea Ion Moţa, de pe frontul din Spania, 
în răvaşele legionare, în 1936: Comunismul este ca acea fiară roşie din Apocalips, care se ridică 
pentru a izgoni pe Hristos din lume. 

Iancu Ghiuvia şi cu această grupă de haiduci, renumiţi gospodari, au pornit prin comunele 
şi satele Dobrogei să ţină şedinţe de rezistență contra comunismului. Să ţină treaz moralul 
ţăranului ca să nu-şi vândă sufletul, să nu se facă turnător, informator al securității. Cum spunea 
Ghiuvia, „codoşul este cea mai decăzută fiinţă umană ajunsă în mocirla animalelor”. Iar 
securitatea glăsuia: „Iubesc trădarea, dar urăsc pe trădători”. Codoşul, după ce a primit argintii, 
securitatea se uita în urma lui cu dispreţ şi cu scârbă. 

Iancu Ghiuvia, în timpul războiului a văzut ce atrocități şi ce dezastru au săvârşit bolşevicii 
în Rusia. Când a văzut că hoardele bolşevice s-au stabilit şi la noi în ţară, împreună cu alți 
camarazi cu trecut de legionari şi luptători, au pornit să lupte împotriva bolşe-vismului cotropitor, 
ca să salveze ţara de la o grea distrugere şi prăpăd, cum au făcut comuniştii în Rusia. La şedinţe el 
spunea cetăţenilor: Lozinca dragă comunismului „„Proletari din toate ţările, uniţi-vă” e o 
înşelătorie. Aceasta în realitate înseamnă că prin lovituri de state, prin foc, prin sânge şi măcel ei 
caută să întemeieze cea mai teribilă dictatură proletară în lume, condusă de aşa-zişii comisari ai 
poporului. ăştia nu sunt ai poporului, ci sunt înscăunaţi ei de ei la putere. Cea mai îngrozitoare 
dictatură din lume şi din istorie, care nu ştie de dreptate şi de milă! Au sărăcit poporul rus şi i-a 
băgat cu forța în colhozuri, au omorât milioane de oameni prin înfometare că n-au voit să intre 
în colhoz, au împuşcat mii de ofițeri polonezi şi de alte naţionalităţi şi i-au băgat în groapă, unii 
chiar de vii, şi cu tractorul a tras peste ei pământ. Pentru comisarii poporului, viața unui 
chiabur, sau burjui, cum îi numeau ei, nu conta nici cât viaţa unei vrăbii. Comunismul a introdus 
cea mai urâtă doctrină de dușmănie şi ură între oameni, aşa zisa luptă de clasă, de a se uri frate 
cu frate, vecin cu vecin, rude cu rude. Ei nu cred în Dumnezeu, au dărâmat bisericile, au omorât 
preoții. Comunismul este împotriva statului bazat pe justiţie, pentru că statul comunist e un stat 
de teroare, care nu cunoaşte justiția, dreptatea socială şi cea individuală. Ei, comisarii poporului 
sunt totul, ei sunt Statul, puterea, stăpâni peste toate, iar oamenii sunt robi şi dacă zic că nu le 
place ceva, dispar fără urme. Ruşii mai bătrâni i-au povestit lui lancu Ghiuvia, cum înainte de a 
veni comunismul, a avut fiecare familie proprietăţi, curţi pline cu animale, păsări, casele pline cu 
toate bunătăţile din produsele pământului. Acuma curţile şi casele erau goale, nimic, numai 
muncă la colhoz. în fiecare zi fiecare om, de la 12 ani până la adânci bătrâneţe, cu sapa la 
spinare în camioane, sau pe jos „paşol na” la prăşit de porumb etc. 

După această descriere a comunismului cu binefacerile lui, Iancu Ghiuvia încheia: Noi 
românii nu trebuie să ajungem ca ruşii. Poporul nostru va fi mai înţelept decât al ruşilor şi se va 
organiza în toată ţara împotriva comunismului şi, într-o bună zi, toți se vor scula ca unul şi vor 
alunga hoardele roşii peste hotare. Oamenilor care ascultau aceste cuvinte de îndemn ale lui 
Iancu Ghiuvia le picau bine la inimă, taman ca o alifie pusă pe rană. 

Comuna Gălbiori 


T: primăvara anului 1949, echipa de haiduci a lui Ghiuvia venea noaptea dinspre comuna 
Casimcea spre Beidaud. în miez de noapte s-au întâlnit cu o patrulă de milițieni şi s-au somat 
reciproc, au ocupat poziții şi au deschis foc şi unii, şi alții. Haiducii au împuşcat un milițian şi 
asta a stârnit securitatea, de a pornit cu toată înverşunarea să-i prindă pe haiduci. Dar n-a reuşit 
mare lucru. 

La sfârşitul lui iulie 1949, haiducii s-au adunat în comuna Gălbiori, la gazda Niţu Vasile şi 
în această comună li s-a întâmplat nenorocirea. Sunt mai multe versiuni, cum au căzut aceşti 
camarazi. Unii spun că un anume Toader, celălalt nume nu-l ştiu, codoş de felul lui, ar fi aflat 
unde sunt haiducii, s-a dus şi i-a denunţat. 

Cealaltă versiune este că gazda Niţu Vasile locuia pe o stradă la marginea comunei pe unde 
nu prea trecea lume. Aici au stat haiducii câteva zile şi de aici plecau seara pe la alte comune, 
pentru organizare. în ziua când s-a întâmplat nenorocirea, pe la orele nouă sau zece dimineaţa, 
unul dintre camarazi, cum ştia că strada e pustie şi fiind curios să vadă ce mai e prin sat, a crăpat 
puțin uşa şi a scos capul afară. Tocmai în acel moment trecea pe acolo o fată cam de 15-16 ani. 
Fata l-a surprins şi s-a dus repede acasă, de a spus tatălui ei că la chiaburul Niţu Vasile a văzut un 
om suspect. Se vede că tatăl fetei era şi el unul din codoşii securităţii, că îndată s-a dus la postul 
de jandarmi care aveau ordin de la Securitatea din Constanţa să suspecteze orice mişcare a 
partizanilor, cum ne numeau pe noi, haiducii. Securitatea a plecat imediat cu trei camioane de 
armată spre comuna Gălbiori. Niţu era prin comună şi, cum a văzut că e ceva mişcare prin centru, 
a dat fuga repede spre casa unde erau camarazii şi le-a zis: Fugiți, că vin jandarmii! Camarazii 
au ieşit iute şi au luat-o pe câmp către pădure. Au sosit jandarmii la casa lui Niţu Vasile şi, 
văzând că partizanii nu sunt acolo, au luat-o după ei. Era ziua în amiaza mare, câmpul gol ca-n 
palmă şi pădurea cam departe. Nu aveau unde să se mai ascundă sau să opună rezistență. Au fost 
ajunşi din urmă de jandarmi şi de securiști, care i-au încercuit. Iancu Cuşu a scos pistolul de la 
spate ca să tragă, dar a fost observat de un jandarm care i-a tras un glonț în cap. Iancu Cuşu s-a 
rostogolit la pământ cu pistolul în mână, pe ceilalți i-a arestat şi i-a dus cu mort cu tot la 
Constanţa. Au fost supuşi la anchetă şi la torturi grele, numai sufletele lor ştiu prin ce schingiuiri 
şi chinuri îngrozitoare au trecut. 

Loturi de constănţeni condamnaţi au trecut pe la Jilava şi au stat în camera din fund. Era 
camera zero, camera condamnaților la moarte. Acolo s-a văzut pe perete numele lor, într-o 
zgârietură: lancu Ghiuvia, Nicolae Haşoti, Iancu Beca şi Hapa Stere, condamnaţi la moarte. Au 
rămas în urma lor soții, copilaşi dragi, gospodării, dar lupta pentru cruce, pentru neam şi pentru 
Hristos le-a fost mai dragă ca orişice. 

Un cântec legionar spune: „Cei ce-au căzut ucişi de gloanţele duşmane, păşesc în rând cu 
cei ce au rămas”. lar Ion Moţa: „Propria lor cenuşă este cea mai puternică dinamită”. 

După aceea a fost arestat Gheorghe Marin, gazdă în comuna Dorobanţu şi ginerele lui Niţu 
Vasile din Gălbiori. A fost arestat şi Niţu Vasile şi condamnat la 20 de ani muncă silnică şi 10 
ani degradare civică pentru crima de uneltire contra securităţii interne. Dar din cauza celor 
suferite la anchete la Constanţa şi la închisoarea de la Piteşti, a murit în cele mai cumplite chinuri. 
Fata lui Niţu Vasile, Areta, a fost arestată şi condamnată la mulţi ani închisoare, fiind întemniţată 
la închisoarea Mislea, din Prahova. Fie ca jertfa acestor oameni nevinovaţi să aducă în viitor ani 
mai buni pentru ţară şi pentru neamul românesc. 

Fratii Gima 


E. începutul lui august 1949 mă găseam la obişnuita noastră ascunzătoare din comuna 
Ceamurlia de Jos, la gazda Gheorghe Ploscaru, cu cei mai buni camarazi ai mei, fraţii Gima 
Enache şi Stere, Stere Ploscaru, care mi-e văr primar, Nicolae Matarangă, Stere Mişa, Vasile 
Papazică, Constantin Baitu. Aproape toată iarna ne-am adunat şi ne-am adăpostit în această 
ascunzătoare, unde discutam între noi şi fiercare spunea câte ceva din trecutul lui. Stere Mişa ne-a 
povestit de războiul din Răsărit, ca unul care a luptat tot timpul pe front. Enache Gima, un om 
spătos şi foarte puternic, ne-a povestit o întâmplare de a lui pe când era la regiment, unde se făcea 
instrucție la cataramă. Când erau zile de repaus, mulţi tineri se strângeau în curtea cazărmii şi 
începea lupta la trântă. Acolo era un soldat destul de voinic şi, pe toţi care veneau să lupte cu el, îi 
trântea la pământ. Dintr-un regiment de 4000 de soldaţi, i-a biruit pe toţi câţi au încercat să lupte 
cu el. Şi stând în mijlocul cercului de soldaţi, bătea în palme, zicând: Cine are curaj să vină şi să 
lupte cu mine! Gima spunea că se uita la el cu jind, dar şi cu ambiţie, şi la un moment dat s-a 
dezbrăcat de haină şi s-a dus lângă el. Lupta a început; într-adevăr el era un luptător foarte bun, 
ştia multe figuri cu care te punea jos la repezeală. Gima nu ştia figuri de luptă, se baza numai pe 
putere şi acela căuta să-lprindă cu figurile lui ca să-l pună jos. Gima, care dispunea de forță mai 
mare, nu 1-a permis să-şi facă meşteşugul, ci când s-a repezit odată la el, l-a înşfăcat cu ambele 
mâini, l-a ridicat în sus şi l-a trântit la pământ. Trânteala care a luat-o nu l-a mai făcut să reia 
lupta, era clar că Gima l-a învins. Mulţi din camarazii care l-au cunoscut s-au repezit la el, l-au 
săltat şi l-au felicitat cu urale. 

Mi-a venit şi mie rândul să le povestesc ceva interesant din trecutul meu. Eu le-am povestit 
despre timpul petrecut la tabăra legionară de la Carmen Silva, despre Căpitan şi comandanții 
legionari şi de multe altele, despre care am scris în altă parte. Acum eram îngrijoraţi, că noi 
stăteam imobilizaţi din cauza bestiilor roşii, care umblau ca nişte haite turbate să ne aresteze. O 
parte din camarazii noştri au fost seceraţi şi primeam mereu veşti rele, că în toată ţara se fac 
arestări şi împuşcări. 

La atâtea veşti rele, pe care le primeam zilnic, duceam şi noi o viață de emoţii şi de 
îngrijorare. Poate că într-o zi vom fi şi noi încercuiți şi prinşi de hoardele roşii. La ţară oamenii 
cred în destin şi de aceea ei zic: „Aşa i-au scris ursitoarele”, sau „ce e scris, în frunte este pus”. 
Eu însumi cred în destin şi nu fără temei, ori de câte ori mi se-ntâmpla să dau de bestiile roşii 
eram anunțat de o presimțire. De data asta, camarazii mei stăteau jos, şi deşi plini de griji din 
cauza situaţiei, totuşi ei discutau liniștiți. Dar eu aveam o nelinişte, eram agitat şi le-am spus 
camarazilor mei că eu am o presimţire, că se apropie un pericol. Eram în picioare, mă plimbam şi 
mă uitam în sus spre marginea ascunzătorii. Dacă ar fi să fim înconjurați de armata bestiilor roşii, 
îmi făceam socoteala pe unde am putea să scăpăm, că aveam doar o singură ieşire. Cum grajdul 
cu ascunzătoarea era chiar lângă un vecin, Nicolae Ploscaru, mă gândeam că noi am putea face un 
tunel, numai de câţiva metri pe sub zidul grajdului şi am ieşi chiar în curtea vecinului. Când am 
vedea armata securităţii, noi ne-am retrage prin tunel în curtea lui Ploscaru şi am lua poziţii de 
luptă. Şi fiindcă neliniştea sufletească mă ţinea, într-o seară le-am spus camarazilor mei că eu mă 
duc până în satul Lunca, la cumnatul Costea Brândea şi la sora mea Chiraţa şi după câteva zile mă 
întorc înapoi. l-am salutat pe camarazii mei cu T.L.C. şi am plecat. 

Aceasta nu era altceva decât presimţirea care mă făcea să plec de aici, că vine fatalitatea 
pentru camarazii mei. Dar pe mine încă mă proteja destinul. Deocamdată, că nici eu nu voi scăpa 
din mâna hoardelor roşii. Momentul pentru mine nu sosise încă. Şi acum să vedem de ce, pentru 
moment mă proteja destinul. în 1949-1950, gazdele din organizaţia noastră, care au fost prinse, 
luau condamnări grele, dar nu la moarte. lar oricine era prins şi considerat de securitate ca 
partizan, fără discuţie era condamnat la moarte. Şi eu făceam parte din grupa celor opt haiduci 
urmăriți, dar încă nu am fost prins. Probabil că mai aveam de ispăşit ceva păcate şi destinul, după 

cum se vede, mă apăra pentru moment, până când mi-o veni şi mie timpul şi rândul. Fatalitatea 
sau moartea, norocul sau fericirea, şi una, şi alta sunt foarte zeloase şi îl urmăresc pe om, îl 
râvnesc şi caută să-l însuşească. Dar şi una şi alta, în faţa destinului, nu au nici o putere. toate la 
timpul lor. Domnul nostru lisus Hristos, era Fiul celui Prea înalt şi El avea un destin: „Suiţi-vă 
voi la praznicul acesta, eu nu mă sui, pentru că vremea mea încă nu s-a împlinit” (loan 7,8) 
şi „Ei căutau să-l prindă şinimeni nu a pus mâna pe El, că încă nu-i sosise ceasul”. (loan 
7,30). „De aceea v-am zis, că nimeni nu poate să vină la Mine dacă nu i-a fost dat de la Tatăl 
Meu” (loan 6,65). Aşadar, toate au timpul şi sorocul lor. Cu această frământare sufletească, am 
plecat. 

Am mers în satul Lunca, dar nu la Costea Brândea, pentru că devenise şi el suspect, fiindcă 
şi la el s-au ţinut şedinţe şi înarmarea haiducilor. De aceea m-am dus la Gheorghe Brândea, care 
nu era suspect, nu făcuse politică niciodată. Era un om de o bunătate rară, m-a primit şi i-am zis: 
Cuscrule, voi sta câteva zile la tine, după aceea voi pleca. Mi-a zis: Poţi să stai şi mai multe zile, 
poți să fii liniştit. Casa lui era stil vagon, ultimele încăperi erau grajdul şi fâneaţa. Deasupra 
grajdului avea un pod cu multă lumină, deci foarte bun de stat şi de dormit. Avea scară care urca 
din fâneaţă în pod. Fâneaţa era goală, că încă nu adunase fânul de la câmp. Dimineaţa am coborât 
jos în fâneaţă şi a venit cuscra, am stat puţin de vorbă cu dânsa, după aceea s-a dus să anunţe pe 
sora mea Chiraţa. 

Mai târziu a venit sora mea, de mi-a adus schimburi de haine şi mâncare. Sora mea venea 
des pe la mine şi discutam în ce grea situaţie am ajuns. Acasă am lăsat copii mici, soție şi părinți 
bătrâni. Singura sursă de venit şi de existenţă eram eu, dar de acum nimenea. Am spus sorei mele 
că deseară ori mâine plec, mă duc la camarazii mei de la Ceamurlia de Jos. Sora m-a rugat să nu 
plec, deoarece cumnata ei Maria a făcut o promisiune şi în fiecare an de Sfânta Maria, la 15 
august, va aduce un „caniscu”, un „nimai” (corbani, jertfă). Se creşte un berbecuţ şi de 15 august 
se sacrifică, o parte se dă pe la vecini şi acasă se pune pe masă. Vin rude, vecini şi prieteni să ia 
parte la această corbani. După ce s-a umplut casa de musafiri, vine preotul şi sfințește această 
jertfă pentru sănătatea şi prosperitatea familiei. Frate, zice sora, cumnata te roagă să mai stai 
câteva zile ca să iai şi tu parte la această jertfă şi după aceea te vei duce la camarazii tăi. Pe sora 
mea, care a luat multă bătaie de la securitate pentru mine, de unde i s-a tras şi moartea, am 
ascultat-o şi am rămas. Ziua următoare, sora a luat o paporniţă cu nişte ouă să le ducă la târgul de 
la Baia, să le vândă. Dar ca să mergi la târgul din Baia trebuie să treci prin comuna Ceamurlia. 
Dimineaţa, multă lume se duce la târg, unii cu ouă, alţii cu găini, cu căruţe şi pe jos. Când au 
ajunst la marginea comunei Ceamurlia de Jos, ce le-a fost dat să vadă, comuna era înconjurată de 
jur împrejur de armata bestiilor roşii din Constanţa. Mulţi ofiţeri dau lumea îndărăt şi le spuneau 
la oameni să se ducă acasă şi că nu au voie să se uite îndărăt. Sora mea era şi ea acolo. Dimineaţa, 
gazda mi-a adus un ziar şi, pe când citeam, am auzit multe focuri de arme automate. Am ascultat 
atent, era clar că de pe câmp se auzeau acele focuri. Mă gândeam că poate se fac razii prin 
porumburi de către securitate şi armată, ne caută pe noi, adică pe bandiți, cum ne spuneau nouă 
bestiile roşii. Deodată apare sora mea Chiraţa şi toată tremura de frică, s-a suit câteva trepte pe 
scară şi cu i-am luat-o înainte şi am zis: Soră, ce veşti ai, ceva de bine? Frate, îmi zice ea, nu-i 
bine de loc. Pe camarazii tăi din Ceamurlia i-au împuşcat. Când am ajuns la Ceamurlia, să merg 
la târg la Baia, era plin de armată şi nu ne-au lăsat să mergem mai departe, comuna era 
înconjurată de armată şi de securitate şi am văzut un grup de soldaţi sau ofiţeri, ce erau, nu ştiu, 
care l-au săltat pe Nicolae Matarangă pe o pătură şi l-au pus în jeepul securităţii. Era împuşcat 
şi curgea sângele din el şiroaie. Ne adunasem mai mulți din cei care plecasem către târg, dar 
ofiţerii ne-au împins şi ne-au spus să ne întoarcem acasă şi cine nu se execută, va fi arestat. 

Mai târziu m-am întâlnit cu vărul meu, Stere Ploscaru, care mi-a povestit amănunțit cum i- 
a prins securitatea pe frații Gima. Ei aveau obiceiul să mai plece din ascunzătoare şi să stea câteva 
zile la ei acasă, după aceea reveneau iarăşi la ascunzătoare. Dar comuna era plină de informatori 
şi de codoşi, care au simțit că noaptea sunt mişcări şi că partizanii, cum ne ziceau ei, se duc pe la 
casele lor, şi au anunţat securitatea din Constanţa. în cel mai scurt timp au sosit unităţi de armată, 

au înconjurat comuna, au blocat toate intrările şi ieşirile din comună şi au aşteptat să se facă ziuă, 
ca să poată face percheziţii casă cu casă, metru cu metru, de nu mai aveai unde să te ascunzi sau 
să fugi de pericol. 

Enache Gima, care era mai în vârstă, avea soție şi două fete mari, apoi în curte vite, 
gospodărie mare, se ducea din când în când acasă şi mai punea câte ceva la punct. Stere Gima şi 
cu Nicolae Mătărangă, în acea noapte s-au dus la familia Stila Tahu, cumnatul lui Stere Gima. 
Dinspre ziuă, Stila Tahu cu maică-sa şi soră-sa s-au îngrozit când au văzut atâta armată în 
comună şi că percheziția se apropia de locul unde erau Stere Gima şi Nicolae Matarangă. Ce 
puteau ei să facă? O iniţiativă luată în pripă. Stila Tahu avea car cu boi; repede a umplut carul cu 
nişte buruieni, ca şi cum le-ar duce la câmp să la arunce, iar sub buruieni erau băgați Stere Gima 
şi Nicolae Matarangă. Peste buruieni s-a suit Stila şi cu biciul dă în boi să meargă, ca şi când el nu 
ştia nimic. Carul a ieşit din curte, s-a întâlnit cu o patrulă care nu i-a zis nimic, a trecut în altă 
stradă, altă patrulă, nici aceştia n-au zis nimic. Treaba e bună, dacă o fi tot aşa. Au ajuns la 
marginea comunei, de acuma câmpul e deschis şi porumbul nu e departe. Dar aici s-a schimbat 
macazul, patrula i-a lăsat să treacă doar câţiva paşi şi i-a somat: Stai! Dar cei de sub buruieni au 
zis lui Stila să meargă înainte. Băiatul a dat bici boilor să meargă. Patrula a tras mai multe focuri 
cu arme automate deasupra boilor. Băiatul dacă a văzut pericolul, a strigat la boi, ohoo, ohoo şi i- 
a oprit. Cei din car au sărit şi au luat-o la fugă. Nicolae Matarangă avea pistol şi a tras înspre 
patrulă ca să-i culce la pământ. Porumbul fiind aproape, dacă apucau să intre în lanuri, repede 
ajungeau la pădure, care era aproape şi nu-i mai prindea. Când a tras Matarangă cu pistolul, într- 
adevăr, patrula s-a culcat la pământ, dar o bestie de securist a tras cu o armă ZB şi l-a lovit în 
pulpa piciorului de i-a rupt osul. El s-a rostogolit jos la pământ şi aşa l-au prins. Tot în acel 
moment a fost arestat şi Enache Gima. Pe fraţii Gima i-a dus securitatea la Constanţa, unde i-au 
pus la cazne şi chinuri grele, ca să spună unde sunt fraţii Fudulea. Au primit pedepse grele şi au 
făcut închisoare la Jilava, Gherla, Aiud şi Canal. Pe Nicolae Matarangă l-au dus la spitalul din 
Constanţa. Destinul a fost mai blând cu el, a fost îngrijit de doctori şi păzit de securişti până i s-a 
vindecat piciorul. După aceea a fost dus la securitate, unde a fost anchetat şi apoi condamnat de 
Tribunalul militar din Constanţa. 


La pădure 


tere Ploscaru, Mihai Sicu, Costea Sicu şi cu mine ne-am întâlnit în casa lui Mihai Sicu şi, 
fiindcă securitatea căuta febril să ne prindă, ne-am sfătuit ce e de făcut. Ne-am hotărât să 
mergem un timp la pădure. într-o noapte ne-am dus la pădure şi ne-am aşezat într-un desiş de 
stejar. Ziua ne plimbam prin pădure, seara mergeam la locul nostru. Eu aveam o armă; totuşi mi- 
am făcut şi o bâtă. într-o zi am plecat de unul singur prin pădure şi mai ales prin văi, căutam să 
găsesc apă de băut, dar n-am găsit. Am ieşit într-o mică poieniță cu multă iarbă verde şi mergând 
pe iarbă, deodată mi s-au împleticit picioarele. Nu ştiam în ce m-am împiedicat, dar când m-am 
uitat înjos văd un şarpe care s-a încolăcit în jurul picioarelor. Căutând să scape de mine, am sărit 
în sus, spaimă ca de şarpe. El, dacă s-a văzut liber, a luat-o la fugă prin iarbă şi eu după el, l-am 
ajuns şi l-am omorât. Apoi l-am luat pe bâta mea şi l-am întins de-a curmezişul unei cărări. 
în stepele Dobrogei, apa este rară şi la distanțe mari. Deci apa ne-o procuram tot din satul 
Lunca. Dar satele sunt supravegheate de informatori şi codoşi, care stau pitiţi noaptea şi, cum văd 
pe cineva că intră în sat, repede anunță securitatea că au intrat în sat partizanii. într-o oră apare 
securitatea cu armată multă, înconjoară satul sau comuna şi începe percheziţia casă de casă. Aşa 
i-au prins pe unii din camarazii mei şi i-au împuşcat. Deci, apă se procura din sat cu peripeții şi 
mare risc. într-o seară ne-am sfătuit, ce avem de făcut că iarna vine cu paşi repezi în Dobrogea, 
mai ales crivățul, şi în pădure nu putem să stăm. Speranţa rămâne tot la sate, să mergem la rude, 
la prieteni şi la gazde. 

într-o seară, am zis rugăciunea Tatăl Nostru, ne-am îmbrăţişat şi ne-am despărțit, fiecare 
am plecat pe cont propriu. Stere Ploscaru s-a întâlnit cu Stere Mişa şi au ajuns prin bălțile Brăilei. 
Ceilalți nu ştiu unde au apucat-o. Eu am coborât în satul Lunca, la gazda Gheorghe Brândea. 
Fâneaţa era o încăpere mare şi goală. La un colţ al fâneţei, m-am apucat cu cumnatul Costea şi am 
săpat o ascunzătoare de doi pe doi şi de un metru şi jumătate adâncă. Deasupra i-am pus podea şi 
peste podea şi peste toată suprafața fâneţei am împrăştiat pământul scos dinăuntru, l-am călcat 
bine, l-am netezit şi peste toată suprafața fâneţei am împrăştiat un strat de paie, aşa că nu se mai 
cunoştea unde este ascunzătoarea. La un colţ al ascunzătoarei am lăsat loc cât să pot intra printr-o 
scărişoară. Gazda avea o iesle mobilă pentru oiţe, am luat-o şi am pus-o deasupra ascunzătoarei. 
Era o camuflare minunată, eu în pământ jos, iar deasupra mea ieslea oiţelor. Jos în cămăruță, pe 
partea stângă, am lăsat din pământ ca o bârnă înaltă de două palme pentru pat. Peste bârna de 
pământ am aşternut paie, deasupra o pătură şi s-a făcut pat de dormit. Am avut loc şi de o măsuţă 
şi pe ea am pus Sfânta Scriptură, pe care o purtam cu mine în rucsac. Deasupra măsuţei, în perete, 
am scobit cu cuțitul şi am făcut o firidă în care am pus o candelă cu icoana Domnului nostru Iisus 
Hristos. Candela ardea marţi seară spre miercuri şi joi seară spre vineri. lar duminica ardea 
candela şi mai aprindeam şi câte o lumânare. Ascunzătoarea mea semăna cu o chilie. Stam mai 
mult sus în fâneaţă, era multă lumină şi puteam să citesc Biblia, ziare şi cărți pe care mi le dădea 
gazda. Numai când eram anunţat că în sat se fac percheziţii, atunci coboram în chilie şi deasupra 
mea ieslea cu închipuitele oiţe mă păzea de blestematele bestii roşii, comuniste. 

Pentru moment trebuia să stau pe loc şi să nu mai merg să activez pe teren, sau foarte rar, 
din cauza prigoanei. M-am apucat şi am citit Sfânta Scriptură din scoarță în scoarță, iar la urmă 
m-am oprit la Noul Testament, care este baza religiei creştine şi a Bisericii noastre române. Dacă 
nu am mai putut să merg pe teren, atunci a trebuit să-mi fac un program de viață. Dimineaţa 
ieşeam sus în fâneaţă, îmi făceam rugăciunile, citeam psalmi, făceam 12 mătănii, gustam ceva şi 
după aceea citeam ziare sau altceva şi mă mai plimbam prin fâneaţă. La ora prânzului îmi făceam 
rugăciunile de peste zi, citeam psalmi, făceam iar 12 mătănii, coboram jos în chilie, apoi ieşeam 
iar sus în fâneață, mai citeam din Biblie, pentru că altceva mai bun de făcut nu aveam. Mai spre 
seară, îmi făceam rugăciunile de seară, citeam psalmi, făceam ultimele 12 mătănii, coboram jos în 
chilie, închinam patul cu semnul Sfintei Cruci şi mă culcam. A doua zi dimineaţa mă sculam şi o 
luam de la capăt. Căutam să duc o viață bună, dreaptă cât de cât, dacă se poate spune, de creştin. 
Iar puţina hrană de care aveam nevoie mi-o aducea sora mea Chiraţa cu multă precauţie. Prin luna 
martie 1950, pe la orele nouă - zece dimineaţa aud în curtea gazdei vorbă de oameni. Mă uit pe 
sub streaşină şi văd cinci oameni în civil ce veneau drept spre uşa fâneţei. Repede am coborât în 
chilie. Vine gazda Gheorghe Brândea, le deschide uşa fâneţei care era plină din toamnă cu fân şi 
paie. Numai într-o parte era ieslea cu închipuitele oiţe. Eram sigur că ei mă căutau pe mine.. S-au 
uitat foarte atenţi, au rotit ochii peste tot, dar n-au văzut nimic suspect, au zis: Tovarăşe, nu vrei 
să ne vinzi nişte fân? A, nu pot, tovarăşe, nu pot, am cai, am oiţe şi asta este hrana lor, nu vând. 
Au plecat. Am stat un an de zile la Gheorghe Brândea. în luna septembrie 1950, m-am înţeles cu 
cumnatul meu Costea Brândea să schimbăm locul şi să dispar de la această ascun-zătoare. într-o 
seară au venit la mine Gheorghe Brândea cu soţia şi le-am spus că eu plec spre Bucureşti şi că le 
mulțumesc din tot sufletul pentru nepreţuita lor găzduire ce mi-au făcut şi le-am cerut scuze 
pentru deranj. Ei mi-au spus: Nu-i nimic. Noi ne-am făcut datoria, nu numai ca rubedenie, dar 
mai ales ca nişte creştini ce suntem. Le-am spus că plec spre Bucureşti numai ca să-mi piardă 
urma. 

Eu m-am dus la sora mea Chiraţa şi cumnatul meu Costea Brândea. Spre norocul meu, 
fâneaţa cumnatului era mare şi goală, încă nu pusese nutreţ în ea. Am făcut aceeaşi ascunzătoare 
şi cumnatul avea o iesle mobilă, pe care am pus-o deasupra pe ascunzătoare şi aranja-mentul din 
chilie ca şi viaţa pe care am dus-o în ascunzătoarea de la Gheorghe Brândea, mai mult în post şi 
rugăciune. 

Comuna Dulgheru 


A“ vreau să scriu despre camarazii noştri din comuna Dulgheru, cele ce ştiu şi cât ştiu despre 
Nicolae Jipa, Dodica Baciu şi Toma Vasile. în anul 1949, după ce au scăpat din ghearele 
bestiilor roşii care s-au dus noaptea ca să-i aresteze, au umblat toată vara pe unde au putut, prin 
nişte pădurici de mărăciniş şi prin porumburi. Dar venea toamna şi iarna şi s-au gândit ce ar putea 
face în timpul iernii până primăvara? Că după cum se tot auzea de conflictul anglo-americanilor 
cu ruşii, poate că şi țara noastră avea să fie mântuită de comunism. Nu se ştie cine a fabricat şi a 
lansat aceste zvonuri, căci nu numai noi dobrogenii ne-am înşelat, ci în toată ţara, pe unde s-au 
dus lupte de partizanat, s-au înşelat. Cei mai buni fii ai neamului românesc au pierit prin pădurile 
Vrancei din Moldova, în Munţii Făgăraşului, în Munţii Banatului şi în alte multe locuri, luptând 
contra comunismului înarmat şi susținut de Rusia sovietică. 

Camarazii din Dulgheru aveau proprietăţi în izlaz şi în viile din apropierea comunei, şi s-au 
hotărât să-şi facă o ascunzătoare. într-o noapte s-au dus la terenul de vii şi au săpat în pământ 
ascunzătoarea, au acoperit-o cu o podea, au pus pământ deasupra, l-au călcat şi nivelat bine şi 
peste ascunzătoare au pus o grămadă mare de viţă de vie uscată. La un colț aveau o intrare, 
acoperită cu viţă, aşa că nu se cunoştea că acolo este o ascunzătoare. Tot la câteva seri, venea din 
familiile lor careva şi le aducea pâine, apă etc. Mai veneau şi ei din când în când pe acasă, dar 
codoşii, coadele de topor, nu dormeau. Au păzit nopţi întregi până când au observat că se fac 
mişcări în timpul nopţii. 

Soţia lui Dodica era tânără, energică, inteligentă şi inimoasă. Noaptea, pe întuneric, tot 
apărea şi dispărea. Şi codoşii, care stăteau pitiți pe după garduri la pândă, au simţit mişcarea şi au 
anunţat secu-ritatea că soţia lui Dodica ştie unde este soțul ei. A venit securitatea noaptea cu 
multă armată, a înconjurat comuna, a făcut percheziţii şi a arestat oameni. I-a bătut să spună unde 
sunt bandiții, dar toţi spuneau că nu ştiu. Au arestat şi pe soţia lui Dodica, au bătut-o crunt ca să 
spună unde este Dodica. Ea n-a spus nimic. înconjurată de vreo cinci securişti, dădeau în ea ca 
într-un câine. Au călcat-o şi au lovit-o cu cizmele, până când au lăsat-o în nesimţire. Atunci unul 
din securişti a udat-o cu apă şi şi-a revenit la viaţă. I-au zis: Hai, spune, unde este Dodica, că te 
vom lăsa în pace. Ea cu voce aproape stinsă le-a spus: Nu pot să-mi trădez soțul. Atunci cu mai 
multă furie au început s-o lovească cu cizmele, fără milă. Unul din călăi, o bestie de ofiţer, a luat 
făcăleţul de la ceaun şi i l-a vârât în gură cu sete, încât i-a rupt limba şi l-a vârât până în plămâni, 
zdrobindu-i-i. Sângele a început să curgă şiroaie şi şi-a dat duhul în cele mai îngrozitoare chinuri 
şi dureri. Pentru mine şi cei care au cunoscut-o, soţia lui Dodica va rămâne un model de eroină şi 
martir al neamului românesc. 

După informaţiile primite de la codoşii din comună, înspre ziuă au înconjurat viile de la 
izlaz. Bestiile roşii s-au aşezat în poziţie de luptă, având grijă să se camufleze în cazul unui 
contraatac. Au început să tragă mai multe focuri de armă spre a-i intimida şi demoraliza. I-au 
somat să se predea, altfel vor arunca ascunzătoarea în aer. 

Nu ştiu care le era logica, dar au luat hotărârea foarte categorică de a nu se preda şi prin 
luptă să spargă lanţul de securişti ce-i înconjoară. în felul acesta sau vor scăpa şi se vor face 
nevăzuţi sau, în caz nefericit, vor cădea luptând. 

Dintr-odată au zbughit-o afară şi cu o mare iuţeală, poate dată de disperarea momentului 
prin care treceau, s-au lungit în spatele grămezii de vie, ocupând poziţii de tragere. Au deschis 
focul asupra bestiilor roşii. A început o canonadă de arme automate, dar haiducii nu aveau decât 
câteva sute de cartuşe, deci nu puteau sta prea mult în acelaşi loc. Au început să tragă rafale 
scurte şi aproape una cu pământul, se îndreptau spre securişti. Bestiile roşii, dacă au văzut că 
situația se îngroaşă, le-au făcut loc să treacă printre ei, pentru că aveau ordin să-i prindă vii şi 
nevătămaţi. Dar dacă au văzut că haiducii nu se predau, colonelul Doicaru a dat ordin să tragă în 
plin. Astfel i-au împuşcat pe Dodica şi pe Baciu. Jipa fiind mai în urmă, a scăpat nevătămat, dar l- 

au arestat şi împreună cu cei doi morți au fost duşi la Constanţa. Singurul care nu era în 
momentul acela în ascunzătoare era Toma Vasile, plecat încă din toamnă la Constanţa, unde a 
găsit o gazdă bună care l-a adăpostit. Din cauza vigilenţei iuzilor plătiți de securitate, acei codoşi 
şi informatori au anunţat securitatea, care s-a dus la casa unde stătea Toma şi l-au somat să se 
predea, că nu îi vor face nimic. Dar el nu s-a speriat, şi având un pistol de brâu, a început să tragă 
spre ei. Crezând că sunt mai mulți haiduci în casă, au cerut ajutoare şi au umplut străzile din 
împrejurimi cu securişti. S-a blocat circulaţia, ca şi când trebuiau să cucerească o redută 
puternică. Securiştii nu se puteau apropia de casă pentru că Toma le răspundea cu focuri de armă. 
Totuşi au reuşit să intre în casă şi să-l împuşte. Desigur, i-au ridicat corpul neînsufleţit, da nu şi 
sufletul. Soții Dodica au lăsat în urma lor şapte copilaşi între doi şi doisprezece ani. Ce s-o fi ales 
de ei, cum au supravieţuit, nu ştiu, pentru că nu mult după aceea am fost arestat şi eu. 

Costea Brandia 


upă ce m-am mutat la cumnatul Costea Brândea, în toamna lui 1950, în chilia mea din 

fâneaţă, aşteptam zi de zi că doar voi primi şi ceva veşti mai bune din lumea de afară. Nu 
aveam nimic de făcut, doar citeam Biblia şi câte un ziar ce-mi aducea cumnatul. Timpul trecea 
foarte greu şi mereu îmi puneam aceeaşi întrebare: Oh, Doamne, până când? Acum eram în 
mlaştina deznădejdii. 

Cumnatul Costea avea un vecin, un românaş, Fănică Ferarul, ce ţinea o bulgăroaică Stana. 
Ea şi bărbatul ei erau informatori. Stana aceasta zilnic venea pe la sora mea să vadă cine mai vine 
pe la casa lor. Se vedea pe ea cum se uită în toate părţile, doar o să vadă ceva suspect. Sigur că 
era pusă de securitate, dar sora mea se făcea că nu observă nimic. Pe la sfârşit de februarie 1951, 
era puţin soare şi zăpada a început să se topească. Cumnatul avea un câine mare în curte. într-o zi 
pe la ora zece, aud câinele lătrând la disperare; dau fuga să mă uit pe sub streaşină, când colo 
parcă am văzut pe satana: vreo şapte inşi, toţi în civil, veneau drept spre fâneaţă. Repede am 
coborât în chilia mea. Cumnatul Costea a ieşit din casă ca să-i apere de câine, că nu-i lăsa să 
înainteze. Au venit la uşa fâneţei şi i-au zis lui Costea să deschidă uşa. Cumnatul nu s-a opus, şi-a 
dat seama că sunt oamenii partidului, chiar a cunoscut pe unul din ei, Nicolae Tiacă, primarul din 
satul Gaugagia. Le-a deschis uşa şi au intrat toți. Fâneața era arhiplină cu tot felul de nutreţ. 
Numai la uşă era puțin loc unde era ieslea, care mă acoperea pe mine. Cui putea să-i dea în gând 
ce sub iesle, în pământ, este un om. S-au uitat şi-au rotit ochii peste tot să vadă ceva suspect. Unul 
din politruci avea un baston de fier cu care a tot sondat, izbind şi înţepând în pământ, dar nimic 
suspect. Unul din ei, probabil şeful lor, a zis: Tovarăşe Brândea, nu ne vinzi ceva fân? Nu pot, 
tovarăşi, a răspuns Costea, am cai, câteva capre şi câteva oițe, nu pot, asta-i hrana lor. Au ieşit şi 
au plecat. După puţin timp, cumnatul şi sora au venit la mine în chilie şi tremurau ca varga, 
probabil că codoaşca de bulgăroaică a observat vreo mişcare pe la noi. Ne-am sfătuit că trebuie să 
schimbăm ascunzătoarea. L-am trimis pe cumnatul Costea la cetățeanul Zica A. Zica, care făcea 
şi el parte din organizația noastră, să vină pe la mine. Către seară Zica a venit la mine, ne-am 
salutat cu T.L.C. şi ne-am îmbrăţişat. l-am spus situația şi a două seară, pe la miezul nopții, când 
toată lumea dormea, poate numai codoşii vegheau, cu cumnatul Costea am plecat la Zica. Sora 
mea, Chiraţa, m-a sărutat şi m-a binecuvântat: Frate, „Stamaria sti viaghi” (Sfânta Marie să te 
apere). 

Ne-am dus la Zica, care ne aştepta la poartă. Curtea lui era mare şi tocmai în fundul curții 
avea un grajd gol. M-am apucat eu şi cu cumnatul şi am făcut acelaşi sistem de ascunzătoare ca şi 
la fraţii Brândea. Intrarea era de 50 pe 50 de cm. I-am făcut o uşiţă de scândură pe care am prins- 
o cu balamale de podeaua ascunzătorii, care se închidea ermetic, deasupra erau nişte sârmuliţe de 
care am prins un braţ de paie ca şi pe restul ascunzătorii. Deci era camuflată perfect şi am răsfirat 
paie peste tot grajdul. Şi Zica avea o iesle nefolosită, căci luase parte la războiul din Răsărit şi, 
când a venit acasă, nu a mai găsit oiţele pe care le avusese la plecare. Am luat ieslea şi am aşezat- 
o deasupra ascunzătorii. leslea este binecuvâtată de Domnul lisus Hristos, căci El însuşi s-a 
născut în ieslea de la Bethleem. leslea m-a salvat de două ori atunci când au venit agenții 
securității şi când s-au uitat la iesle, parcă au orbit, au făcut stânga împrejur şi au plecat. Zica 
avea ca vecin un bulgar, Vasile Cichelu, cunoscut ca informator al securității. în faţa grajdului era 
un mic ţarc în care altă dată Zica ținea oițele, dar acum ținea o capră pentru lapte, că avea trei 
copilaşi. Cichelu a observat că seara, când Zica îşi mulgea capra, vorbea cu cineva în şoaptă. A 
bănuit că cineva trebuie să fie în grajd. într-o seară, când Zica îşi mulgea capra şi vorbea cu mine 
în şoaptă, eu eram în uşa grajdului puţin crăpată şi mă uitam ţintă în curte, să văd să nu vină 
cineva. Când văd pe Cichelu venind drept spre uşa grajdului, fiind sigur că ne prinde. Cu mare 
iuțeală m-am repezit la uşiţa care era deschisă să mă vâr în ascunzătoare şi am închis uşa peste 
mine. Cichelu a venit cu paşi grăbiţi şi nici bună seara nu i-a mai dat lui Zica, de grăbit ce era să 


127 


vadă cu cine vorbeşte. Repede a băgat capul în grajd, era sigur că vede pe cineva şi dacă a văzut 
grajdul gol, a dat cu ochii de iesle şi a făcut stânga împrejur şi a dat să plece. Zica i-a zis: Mai 
stai, nea Vasile, să mai vorbim. Dar ca toţi codoşii, când sunt observați, îi mustră conştința, 
neavând astâmpăr, a plecat. 


Militianul 


Ai aici la Zica, la fel ca şi la celelalte ascunzători, nu aveam altceva mai bun de făcut decât să 
citesc Biblia şi câte un ziar. Credeam că anul 1951 o să fie mai bun, un an de destindere, dar n-a 
fost aşa. 

Eu mă gândeam că dacă ar fi să plec pe teren, nu aveam nici o iconiță care să fie 
protectoarea mea. Dintr-o bucată de lemn de stejar, pe care am cioplit-o şi am finisat-o, mi-am 
făcut o cruce cam de zece centimetri lungime, ca să o port în buzunar când o să plec undeva. Se 
apropia primăvara, afară era cald şi soare, iar eu stăteam sus în grajd; era lumină şi mai citeam 
câte ceva. în spatele gardului trecea un drum pe care sătenii mergeau spre baltă. Am făcut o gaură 
cu cuțitul în peretele grajdului ca să mă pot uita când şi când spre stradă, să văd cine mai trece. Să 
urmăresc, în limita posibilităţilor, pe codoşi şi pe informatori. Spre curtea lui Zica mă uitam pe 
sub streaşină şi vedeam cine venea pe la el. Zica era plecat la munca câmpului împreună cu 
familia. Curtea era mare şi goală. Altădată aici se treiera cu caii, dar de când au apărut batozele, 
nu se mai foloseau caii. într-o dimineaţă, după ce mi-am făcut rugăciunile dimineţii, pe la orele 
nouă sau zece, după obiceiul meu, m-am uitat pe sub streaşină şi mă uitam în curte şi în zare. Dar 
ce îmi este dat să văd? în curte era un milițian îmbrăcat în haine albastre, chipiul albastru, cu 
cizme lustruite, venea drept spre grajd unde eram eu. Miliţianul era un om voinic şi chipeş, faţa 
albă, rotunjoară, deci îngrijit. 

Nu ştiu de ce, dacă m-am speriat, n-am fugit să mă ascund cum era normal s-o fac. De frică 
îmi ziceam că poate vine, poate nu vine. A venit până la țarc şi a pus mâna pe uşă. Mă aşteptam 
să o deschidă, dar n-a deschis-o. A făcut stânga împrejur şi a plecat. Eu am rămas buimăcit, cu 
gura căscată. Bine că am scăpat, am avut emoții. După câteva momente mi-am revenit şi m-am 
apucat să citesc într-un ziar. A doua zi curtea goală. Zica la câmp şi iarăşi apare acelaşi milițian 
ca ieri. Am înlemnit pe loc şi mi-am zis că ieri nu m-a prins, dar acum o să mă prindă sigur. A 
venit până la uşa ţarcului, a pus mâna pe uşă şi iarăşi a plecat. Eram buimăcit şi nu ştiam ce să 
mai cred, ce să fie cu mine, de ce n-am fugit la adăpost şi ce să fie cu milițianul că n-a venit să 
controleze în grajd. A treia zi şi în următoarele zile, eu îmi res-pectam obiceiul de a mă uita în 
curtea lui Zica. Pe la orele nouă sau zece, miliţianul venea şi pleca, în timp ce eu nu mă puteam 
mişca. După ce pleca, îmi reveneam şi citeam Sfânta Scriptură ori vreun ziar. Asta s-a repetat 
până la 14 ori 15 aprilie 1951 şi după aceea nu a mai venit. Acum încercam să număr şi să văd în 
câte zile a venit miliţianul şi nu a căutat să mă prindă. După calculele mele, a ieşit că a venit cam 
12 sau 13 zile. 

După ce m-au dus la închisoarea de la Aiud, acolo am întrebat pe nişte preoți bătrâni, cu 
multă teologie şi filosofie, să-mi explice de ce a venit miliţianul atâtea zile şi s-a dus fără să mă 
aresteze. Ei mi-au spus: De frică, de groază şi de teroarea securităţii, care era la ordinea zilei, 
milițianul ți se năzărea, era un fel de închipuire şi nicidecum o relitate. 


Arestarea lui Nicolae Fudulea 


T: Săptămâna Mare a Paştilor din anul 1949, noi, haiducii, ne-am înțeles ca să facem Paştile în 
familiile noastre şi după Paşti să ne întâlnim şi să vedem ce hotărâri vom lua. După Paşti, eu m- 
am întâlnit cu Gogu Puiu şi cu Iancu Ghiuvia; fraţii Fudulea nu s-au prezentat la întâlnire. Mai 

târziu, am aflat că fraţii Fudulea s-au întâlnit cu Stere Grasu din Ceamurlia de Sus şi cu Ion Cotan 
din comuna Caldere, au format un grup separat cu care au haiducit toată vara prin pădurile 
Testemelului, Casimcea, Topologu şi Păspunar. Pe acolo erau câteva cârduri de oi cu ciobani 
armâni de la care mai primeau şi ceva alimente. Dar toamna ciobanii se retrăgeau în comune, aşa 
că baza de alimente era tot în sarcina fratelui mai mare, Gheorghe Fudulea, care nu era arestat. 
Era stabilită între fraţi metoda de aprovizionare. în pădure, într-un desiş, aveau o groapă mică, 
acoperită cu o lespede de piatră. Gheorghe venea la miezul nopţii cu traista de pâine, o punea în 
groapa aceea şi o acoperea cu lespedea respectivă. Veneau haiducii, luau traista cu pâine şi 
puneau traista goală şi asta se repeta tot la câteva zile. Din când în când, cam la o lună, se 
întâlneau cu toţii la un loc, ca să mai afle ce mai este pe acasă. 

Bestiile roşii, securitatea din Constanţa, a venit în satul Testemel, la familiile lui Nicolae şi 
Dumitru Fudulea, şi le-a ridicat cu copilaşi cu tot, numai cu hainele de pe ei şi nimeni nu a ştiut 
unde i-au dus. Aceasta ca să-i poată prinde pe frații Fudulea cu vreun vicleşug. Toată vara, cu 
codoşi, cu tot felul de ispite, nu au aflat nimic. Dacă au văzut că nici aşa nu-i pot prinde, mai spre 
toamnă le-au adus familiile acasă în satul Testemel, amărâţi, jerpeliți, cu hainele rupte pe ei de li 
se vedea pielea. Rudele şi prietenii le-au adus haine, opincuţe şi ceva de mâncare la copilaşi. 

Familia Fudulea a fost una din cele mai harnice şi înstărite familii din sat. Prin munca lor 
cinstită aveau peste 260 de oi, câteva perechi de căruţe şi pământ arabil pentru agricultură. Ori 
aceste animale nu se pot ţine, dacă nu munceşti şi să faci din noapte zi, pentru că ziua nu le 
ajungea pentru cât aveau de lucru. Un proverb românesc spune: Dumnezeu dă, dar nu bagă în 
traistă, ori în ogradă. Au fost nu numai oameni harnici, dar erau şi binefăcători, dacă le cerea 
cineva ajutor, nu ieşea cu mâna goală de la ei şi acum au ajuns să le plângă lumea de milă. 

Şi echipa lui Fudulea, deşi erau căutaţi de securitate cu febrilitate, nu încetau să organizeze 
rezistența împotriva comunismului prin satele Dobrogei. Se apropia iarna şi haiducii se gândeau 
cum să ierneze. Dacă vor merge prin sate ca să se ascundă vor fi căutaţi casă cu casă şi îi vor 
prinde. Atunci Nicolae Fudulea, ca fiind cel mai mare şi cu iniţiativă, le-a spus: Jos, la poalele 
muntelui, este o comună mare de lipoveni, Slava Rusă. Eu am nişte prieteni acolo. Ne vom duce 
noaptea la ei, ne vor da lopeţi şi târnăcoape şi într-un desiş în pădure, nu prea accesibil 
oamenilor, vom săpa o grotă în pământ. Acolo vom depozita alimente pentru iarnă: mălai, 
cartofi, carne, brânză şi altele. 

într-o noapte, s-au dus în comuna Slava Rusă. Lipovenii au fost oameni de treabă, le-au dat 
unelte şi alimente, miere de albine şi pâine. Acolo este patria teiului şi toate casele au miere de 
albine. S-au suit la munte şi au găsit un loc potrivit, au săpat în pământ şi au făcut o grotă unde 
aveau loc şi de dormit. Au făcut rost de alimente şi ceva vase de fiert, iar pentru fum au făcut o 
gaură ca să iasă fumul printre frunzele stufoase ale unui copac, de nu se cunoştea de unde vine 
fumul. lar când se fierbea câte o ciorbă, aceea o făceau numai noaptea. Din când în când, mai 
venea frate-său Gheorghe şi le mai aducea făină şi ceva alimente, dar mai ales veşti. Coborau pe o 
scărişoară, iar deasupra intrării au pus o tulpină de copac cu rădăcină cu tot, scoasă de cineva şi 
părăsită. Când intrau în cabană, o apucau de rădăcini şi o potriveau în aşa fel deasupra intrării de 
nu se cunoştea că acolo sunt oameni. 

Un tânăr cioban, pe nume Nechita Nazarie, din comuna Păspunar, păştea un cârd de oi prin 
locurile mai rare din pădure. într-o zi îl duce soarta, ori destinul, cu oile chiar pe lângă desişul cu 
cabana haiducilor şi vede el tulpina aceea uscată, răsturnată şi se duce să se odihnească pe ea până 
cârdul de oi trece o bucată de loc de păscut. Tulpina era aşa de bine aşezată, că n-a bănuit că 
acolo sunt oameni dedesubt. După ce a trecut cârdul de oi mai departe, ciobanul s-a ridicat şi a 
plecat. Dar haiducii erau îngrijoraţi dacă nu cumva ciobanul a simţit că acolo e cineva şi astfel să- 
i divulge. Repede au dat buturuga la o parte şi au ieşit afară şi l-au prins pe cioban. Se gândeau 
chiar să-l omoare şi să-l îngroape, aşa vor fi siguri că nu vor fi divulgaţi. Dar ciobanul şi-a dat 
seama că în momentul acela se judecă soarta lui. Viaţa lui era pe muchie de cuţit. De fapt, tot 
omul are presimțiri când se apropie o catastrofă de el. Ciobanul a izbucnit în plâns şi se ruga să 
nu-l omoare, că el nu-i va divulga, ci din contră le va fi de folos şi le va aduce câte ceva de ce au 

nevoie, alimente şi mai ales ziare. într-adevăr, ciobanul le-a fost de folos, le-a adus alimente şi o 
serie de lucruri mărunte, cum ar fi sare, chibrite, piper, ziare şi mai ales veşti. Totul mergea 
normal şi liniştit, nimic deosebit nu era, nici un pericol. A venit iarna şi fraţii Fudulea nu se mai 
puteau întâlni aşa de des cu fratele lor Gheorghe. A început crivățul, zăpezile, dar totuşi la câte 
douăzeci de zile se întâlneau toţi trei nu numai pentru alimente, dar mai ales să ştie ce se mai 
întâmplă cu familiile lor şi dacă le mai persecută securitatea. Odată, la o întâlnire a lor, în timp ce 
Nicolae îşi aranja ceva în traista pe care o lua Gheorghe, Dumitru a făcut o mare greşeală şi 1-a 
şoptit lui frate-său Gheorghe: Nene, noi suntem foarte bine ascunşi aici. Nimeni nu ştie, numai un 
cioban din Păspunar. Din acel moment, le-a venit fatalitatea. Li s-a scris sentinţa de moarte. 
Nicolae n-a auzit, n-a ştiut nimic. Din acel moment treburile s-au complicat. Securitatea, cu 
experienţa ei diabolică, avea un codoş în Testemel care era puţin neam cu Fudulea prin cuscrie. 
Acesta a fost trimis la Gheorghe Fudulea în vizită şi printre altele a început să compătimească pe 
unii care au fost arestați de securitate. Vai de copiii lor, de familiile lor, uite ce vremuri grele am 
ajuns, numai Bunul Dumnezeu ştie ce are să mai fie. Fraţii tăi, Nicolae şi Dumitru, cei mai buni 
fii din sat, ce aveau ei cu partidul. ăştia, dacă le căşună pe cineva, apoi poți să fi cel mai bun din 
sat că te urmăresc până în pânzele albe, dar bine că au scăpat din mâinile lor, că altfel le-ar fi 
putrezit oasele la închisoare. Lasă că se schimbă odată şi asta cu comuniştii, că lumea nu îi vrea. 
Toată lumea fuge de ei ca dracul de tămâie. Cuscre Gheorghe, suntem rude, suntem de-ai noştri. 
Eu nu vă vreau răul, eu vă vreau binele. Se aude că securitatea o să vină într-o noapte în sat şi o 
să facă o descindere şi percheziție casă cu casă, că ăştia sunt în stare să facă orice. Băieții 
voştri, dacă ştiţi ceva de ei, spune-le să fugă, să se depărteze de aici. Gheorghe a tăcut, nu a spus 
că nu ştie şi nici că le spune să fugă. Gheorghe trebuia să zică: A, cuscre, eu nu ştiu nimic de ei, 
de când au plecat n-ammai auzit nimic de ei. Cine ştie pe unde or fi apucat, cine ştie dacă mai 
trăiesc. Dar Gheorghe a tăcut şi securitatea a dedus că, dacă Gheorghe a tăcut, el ştie unde sunt 
fraţii lui. 

în noaptea de 9 martie, multă securitate şi armată s-a dus în satul Testemel. Au împânzit 
satul şi pădurile din împrejurimi. Orice om era întâlnit pe stradă era arestat pe loc şi întrebat: De 
unde vii şi ce ştii de fraţii Fudulea ? Gheorghe Fudulea dormea liniştit lângă copiii săi. Dintr-o 
dată uşa a fost lovită cu cizmele de securişti şi a sărit din balamale. L-au luat din pat, l-au legat şi 
au început a-l bate cu patul armei în faţa copiilor şi a familiei. L-au dus în pădure. Spune 
banditule, unde sunt fraţii tăi! Nu ştiu nimic, puteți să mă omorâţi că nu ştiu nimic de ei. Atunci 
iar bătăi, schingiuiri. Lasă banditule, că ai să spui tu tot. L-au legat cu mâinile la spate şi l-au 
atârnat de un copac. O durere îngrozitoare, când simți cum îţi ies oasele mâinilor de la umăr şi îl 
mai şi loveau cu paturile armelor. Striga de durere şi striga la ei: Daţi-mă jos, că vă spun! Dar 
când l-au coborât, el se îndoia să spună. Hai spune, banditule! şi dacă l-au văzut că zăboveşte, şi- 
au înfipt mâinile în el şi sus pe cracă. Striga ca din gură de şarpe: Nu mă spânzurați, că acuma o 
să vă spun! şi a izbucnit în plâns şi abia a putut să rostească: Ciobanul din Păspunar ştie despre 
ei. Şi hoardele roşii, cum le spunea Gogu Puiu, au plecat imediat la Păspunar şi cum au ajuns 
acolo, s-au împânzit peste tot şi au dat ordin că nimeni nu are voie să mişte. Au întrebat până au 
aflat pe ciobanul Nichita Nazarie. L-au legat şi l-au dus în pădure. I-au zis: Spune unde sunt frații 
Fudulea, ca să-ți uşurezi pedeapsa. Ciobanul şi-a dat seama că orişice rezistență e zadarnică şi 
viaţa lui e pusă din nou la mezat. Şi a pornit înaintea lor ca să-i ducă la ascunzătoarea haiducilor. 

Haiducii în cabană făceau pe rând de pază câte unul. Aveau o vizetă şi se uitau afară şi 
vedeau orice mişcare. Acum au văzut cu groază că ciobanul Nichita Nazarie venea spre cabană 
iar în spatele lui multă armată şi securişti. Nicolae Fudulea a pus mâna pe armă şi a zis: Soarta 
noastră e pecetluită, dar voi pedepsi trădarea. A descărcat arma în pieptul ciobanului, care s-a 
rostogolit pe loc. Securiştii au înconjurat cabana şi printr-un şiretlic au împins buturuga de la 
intrare şi au început să tragă înăuntru. Haiducii s-au retras în fundul cabanei şi de acolo 
răspundeau cu foc de automate înspre afară. Bestiile, dacă au văzut că haiducii nu se predau, au 
aruncat o grenadă drept în mijlocul cabanei. Grenada a căzut jos în cabană, dar Dumitru Fudulea, 
care făcuse serviciul militar, ştia că grenada nu expodează dintr-o dată, iute s-a repezit, a pus 

mâna pe grenadă şi a aruncat-o afară. Dar bestiile roşii au aruncat altă grenadă în cabană şi cât ai 
clipi din ochi, Dumitru, din nou a aruncat-o afară, aşa a continuat acest „joc” pentru un timp. 
Bestiile continuau să arunce alte grenade înăuntru şi Dumitru la arunca afară. Lupta a durat patru 
ore şi haiducii rezistau cu dârzenie. 

Dar nenorocirea a venit şi una din grenade, pe care Dumitru a aruncat-o afară, s-a lovit de o 
cracă a copacului care acoperea cabana şi a căzut jos în cabană, a făcut explozie. Lui Dumitru 
Fudulea i-a rupt burta şi i-a sfârtecat pieptul. Martorul ocular, care a fost de față, Dumitru Gula, 
din comuna Ischibaba, mi-a spus: în timp ce colonelul Doicaru, şeful Securităţii din Constanţa, a 
preluat arma de la Nicolae Fudulea, l-a bătut pe umăr şi i-a zis „Bravo, măi Fudulea, ai fost un 
viteaz ”. Pe Dumitru Fudulea l-au luat repede şi l-au pus într-un jeep şi au plecat cu el. Nu s-a ştiu 
niciodată nimic mai mult despre el, dacă o fi murit pe drum sau la securitatea din Babadag. Restul 
au fost arestaţi şi duşi la închisoarea Tataia din Constanţa. Prin ce chinuri şi schingiuiri au trecut 
ei la securitate, numai Dumnezeu ştie. Cotan Ion, pus la tortură, a rămas şocat pentru toată viaţa. 
De la închisoarea din Constanţa a fost dus la închisoare din Aiud. Pe unde a trecut ca deținut, în 
timpul plimbării, la fiecare douăzeci de paşi, striga „Lupu măi”. El a fost condamnat la muncă 
silnică pe viaţă. Nicolae Fudulea şi Stere Grasu au fost condamnaţi la moarte. I-au pus în lanțuri 
şi i-au dus într-o celulă pe amândoi, unde aşteptau să le vină sentinţa de executare. Cât priveşte pe 
ciobanul Nechita Nazarie, din comuna Păspunar, el nu i-a trădat pe haiduci. Marea greşeală a fost 
a lui Dumitru Fudulea atunci când i-a şoptit fratelui său Gheorghe, fără să ştie Nicolae, că „noi 
suntem foarte bine ascunşi în cabană”. 


Nicolae Fudulea evadează 


mediat cum au ajuns cu Nicolae Fudulea, Stere Grasu şi Cotan Ion la securitatea din Constanţa 
i-au dus în fața Tribunalului militar, Curtea marţială, pentru judecată. S-a format un complet de 
urgență, numai din colonei de securitate, i-a judecat fără public, cu uşile închise şi cu ferestrele 
camuflate şi i-au condanat la moarte. Am amintit mai înainte că erau puşi în lanţuri amândoi într- 
o celulă şi aşteptau sentinţa de executare, care întârzia să vină. Se culcau şi se sculau cu lanţurile 
la picioare şi au prins jeg pe ei, care îi cam supăra chiar şi când dormeau. 
într-o zi, Nicolae Fudulea a bătut la uşa celulei, a venit miliţianul, a deschis uşa şi a 
întrebat: Cine a bătut? Eu. Cum te cheamă? Nicolae Fudulea. Ce vrei banditule? Să mă scoateţi 
la raportul domnului comandant. A doua zi pe la orele zece a venit mili-ţianul şi i-a făcut semn 
cu mâna, vino încoace, banditule. I-a pus ochelari pe ochi, ca să nu vadă pe unde merge, l-a 
apucat de zeghe şi îl trăgea după el cum trag oamenii vita. L-a dus la comandantul închisorii care 
îl întrebă: Ce vrei Fudulea? El i-a spus: Suntem condamnaţi la moarte. Avem şi noi o dorinţă, 
dacă se poate să facem şi noi o baie, că de când suntem în lanţuri nu ne-am mai spălat. 
Comandantul, se vede treaba era în toane bune şi i-a aprobat. A dat ordin să fie scoase lanţurile de 
la picioare şi să-i ducă la baie. 
l-au dus de au făcut baie, iar după baie miliţianul i-a dus din nou în celulă fără să le pună 
lanţurile la picioare. Nu se ştie a cui a fost neglijenţa că nu le-au mai pus lanţurile la picioare. 
Putea să fie comandantul, sau poate altcineva. în mijlocul curţii temniţei sunt closetele cu mai 
multe despărțituri. Acolo zilnic milițianul şef de secţie scotea la program deţinuţii. în acea 
perioadă se făceau reparaţii la unele camere ale temniţei. Se înlocuiau unele grinzi mai vechi. La 
marginea closetului era lipită de perete o ladă în care se aruncau deşeurile de la reparaţii. într-o zi, 
când au fost scoşi deţinuţii la program, printre ei şi Nicolae Fudulea cu Stere Grasu, fără lanţuri la 
picioare. Când să intre Fudulea în closet, cu ochii lui de vultur a zărit în lada aceea de deşeuri o 
bucată de metal. Când milițianul s-a uitat în altă parte, Fudulea repede a luat bucata de metal şi a 
băgat-o sub zeghe. Miliţianul i-a dus în celulă, i-a zăvorât şi a plecat pe la alte camere cu 

programul lui. Nicolae Fudulea, după ce s-a asigurat că milițianul nu mai e la uşa lor, s-a uitat la 
Stere şi i-a zis: Măi Stere, vrei să evadăm? Da, sigur că vreau, dar cum, că nu putem. Atunci 
Fudulea a scos bucata de metal de sub zeghe. Era o jumătate de scoabă cu care se prind câte două 
grinzi laolaltă. Scoaba asta s-a nimerit să fie ruptă chiar în două. Fudulea i-a zis lui Stere: Cu 
bucata asta de fier noi vom evada din închisoarea de la Constanţa. 

Nicolae Fudulea se gândea acum să-şi facă un plan de evadare şi ținta lui era spre gratiile 
de la fereastră, să scobească în perete pe lângă ele şi să le tragă afară una câte una. Dar când? Că 
milițianul avea ordin să treacă din moment în moment pe la celule, să vadă ce fac deţinuţii. 
Deţinuţii, de la ora cinci dimineaţa, când suna deşteptarea şi până seara la ora zece, când suna 
stingerea, nu aveau voie să stea lungiţi, ori să doarmă, ori să scrie ceva, nici chiar în palmă, ori să 
cânte, sau să vor-bească tare şi nici chiar să se uite spre fereastră şi alte nimicuri, care erau 
socotite ca infracțiuni grave. Pentru aceste fapte deținutul primea două sau trei zile de carceră, sau 
chiar şapte zile de izolare la zarcă. 

Fudulea totuşi avea un plan ingenios. La orele 12 se dădea masa deţinuţilor. Miliţianul, 
şeful secţiei, cu doi hoţi deţinuţi de drept comun, venea cu un hârdău să împartă mâncarea 
deţinuţilor, cameră după cameră, şi era aşa de ocupat cu treaba asta că nu se mai preocupa de alte 
persoane. De multe ori împărțitul mesei dura mai mult de o oră şi în timpul acela nimeni nu stătea 
la vizeta uşii. Acesta era timpul de care profita Fudulea ca să lucreze la fereastră şi lucra cu zel şi 
cu sete pentru evadare, iar Stere stătea cu urechea la uşă să audă dacă cineva se apropia de uşa 
lor. Cu scoaba aceea cu cioc ascuţit şi puternic, râcâia la perete sub gratii să ajungă la cele trei 
vergele care erau băgate în perete. A dat de prima vergea, dar au observat că s-a terminat masa şi 
Fudulea s-a oprit din lucru. Dar s-a ivit o altă problemă, acolo unde a râcâit s-a făcut ca un 
şănţuleţ. Din săpunaşul ce fiecare deţinut îl avea pentru spălat pe mâini şi pe faţă, cu puţină salivă 
şi cu praful de la râcâială au făcut o pastă cu care a astupat şănţulețul, încât nu se cunoştea nimic. 
La toate controalele de la vizetă miliţianul îi vedea că stau reglementar la marginea patului. Au 
continuat şi în timpul mesei de seară şi a doua zi la masa de la orele 12, apoi la masa de seară, 
până au reuşit să mişte cele trei vergele. La fiecare întrerupere de lucru, cu pasta săpunaşului, care 
avea culoarea peretelui, astupau șanțul rămas. Cele trei vergele erau dezgropate, dar vergeaua de 
la mijloc nu lăsa să se poată mişca gratia. în sfârşit, a terminat şi cu vergeaua de la mijloc; acum 
urma să încerce cât loc se va face pe sub gratii ca să poată ieşi şi evada. Au constatat că ar putea 
ieşi pe sub gratie, dar numai în cămaşă şi indispensabili. 

Au împins vergelele la locul lor şi au astupat şănţulețele cu pasta lor specială şi s-au aşezat 
fiecare la locul lui, stând reglementar. Stăteau liniştiţi pe marginea patului, e un fel de a zice, căci 
de acum începuse marea frământare. Cum să evadeze, care e timpul cel mai potrivit pentru 
evadare. Eu, ca unul care am stat de mai multe ori în închisoarea militară Tataia din Constanţa şi 
cunosc poziția celulei unde au stat camarazii mei dragi, Nicolae Fudulea şi Stere Grasu, voi 
încerca să descriu evadarea lor. E o evadare mai interesantă decât în filme. A fost ceva de 
necrezut, dar totuşi au evadat. 

închisoarea Tataia, de jur împrejur are o centură de zid şi dimensiunile le dau cu 
aproximaţie. Le dau numai după cum am putut să le apreciez cu privirea ochilor, deci în mod 
probabil. Centura era înaltă cam de doi metri - doi metri şi jumătate, iar grosimea zidului de vreo 
70 de centimetri, până la unmetru. Deasupra zidului sunt gherete, unde stau soldaţii de pază. 
Distanţa între gherete - probabil 50 metri. 

Paza de pe ziduri se face de soldaţii de la M.A.I. (Ministerul Afacerilor Interne). Soldații de 
pe zid, cu arma în mână tot timpul, se plimbă de la o gheretă la alta. în coridor sunt depozitate 
lemnele de foc pentru încălzirea pe timpul iernii. Acestea erau stivuite în metri chiar pe lângă zid. 
Se vor sui pe lemne şi apoi cu mâinile se vor căţăra pe zid până vor reuşi să ajungă pe coama lui, 
de acolo cu oarecare risc şi dibăcie vor sări drept în stradă. Astfel vor fi liberi din nou.Dar 
destinul nu-i cum vrea omul, ci cum vrea Domnul. Planul de evadare era făcut, acum trebuia 
timpul potrivit să-l pună în aplicare. De la fereastra lor şi până la poarta principală, unde era 
corpul gardienilor, distanţa era de aproximativ 50 - 60 de metri. Aici, la această poartă, era o 

cameră unde e rastelul de arme şi în fiecare zi, la orele şase după masă, vin soldaţii de la unitate şi 
fac schimbul cu cei care coboară de pe zidul de pază. Când soldaţii se întâlnesc în această cameră, 
nu se grăbesc prea tare, că „doar nu vin turcii”. Până mai dau mâna unul cu altul, până fumează o 
țigară, fiindcă în post nu au voie, nu se grăbesc, căci oricum deţinuţii au gratii de fier, nu au cum 
să evadeze. în momentul când soldaţii erau la poarta principală, unde se schimbă garda, Nicolae 
Fudulea şi cu Stere Grasu, cu multă atenţie şi iuțeală s-au desbrăcat de haină şi de pantaloni, de au 
rămas numai în cămaşă şi indispensabili. Repede s-au vârât pe sub gratii şi au sărit în coridor. 
Stere a ieşit întâi şi Fudulea după el. Stere s-a urcat pe lemne şi de acolo s-a cățărat şi a ieşit sus 
pe zid. Fudulea, care era foarte iute de mişcări, i-a făcut semn să sară în stradă. Acum era pe 
lemne şi urma să urce pe zid, să-l urmeze pe Stere. Dar cum se face când vine ghinionul şi 
nenorocirea, Stere a sărit greşit şi şi-a rupt fluierul piciorului drept în două. Din cauza durerii 
insuportabile răcnea şi țipa în plină stradă cât îl ținea gura. Nicolae Fudulea deşi țăran simplu, 
avea un discernământ şi o inteligenţă sclipitoare. Imediat şi-a dat seama că Stere Grasu şi-a 
fracturat piciorul şi că totul e pierdut. Eu spun că de mi-ar fi dat mie cineva un sac de aur, nu aş fi 
putut să iau o asemena iniţiativă ca a lui. Este nu numai de admirat, dar este şi imposibil a te 
gândi la o aseme-nea hotărâre. Aici nu avea când să se gândească, totul mergea fulger. în timp ce 
soldaţii îşi mai schimbau unele obiecte şi mai trăgeau dintr-o ţigară, ori mai spuneau câte un banc, 
Fudulea a luat o scurtătură de lemn din grămadă şi ca o vijelie, ca o furtună, s-a repezit la poarta 
principală unde soldaţii erau în bună dispoziţie. Cu o iuţeală uimitoare şi cu un curaj fără seamăn 
a apărut în mijlocul soldaţilor şi cu mult sânge rece a strigat: Puneţi mâna pe ei, mama lor de 
bolşevici! Soldaţii au crezut că s-a întâmplat vreo evadare în masă, nu ştiau cum să fugă mai 
repede, aşa au fost de șocați. Unii n-au avut timp să-şi ia bonetele, alţii vestoanele, în timp ce unii 
s-au ascuns după uşă. Un soldat a ieşit în curte şi a fugit ca din puşcă, s-a dus drept la birouri 
unde erau vreo zece funcţionari şi îngrozit a strigat: Fugiţi, că vin deținuții cu scurtăturile de 
lemn în mână! S-a produs şi aici panică mare. Nicolae, când a văzut că toţi s-au împrăştiat şi nu a 
mai rămas nimeni în cameră, a aruncat scurtătura din mână şi a ieşit pe poarta principală în stradă. 
A dat colţul şi fugi pe străzile Constanţei, spre libertate şi haiducie. 

Stere Grasu, cu piciorul rupt, se tăvălea de pe o parte pe alta şi ţipa îngrozitor de durere, 
cum nu se putea închipui, ca în ghiarele morţii. Nu se ştie ce s-a întâmplat cu el. în nici un caz, e 
sigur că nu l-au tratat, poate că l-au mai chinuit, de necaz că era să-i reuşească evadarea din 
închisoare. Probabil numai după aceea l-au executat. 


Drumul spre haiducie 


C Doicaru, şeful securității, s-a sfătuit cu subalternii lui încotro ar fi putut să fugă 
partizanul, banditul. Lupul când e hăituit, încotro fuge? Desigur, spre pădure. Sigur şi 
banditul tot spre pădure a fugit. S-a format o poteră imensă cu armată şi cu securiști şi au luat-o în 
lung şi lat spre Nord, spre Babadag. Dar judecata lui Fudulea trebuia din nou să strălucească, să 
sclipească. El n-a luat-o spre nord, spre pădurile Babadagului, aşa cum era normal s-o facă. 
Haiducul îşi are tactica şi stratagema lui. N-a luat-o spre nord, spre pădure, ci a luat-o spre sud, 
spre câmpie. A dus în eroare securitatea, puteau să-l caute mult şi bine, până i-ar fi luat ameţeala! 
Dar problema era destul de grea pentru Fudulea, cum să străbată străzile până la marginea 
oraşului Constanţa. Fiind un oraş balnear, cu lume multă venită din toată ţara, trebuia să treacă 
prin zeci şi zeci de pâlcuri de oameni. lar el numai în cămaşă şi gol ca un pistol, noroc că din nou 
i s-a năzărit o idee: să simuleze că este beat. Dar şi pentru asta îi trebuia multă finețe şi multă 
istețime. El trebuia să se transforme dintr-un bun păstor într-un bun artist şi iată-l beat turtă, 
mergând pe trei cărări. Mergea strâmb, împiedicat, şi sughița mai bine decât un beţiv adevărat. 
Unii oameni îl compătimeau, alţii îl disprețuiau şi ziceau: Uite, în ce hal a ajuns, un alcoolic, un 

derbedeu care şi-a pierdut şi hainele. Nicolae Fudulea, dacă auzea ce ziceau oamenii, se bătăia 
mai departe spre liman. A dat Dumnezeu şi s-a văzut la câmp şi încă puţin şi a ajuns la 
porumburile după care tânjea, precum cerbul tânjeşte după izvoare cu ape reci. Porumburile erau 
pentru el ca nişte păduri care îl odihneau şi-l făceau nevăzut de ochii fiarei roşii, anticristul. A stat 
jos şi s-a odihnit până spre seară. Pentru Fudulea noaptea era vremea cea mai plăcută. Nimeni nu- 
| vedea de unde vine şi unde se duce. Noaptea pentru el este binecuvântare, că îl ascunde şi îl face 
nevăzut de ochii tiranilor. Şi-a făcut rugăciunea şi a plecat spre Cobadin, spre vestul Dobrogei, să 
se depărteze cât mai mult de Constanţa, oraş care e condus de puterile întunericului. Dar până la 
Cobadin prin câte văi, prin câte hăţişuri şi peripeții trebuie să treacă! A mers toată noaptea şi mai 
spre ziuă a intrat într-un boschet de mărăciniş. A stat toată ziua fără pâine, dar mai ales fără apă în 
acea arşiţă a soarelui, numită Africa Dobrogei. Când s-a înserat, şi-a făcut rugăciunea şi a plecat 
la drum. Cum a ajuns la primul sat, s-a oprit la marginea lui şi a căutat ceva cu care să se poată 
apăra. A dat peste un furcoi cu coarnele de fier, acesta fiind prima armă cu care s-a înarmat. Tot 
la marginea satului, mai încolo a observat o uşă deschisă, iar în casă ardea o lampă cu petrol. 
Repede s-a dus până în faţa uşii, aşa, cu furca în mâini, şi a văzut o pereche de tineri, soţ şi soție. 
Le-a dat bună seara şi le-a zis: Frații mei, să nu vă temeţi de mine, că nu sunt om rău, sunt om 
bun, dar vedeți în ce hal am ajuns. Aceasta e o dovadă că sunt om bun, sunt prigonit de cei fără 
Dumnezeu, care vor să ne distrugă ţara şi neamul nostru românesc. Vă rog, cu bunăvoința 
dumneavoastră, dați-mi puţină apă că nu am băut de două zile şi mi s-a uscat limba. Tinerii aceia 
i-au dat un bidonaş cu apă, o pâine şi ceva de ale gurii. Toate erau puse într-o traistă şi i-au zis: 
Poftim nene şi Dumnezeu să te ajute. Nicolae Fudulea a primit traista şi le-a zis: Frații mei, vă 
mulțumesc din toată inima pentru aceste daruri nepreţuite. Şi acum, vă rog, dacă sunteți buni 
români şi mai ales buni creştini, după aceasta se va cunoaşte, nu ați văzut şi nu aţi auzit nimic. 
Tăcere. Dumnezeu să vă binecuvânteze. Şi-a făcut cruce şi a plecat să se depărteze cât mai mult 
de locul acela unde a fost văzut de cineva. Dar a fost linişte în urma lui. Se vede că tinerii aceia 
au fost buni români şi au ştiut să tacă. 

A tot mers spre vest, până a dat de o pădure. Pădurea era sfântă, era patria lui. A intrat într- 
un desiş şi frânt de oboseală, de zbucium şi de somn, s-a aşezat jos şi a băut apa, că-i ardea 
sufletul ca o văpaie de sete, a mâncat puţină pâine şi s-a culcat. A dormit iepureşte, numai câteva 
ore, şi după această odihnă binecuvântată s-a sculat, şi-a făcut rugăciunea, sfânta cruce şi din nou 
la drum printre copaci, spre vest. După ce a trecut prin hăţişuri, văi şi obstacole, într-o noapte a 
ajuns în comuna Cobadin. 

Dumitru Gula din Ischibaba, judeţul Tulcea, o gazdă secretă şi un mare admirator al lui 
Nicolae Fudulea, de la care am toate aceste date, nu mi-a dat numele gazdei lui Fudulea din 
Cobadin şi nici câte zile a stat acolo. Poate vreo douăzeci de zile. Pe atunci se lucra la Medgidia, 
la Canal, pe un perimetru de mai mulţi kilometri. Lucrau vreo şaizeci de mii de deţinuţi politici 
puşi la munci faraonice spre a-i distruge, fiindcă aceştia erau elita României şi ţinta 
comunismului era să distrugă ţara. Gazda lui Fudulea s-a dus la Medgidia ca să sondeze terenul, 
pe unde ar putea să treacă Fudulea Canalul. Era multă forfoteală de deţinuţi, de civili, de maşini, 
camioane de tot felul şi paza nu era aşa de vigilentă în acea lume imensă, care se mişca într-una. 
Şiruri de camioane şi de căruţe încărcate cu pământ, în plus era un du-te vino de oameni. Gazda 
lui Fudulea s-a dus acasă şi la câteva zile a umplut căruţa cu fân şi l-a pus pe Fudulea lungit sub 
fân, făcându-i puţin loc pentru aerisire. S-au rugat şi au plecat cu peripeții şi cu mult risc, ziua-n 
amiaza mare, că noaptea ar fi fost mai suspect. Când au ajuns la Medgidia, în acel furnicar de 
lume treceau şiruri de căruțe cu pământ, printre care s-a vârât şi căruța în care era Nicolae 
Fudulea. Se zice că riscul de multe ori este binecuvântat. Şi gazda lui Fudulea, printre acele 
căruțe cu pământ, fluiera şi cu biciuşca în mână îndemna caii să meargă. Au trecut cu bine şi cu 
multe emoţii de canal. La câţiva kilometri de drum au dat de lanuri cu porumb. Nu ştiu precis 
dacă era sfârşit de august sau început de septembrie, dar porumburile erau mai înalte ca omul. A 
intrat cu căruţa pe un drum şi s-a înfundat într-un lan de porumb, pe o linie unde nu se vedea 
țipenie de om. Aici s-au îmbrățișat şi s-au sărutat ca doi frați. Fudulea a zis: N-am cum şi nici nu 

ştiu cum să-ți mulțumesc. Ţi-ai riscat viața pentru mine, frate. Ce pot eu să fac? S-a uitat şi a zis: 
Doamne, ajută-ne şi ne apără de cei fără Dumnezeu, apoi s-au îmbrăţişat din nou. Au plâns şi s- 
au despărțit. Gazda lui Fudulea a plecat spre casă, iar Fudulea spre pădurile Babadagului. A avut 
grijă gazda lui de i-a pus apă şi alimente în traistă, furca lui să se apere, dacă nu de oameni, măcar 
de vreun câine. A mers câteva nopţi la rând, până când a dat de pădurile Babadagului, patria lui, 
unde şi frunza îl cunoaşte, îl apără şi îl ascunde de duşmanii lui, locul unde cunoaşte izvoare cu 
apă rece. 

în Ceamurlia de Sus, un tânăr, Stere Alexe, fosta gazdă a lui Nicolae Fudulea, în timp ce 
Fudulea era la închisoare condamnat la moarte, securitatea s-a dus să-l aresteze, dar a scăpat ca 
prin minune de bestiile roşii. S-a înarmat şi haiducea de unul singur prin pădure. într-o noapte, 
Fudulea s-a dus la familia lui Alexe şi a luat legătura cu Dumitru Alexe, fratele mai mare al lui 
Stere şi i-a povestit evadarea lui de la închisoarea Tataia din Constanţa şi peripeţiile prin care a 
trecut; totodată l-a rugat să-i facă legătura cu fratele său. într-o noapte s-au întâlnit amândoi. 
După ce şi-au povestit ce au mai făcut de când nu s-au mai văzut, s-au înţeles să lucreze împreună 
la organizarea comunelor împotriva celor fără Dumnezeu, a comunismului. S-au înarmat cu arme 
automate şi au pornit prin comune la organizare. Din când în când mergeau la Dumitru Alexe 
pentru informaţii şi pentru ceva alimente. Dumitru îl admira foarte mult pe Fudulea pentru felul 
cum se purta şi cum vorbea din convingere împotriva comunismului. Când se ducea prin comune, 
Fudulea le spunea cetăţenilor: Fraților, bolşevismul în curând va pieri, se va risipi şi se va duce 
de unde a venit, iar noi vom fi din nou stăpâni pe tata noastră şi pe glia noastră. Au umblat 
amândoi la organizarea comunelor până în toamnă târziu, aproape de iarnă. 

Stere Alexe s-a despărțit de Fudulea în iarnă şi, ca să-şi piardă urma, i-a spus: Plec din 
localitate şi mă voi duce în altă parte. Dar în schimb n-a fost aşa, el şi cu frate-său Dumitru au 
săpat chiar în casa lor o ascunzătoare. Spre nenorocul lui, un mare codoş informator al securităţii, 
o canalie ordinară, Mişa Colaexaz din comuna Principele Mihai, judeţul Tulcea, ca un câine 
umbla după trădări. Securitatea a venit la familia Alexe, au făcut percheziție amănunţită, dar ce n- 
a găsit securitatea, a descoperit canalia de Mişa Colaexaz. A stat multe nopţi pe după garduri şi 
pândea curtea lui Alexe. Pe la ora unu noaptea, când Stere Alexe era sigur că în curtea lor nu 
poate să fie cineva, a ieşit din ascunzătoare în curte ca să mai respire puţin aer curat. Dar 
vânzătorul de suflete, Mişa, care de mult îl pândea, cum l-a văzut s-a şi dus repede să-şi ia arginții 
lui Iuda. Imediat, cum l-a denunţat, au venit bestiile roşii şi l-au arestat pe Stere Alexe şi a murit 
la securitate în cele mai grele torturi, chinuri şi schingiuiri. A murit ca martir al Neamului 
Românesc. 

A fost arestat şi Dumitru Alexe şi condamnat. A fost eliberat în 1964, când au fost eliberaţi 
toți deţinuţii politici. Când a venit Dumitru Alexe acasă, s-a întâlnit în comună cu codoşul Mişa 
Colaexaz, care repede s-a dus să dea mâna cu Dumitru: Hai noroc, Mitică! Dumitru Alexe i-a zis: 
Marş codoşule, să dispari din faţa mea, nu ţi-e ruşine, mi-ai mâncat pe fratele în plină tinereţe. 
Marş din faţa mea, blestematule! Codoşul a plecat ruşinat, cu coada între picioare. 

Nicolae Fudulea a rămas din nou să haiducească de unul singur, dar în urma lui era o 
armată întreagă de spioni, de codoşi şi de informatori organizată de securitate pentru prinderea 
lui. Securitatea a fost informată că Nicolae Fudulea umblă prin sate şi comune şi îndeamnă pe 
cetățeni să se ferească de anticristul păgân, bolşevismul. în 1952, probabil pe la sfârşitul lui 
martie, Fudulea se găsea în comuna Principele Mihai, la fraţii Papazu, unde aveau săpată 
ascunzătoarea în grajd. Dar securitatea, cu reţeaua de informatori pe care o avea în toată 
Dobrogea, a aflat că Nicolae Fudulea se află la fraţii Papazu. A venit groaznica securitate şi cu 
armată multă au înconjurat comuna de jur împrejur ca să-l prindă pe mult căutatul şi fiorosul 
bandit Nicolae Fudulea. Dar cineva, care făcea parte din organizaţia lui Fudulea, repede s-a dus la 
el şi i-a spus: Fudulea, fugi iute, că armată multă a înconjurat comuna. Nicolae Fudulea, care era 
om de pădure şi de evadări, cu toată paza straşnică, noapte fiind, a trecut printre ei fără să fie 
observat de cineva şi s-a făcut nevăzut. Securitatea, după ce a înconjurat comuna, erau aşa de 

siguri că-l vor prinde, că s-au dus la casa familiei Papazu şi, făcând percheziţia, au dat de 
ascunzătoare. Ascunzătoare, da. Ama Haiduc, ba! 

Şi, din nou, Nicolae Fudulea le-a tras cacealmaua. Ca prin minune a scăpat din ghearele 
bestiilor roşii. în noaptea aceea, au fost arestaţi cei patru fraţi Papazu: Nicolae, Timu, Gheorghe şi 
Panait, unde se afla ascunzătoarea. Au mai fost arestaţi şi alți cetățeni care făceau parte din 
organizația Haiducii Dobrogei: Damu Grasu, şeful garnizoanei, apoi Mina Beca, Tascu Beca, 
Vanghele Beca, Gheorghe Cutumişu, Costea Cumiţă, Gheorghe Enache, Tascu Sifiringu şi Damu 
Sifiringu. Fudulea, după ce a scăpat din cleştele securităţii, căuta să fugă cât mai repede şi cât mai 
departe de locul acela. Securitatea, care ştia acuma stratagema lui Fudulea, şi-a luat măsuri pentru 
prinderea lui. Au pus în alertă zeci de sate şi comune, până aproape de Dunăre, la Hârşova. Pe o 
distanță de 90 - 100 de kilometri, în toate satele şi comunele, cum se face seară, toţi codoşii şi 
informatorii au primit ordin să păzească bine în jurul localităţii lor şi dacă vor vedea pe Fudulea 
sau orice haiduc care umblă noaptea, să-i anunţe imediat. Nicolae Fudulea avea antenele simțului 
foarte dezvoltate şi, ca toţi marii luptători, era un om bun, blând şi liniştit. Nici chiar duşmanului 
nu-i făcea rău. Nu vorbea nervos şi iute şi nici nu era un taciturn. Vorbea moderat şi cumpătat. De 
multe ori ştia să ierte pe câte un camarad care îl jignea cu vreun cuvânt. Nu strica repede 
camaraderia, frăția sau prietenia nu conta cine era persoana respectivă. Dispunea de multă 
înțelegere. Familia Fudulea sunt oieri-păstori din moşi strămoşi. Cândva, foşti Celnici. Nicolae, 
prin firea lui, prin comportamentul lui dispunea de un suflet nobil, civilizat. Dar când era vorba 
să-şi apere onoarea, demnitatea şi neamul, dădea dovadă de curaj şi de o dorinţă de luptă rar 
întâlnite. Dar aceea de la distanță, de cum se apropia de un sat, numai după lătratul unui câine ştia 
ce poate să fie în acel sat. Mergea numai noaptea şi dacă îl prindea ziua pe undeva, intra într-un 
desiş de pădure sau de mărăciniş. Stătea acolo până venea noaptea şi pornea mai departe la drum. 
Avea gazde în multe sate, dacă se furişa într-un sat, prin antenele lui de haiduc simțea dacă nu e 
în regulă ceva, că în sat este ceva mişcare, imediat ieşea din acel sat şi pleca mai departe. Aşa a 
trecut prin zeci de sate şi potera nu l-a prins, dar nici nu-l slăbea de loc. 

Fudulea, depărtându-se de locul de unde a plecat, fiind cam la o sută kilometri depărtare şi 
crezând că i-au pierdut urma, a intrat în comuna Colfa. După mirosul lui de haiduc, în comună era 
linişte şi nu se simţea nici un fel de pericol. Dar spre ziuă comuna Colfa a fost înconjurată de 
poteră, de securitate, de miliţie şi de armată. Fiindcă bestiile roşii nu erau sigure că haiducul 
Fudulea este aici, şi ca să nu alarmeze populaţia, au întrebuințat altă metodă. O metodă satanică, 
nefolosită până aici. Au anunţat populaţia comunei că se face o verificare a buletinelor de 
identitate şi că toţi cetăţenii de parte bărbătească trebuie să se prezinte la primărie cu buletinul 
pentru control. Ca urmare a groazei şi spaimei care au băgat-o în oameni, într-o oră toată 
populaţia comunei era în fața primăriei cu buletinul în mână. în primărie era un grup de securişti 
îmbrăcaţi în civil, iar la uşă cineva a anunțat: Să intre câte unul în primărie. Primul cetăţean care a 
intrat a fost întrebat numele şi apoi îi spuneau: Noi ştim că Fudulea e la tine, dar vrem să vedem 
dacă eşti sincer şi dacă vrei să-ţi uşurezi situația să ne spui. Cetăţeanul, care nu ştia nimic, 
răspundea: Eu nu ştiu de nici un fel de Fudulea. N-am auzit de aşa ceva. Cetăţeanul era luat şi dus 
în spatele primăriei şi păzit de securişti. Nu avea voie să ia legătura cu cei din fața primăriei şi 
nici să se uite spre ei. A urmat alt cetăţean cu buletinul în mână şi la fel, aceeaşi întrebare, acelaşi 
răspuns, că nu ştie de nici un Fudulea, apoi era dus în spatele primăriei şi aşa s-au perindat 
mulțime de cetăţeni, până când s-a nimerit să vină chiar gazda lui Fudulea. Când i-a pus 
întrebarea cu introducerea că ei ştiu că Fudulea e la el, dar că ei vreau să vadă cât este de sincer, 
cetățeanul a îngălbenit ca ceara, a început a tremura ca varga şi a scăpat buletinul din mână. Unul 
dintre securişti s-a aplecat, a ridicat buletinul şi i l-a dat zicând: Ei, lasă că nu-i facem nici un rău. 
Nu-i aşa că Nicolae Fudulea are armă, ce fel de armă are? Are armă automată. Du-te şi spune-i, 
dacă se predă de bună voie, nu-i facem nici un rău. 

Numai în felul acesta au putut bestiile roşii să afle unde este haiducul Fudulea. Gazda s-a 
dus acasă, galben, pierdut şi i-a spus lui Fudulea: Măi Nicolae, suntem trădaţi. Comuna e plină de 
armată şi chiar la poarta noastră e un grup de securiști înarmaţi, care te aşteaptă să te predai. 

Gazda s-a retras şi a dispărut. Nicolae Fudulea, de data aceasta era hotărât să nu se predea viu în 
mâna bestiilor roşii. A pus mâna pe armă, cu degetul pe trăgaci. A ieşit afară din casă, mergând 
drept spre poartă. La poartă era un grup de securiști şi ei cu degetul pe trăgaci. Nicolae a trecut pe 
lângă ei, dar aceştia nu i-au zis nimic. Şi-au dat seama de hotărârea haiducului, că la orice 
somare, el i-ar fi secerat cu automatul pe loc. De fapt, aceasta şi dorea haiducul, să cadă în luptă 
cu hoardele roşii, dar dorinţa lui a eşuat. A ieşit în stradă dar n-au deschis foc asupra lui. A mers 
aşa până aproape de marginea comunei, mai era o casă unde era un alt grup de securiști, dar mai 
numeros. Nicolae Fudulea a trecut şi pe lângă aceştia tot cu degetul pe trăgaci. Şi aceştia l-au 
lăsat să treacă de ei spre câmp. Aveau ordin de la Bu-cureşti că pe Nicolae Fudulea să nu-l 
împuşte, ci să-l prindă viu şi nevătămat. Fudulea s-a depărtat de ei la mai mult de o sută de metri 
pe câmp. Crezând că a scăpat din cleştele securiştilor îşi iuţea pasul să se depărteze şi mai mult, 
că de la o distanță mai mare ar putea să lupte cu fiara roşie şi probabil să evadeze din nou. Dar o 
canalie de securist, care avea arma cu lunetă, a ochit şi l-a împuşcat de i-a rupt fluierul piciorului. 
A căzut jos, sângele îi curgea şiroaie şi durerile erau teribile. Nu se mai putea mişca, iar dorința 
lui era să lupte, să nu cadă viu în mâinile lor. Dar acuma nu mai putea lupta, singurul lucru ce 
putea să-l facă, era să-şi ia singur viaţa cu propria lui armă, ca să nu-l ridice de acolo viu 
duşmanii neamului românesc. Dar ca unul care era un bun creştin, un ortodox convins, nu s-a 
sinucis. A preferat să fie chinuit, schingiuit, martirizat, dar să rămână creştin. Nimeni nu ştie ce 
au făcut cu el, unde l-au dus şi câte zile a mai fost în viaţă. Dar se ştie cum au luat viaţa atâtor mii 
de buni români, prin cele mai groaznice şi prelungite schingiuiri. Nicolae Fudulea a dat securității 
comuniste multă bătaie de cap şi a făcut pe mulți români să reziste la acțiunile partidului 
comunist, care lucra la distrugerea neamului românesc. Trădătorii de neam şi ţară erau satisfăcuți 
că banditul şi haiducul Nicolae Fudulea a căzut. Pentru bestiile roşii într-adevăr Nicolae Fudulea 
a fost bandit, pentru că a încercat să le zădărnicească acțiunile. Dar pentru noi românii, 
NICOLAE FUDULEA a fost un erou şi rămâne peste veacuri un martir al neamului românesc, 
dar în special pentru frații lui, românii dobrogeni. 


Hristu Zuba 


p” luna iulie, treierişul de grâu şi de păioase era în toi. Din ordinul partidului, toată lumea 
trebuia să-şi care recoltele la marginea satului ori a comunei şi acolo să vină maşina de 
treierat, aproape de claia lor de cereale. Era multă lume acolo, şi cu treabă, şi fără treabă. într-o zi, 
vine un jeep cu doi civili, sigur că erau securişti. Unul dintre ei întreabă: Cine este Costea 
Brândea? Oamenii l-au arătat, ăla mare. Ja vino încoace. Cum te cheamă? Costea Brândea. Intră 
cu el în jeep, dar nici n-au plecat bine la drum, că l-au şi luat la bătaie. Şi dă-i peste faţă, în cap, la 
burtă, în coaste, unde nimereau şi unde le pica mai bine. Spune banditule, unde este Ciolacu 
Nicolae! Nu ştiu. Şi dă-i cu pumnii într-una. L-au dus departe de sat, lângă pădure, sub un pod de 
piatră, l-au legat cu o sfoară cu mâinile la spate, la sfoară au lăsat un ochi, în care l-au agăţat într- 
un cârlig şi l-au ridicat în sus ca la abator şi dă-i bătaie cu un retevei, fără milă. 

Durerile de bâtă sunt suportabile, dar durerile de la mâinile legate la spate şi apoi spânzurat 
de o cracă de copac sunt îngrozitoare, fiindcă brațele de la umăr se dezlipesc din locul lor. 
Durerea e aşa de mare că moartea e mai dulce decât durerea aceea. Costea ţipa ca din gură de 
şarpe, dar ei strigau: Spune banditule, unde e Ciolacu. Daţi-mi drumu, tovarăşi, dați-mi drumu, să 
vă spun... L-au dat jos de la spânzurătoare. Spune banditule, unde e Ciolacu? Vă rog, tovarăşi 
ascultați-mă ce vă spun. N-aş fi nebun să suport atâta durere pentru Ciolacu, dar vă promit că o 
să-l caut şi cum dau de el, vin şi vă spun. I-au dezlegat mâinile de la spate şi i-au spus: Ascultă 
banditule, poimâine, joi seara, vii şi ne întâlnim aici. Dacă nu ne spui unde e Ciolacu, îți facem 
mormântul. Ascultă banditule, să nu scoţi nici un cuvânt unde ai fost, că noi o să ştim şi moartea 

e pe tine. Costea a răspuns: Am înțeles. S-a dus acasă cu mâinile umflate, şi şi-a făcut comprese 
cu apă şi cu sare pentru dezumflarea mâinilor şi potolirea durerilor. Dimineaţa s-a dus la treierat; 
acolo rude, prieteni l-au întrebat unde l-au dus oamenii aceia cu maşina. El le-a spus să nu-l 
întrebe, şi căra la saci de grâu cu spinarea şi să făcea că nu-i aude. Joi seara, cum le era 
înțelegerea, s-a dus la pod la întâlnire, dar călăii nu veniseră. Asta ca să-l sperie şi mai mult. într- 
un târziu au sosit şi l-au întrebat: Ei, banditule, unde e Ciolacu? El le-a spus că a fost pe aici, pe 
dincolo şi nu l-a aflat. Atunci l-au legat din nou cu mâinile la spate, l-au agăţat de cârlig şi Costea 
tipa de durere şi se ruga să-l lase jos că le spune: Tovarăşi, vă spun sincer. N-am avut timp din 
cauza treierişului, dar acum mă duc la mamă-sa acasă şi la soția lui şi o să-l descopăr şi atunci 
vin şi vă spun. l-au dat drumul cu condiţia ca sâmbătă la 11 dimineaţa să fie la postul de miliţie 
din comuna Baia. Dacă nu le spune unde e Ciolacu, îl vor duce din nou la post şi singur îşi va 
săpa groapa. Deci îl amenințau cu moartea. A mers acasă şi iar cu comprese cu apă cu sare, să-şi 
liniştească durerile. 

Sâmbătă dimineaţa, la orele 11, Costea Brândea era la la miliţie. Acolo îl aşteptau doi 
securişti, un maior şi un locotenent. Să trăiţi tovarăşi ofițeri! Bună ziua, cum te cheamă? Costea 
Brândea. De ce nu spui, Brândea, că noi ştim tot. De ce îţi agravezi situația? Tovarăşe maior, eu 
am promis că îl caut, nu stau nici un minut pe gânduri. Cum dau de el vin imediat şi vă spun. 
Locotenentul l-a condus până la poartă şi i-a zis: Măi Brândea, câți copii ai? Patru, îi spune 
Costea. Tu eşti om sărac. îți dăm treizeci de mii de lei şi totodată ai scăpat, nu te mai chemăm. 
Costea i-a zis: Tovarăşe ofițer, păi ce este, vită, să ne tocmim? Mi s-a acrit de acest nume 
Ciolacu. Eu îl caut şi nu vreau nici un ban, dar cum dau de el, imediat vin şi vă spun, să scap de 
belea şi de Ciolacu. Ofiţerul i-a zis: Ai grijă, să taci, altfel venim noaptea şi te luăm din pat. 
Vedem noi dacă eşti sincer. Costea: Să trăiţi, tovarăşe ofițer. Am înţeles. A plecat către casă. 

într-o seară a venit cumnatul la mine în chilie şi mi-a arătat mâinile umflate şi mi-a spus 
cum l-au chinuit şi l-au amenințat cu moartea. Eram îngrijorați amândoi şi ne dam seama că se 
apropie ceva greu, dacă nu moartea, atunci sigur nişte chinuri ieşite din comun. Eu eram foarte 
îngrijorat nu atât pentru viața mea, cât de sufletul meu. Cine ştie cât poate să suporte omul la 
schingiuirile diabolice care le aplicau bestiile roşii, ca să-l forţeze să-şi compromită sufletul, ceea 
ce are omul mai bun şi sfânt. Eu mă rugam: Ajută-ne, Doamne, să rezistăm la orice chin, să ne 
dăm numai viața şi să ne salvăm sufletul. 

Securitatea cunoştea de la codoşii lor pe toți membrii din organizațiile noastre de luptă 
împotriva comunismului, dar nu se grăbeau cu arestările, căci voiau să descopere cât mai mulți, 
să-i lichideze pe toți. La sfârşitul lui septembrie 1951, s-au întețit arestările de haiduci în mai 
multe sate şi comune dobrogene. în comuna Ceamurlia de Jos au fost arestaţi: Stere Moca, Alexe 
Constantin, Mihai Ţigănică, Enache Presea, Constantin Găzeru şi Hristu Zuba. 

Mă voi opri numai la istorisirea unei părți din viaţa tânărului Hristu Zuba. Avea cam 19-20 
de ani şi făcea parte din U.T.C., dar numai de formă. Noaptea lua parte la şedinţele noastre de 
rezistență contra comunismului. A fost arestat şi el, odată cu alţi buni gospodari şi duşi la 
Constanța, la securitate. într-o noapte l-au adus la marginea comunei Ceamurlia de Jos să-l 
ancheteze şi să facă declaraţii, denunţuri. Cine ştie prin câte chinuri şi schingiuiri a trecut acest 
tânăr, dar a avut o moarte mai mult decât de martir. Bestiile roşii au întâlnit pe izlaz un cioban 
bătrân, care păştea oile, şi i-au zis: Moşule, vezi banditul ăsta, îl iei şi îl îngropi, dar să nu scoţi 
nici un cuvânt, că aici te îngropăm şi pe tine. Bietul om a fost îngrozit de ce a văzut. Un om 
masacrat, zdrobit de atâtea lovituri primite, de nu se mai cunoştea unde-i sunt ochii. Prin mijlocul 
izlazului curgea o şuviţă de apă ce venea de la o cişmea din comună. Acolo pe vale, mai pe 
coastă, departe de apă, a săpat păstorul groapa şi l-au îngropat pe Zuba. Ciobanul, după ce şi-a 
făcut datoria creştinească, s-a rugat bunului Dumnezeu să-i odihnească sufletul lui Hristu. El îl 
cunoştea pe Hristu şi familia lui, dar de frică niciodată n-a scos un cuvânt. Din cauza pământului 
pietros, păstorul n-a reuşit să-i facă o groapă prea adâncă şi, când ploua, apa lua pământul şi îl 
ducea la vale. Ciobanul avea grijă ca atunci când trecea pe acolo să mai pună ceva pământ şi 
pietre. 

După câţiva ani, familia Zuba a plecat din această comună şi s-a stabilit departe, în comuna 
Cagialac. Ciobanul avea băieți şi au plecat şi ei în oraşul Constanţa. După vreo douăzeci de ani de 
la moartea lui Hristu, ciobanul la adânci bătrâneţe trăgea să moară, dar nu putea să-şi dea sufletul. 
Noaptea i se arăta băiatul Hristu Zuba şi se ruga de cioban: Scoate-mă de aici, unchiule, scoate- 
mă de aici, unchiule. O săptămână la rând i s-a arătat Hristu şi se ruga de el. Ciobanul şi-a chemat 
feciorii şi le-a povestit toată istoria. Feciorii s-au interesat unde este familia Zuba şi au aflat că s- 
au mutat în comuna Cagialac. S-au dus acolo şi au povestit familiei toată istoria, cum s-a 
întâmplat şi unde a fost îngropat. Fraţii lui Hristu Zuba s-au dus la locul indicat şi l-au deshumat. 
I-au luat oasele martirizate de satrapii timpului şi le-au înmormântat cu serviciu religios făcut de 
un preot. lar ciobanul, cum i-au spus că Hristu a fost reînhumat, şi-a dat duhul în cea mai perfectă 
linişte sufletească. 


Mari arestări 


yo să scriu despre marile arestări, dar nu ştiu, când nu au fost mari arestări în Dobrogea? 
în satele şi comunele din Dobrogea, de câțiva ani organizația de rezistență împotriva 
comunismului a fost urmărită într-una de securitate. Au început să fie urmăriți şi alți cetățeni 
pentru diferite motive reale sau imaginare, totul era făcut ca să bage groază în populație şi să nu 
aibă nimeni curajul să atace sau să vorbească împotriva bestiilor roşii. Credeam că anul 1951 va fi 
mai liniştit, dar satanica securitate a pornit cu toate oştile întunericului să ne aresteze şi să ne 
desființeze. Să ne distrugă, dacă se poate, total. Dar nu au putut să o facă, pentru că totuşi Cineva 
mai veghea asupra noastră, Dumnezeu era cu noi. 

Colectivizarea era în toi în toată Dobrogea şi țăranii fugeau de colectivizare şi de securitate. 
Cumnatul meu, Costea Brândea, venea rar de tot pe la mine, ca să nu ne simtă codoşii. Căci mai 
întâi ne era frică de codoşi şi după aceea de securitate. într-o noapte a venit cumnatul Costea la 
mine ca să-mi aducă veşti şi câte un ziar. Mi-a zis: Cumnate, să-ți spun o veste foarte 
îngrijorătoare pentru noi. leri am fost la târgul din Baia şi m-am întâlnit cu cetățeni din comuna 
ta, Sinoe. Ei mi-au spus că acum câteva seri a fost securitatea şi i-a arestat pe toți camarazii tăi, 
care fac parte din organizaţia contra comu-nismului: Sima Dimcica, Iancu Dimcica, Tănase C. 
Vlahbei, Tănase G. Vlahbei, Mircea Juruc, Tima Pasota, Stere Manciu, Stila Peştereanu, Nicolae 
Sicu, Hristu Gache şi lancu Gicu. Au fost luaţi toți într-o noapte. A lipsit Tănase Ergoveanu, care 
luase şi el parte la şedinţele noastre contra comunismului, dar se vede treaba că a alunecat şi a 
devenit informator. Nimeni nu ştie unde i-a dus maşina neagră. Au dispărut, cum s-ar zice, fără 
urme. 

După aceste veşti triste şi îngrijorătoare pe care mi le-a adus cumnatul Costea, parcă aveam 
presimţirea că se apropie şi de noi un mare pericol. S-ar putea să cad în plasa acelei hidre 
apocaliptice, despre care se spunea că are dinţi foarte ascuţiţi. Nu se ştie dacă ne va lăsa în viaţă 
ori ne va sfâşia de tot. înainte să plece cumnatul de la mine, am zis: Ce o vrea Bunul Dumnezeu, 
aceea va fi cu noi. Nu se ştie ce se poate întâmpla până mâine, dacă ne vom mai vedea sau nu. 
Ne-am îmbrăţişat şi ne-am despărțit. 

Aici vreau să fac o mică paranteză. Acum e luna octombrie şi sunt aici la Zica din luna 
martie. Au trecut doi ani de când ne-am despărțit de camarazi acolo, la pădure. De atunci nu m- 
am bărbierit de loc şi mi-a crescut părul până peste umeri. Barba e până la piept şi mustaţa e 
destul de mare. Neavând condiţii, săpun şi lame de bărbierit, lighean, prosoape şi apă, m-am lipsit 
de toate aceste marafeturi. Suntem în anul 1951, an de mare prigoană. Peste tot prin sate şi 
comune mişună securişti, milițieni, armată şi codoşi deghizați. 

Zica venea seară de seară pe la mine şi îmi aducea veşti despre ce se întâmplă pe afară. 
într-o seară vine şi îmi spune: Măi Ciolacu, ieri noaptea securitatea a fost în comuna Râmnic şi a 

arestat pe Vasile Caratoşi, Gheorghe Babu, Constantin Ciotim, Tudorache Pipi, lancu Ploscaru 
şi pe Dima Macu, toţi din organizaţia de rezistenţă contra comunismului. 

în altă seară, vine Zică la mine şi îmi spune: Măi Ciolacu, acum câteva seri securitatea a 
fost în comuna Panduru, să-l aresteze pe Stere Grasu care era gazda noastră. Dar pe el, care 
dormea mai mult pe afară decât în casă şi cu mare grijă şi la primul lătrat al câinilor, a fugit. 
Securitatea a înconjurat casa şi au perchiziționat peste tot, dar el era fugit de mult. în schimb au 
arestat pe lancu Zoricu, Mihai Tutungiu, Nicolae Dimcea, lancu Nirlu, Damu Zica şi lancu 
Pirnea. Zică a mai continuat: Azi am fost la târgul din Baia, unde m-am întâlnit cu băieţi de ai 
noştri şi mi-au spus că se fac arestări pe capete prin satul Runcu, prin comunele Râmnic, Colelia, 
Cartoiu şi Sarai. 

Zică avea o fire domoală, liniştită şi era foarte inteligent. A stat câteva ore la mine în chilie 
şi, foarte amărât, mi-a vorbit: Nu s-a mai pomenit pe lume ce fac bandiții ăştia. Percheziţii, 
arestări după metoda bolşevică. Nu se ştie unde îi duce securitatea, se aude că pe unii i-ar duce 
în Bărăgan, iar pe alții tocmai în Siberia. Au lăsat părinţi bătrâni şi neputincioşi, soţii cu copilaşi 
mărunți şi gospodării model, curți pline cu animale. Ce se va alege de aceste familii şi de 
gospodăriile lor, praf şi pulbere. Totul se va nărui, totul se va distruge şi astfel aceste bestii vor 
distruge ţara întreagă. Cine va putea să descrie vreodată toate aceste suferințe şi distrugeri, aceste 
barbarii şi crime produse de tirania comunisto-bolşevică. Toată țara e în suferinţă. Zică mi-a dat 
noapte bună şi a plecat la culcare. Eu am început să mă gândesc la tot ce mi-a vorbit Zică. în 
comuna Sinoe am organizat, m-am înarmat şi am ţinut şedinţe anticomuniste; în comuna Panduru, 
la gazda Stere Grasu, am luat parte la şedinţe anticomuniste. în comuna Baia, unde m-a consultat 
doctorul Cociu Hagi, au fost arestaţi mai mulţi cetățeni din organizaţia noastră: Ion Rujea, Enache 
Avganti, dr. Cociu Hagi, Cenuşe, plutonier de jandarmi, Dimcea Caramihai, Nicolae Marzăvan, 
Iancu Goga şi Mihai Gurguţ. Acesta din urmă a fost luat de lângă mireasă,în timpul nunții, în 
văzul nuntaşilor. A fost legat de securitate şi dus în maşina neagră şi nuntaşii au rămas 
înmărmuriți şi îngroziți, cu multă durere şi jale, cu mireasa lângă ei. Toată bucuria unei căsnicii 
noi s-a topit la apariția satanicei securități. 

Miercuri, 24 octombrie 1951, era o zi de toamnă cam răcoroasă, dar senină. Dimineaţa pe 
unele locuri a căzut bruma. De cum s-a făcut ziuă, Zică a venit la mine şi mi-a spus că securiştii 
umblă toată noaptea prin sate ca nişte câini turbaţi şi arestează într-una. Pe când discutam cu Zică, 
mi s-a întâmplat ceva neobişnuit, mi-a trecut aşa ca un fior prin inimă şi parcă mă apăsa ceva 
greu. Sunt fenomene pe care omul nu şi le poate explica. I-am lui Zică: Măi Zică, nu ştiu de ce mi 
se pare mie că ceva nu e în regulă. Nu cumva e cineva afară? Zică, om care nu obişnuia să înjure, 
a zis: Dă-i în mă-sa, vezi-ți de treabă, că nu e nimeni, caută el să mă liniştească. Dar eu nu am 
putut să mă liniştesc. Că înlăuntrul meu era ceva ce mă râcâia, ce nu-mi da pace. I-am zis lui 
Zică: Am să ies puţin sus, la uşa grajdului, să ascult şi să văd ce se mai întâmplă pe afară. M-am 
dus la uşa grajdului şi am deschis-o puţin, uşor, fără cel mai mic zgomot. Cum ascultam foarte 
atent, am auzit un zgomot uşor, ca şi când cineva ar fi smuls o bucată de stuf din gardul care 
despărțea curtea lui Zică de vecinul său, Vasile Cicheli. Era logic că cineva voia să treacă în 
curtea lui Zică. Mai aveam un semn: Cicheli avea două javre de căţei care toată noaptea lătrau, 
dar în seara asta era linişte de parcă le-ar fi legat gurile. Ori parcă i-ar fi dus undeva, ca să nu 
latre. Iarăşi logic: Cineva avea interes să fie multă linişte, ca să mă poată urmări pe mine. S-a 
creat o linişte ca de mormânt. Am coborât jos în chilie, unde Zică se delecta răsfoindu-mi Biblia. 
Am schimbat câteva cuvinte cu el, apoi ne-am spus noapte bună şi el a plecat la culcare iar eu am 
rămas foarte abătut, posomorât şi îngrijorat. Nu ştiu cine era cel care mă vestea că o să am mare 
necaz. Sfântul Pavel, în scrisoarea către Romani, spune că în om sunt două firi: Căci nu ştiu ce 
fac: nu fac ce vreau, ci fac ceea ce urăsc... Pentru că binele, pe care vreau să-l fac, nu-l fac, ci 
răul, pe care nu vreau să-l fac, iată ce fac! 

Aşadar, după multă frământare sufletească mi-am zis: Una din aceste două firi mă anunță 
că vine peste mine mare necaz.De acolo îmi vine îngrijorarea, supărarea. Eu cred în destin şi cum 
spunem noi țăranii: Ce ţi-e scris, în frunte-i pus. Şi atunci nu am încotro. Prin absurd, de s-ar 

crăpa pământul şi prin crăpătura pământului să mă tot duc în jos, până în neant. Dar cum spune 
Psalmistul: Și acolo este Cel Atotputernic. Cu această frământare sufletească mi-am făcut 
rugăciu-nea de seară şi m-am culcat. Am avut ceva coşmaruri, dar totuşi am dormit destul de 
bine. 

A doua zi de dimineață, cum m-am sculat am ieşit sus în grajd, mi-am făcut rugăciunile 
dimineţii şi, după obiceiul meu, m-am uitat pe sub streaşină, în curte şi în zare. Ne se simțea 
nimic deosebit, totul părea să fie normal. Şi totuşi un normal relativ. M-am mai plimbat prin 
grajd, după aceea m-am apucat să cioplesc ceva, nu-mi amintesc bine ce anume, o cruciuliță sau o 
ramă pentru icoană. Şi pe când ciopleam la acel obiect, exact la orele 12, aud uruit de maşini. 
Veneau cu viteză pe drumul din spatele grajdului unde eram şi deodată se opresc brusc şi trag 
într-una cu arme automate. Repede sar de la locul unde mă aflam şi mă duc la vizeta din peretele 
de către stradă, la gaura pe care o făcusem cu cuțitul. Dau la o parte țăruşul care masca vizeta şi 
când mă uit, ce era să văd, ceva înspăimântător. Hoardele roşii, bestiile fioroase, fiara roşie din 
Apocalipsă. Maşinile securității erau încărcate cu ofițeri securişti. într-o clipă i-am zărit cum 
săreau din maşini şi se aşezau în lanț de trăgători, să mă înspăimânte şi să mă demoralizeze. 
Repede alerg, cobor în chilie şi iau propteaua, timp în care uşița se închide ermetic. Afară se trage 
mereu cu armele automate. îmi dau seama că de data aceasta sunt mai expus ca oricând. Era 
octombrie şi se făcuse cam frig. Pentru orice eventualitate, îmbrac pulovărul, apoi mai aveam un 
cojocel pe care îl iau peste pulovăr, după care pun şi haina. Aprind candela, spun rugăciunea 
Tatăl Nostru, îmi pun căciula pe cap şi aştept. Mă gândeam că dacă vin bestiile şi vor căuta, 
văzând grajdul gol, se vor lua şi vor pleca. Dar m-am înşelat amarnic, bestiile roşii venea la sigur. 
Desigur că eram trădat. Şi tot aşteptând, a venit cumnatul meu Costea Brândea. A ciocănit în uşiţă 
de trei ori, cum aveam convenţia între noi. Deschid puţin uşiţa şi văd pe cumnatul meu care de 
abia se mai ţinea pe picioare, bătut măr, răguşit şi cu lacrimi în ochi, mă ruga: Cumnate, te rog să 
nu deschizi foc de armă, grajdul e înconjurat de securiști şi străzile sunt pline cu armată. E ziuă, 
nu e noapte, nu ai nici o şansă să reuşeşti. Şi se ruga cumnatul meu: Eu am patru copii, tu ai doi, 
poate să aibă unul din ei noroc şi să scăpăm amândoi cu viaţă. Te rog, predă-te. Mi-am făcut 
toate calculele: dacă ar fi noapte, cum sunt atâtea coteţe de porci şi de găini, garduri, aş deschide 
foc într-o parte şi, prin întuneric, aş ieşi în altă parte şi aş scăpa de încercuire. Dar acuma e ziuă şi 
ar însemna să mă sacrific. Martirii nu s-au eschivat, au primit moartea cu seninătate, aşa că m-am 
resemnat şi eu. Eu nu sunt un om agresiv şi nici om al sângelui. Mi-am făcut Sfânta Cruce şi am 
ieşit afară. 

Dar felul cum arătam eu, om înalt, solid, cu părul plete peste umeri, barbă până la piept şi 
mustață mare, stufoasă, arătam ca unul venit din Africa. O arătare de temut pentru bestiile roşii. 
Când mi-am făcut apariţia în curte, am văzut cum le tremură mâinile pe arme. Credeau că am 
pistoale şi grenade şi o să încep să-i curăţ pe ei întâi şi după aceea să mă sacrific pe mine. Când 
am ajuns în mijlocul curții, am fost somat: Stai, mâinile sus. Repede s-a făcut cerc în jurul meu, 
cam la patru - cinci paşi distanță. Unul din ofiţeri, mai mărunţel de statură, s-a repezit drept la 
mine şi s-a ridicat în vârful cizmelor ca să-mi pună țeava pistolului în față. Eu eram mai înalt şi 
el, stând în vârful picioarelor, cu greu îşi putea ține echilibrul. îl vedeam cum îi tremură mâna de 
frică. Colonelul Nicolae Doicaru, şeful securităţii, l-a văzut şi iute s-a repezit, strigând: Măi, măi, 
ce faci măi? şi a pus mâna pe ţeava armei, s-o dea la o parte. Şeful securităţii pe ţară, Nicolschi, 
avea interes să ne prindă vii pe noi, haiducii Dobrogei, şi nu morți. Ofiţerul, din imprudenţă, cum 
era cu mâna pe trăgaci, putea să mă împuște. Dar colonelul Doicaru a salvat situația, căci avea şi 
el nevoie de un trofeu. Colonelul mi-a zis: Arată-ne, Ciolacule, unde ai stat. l-am dus la uşa 
grajdului, pe el şi pe doi maiori. Au intrat în grajd, s-au uitat, dar n-au descoperit nimic. Am 
plecat cu ei spre stradă, unde era maşina securităţii. Când să ieşim în stradă, i-am oprit şi le-am 
zis: N-aţi descoperit unde am stat. Ne-am întors şi am intrat în grajd, cu ei după mine. M-am dus 
unde era uşiţa, am dat paiele la o parte şi am săltat uşița. Am vrut să le arăt că ei n-au fost în stare 
să descopere unde am fost eu ascuns. S-au uitat toţi ca într-un puț, au făcut ochii mari, uitându-se 
la mine miraţi, cine ştie în ce hrube mari credeau ei că am stat. Colonelul Doicaru i-a zis unui 

maior să intre. Acesta, când să intre, mă întreabă: Mai sunt şi alții înăuntru? Nu mai e nimenea, i- 
am spus, numai eu singur am stat acolo. Se vede că îi era frică să nu-l gâtuiască careva. După ce 
a coborât jos şi a văzut că nu-i nimeni, a prins glas şi a zis: Uite câte ziare, uite câte gutui! 
Comuna Lunca era patria gutuilor. A început să scoată afară ziare, gutui, o bucată de pâine şi 
Bilia. M-am repezit să-mi iau Biblia, dar un maior m-a împins şi mi-a luat-o. Am zis: Domnule 
colonel, dați-mi Biblia. Colonelul, cu un accent moldovenesc, a zis: Daţi-i-o, măi. Mi-au dat-o şi 
am strâns-o la piept. 

întrerup aici şi voi continua după ce voi povesti ce s-a petrecut în acea dimineaţă, înainte de 
a mă aresta pe mine. Pe la orele nouă sau zece, o coloană de securişti a venit la marginea satului 
Lunca, au întâlnit pe un cetăţean, Ștefan Timoş, l-au întrebat dacă ştie unde stă Costea Brândea, 
le-a răspuns că ştie şi l-au luat cu ei. Sora mea Chiraţa se ocupa de cei patru copilaşi ai ei şi 
deodată s-a umplut curtea şi casa de securişti care au intrat în toate camerele. Patru securişti au 
pus mâna pe Costea şi dă-i cu pumnii pe el: Spune, unde e Ciolacu! Nu ştiu. Opt pumni cădeau 
dintr-o dată peste cap, peste față şi peste tot corpul. Sora mea, o femeie inimoasă, obişnuită cu 
răscolirea casei de jandarmi, de siguranță şi acuma de securitate, s-a repezit între securişti, şi-a 
cuprins soţul de mijloc şi ţipa la ei: Am pierdut un soț în război, ce vreți, să-l omorâți şi pe ăsta? 
Ce loviți în el ca nişte criminali? Unii securişti trăgeau de cumnatul Costea, alții trăgeau de sora 
mea. Dacă au văzut că nu-i pot descleşta mâinile, i-au dat şi sorei câţiva pumni în cap şi peste 
gură, apoi l-au luat pe Costea în altă cameră. Uşa fiind deschisă, el a văzut cum securiştii îi 
băteau soţia şi se zbătea să meargă s-o salveze, dar şi pe el îl loveau din toate părţile. L-au luat pe 
Costea şi l-au dus la miliția din Baia, unde l-au luat din nou la bătaie, să spune unde e Ciolacu. El 
spunea că nu ştie şi dă-i iar bătaie. Eu nu am mai văzut un alt om în afara cumnatului meu, care să 
reziste la atâta bătaie şi chinuri. El nu concepea să-şi trădeze cumnatul. 

Cinci securişti în jurul lui, doi îl ţineau şi trei îl băteau. Unul cu o vână de bou, altul cu un 
par şi altul cu pumnii. După o jumătate de oră de bătaie, de la cap la picioare şi invers, şi-au dat 
seama că vrea să sufere până la martiraj. L-au dat jos de pe masă şi l-au luat cu vorba bună: Măi 
Brândea, de ce eşti aşa de încuiat? Tu degeaba te încăpățânezi şi nu vrei să ne spui de Ciolacu. 
Uite ce spune preotul Stere Popovici. Au scos o listă de oameni care, în săptămâna de Paşti, au 
ținut o şedinţă cu peste 20 de inşi la cumnatu-meu în casă. în casa ta s-au înarmat partizanii: 
Nicolae Fudulea, Gogu Puiu, lancu Ghiuvia, Nicolae Ciolacu şi Hristu Pariza, i-au spus 
securiştii. Şi pe listă mai erau gazdele din sat şi de prin împrejurimi. Tu ai şansa să scapi dacă ne 
ajuţi, dar dacă te încăpăţânezi, noi te punem din nou pe masă şi ai să stai întins până te hotărăşti 
să ne spui. Mi-a spus cumnatul toate acestea mai târziu, când am avut şansa să ne vedem. Am 
început să transpir, zicea el, m-au trecut toate năduşelile. Eram într-o grea dilemă, nu ştiam ce 
hotărâre să iau. Atunci le-am spus securiştilor să mă lase să mă gândesc. Au plecat, iar eu am 
rămas singur în cameră şi m-am gândit. Dacă douăzeci de inşi vor susține că numai Costea 
Brândea ştie de Ciolacu şi nu altul, atunci rezistenţa va fi zadarnică. Ar fi o aberaţie din partea 
mea. Mi s-a zburlit părul în cap, când m-am gândit că toți au declarat că au fost la mine în casă, 
că au ţinut şedinţe şi s-au înarmat. Când îmi venea în minte că trebuie să recunosc toate acestea şi 
să spun unde este Ciolacu, îmi venea să-mi pun unghia în gât. Mă gândeam la cei 20 de inşi scrişi 
pe lista lor, mă uitam la masa de tortură care mă aştepta şi în situaţia aceea m-am hotărât să 
declar. 

A venit securistul şi mă întreabă: Ei, te-ai gândit? Da, am zis. Hai spune odată, ce mai 
aştepţi. Am zis: Scoateţi-mă la domnul colonel. Păi spune-ne nouă, a zis el. l-am spus că mă tem 
că iar mă bat şi mă pun pe masă. Nu fe speria, că nu te mai batem. N-am încredere în voi, 
scoateți-mă la domnul colonel. N-au avut încotro şi m-au scos la colonel. Cum e, Brândea? 
Domnule colonel, aşa este cum a spus părintele Stere Popovici. Toţi au fost la mine, au avut şi 
arme. Unde este Ciolacu acuma? La Zica în grajd. M-a întrebat: Are Ciolacu armă? A avut, 
acuma nu ştiu, că nu am fost de mult la el. în momentul acela, colonelul a pus mâna pe telefon şi 
a cerut să-i trimită urgent un efectiv de soldați şi armament. în mai puţin de o jumătate de oră a 

sosit o coloană de soldați M.A.I. în comuna Baia. M-au suit în maşina colonelului Doicaru, cu doi 
maiori lângă mine, şi au luat-o spre Lunca. 

în satul Lunca rămăseseră securişti de pază în jurul casei cumnatului şi pe la alte case 
suspecte. în momentul acela, Nicolae Fudulea era evadat de la închisoarea Tataia din Constanţa. 
Era urmărit de securitate şi era temut ca fiind „cel mai fioros bandit” (de securiști, se înțelege). 
Pentru aceasta a cerut Doicaru să vie forțe noi din Constanţa, de teamă că Nicolae Fudulea ar 
putea să fie cu Ciolacu. 

Un pluton de securişti era în jurul colonelului, iar restul de armată s-a împânzit în tot satul. 
După ce mi-au dat Biblia, am strâns-o la piept şi m-au dus în maşina colonelului şi am plecat. 
Colonelul, cu şoferul în față, eu în spate între doi maiori. Doicaru mă întreabă: Ciolacu, care-i 
drumul ce duce la şosea? l-am spus că nu ştiu. Cum nu ştii, trei ani ai stat pe-aici şi nu ştii? l-am 
spus că eu numai noaptea am umblat prin sat şi ziua e totul schimbat pentru mine. Pe drum venea 
un cetăţean pe care l-au întrebat şi acela le-a spus: Mergeţi puțin mai înainte şi o luaţi la stânga. 
în centrul satului era o alimentară, un restaurant, o frizerie şi era destulă lume care aşteptau să-şi 
facă cumpă-răturile. Maşina în care mergeam şi-a încetinit mersul, să poată vedea lumea ce 
ispravă au făcut trădătorii de ţară şi neam. Lumea, dacă m-a văzut cu plete şi cu barbă, a început a 
zice: La Zica au prins un preot, alţi ziceau că este un călugăr la sigur. Numeni nu ştia adevărul. 
Puțin mai înainte de stânga, lângă şosea era sfânta biserică. Când am ajuns în dreptul ei, cu mâna 
stângă mi-am luat căciula din cap, m-am închinat şi mi-am făcut crucea. Maiorul din stânga mea, 
jap, mi-a dat cu laba peste mână. l-am zis: De ce mă loveşti, domnule? Păi du-te în aia mă-tii de 
bandit. Doar nu vrei să mă încreştinezi şi pe mine! l-am răspuns: Nu, domnule, ăsta-i obiceiul 
meu, când trec pe lângă vreo biserică. Dar dacă nu e voie, nu mă mai închin. El a zis: Ba du-te în 
aia mă-tii, îi voie, dar nu în halul acesta! Fi credeau că îi sfidez, făcându-mi cruce în faţa lor, m- 
au lovit, eu care în momentul acela eram cu gândul în ceruri. Nu ştiam ce mă aşteaptă, numai la 
sfidare nu mă gândeam. Dar ei, care suferă de un complex de inferioritate, credeau că îi 
subestimez. Ofiţeri făcuţi la duzină din ciobani, tinichigii, muncitori din port, analfabeți. Mulţi 
erau din comuna slavo-rusă Jurilovca, lipoveni. 

Am ajuns la postul de miliţie-securitate Baia, m-au băgat într-o cămăruţă şi lângă mine au 
lăsat un ţigan, cam la 26 - 27 ani şi negru cum e cărbunele. îmbrăcat într-un costum nou-nouţ, tras 
la dungă, cravată la gât. S-a apropiat de mine, cu gura lângă nasul meu, şi tot mă întreba ce am 
făcut şi tot mai tare se apropia de nasul meu. Şi ce mai, îmi arse o palmă cu atâta energie, încât 
am văzut stele verzi. Am ţipat: aoleo! Taci mă, taci, mi-a zis. Cred că n-avea voie să mă 
lovească, dar i-a venit şi ţiganului o dată apa la moară. După puțin timp a venit un ofițer şi m-a 
dus într-o cameră mai mare. în mijlocul camerei era o masă şi deasupra, în tavan, era un cinghel 
(cârlig). în cameră erau cinci ofițeri şi şeful securităţii, colonel Doicaru, care asista cum gealaţii 
îmi pregăteau metoda de tortură. Eu mă gândeam că de mă vor întreba de arme, nu voi nega, 
pentru că zeci de gazde m-au văzut pe la şedinţe cu arme. Din cei cinci gealaţi, unul avea o 
scurtătură de scândură în mână, altul avea o cravaşă de cauciuc. Unul s-a apropiat de mine: Ja 
spune, banditule, ai avut armă! Da, am zis. Unde este? I-am spus că e vârâtă în acoperişul de 
stuf, deasupra uşii grajdului. în jumătate de oră s-au dus şi au venit cu arma găsită. în timpul 
acesta mi-au mai pus câteva întrebări. Apoi s-au apropiat gealații din nou de mine şi m-au întrebat 
dacă mai am şi alte arme. Le-am spus că nu am avut alte arme afară de asta. Atunci mi-a zis: 
Cum, banditule, nu vrei să spui de alte arme. Lasă că o să spui şi de laptele care l-ai supt de la 
mă-ta. M-au legat cu mâinile la spate şi la sfoară au lăsat un ochi. în timp ce mă legau, mă 
gândeam în sinea mea, ce chinuri o să mă aştepte. Toţi cinci gealaţii au pus mâna de m-au ridicat 
ca pe un fulg în sus la tavan şi m-au atârnat de cârlig, lăsându-mă spânzurat în jos. Nu există 
metodă mai satanică, mai sălbatică, mai diabolică decât aceea, să fii legat cu mâinile la spate şi 
atârnat sus în cârlig. Dacă mâinile ar fi legate în față durerile nu ar fi aşa teribile. Arestaţii care 
sunt cu infracțiuni grave şi cei care sunt puşi pentru exterminare, sunt folosiți drept cobai în 
aplicarea torturilor. Curat fiară roşie din Apocalips, nu-i interesează dacă vor muri sau dacă vor 
supravieţui. Am început să ţip, să urlu de durere. Era o masă aproape de mine şi întindeam 

piciorul; aşa cum eram spânzurat, de abia ajungeam să pun talpa pe marginea mesei şi simţeam 
puţină uşurare. Dar bestia de călău, cel cu scurtătura de şipcă, a început să mă lovească peste 
talpă, peste degete şi peste glezne. Mi-am retras piciorul îndărăt şi am rămas spânzurat. 

Celălalt călău lovea cu cravaşa peste fund şi peste coapse. Loviturile erau nimic pe lângă 
durerile din umeri. Simţeam cum îmi iese osul braţelor din umeri, nu mai puteam de durere, țipam 
ca din gură de şarpe şi din nou încercam să pun piciorul pe marginea mesei, dar călăul cu şipca 
mă lovea din nou şi-mi trăgeam piciorul înapoi. Urlam de durere, dar călăii se uitau ca la Arenele 
Romane, cum mă luptam cu moartea. 

Vă rog daţi-mi drumul, daţi-mi drumul că vă spun şi de alte arme. M-au dat jos din cârlig 
şi am început să mă vaiet: Aoleu mamă, de unde să vă dau alte arme! Cum banditule, nu vrei să 
dai alte arme? Şi din nou gealaţii se reped ca uliul la pradă, toţi înfig ghiarele în mine şi mă ridică 
iar sus la cârlig. Spânzurat din nou, durerile sunt şi mai îngrozitoare, nu mai aveam putere să 
întind piciorul spre masă. Nu exagerez când spun că în acele momente doream mai bine moartea, 
ca fiind singura salvare de la tortură şi chinuri. 

De durere năpraznică şi fiindcă nu aveam alte arme, am încercat din nou să mă rog de ei să- 
mi dea drumul, că le spun de alte arme. Mă gândeam că poate mă vor mai lăsa un pic jos sau îşi 
vor schimba gândul, să nu mă mai chinuie. M-au dat jos, eu mă văitam că nu am de unde să le 
dau şi ei hai cu banditul sus la cârlig. Gealaţii nu mă mai loveau cu şipca de scândură şi nici cu 
cravaşa, că eram epuizat, eram pe terminate. Spânzurat acolo de cinghel, în dureri insuportabile, 
mă gândeam să mai fac încă un ultim efort, până nu-mi pierd de tot cunoştinţa: Domnilor, dați-mi 
drumul, că acum vă spun de alte arme. Şi iar m-au dat jos din cârlig. Mă gândeam îngrozit, 
Doamne, decât iar la cinghel mai bine la moarte. Şi Bunul Dumnezeu s-a îndurat de mine. Când 
m-au dat jos de la spânzurătoare, mi-a venit fericita inspirație şi cum stătea colonelul crăcănat şi 
cu mâinile în şold, aşa cum eram legat cu mâinile la spate, m-am târât de-a buşilea drept la 
colonel şi am intrat cu capul între picioarele lui Doicaru. El stătea nemişcat şi eu am început să 
bocesc: Aoleo mamă, de unde să dau alte arme dacă nu am; aoleo mamă, de unde să dau alte 
arme dacă nu am. Gealaţii au stat locului, nu s-au mai repezit la mine. Iar colonelul Doicaru, fie 
din orgoliu, fie din milă a zis: Dezlegaţi-l. Lasă că spune el tot la Constanţa. M-au dezlegat şi mă 
dureau mâinile crunt la încheieturi, unde mi-a intrat sfoara în carne. Şi braţele de la umeri mă 
dureau îngrozitor, îmi făcea impresia că au ieşit afară din umeri. Acum mă gândeam, măcar să fie 
numai atât. Ah, Doamne, ce bine e acum. Parcă sunt un nou-născut. Cu câteva minute mai înainte 
eram spânzurat cu mâinile la spate, eram între viață şi moarte. Acum simt bucuria că sunt liber, 
deocamdată nu mă pun la spânzurătoare. Mâinile-s libere, le mişc în voia mea, în afara durerii. 


Spre Constanta 


M” suit în maşina colonelului, el înainte cu şoferul, eu cu maiorii în spate. Pe drum, pe 
şosea, armata M.A.I. şi restul de ofițeri. Erau când înaintea noastră, când în urma noastră, 
erau în plină vervă. Aveau impresia că au câştigat o mare bătălie trădătorii de neam şi de țară. 
Cam pe seară am ajuns la Constanţa. 

Fiindcă se făcuseră arestări fără precedent între anii 1948-1951, închisorile devenind 
neîncăpătoare, multe instituţii administrative au devenit închisori, între acestea şi Banca 
Naţională. Unde altădată se păstra cel mai prețios metal - aurul, acum era depreciat cel mai sfânt 
obiect - omul. Aici au fost torturați şi chinuiți mulți oameni de valoare ai neamului nostru, de 
către marea urgie a secolului. 

Am intrat cu maşina în curtea Băncii - închisoare, unde m-a luat în primire un plutonier. 
Mi-a făcut percheziţie, mi-a luat cureaua de la mijloc, mi-a tăiat nojiţele de la opinci, mi-a pus 
ochelari negri la ochi, apoi m-a apucat de gulerul hainei şi m-a dus jos la subsolul clădirii. La 
mijloc este un mic rond, unde este o masă şi pe masă un telefon. Pe scaun şedea un plutonier gras 

ca un butoi, care vorbea numai ruseşte. Cred că era lipovean. De fapt la toate etajele, şefi de secţie 
erau lipoveni. Fiind de origine slavă, erau cei mai credincioşi ruşilor şi partidului comunist. 

La stânga rondului era un coridor, unde cândva erau seifurile, dar acuma erau făcute celule. 
Pe dreapta erau şase celule, şi pe stânga iar şase celule. Pe mine m-au dus la celula cu numărul 
12. M-a băgat înăuntru şi mi-a luat ochelarii de pe nas, a închis uşa şi a tras zăvorul. Zgomotul 
zăvorului nu m-a impresionat deloc, eram învăţat cu celule şi zăvoare. Celula era mică, atât cât 
puteam să mă întind, şi lată de un metru şi jumătate. în partea dreaptă era un pat de scânduri, pe 
care am dormit şase luni de zile, fără aşternut şi fără învelitoare, pe lemnele goale. Seara îmi 
scoteam haina şi mă înveleam la cap şi la umeri, unde suferisem de la cârlig. Deasupra uşii era o 
mică ferestruică, lată de o palmă, fără geam, prin care îmi venea aer de pe coridor şi puţină 
lumină. Noaptea de abia îmi vedeam degetele de la mână. Aveam loc să mă mişc în picioare în 
dreapta şi în stânga. în ce catacombă am încăput, mi-a intrat în gând, nu cumva pot să evadez de 
aici? Dar cum? Peste tot, sus, jos, pereți de beton armat. Am devenit nervos, strângeam din 
pumni. îmi venea să mă cert pe mine, cum se poate aşa ceva. Acum câteva ore în urmă eram liber 
în grajd şi ciopleam la o ramă, iar acum am ajuns în această cazemată de beton armat. Cum se 
poate aşa ceva? Dacă există Dumnezeu, de ce m-a dat în mâna celor fără Dumnezeu? Câteva 
secunde a durat ispita şi îndoiala şi deodată am început să plâng. M-am lăsat jos pe ciment, în 
genunchi. Am plâns în hohote, eram supărat pe mine, nu pe altul. Cum se poate să încapă în inima 
mea asemenea ispită şi îndoială. Din câte ştiu eu, părinţii mei, bunicii mei, străbunicii mei au fost 
credincioşi. Străbunicul a trăit 107 de ani şi străbunica a trăit 105. Deşi eram mic, i-am apucat şi 
îi ţin minte. Nu s-au depărtat niciodată de la Sfânta Biserică. Au crezut întotdeauna în Domnul 
nostru lisus Hristos. Dar eu acuma îmi dau seama cât de slab am fost în materie de credinţă şi în 
ce hal am decăzut. Omul când dă de greu, atunci poate să-şi dea seama de tăria sau de slăbiciunea 
în credință. Am plâns şi m-am căit amar. Repede m-am încurajat şi am îngenunchiat pe ciment, 
am zis rugăciunile pe care le ştiam şi am făcut 12 mătănii. M-am aşezat pe canapea şi am început 
să mă simt bine. Am simţit deasupra stomacului, spre piept, ca o căldură care se mişcă înăuntru. 
După unii ar fi Sfântul Duh, iar după alţii e superstiție. Eu îi cred şi pe unii şi pe alţii. Dar mai 
bine cred în Bunul Dumnezeu. 

Când ucenicii s-au îndoit de mântuire, lisus le-a zis: La oameni, aceasta e cu neputinţă, dar 
la Dumnezeu toate sunt cu putință (Matei 19:26). M-am resemnat şi mi-am recăpătat liniştea 
sufletească. După atâta zbucium sufletesc, am vrut să mă întind pe pat, dar deodată aud zăvorul 
cu sunetul acela infernal. S-a deschis uşa şi plutonierul o ţinea să nu se închidă. în faţa celulei 
erau doi civili îmbrăcaţi foarte elegant. Celula fiind foarte mică, picioarele îmi erau la uşă şi, când 
m-am sculat, eram față în față cu ei. S-au uitat la mine cam zece minute, probabil că nu aveau 
voie mai mult. N-au scos nici un cuvânt, cred că n-aveau voie nici să vorbească. 

Eu - om mare, solid, robust, cu barbă până la piept. Cu pletele până la umăr, mustață mare 
şi cum tot m-au chinuit la securitatea din Baia, m-au tot spânzurat, părul mi s-a răvăşit, s-a 
încurcat şi o parte îmi cădea pe frunte. Acei civili au început să se holbeze la mine şi să se uite de 
la cap la picioare, când la barbă, când la părul care era claie în cap. Aveau poate impresia că au în 
fața lor cel mai fioros bandit al timpului. Fraţii Fudulea, Gogu Puiu, Iancu Ghiuvia, erau de temut 
şi supranumiţi de securitate şi de partid ca fiind cei mai fioroşi bandiți din organizația 
Babadagului, din care făceam şi eu parte, măcar la figurat, dacă nu şi la propriu. Pe civilii aceia 
plutonierul i-a salutat şi ei au plecat. Cred că au fost ceva directori de la unele instituţii superioare 
şi au venit să vadă un bandit fioros, aşa cum ne consideră ei. L-am auzit pe plutonier cum anunţa 
în rusește la etajele de sus, că a fost prins şi capturat un sălbatic din pădurile Babadagului. Eu am 
înțeles ce spunea el în ruseşte, că ştiam limba bulgară şi multe cuvinte semănau. Trădătorii şi 
nemernicii care au importat pacostea bolşevică din fundul Siberiei şi care sunt mai mult decât 
sălbatici şi criminali, ne fac pe noi sălbatici. După ce au plecat cei doi civili, am vrut să mă întind 
din nou pe patul de scânduri. 

N-au trecut zece minute şi din nou zgomotul zăvorului. S-a deschis uşa celulei şi din nou 
alți doi civili în fața celulei. Plutonierul sta smirnă lângă ei. Tot aşa de eleganți şi înmănuşaţi. Şi 

ei se uitau la mine tot aşa de miraţi şi de holbaţi, de parcă venisem de pe altă planetă. Au stat cam 
zece minute, n-au vorbit nimic şi au plecat. 

După propaganda securităţii şi ca să-şi facă faimă în popor, chipurile ziceau că au capturat 
un sălbatic din pădurile Babadagului. De aceea, când veneau vizitatorii, îşi holbau ochii şi se 
uitau cu mare interes să vadă bine şi să povestească la ai lor şi la prieteni cum arată un sălbatic 
capturat din pădurile Babadagului. N-am apucat să mă aşez pe pat şi din nou zgomotul zăvorului, 
uşa se deschide şi alți doi civili, tot aşa de eleganţi, dar cu nişte fețe rumene, să le tai cu un fir de 
păr, aşa erau de îngrijite. Se vedea clar că au dus-o numai în bine şi în huzureală. Și cum era să nu 
fie eleganți şi trăiţi bine, când ţara noastră cu bogății mari, unică în Europa, a ajuns pe mâna 
veneticilor, a străinilor, a derbedeilor. Tot aşa se uitau şi ăştia la pletele şi barba mea, de parcă 
aveau în fața lor un monstru. Devenisem piesă de muzeu pentru vizitatori! Au plecat şi aceştia, 
dar vizitele din zece în zece minute au continuat şi numai perechi de câte doi inşi. La ora zece a 
sunat stingerea şi s-au oprit şi vizitele. Totul s-a liniştit. M-am aşezat pe „canapea”. Trebuia să 
mă obişnuiesc cu noua locuinţă din beton şi cu scândura, la care îi ziceam „canapea”. 

Mi-am făcut rugăciunea şi m-am culcat. Cum eram obosit, am dormit până la cinci 
dimineaţa, când a sunat deşteptarea. Dimineaţa, altă ciudăţenie boşevică. Plutonierul care a luat în 
primire secţia, când a venit să mă ducă la programul de dimineață, unde era şi robinetul de spălat 
pe mâini, după ce a tras zăvorul şi a deschis uşa, s-a retras câțiva paşi mai departe de mine şi ţinea 
degetul pe trăgaci, gata să tragă. Cine ştie ce i-au băgat în cap şefii lui mai mari. Pentru că altfel 
nu se explica purtarea lui față de mine. Poate că îşi ziceau: Ai grijă, este capturat din pădurile 
Babadagului. E un bandit fioros. Cum e solid, poate să se repeadă la tine să-ţi ia pistolul şi să te 
gâtuiască. în loc ca mie să-mi fie frică, el era cel care tremura îngrozit. Maşinaţiuni comuniste, 
minciuni din doctrina bolşevică. Cine ştie de unde a fost luat şi făcut securist. Poate de la vreun 
cârd de oi, sau tăia lemne la pădure. Acum, pentru el, gradul şi pistolul sunt dumnezeul lui. Pentru 
acest motiv nu am putut să-l urăsc, ci mai degrabă l-am compătimit. Dimineaţa, când mă ducea şi 
mă aducea de la program la celulă, tot cu pistolul întins spre mine, îi mulțumeam cuviincios. La 
orele 12, când mi-a adus gamela cu mâncare, i-am mulţumit. După masă, m-a dus la program tot 
cu pistolul întins în urma mea. Când să mă închidă în celulă, tot cu pistolul în mână, iar i-am 
mulțumit cuviincios. Seara, la program, când a venit să mă ia, şi-a băgat pistolul la şold şi când să 
mă închidă la celulă, tot fără pistol, i-am mulțumit. Şi-o fi dat seama că nu-s un bandit fioros, cum 
i s-a spus. 

Trei zile nu m-au scos la anchetă, au ştiut că am fost bătut şi spânzurat la cinghel (cârlig). 
în cele trei zile mi-am revenit cu fizicul. într-o dimineaţă, a venit un plutonier, mi-a pus ochelari 
negri pe nas şi m-a dus sus, la etaj. într-o cameră mai mare, având ca mobilă o masă, câteva 
scaune,preşuri pe jos şi în plus multă, multă lumină. A venit un căpitan şi un locotenent. M-au 
întrebat cum mă cheamă şi apoi m-au invitat să stau pe scaun. 

Mi-au dat un pieptene ca să-mi aranjez părul. Am încercat, dar n-am putut, pletele erau tare 
încâlcite şi mâinile mele erau ca degerate de la spânzurătoare. Dacă au văzut ei că nu mă pot 
pieptăna singur, s-au sculat ei plini de zel ca să mă pieptene. Locotenentul îmi ținea capul, iar 
căpitanul mă pieptăna. Dar au avut mult de lucru din cauza părului încâlcit. Au adus un fotograf, 
care m-a fotografiat în mai multe poziţii. Mai mult nu m-au întrebat, mi-au pus ochelarii negri pe 
nas şi m-a dus jos în celulă. Timp de o săptămână nu m-au scos la anchetă. Am dormit şi m-am 
refăcut destul de bine. 

într-o dimineaţă, a venit un plutonier, mi-a pus ochelarii pe nas şi m-a dus la etaj, la camera 
cu Nr. 42. în cameră, un ofițer anchetator spătos, solid şi pe care după ceafa groasă l-am bănuit că 
e bulgar, ceea ce mai târziu s-a adeverit. Am aflat într-adevăr că e bulgar, cu numele Roteo sau 
Rotes. Şi fiindcă nu cunoşteam gradele comuniste, i-am dat bună dimineaţa şi am zis: Domnule 
ofițer, vă rog să-mi spuneţi cum să mă adresez, că nu cunosc gradele. El mi-a răspuns răstit să-i 
răspund cu: Să trăiţi tovarăşe maior! în cameră era o masă şi un scaun. Mi-a spus să iau loc pe 
scaun, să-i spun numele meu, locul naşterii, unde am locuit şi pe urmă mi-a zis: Mă Ciolacule, de 
ce nu vrei să fii sincer, ca Să-ţi uşurezi situaţia. Nu vrei să spui de alte arme şi alte gazde. l-am 

spus: Tovarăşe maior, eu nu am avut alte arme şi alte gazde decât acelea pe care le-am spus. 
Atunci el a zis: Recunoşti că ai organizat şi la şedinţe au luat parte mai mulţi reacționari? Da, 
recunosc. în faţa mea, pe masă era o coală de hârtie şi un creion, pe care mi le-a arătat şi mi-a zis 
să dau o declaraţie. Ştiam că toți au fost arestaţi şi că preotul Stere Popovici, când l-au pus la 
strâmtoare, ne-a spus pe toți, deci nu mai puteam nega pe nici unul. Eu, care nu manevram 
creionul cu uşurinţă, greu buchiseam numele gazdelor şi m-au apucat orele două după masă. Când 
m-au dus în celulă, am găsit gamela cu mâncare pe pat. După ce am mâncat, m-am culcat şi a 
doua zi dimineaţă, după ce mi-am băut ceaiul şi bucăţica de pâine, plutonierul s-a prezentat cu 
ochelarii să mă ducă sus la etaj. Aici m-a luat maiorul: Măi Ciolacu, tu ai un dosar foarte gras şi 
complicat, de ce nu eşti sincer, ca să-ţi uşurezi situaţia. Noi ştim că tu ai avut şi alte gazde. La 
Sinoe ai organizat şi ai ținut şedinţe contra partidului, te-ai înarmat, recunoşti? Da, recunosc. 
Păi dacă aşa este, pune mâna pe creion şi dă declaraţie. Eu am ştiut de camarazii care au fost 
arestați înaintea mea şi care, fiind constrânşi, au declarat tot despre mine. Nu puteam să neg 
nimic. Şi iarăşi cu datul declaraţiei mă apuca două după masă. Simţeam cum nu mai pot de 
oboseală. Vine plutonierul cu ochelarii şi jos la celulă. Gamela cu mâncare, pe care o mâncam şi 
mă culcam. Dimineaţa urmă-toare, iarăşi plutonierul cu ochelarii şi sus la etaj, dar acum la altă 
cameră. A închis uşa şi a plecat. Am rămas sigur. M-am uitat sus la tavan să văd dacă nu era 
cumva un cinghel, dar nu era. Intrase în mine groaza de cinghel. De câte ori mă ducea la anchetă, 
mă uitam sus la tavan, dacă nu avea cinghel. Parcă mi se lua o piatră de pe inimă când vedeam că 
nu este. Orice pedeapsă o suportam, afară de cinghel (cârlig). Cinghelul era mai grozav decât 
moartea. 

Mă gândeam cu groază, de ce oare m-au adus în această cameră, oare ce mă aşteaptă. Nici 
nu am reuşit să văd totul din cameră că deodată au intrat cinci gealați ofițeri tineri. Toţi bine 
îmbrăcaţi, cu haine ajustate la dungă, cisme lucioase, iar eu amărât, jerpelit, flămând şi 
nebărbierit. Luxul lor parcă mă sfida. 

Am sărit în picioare. S-au dat roată în jurul meu. Mă enerva ţăcănitul cismelor în jurul meu. 
Un gealat avea în mână un fel de aparat cu două cordoane, care aveau la capăt câte o brățară de 
metal. A început unul: Banditule, spune alte arme şi alte gazde. Le-am spus: Alte arme şi alte 
gazde nu am decăt acelea pe care le-am spus. Stai pe scaun. Cel cu aparatul mi-a luat mâinile şi 
mi le-a pus în brățările de la cele două cordoane. Aparatul avea o manivelă, iar un gealat i-a spus 
altuia: învârteşte la 150 de volţi să-l omorâm, mama lui de bandit, că nu spune nimic. Când a 
învârtit de manivelă, a produs un curent aşa de puternic încât mi-a zdruncinat tot corpul. Am sărit 
de pe scaun jos pe podea şi țipam de durere şi călăii învârteau într-una de manivelă. Era ceva de 
nesuportat, de nesuferit, eram între moarte şi viață. Mi-au scos brățările de la mâini. Mi-au zis: 
Banditule, ori arme, ori viaţa. Una din două, trebuie să dai. A venit plutonierul cu ochelarii şi m- 
a dus la celulă. Stăteam lungit pe canapea. Toate mădularele îmi erau zdruncinate. Zilnic eram 
scos la anchetă. 

Anchetatorul de fiecare dată tot răsfoia dosarul şi mă întreba: Pe cutare îl cunoşti, dar pe 
cutare îl cunoşti? şi asta era numai ca să mă ţină într-o stare de nervi încordată. într-o dimineaţă, 
plutonierul mă duce sus la etaj. Lângă balustradă, în faţa unei uşi, a venit un ofiţer mărunt, care 
m-a luat în primire, apucându-mă de barbă. Eu, care eram cu ochelari negri pe nas, nu vedeam 
nimic. Mi-a zis: Apleacă-te. Eu credeam că trebuie să trec pe sub vreo bară. Da de unde, că nu era 
nici o bară. Făcea asta numai ca să-şi râdă de mine, astfel m-a vârât în cameră. Dar m-a tras cu 
atâta putere, încât mi-a rupt un smoc din barbă. Când am fost în cameră, mi-a dat jos ochelarii şi 
am văzut în mâna lui smocul de barbă şi mi-a zis râzând: Uite banditule, cum ai năpârlit. Călăul 
avea în mână o cravaşă groasă de cauciuc şi a început să mă lovească drept în cap. Fiindcă era 
mărunt, eu înalt, se înălța pe vârful cismelor ca să mă lovească mai cu zel. Am numărat opt 
lovituri. 

Deodată au intrat cinci ofiţeri - gealaţi, iar călăul care mi-a smuls barba şi m-a lovit în cap 
cu cravaşa s-a retras. Unul din gealaţi era căpitan, cam în etate, şi totuşi unul dintre cei tineri era 
şeful lor. El mi-a zis: De ce nu vorbeşti, de ce taci, de ce nu declari de arme, de alte gazde şi ai 

să scapi. l-am răspuns: Eu fot ce am avut şi ce am ştiut, am spus. în mijlocul camerei era o masă. 
Mi-a zis: Ja-o în brațe. Adică să mă întind cu burta pe masă. Un gealat m-a apucat de un braţ şi 
altul de celălalt braț şi ţineau cu putere, în timp ce ăialalți au pornit cu cravaşele să mă lovească 
pe tălpi, pe coapse dar mai ales peste fund. Am rezistat câtva timp, dar de la o vreme m-au 
năpădit durerile şi cu toată puterea am sărit de pe masă. Cei care îmi țineau mâinile au căzut ca 
nişte cârpe, unul de o parte şi celălalt de altă parte. Ja uite mă, mama lui de bandit, a zis unul, 
vrea să fugă la pădure. Sigur în bătaie de joc, a zis. S-au repezit toți cinci şi m-au trântit la podea, 
lungit cu burta în jos şi au început să mă lovească cu cismele în coaste şi de o parte şi de alta, alţii 
dau cu cravaşele pe tălpi, pe spate, dar mai ales pe fund. Şi dă-i, şi dă-i, şi toţi loveau cu sete şi cu 
duşmănie. Probabil a ţinut vreo douăzeci de minute, sau mai mult, şi am vrut să nu mai ţip deloc, 
să nu scot nici un cuvânt din gură, dar n-am mai putut, mă durea fundul teribil. Cred că mi-a 
crăpat pielea. Atunci cel mai tânăr, cred că el era şeful lor şi răspundea de bătaie, de fapt tortură, a 
încălecat deasupra mea, cu picioarele crăcănate, a săltat pantalonii la spate şi l-am văzut cu coada 
ochiului că a ridicat mâna stângă în sus, de a încetat bătaia. Cred că a văzut că fundul era grav 
rănit. Mi-a dat o cizmă în coastă şi a zis: ridică-te. M-am sculat în picioare. Apoi mai zise: 
Banditule, tu crezi că ne duci pe noi? După ce spui de alte arme, numai atunci iți vei uşura 
situaţia. A venit plutonierul, mi-a pus ochelarii şi m-a dus la celulă. Aveam fundul umflat cât o 
baniţă şi era negru ca fundul ceaunului. Mă pipăiam, dar era tare şi mă durea teribil şi nu puteam 
să stau pe pat. Stam numai pe genunchi, dar îmi era somn şi m-am culcat pe o parte, mă durea 
teribil: m-am culcat pe cealaltă parte, la fel mă durea. Până la urmă am adormit pe o parte şi am 
dormit aşa de adânc că dimineaţa la cinci, când a sunat deşteptarea, eu tot aş mai fi dormit. O 
săptămână am bolit şi nu m-au scos la anchetă. într-o dimineaţă, vine plutonierul cu ochelarii şi 
mă duce sus la camera Nr. 42. L-am salutat: Să trăiţi tovarăşe maior. El a luat o cravaşă de 
cauciuc groasă şi zise: Mama ta de bandit, ce, tu eşti tovarăş cu mine? la ţine palma. Bulgarul 
era solid şi puternic, când a început să lovească cu cravaşa, ziceai că iese fum din palmă. Şi dă-i, 
şi dă-i, şi schimbam palmele, când una, când cealaltă. Am început să ţip, aoleu domnule maior. 
Dar el jap, eu aoleo tovarăş maior, el jap, eu aoleo şi nu mai ştiam cum să-i mai zic şi ori cum îi 
ziceam, el jap cu cravaşa. Nu mai puteam de durere şi el lovea cu sete şi zicea: Ține palma, mama 
ta de bandit, ce, vrei să te leg? Ține palma! Mi-a umflat palmele şi am început să mă îndoi, să mă 
aplec. Bulgarul s-a enervat şi a început să mă lovească pe unde nimerea, peste cap, peste faţă, 
peste ceafă. Mi-am pus pumnii în fața ochilor, ca boxerii, ca să-mi apăr faţa şi ochii, dar el lovea 
cu sete şi fără milă. Devenise ca un câine turbat. Mama ta de bandit, faci parte din banda lui 
Fudulea şi a lui Gogu Puiu! La un moment dat, tot lovind cu putere, a obosit şi a aruncat cravaşa 
jos. Şi iar cu înjurătura: Mama ta de bandit, până nu scot de la tine pistoalele, din mâna mea nu 
scapi. în timpul bătăii, oricât am căutat să-mi apăr fața, totuşi am încasat o cravaşă peste nas şi 
una peste ureche. Mi-a julit nasul şi urechea. 

După obiceiul lor perfid, câteva zile iar nu m-au scos la anchetă. Capul, ceafa, mâinile îmi 
erau umflate. Ei aveau experiență de la sora lor păgână din răsărit, din laboratorul de ştiinţă înaltă 
bolşevică. După ce trece individul prin torturi şi chinuri grele, are câteva zile pauză, după aceea 
iară: treci banditule, din nou la anchetă. Dar nu-i mai ziceam tovarăşe maior şi nici domnule 
maior, ci numai să trăiţi. lar el zicea numai: stai pe scaun. La anchetă nu mă slăbea din banditule, 
spune de alte arme şi de alte gazde. 

într-o dimineaţă, plutonierul m-a dus sus la etaj, dar la o altă cameră, ceva mai mare şi m-a 
lăsat acolo. M-am uitat sus la tavan să văd dacă nu există cumva vreun cârlig, de care aveam o 
groază mare. Aveam o presimţire că mi se pregăteşte ceva pentru chinuit, dar nu ştiam ce. în acea 
cameră erau două birouri grele, puse la distanţă de un metru între ele. Au venit înăuntru cinci 
gealaţi ofițeri. Unul din ei, probabil şeful lor, mi-a zis: banditule, dacă nu vrei să spui de alte 
arme şi alte gazde şi să-ți uşurezi situaţia, atunci stai colea jos. Au adus o rangă, apoi m-au făcut 
să mă încovoi ca un covrig şi mi-au legat mâinile de gleznele picioarelor. între braţe şi între 
genunchi s-a făcut un gol, prin acel loc au introdus ranga de fier, au prins cu toţi de capetele 
răngii, m-au săltat în sus şi au pus un capăt de rangă pe un birou şi celălalt capăt de rangă pe 

celălalt birou. Am rămas spânzurat de rangă cu capul în jos şi cu fundul şi tălpile picioarelor în 
sus. Numai bine şi potrivit de bătut şi de lovit. Unul din gealaţi îmi ţinea capul. Probabil că 
vreunuia din cei care au fost torturați cu metoda aceasta diabolică i-au frânt gâtul şi ei aveau 
nevoie să ducă la tribunal deţinuţi sănătoşi în aparență. Au început operaţia cu o singură cravaşă 
de cauciuc, pe care o foloseau pe rând, câte trei sau patru lovituri fiecare, la fund mai puţin, mai 
mult pe tălpi. Când sfârşea ultimul de lovit, primul continua. Până la douăzeci de lovituri am 
răbdat, n-am ţipat de loc. Dar m-au prididit durerile şi am început să urlu de durere, dar lor nu le 
păsa, loveau într-una şi radioul cânta cât se putea de tare, ca să nu se audă țipetele în stradă. Legat 
fedeleş, nu puteam să fac nici o mişcare, nu aveam nici o posibilitate să protestez. M-am gândit la 
cele spuse de Sfântul Pavel: De cinci ori am căpătat de la iudei patruzeci de lovituri fără una. (II 
Corinteni 11:24). Acum făceam şi eu un calcul, câte lovituri am primit de la cei patru gealați. 
Dacă fiecare m-a lovit de trei ori, face douăsprezece, şi dacă s-au rânduit de trei ori, cu 
aproximativ douăsprezece lovituri, înseamnă că în total au fost treizeci şi şase de lovituri. Şeful 
gealaţilor, când a văzut că leşin pe rangă, a oprit bătaia. M-au dat jos, m-au dezlegat şi mi-a zis: 
ai văzut, banditule, ce capeți dacă nu vrei să spui şi de alte arme şi gazde? Am fost dus la celulă. 
Eram frânt, obosit, aveam dureri mari şi îmi era un somn teribil. Cât de bune ar fi acum nişte 
prosoape udate în apă rece, să-mi pun comprese la locurile vătămate, ca să-mi alin durerile! Mi se 
închideau ochii de somn, mă culcam când pe o parte, când pe alta, dar mă dureau toate celea. în 
sfârşit am adormit şi, când m-am trezit, parcă puteam să mă mişc un pic. 

Şi iarăşi o săptămână nu m-au chemat la anchetă, după metoda lor satanică. Au ştiut că 
după zece zile de odihnă se vindecă rănile din bătaie. M-am mirat când m-am pipăit la spate şi la 
tălpi şi am văzut că nu mai doare. Anchetele au început din nou, aceeaşi poveste şi eu spuneam că 
tot ce am avut şi am ştiut, am declarat. Mă forţau cu orice preț să denunț câți mai mulți, ca să aibă 
ei pe cine chinui. Am rezistat şi nu am denunţat pe nici unul din cei care nu fuseseră prinşi. Am 
recunoscut numai persoanele care ştiam că erau deja prinse şi condamnate şi care declaraseră că 
eu i-am organizat. 

La marginea comunei Sinoe stătea Dimciu Ergoveanu, care avea patru copii, cel mai mare 
flăcăiandru, restul mici. Nimeni nu ştia că a fost gazda mea. Nu l-am declarat. Tot în comuna 
Sinoe era Constantin Vlahbei, avea un pistol de brâu lung, de 9 mm, pe care l-am purtat şi eu 
câtva timp, dar i l-am înapoiat. Mai era în Sinoe Dumitru Grasu, la care am stat în câteva seri, şi 
Gheorghe Tusea, la care am stat 40 de zile într-o şură de fâneaţă, dar nimeni n-a ştiut de ei, decât 
numai eu. Nu i-am declarat. 

La marginea comunei Panduru stătea Gheorghi Zuricu; nimeni nu ştia că el are două 
pistoale cu butelie, foarte puternice şi oricât de presat am fost, nu l-am spus. 

în satul Lunca am stat o săptămână în fâneaţa lui Stere Durlea, dar nimeni nu ştia decât el şi 
eu la fel nu l-am denunţat. Şi el, ca şi ceilalți, mi-au făcut bine că m-au adăpostit de urmărirea 
bestiei roşii. Şi mă rugam lui Dumnezeu să-mi ajute şi să nu denunț pe nimeni, şi o spun fără 
sfială că Bunul Dumnezeu mi-a ajutat de am răbdat chinuri grele şi n-am denunţat pe nimeni. 

într-o dimineaţă a venit plutonierul cu ochelarii negri şi m-a dus din nou la camera Nr. 42; 
am intrat şi am salutat cu: Să trăiţi! Stai jos pe scaun, mi-a zis anchetatorul, răsfoind un dosar. 
După ce m-am aşezat, îmi zice: Măi Ciolacu, eu ţi-am spus că ai un dosar gros şi dacă ai să cauţi 
să fii sincer şi ne ajuţi, ai mari şanse ca să scapi. Domnule maior, i-am spus, eu de scăpat nu mai 
scap de aici. Ştiu ce fapte grave am făcut şi din cauza lor voi fi împuşcat. în ceea ce priveşte 
sinceritatea, am să caut să mă concentrez şi dacă îmi aduc aminte de vreun lucru pe care nu l-am 
declarat, am să vi-l spun. Atunci îmi zise el: Măi Ciolacule, vezi că vine pe aici tovarăşul 
comandant. Ai grijă să vorbeşti, să nu stai ca un mut. După acestea spuse, a venit plutonierul şi 
m-a dus la celulă. Către seară plutonierul m-a luat şi m-a dus sus la camera 42. Anchetatorul mi-a 
pus câteva întrebări şi a apărut colonelul Nicolae Doicaru, comandantul securității. M-am ridicat 
în picioare, el a dat bună seara, eu i-am zis: Să trăiţi dom’ comandant. îl întreabă pe maior: Ce 
face Ciolacu, vorbeşte? Acela îi răspunse: Nu prea vorbeşte, tovarăşe comandant. Doicaru îmi 
zice: Măi Ciolacu, să vorbeşti, auzi! I-a intrat în cap că o să-l împuşcăm, a zis anchetatorul. 

Comandantul mi-a zis: Nu te împuşcăm, Ciolacu. Atunci m-am grăbit şi i-am spus: 
Dom "Comandant, de ce să nu fiu împuşcat? N-am nici-un motiv să nu fiu. Plete am, barbă am, 
armă automată am, şi ascunzătoare în pământ am, organizaţie împotriva partidului am. După 
faptele mele grave, o să fiu împuşcat. El mi-a răspuns: Măi Ciolacule, ai avut noroc că n-ai tras 
asupra organelor securităţii, că de mult era să fii împuşcat. Pe Gogu Puiu îl ştii? Nu-l ştiu dom’ 
comandant, că nu eram dintr-un judeţ cu el. Dar pe cei cărora le-a rupt picioarele îi ştii? l-am 
răspuns că nu îi ştiu. De aici, am dedus că Gogu Puiu, când l-au înconjurat în casă, a tras cu 
automatul în plin şi a retezat picioarele la câţiva securişti. 

Colonelul Doicaru şi-a terminat ancheta, ne-a dat bună seara şi a plecat. După câteva 
întrebări pe care mi le-a pus anchetatorului, a venit plutonierul şi m-a dus la celulă. Stând pe patul 
meu de scânduri, mă gândeam la ce a zis colonelul: Ai avut noroc că n-ai tras în organele 
securităţii, că de mult erai împuşcat. Fu am crezut şi cred în destin, cum am mai amintit înainte. 
Mi-am amintit de noaptea cu lună, când era să trag în cei doi grăniceri care treceau în calea mea şi 
cum câinele lup, în loc să vină pe urmele mele, a luat-o în sens invers. Grănicerii s-au dus, iar eu 
n-am tras asupra lor. Destinul m-a scutit de-o crimă. 

în noaptea când a trecut pe lângă noi, cei cinci haiduci, acea coloană de securişti care 
mergeau spre Testemel, satul lui Fudulea, şi noi cu degetele pe trăgaci, gata să tragem la ordinul 
lui Gogu Puiu şi pe urmă tot el a spus să nu tragem. Dacă trăgeam, atunci am fi fost prinşi şi 
împuşcaţi. Iarăşi coincidență? Destin? Mister? Trei ani şi mai multe luni, cât am haiducit, am avut 
mai multe ocazii ca să trag în securitate, fiind hăituit de ei, dar aşa s-a întâmplat că n-am tras. 


Sotia si lancu 


Lai 


| pai dimineaţă plutonierul a venit însoțit de un căpitan. Plutonierul mi-a pus ochelarii pe nas, 
iar căpitanul m-a luat în primire şi, după ce m-a suit la etaj, am coborât şi abia după ce a făcut 
mai multe ocoluri cu mine ne-am oprit în fața unei uşi. A bătut la uşă, care s-a deschis aproape 
imediat. Mi-a luat ochelarii şi am intrat într-o cameră mare. Era o cameră cu mobilă luxoasă. în 
spatele unui birou era un fotoliu în care stătea colonelul Nicolae Doicaru, şeful securității. Să 
trăiţi dom” colonel! Bună dimineaţa, măi Ciolacu. Vino mai aproape. M-am dus mai aproape. 
Căpitanul a rămas în poziţie de drepţi lângă perete. Mi-a zis: Măi Ciolacu, ai ceva de spus? Ai 
ceva de raportat? Domnule colonel, n-am nimic de raportat. Măi Ciolacu, tu ce familie ai? 
Domnule colonel, am mamă, soţie şi doi copii, Marioara şi Iancu. El a zis: la spune, de cine ţi-e 
dor? Am ridicat din umeri. Am vrut să spun că nu ştiu, iar el, ca să mă ajute, a zis: Ți-e dor de 
mamă, nu; ţi-e dor de soţie, nu; ţi-e dor de Mărioara,nu, ţi-e dor de lancu, şi mi-au dat lacrimile. 
Am început să plâng. Pentru că într-adevăr îmi era dor de băiat. Atunci a zis: Ciolacu, vrei să-l 
vezi pe lancu? Da, vreau. A zis căpitanului să scrie. După ce m-am gândit puţin am zis: Domnule 
colonel, băiatul este mic şi ar putea să se sperie, văzându-mă. Dacă se poate să vină şi maică-sa. 
Da, se poate, şi îi zice căpitanului să scrie. După ce a scris căpitanul, ne-a făcut semn să plecăm. 
Mi-a pus ochelarii pe nas şi m-a dus la celulă. 

Eu n-am avut frați şi mă uitam la cei care au avut, cum se întâlneau la sărbători şi, când 
erau la greu, cum se ajutau unii pe alţii. Trăiam cu dorul după frați, dar acum, când mi-a dat 
Dumnezeu băiat, îmi ziceam în mine că el îmi va completa dorul de frați. De aceea, când mi-a zis 
de Iancu, am plâns din adâncul inimii. Când am ajuns în celulă, am căzut pe gânduri, ce-o mai fi 
şi cu această metodă diabolică, ce cursă vor să îmi pregătească şi să mă compromită. Am început 
să mă tem. îmi tremura inima de nelinişte. Mă frământa gândul că vor să pună la cale vreun plan 
satanic. Nu mă puteam linişti de loc, aşa că am început să spun rugăciunea Tatăl Nostru de mai 
multe ori şi, după un timp, s-a aşternut în inima mea o adâncă linişte. Am dormit şi am visat că 
era în fața mea un cal roşu, înalt până la nori, şi dârlogul pe care eu îl ţineam în mână atârna până 

în pământ. Dimineaţa m-am trezit într-o bună dispoziţie şi o plăcută bucurie, caii fac parte din 
duhurile bune pentru mine. 

într-o dimineaţă, după mai bine de două săptămâni, vine plutonierul, îmi pune ochelarii pe 
nas şi mă duce sus la etaj într-o cameră mare, mobilată şi cu preşuri pe jos. în fundul camerei erau 
o masă şi nişte scaune. Alături de masă era un cuier cu picior, iar la masă stăteau doi ofițeri, 
căpitanul şi un altul, pe care nu îl ştiam. Mi-au făcut semn să mă apropii de masă. Am salutat: Să 
trăiţi, domnule căpitan. Stai jos, m-a poftit acesta. Măi Ciolacu, vrei să-l vezi pe Iancu? Da, sigur 
că vreau să-l văd, dar nu cred că aşa ceva e posibil. Nici nu termin bine de spus ce gândeam, că 
se deschide uşa şi în pragul ei stătea băiatul meu, Iancu. Credeam că nu mă va recunoaşte aşa cum 
eram cu plete mari, barba până la piept, mustața mare. Cu greu mi se vedea fața, dar mare mirare 
pentru mine. A venit drept spre mine şi mi s-a aruncat în braţe. L-am sărutat şi l-am strâns 
îndelung în braţe. Dacă mă mai lega ceva de viaţa asta, era el, fiul meu. Prima întrebare pe care 
mi-a pus-o, a zis: Tate hi ghini? (Tăticule, eşti bine?). N-am apucat să-i răspund: Da, hui (Da 
sunt), că s-a deschis uşa camerei din nou. Acum a apărut soţia mea, îmbrăcată gros, era în 
ianuarie şi era ger. A dat mâna cu mine şi cu ofiţerii. Au poftit-o să şadă pe scaun şi ne-a spus că 
putem să vorbim. Dar ce era să vorbim în faţa lor. M-a întrebat în dialect: Ce faci, eşti sănătos? 
Ofițerii s-au ridicat şi au început să se plimbe prin cameră şi să se uite pe geam, dar cu ochii şi cu 
urechile erau atenţi la noi. Căutau să prindă ceva din convorbirea noastră. lancu m-a întrebat: 
Tate, alanta iu suntu? (Tata, ceilalți unde sunt?). Adică ceilalți camarazi, care au fost arestaţi. I- 
am făcut semn cu ochii şi puţin cu degetul jos. Băiatul a înţeles, dar probabil că şi securiştii au 
înțeles, că erau foarte atenți la orice mişcare a noastră. Eu aveam acasă nişte fotografii cam 
suspecte cu nişte camarazi şi pe care din neglijenţă nu le-am ascuns. Aveam nevoie să-i spun 
soţiei să le ascundă. Am întrebat-o în dialect şi mi-a făcut semn că le-a ascuns. Dar securiştii erau 
foarte atenți şi au prins că am schimbat ceva între noi. Căpitanul a plecat îndată de aici. A început 
să-mi bată inima de frică. S-o fi dus căpitanul la colonel să-i spună să-mi aresteze soţia, că noi am 
vorbit între noi ceva secret. Ofiţerul care a rămas cu noi era foarte atent la ce vorbim noi. 
Căpitanul a cam întârziat să vină. Când a plecat repede, era voios, acum a venit încet şi 
posomorât. Se vede că nu l-a luat în serios colonelul, să-mi aresteze soţia, cum ar fi vrut el. Cum 
a ajuns, a zis: Gata, ați vorbit destul. Soţia şi Iancu s-au ridicat de pe scaun, i-am sărutat şi au 
plecat. A venit plutonierul, mi-a pus ochelarii şi m-a dus înapoi la celulă. 

Mult mai târziu am aflat cum s-au dus securiştii să-mi aducă soția şi băiatul, ca să mă 
întâlnesc cu ei. S-au dus mai întâi în comuna Sinoe la maică-mea, acasă. Cum te cheamă? Maria 
Ciolacu. Unde este Piha Ciolacu şi băiatul Iancu Ciolacu? Maică-mea le-a spus: Iancu este uite 
acolo. Şi le-a arătat cu mâna spre o casă unde se făceau pregătiri de nuntă şi el sta acolo gură- 
cască. lar maică-sa, Piha Ciolacu, este în comuna Baia, lucrează la o grădină de zarzavaturi 
pentru existența familiei. Ofițerii s-au dus şi au întrebat care este băiatul lui Nicolae Ciolacu. 
Oamenii l-au arătat, uite ăla este. S-au dus la el şi l-au în-trebat cum îl cheamă. Iancu Ciolacu, a 
răspuns băiatul. Vino cu noi în maşină! El s-a opus, dar i-au spus: Vino, că te ducem la maică-ta 
şi apoi să-l vezi pe tatăl tău. A intrat în maşină şi s-au dus la Baia, la gră-dina de zarzavaturi şi au 
întrebat de Piha Ciolacu. S-a nimerit s-o între-be chiar pe ea. Eu sunt, le-a răspuns Piha. Intră în 
maşină, şi i-au adus la Constanţa la securitate şi i-au băgat într-o cameră; după aceea au venit, m- 
au scos de la celulă şi m-au dus să mă întâlnesc cu ei. Am fost totuşi mulțumit că mi-am văzut 
soţia şi copilul şi că şi ei m-au văzut cum sunt. De aici încolo, cum o vrea Bunul Dumnezeu, aşa 
să fie. 

Ungurul 


| fa zi pe la sfârşitul lui februarie 1952, pe la orele două după masă s-a deschis uşa celulei şi 
după ce plutonierul a tras o înjurătură rusească, fiind lipovean la origine, a împins în celulă un 
tânăr. A închis uşa şi a plecat. în celulă fiind semiîntuneric şi cum tânărul venea de la lumina de 
afară, abia vedea ce este înăuntru. M-am cam temut să nu fie vreun codoş informator, băgat de 
securitate ca să mă tragă de limbă. De aceea stam pe patul meu de scândură liniştit. lar acel tânăr 
stătea în picioare şi plângea cu hohote. Atunci am îndrăznit şi l-am întrebat: Tinere, de ce plângi? 
El mi-a spus: Am fost chelner la un restaurant. Acolo au venit doi ruşi care au mâncat, au beut şi 
au dat să plece fără să plătească. Eu i-am acostat şi le-am zis să plătească consumaţia, că eu n- 
am bani să plătesc la casierie. Unul din ruşi m-a împins şi m-a lovit. Eu ştiam karate şi, când le- 
am dat câţiva pumni, au ajuns amândoi ruşii pe sub mese. Imediat a venit miliția, m-a arestat şi 
m-a adus la securitate. Aici, după ce m-au bătut ca pe hoţii de cai, m-au băgat la celulă. L-am 
chemat să stea pe canapea, dar el continua să plângă în hohote. l-am zis: De ce plângi, tinere, că 
doar eşti bărbat şi mai ales eşti tânăr şi viguros. De unde eşti, cum te cheamă? Mă cheamă 
Socaciu, sunt ungur din Ardeal. Am venit la Constanţa, unde mi-am găsit serviciu de chelner şi 
iaca unde am ajuns. Eu nu-i plâng pe ruşi că i-am bătut, că o meritau, dar plâng că sunt însurat 
şi am un copilaş mic şi în fiecare zi îi cumpăram un kilogram de lapte. Dar acuma cine o să-i mai 
cumpere lapte dacă eu sunt aici arestat? Ah, copilul meu, are să moară de foame acum! Eu, ca 
să-l liniştesc, i-am zis: Nu te speria, copilul nu are să moară de foame. Bunul Dumnezeu o să 
aibă grijă de el şi o să-l apere de orişice, chiar şi de foame. Sunt copii la care amândoi părinţii 
le-au fost arestaţi. Aceşti copii au fost luaţi de neamuri sau de vecini care şi-au făcut pomană cu 
ei. Să fii sigur că nici copilul tău nu va muri de foame. 

S-a făcut noapte şi a sunat stingerea. Patul era îngust şi cu greu dormeam pe el. Mi-am scos 
haina şi am aşternut-o jos, pe ciment. Socaciu a dormit pe haina mea şi cu haina lui s-a învelit. 
Aşa am dormit o săptămână întreagă, el jos pe ciment, dar avea două haine, iar eu nu mai aveam 
nici o haină, dar aveam avantajul că dormeam pe pat. Fiecare cu avantajul lui. într-o zi vine 
plutonierul şi ne zice: Puneţi-vă hainele pe cap. După metoda bolşevică, să nu vedem unde ne 
duce. Ne-a apucat de gulerul hainei şi ne-a dus tot la subsol, într-o cameră mai mare şi cu două 
paturi. Acum dormeam fiecare în patul lui. 

După câteva zile au început să-l scoată pe Socaciu la anchetă. Venea bietul Socaciu de la 
anchetă şi cu fălcile, şi cu palmele umflate. L-am întrebat de ce îl băteau şi ce îi cereau. Mă bat ca 
să le spun câți ruşi am omorât. Eu nu am omorât nici un rus. Vai de mine, ăştia au să mă 
condamne la moarte, dar eu n-am omorăt nici un rus. 

Procesul si condamnarea 


Lai 


| (o dimineaţă, pe la începutul lui aprilie 1952, a venit plutonierul şi strigă: Ciolacu Nicolae, 
pune-ți haina în cap. M-a apucat de gulerul hainei şi m-a dus printr-un coridor. Acolo erau mai 
mulți inşi cu hainele în cap, ţinându-se unul de altul. M-am apucat şi eu de haina unuia, dar nu 
aveam voie să mă uit cine era în fața mea. După ce s-a completat rândul, ni s-a dat ordin să 
pornim şi plutonierul l-a apucat pe primul de gulerul hainei. Se mergea încet, pe bâjbâială, că 
nimeni nu vedea unde păşea, coridorul fiind lung şi neluminat. Când am ieşit pe uşă afară, pe sub 
haină ne-a izbit deodată sfânta lumină. După ce am stat şase luni de zile numai la lumina becului 
în camerele de la subsol, din beton armat şi fără ferestre, numai acum puteam aprecia cât de 
sfântă şi scumpă este lumina zilei. în fața uşii ne aştepta duba şi care cum ajungea, cu haina în 
cap, intra în dubă. Aşa am ajuns noi românii în țara noastră, mai rău ca prizonierii din lagărele din 
Siberia. Şi în dubă era întuneric beznă, dar avea o ferestruică mică cu perdea, care se mişca şi mai 
îngăduia să intre înăuntru câte o rază de lumină. Pentru o clipă am putut să ne zărim şi să ne 
recunoaştem. Erau toți camarazii mei şi gazdele din comuna Sinoe, Tănase I. Vlahbei, Tănase C. 
Vlahbei, Tănase G. Vlahbei, toţi trei veri cu mine. Apoi Sima Dimeica, Iancu Dimcica, Timu 
Pasota, Stere Manciu, Mircea Juruc, Stila Peştereanu, lancu Gicu, Nicolae Sicu şi Dumitru 
Ghioca. Toată iarna lui 1951-52, eu am stat singur în celulă, pe când ceilalți camarazi au fost mai 
mulți în camere şi erau mai bine informaţi decât mine. Ei ştiau că ne duc la Tribunalul militar din 
Constanţa, la proces. Ei erau voioşi că mergem la proces şi scăpăm de subsol şi de anchete, numai 
eu eram îngândurat, abătut. Situația mea era diferită de a lor. Ei au fost numai gazde, dar eu eram 
cu arma automată, cu plete şi cu ascun-zătoare în pământ. Făceam parte din organizația faimoşilor 
bandiți, fraţii Nicolae şi Dumitru Fudulea şi Gogu Puiu, aşa eram noi numiţi de bestiile roşii. 
Camarazii mei m-au întrebat: De ce eşti aşa de abătut? Pentru că ştiu că voi fi condamnat la 
moarte. Camarazii mei erau de altă părere, ei ziceau: Dacă te-au băgat între noi, atunci n-au de 
gând să te condamne la moarte. 

Am ajuns la tribunal. Duba au pus-o în dosul tribunalului, cu spatele în dreptul unei uşi. 
Care cum ieşea, era condus într-o cameră a tribunalului. Nu era ţipenie de om care să ne vadă. 
Câţi fraţi, surori, mame, soții, părinţi ar fi dorit să-i vadă pe cei dragi şi scumpi ai lor? Dar cum ar 
fi putut satana întruchipată în comunism să ne mărească mai mult sufernța? Singura modalitate 
era să ne țină departe unii de alţii şi mai ales să țină secret unde suntem şi când ne vor condamna. 

Ne-au introdus în acea cameră, nu prea mare şi cu ferestre camuflate, fără public. Ne-au 
pus într-o boxă. Completul de judecată era format din vreo şase ori şapte inşi. Toţi îmbrăcaţi în 
uniforme militare kaki, luxoase, cu epoleţi strălucitori. Foşti simpli muncitori, tinichigii, cazangii, 
macaragii, hamali în portul Constanţa, fără carte, au ajuns la rang de judecători, iar noi în boxă, 
flămânzi, amărâţi, jerpeliţi, timoraţi. Unii dintre noi erau cei mai buni gospodari din Peninsula 
Balcanică, cu bunici care au fost celnici (conducători), mari oieri şi crescători de herghelii de cai. 
După un timp au mai apărut doi civili, procurorul, un om mărunțţel, şi un avocat, chipurile să ne 
apere. Dar el mai mult ne acuza. în spatele boxei, pe o bancă stătea un căpitan de la securitate, ca 
asistent. Aceştia formau tot publicul prezent la judecata noastră. 

Când a început judecata, în fața completului erau expuse: arma mea, automatul cu 200 
cartuşe şi cele două încărcătoare, din care au scos cartuşele şi le-au înşirat pe masă. în plus, 
carabina lui Stere Gima din Ceamurlia de Jos, cu cartuşele înşirate pe masă şi care mi-au pus-o 
mie în sarcină. Tot ce era înşirat pe masă era dovadă pentru ei că eu posedam un arsenal întreg de 
muniții. A început judecata şi preşe-dintele a dat cuvântul procurorului. Acesta, într-o agitaţie 
exagerată, a vorbit o oră şi mai bine. A făcut clăbuci la gură şi tot arăta cu mâna la boxă, la masa 
cu arme, la completul de judecată şi ne acuza de crimă de uneltire în contra ordinei publice 
sociale, de organizarea a unei bande de tip fascist şi de sabotori pentru întreaga Dobroge. Dar 
bandiții au fost descoperiți de oamenii muncii, care au înţeles că nu vor putea să-şi construiască o 

viaţă fericită, condusă de P.M.R., până nu vor fi distruse aceste vipere din banda organizată de 
Nicolae Ciolacu. Această bandă, înarmată cu arme automate, şi-a început activitatea încă din anul 
1948, sabotând partidul în realizarea socialistă de guvernământ şi care conta pe un conflict armat 
între statele imperialiste şi Uniunea Sovietică Socialistă. în acel moment, bandiții ar fi participat 
ca partizani în lupta contra armatei sovietice. Centrele de spionaj imperialist au luat legătura cu 
rămăşiţele fostei mişcări legionare, să facă propagandă în popor să nu se supună oamenii 
măsurilor luate de autorităţile de stat. Ei voiau să se organizeze ca să dea o lovitură de stat pentru 
a prelua conducerea ţării. 

La sfârşit, a cerut preşedintelui şi onoratului tribunal să aplice pedeapsa capitală pentru 
aceşti bandiți, care au activat înmpotriv ţării. A cerut să se aplice articolul 209 din Legea 16/1949. 
Procurorul deve-nise un fel de turbat, de nebun, nervos, sărea în sus şi cerea mereu condamnarea 
capitală. A creat în fața noastră şi a completului de judecată o atmosferă sinistră, încât credeam că 
din boxă ne duce drept la locul de execuţie. Noi, cei din boxă, ne uitam unii la alții ca şi când ni 
se apropia sfârşitul printr-o crudă tragedie, prin împuşcare. Care dintre noi putea să mai creadă că 
nu va fi împuşcat, când nu cu mult în urmă camarazi de-ai noştri au fost executați prin împuşcare 
după judecată sau au fost omorâți chiar acolo unde îi prindeau dacă opuneau rezistență. Şi apoi 
mai erau cei 40 de dobrogeni care au fost luaţi în martie 1950 într-o noapte de la închisorile 
Gherla şi Aiud cu duba şi au dispărut, de nu se ştie în ce dramă oribilă au pierit. în momentul 
acela eram siguri că ateii aceştia care nu ştiu multă carte ne execută aşa cum au executat şi pe cei 
care i-am amintit. 

Nimeni dintre noi nu se mai gândea nici la soţie, nici la gospodărie, nici la părinți, nici la 
alte rude apropiate sau la prieteni, ci numai la ce se va alege de copiii noştri, dacă vor muri de 
foame, de frig, sau de altă năpastă, ori poate vor supravieţui. Acest gând negru ne sfâşia inima, nu 
pentru moartea noastră, ci ni se sfâşia inima pentru copiii noştri. Preşedintele tribunalului a 
început interogatoriul. 

Stere Manciu de acolo, de unde vii, ca şi când el nu ştia de unde venim; ai dat nişte 
declaraţii, le susţii? Ai ultimul cuvânt. A urmat Tănase Vlahbei, la fel şi lui i-a pus aceeaşi 
întrebare: De acolo, de unde vii... ai ultimul cuvânt. Toţi au urmat pe rând cu aceeaşi întrebare şi 
că ai ultimul cuvânt. Eu, de exemplu, mai trecusem prin prigoane, prin bătăi şi prin închisori. 
Camarazii mei, unii mai tineri, nu ştiau nici măcar ce este aceea poliție. N-au fost arestați 
niciodată. Dar acum când s-au văzut la aman, fiecare la ultimul cuvânt fără să se compromită 
căuta în aşa fel să vorbească încât completul de judecată să-i acorde circumstanțe atenuante, ori 
dacă se poate să-l elibereze. 

Unii din camarazi căutau să le înmoaie inima celor din complet, zicând: 7ovarăşe 
preşedinte, onorat tribunal, recunosc că am greşit, dar când au început înscrierile la colectiv, am 
fost primul la înscriere. Am ajutat mult colectivul cu braţele mele, cu munca mea, de aceea cer să 
fiu eliberat şi să muncesc în cadrul colectivului. Altul spunea: Eu recunosc că am greşit faţă de 
partid, dar am dus la colectiv doi cai, o căruță, un plug, am ajutat mult colectivul cu brațele, cu 
soția, cu căruţa, la toate muncile la câmp, cer să fiu eliberat să lucrez în folosul colectivului la 
lucrările agricole. Şi fiecare căuta să spună câte ceva pentru a obține circumstanţe atenuante. 

A venit rândul meu, preşedintele: Nicolae Ciolacu, acolo de unde ai venit, ai dat nişte 
declaraţii, le susţii? Ai ultimul cuvânt. Eu i-am zis: Tovarăşe preşedinte, onorat tribunal. Nu 
susțin toate declaraţiile. Nu am avut două arme. Preşedintele m-a întrerupt: Ai de spus şi altceva? 
I-am răspuns: Faţă de partid sunt vinovat. Să mi se dea pedeapsa care se crede că o merit. (Prin 
aceasta, am vrut să spun că faţă de partidul comunist sunt vinovat, dar nu şi faţă de neamul meu 
românesc). 

Preşedintele a dat cuvântul avocatului. Avocatul: Tovarăşe preşedinte, onorat tribunal. 
Deţinuţii care sunt în boxă îşi susțin decla-raţiile făcute acolo de unde vin. Ei recunosc faptele 
lor grave de care sunt acuzaţi. Mai sunt şi corpurile delicte care stau aici în fața instanțelor. 
După declaraţiile lor, ei sunt colectivişti, au fost la muncile agricole de pe câmp şi cer cu 
insistență circumstanţe atenuante. Dacă se poate să li se aprobe. Faţă de Republica Populară 


154 


Română, instanța să-şi facă datoria şi să le aplice pedeapsa ce li se cuvine. Completul s-a ridicat 
şi s-a dus într-o cameră pentru deliberare. 

în spatele boxei erau câteva canapele şi ne-au spus să stăm pe ele. Am ieşit din boxă şi ne- 
am aşezat. Căpitanul securist a venit lângă mine şi mi-a zis încet: Te-ai dat în mă-ta, de ce nu ai 
recunoscut declaraţiile de la securitate. O să te facem de-acuma înger călător. Eu ce era să zic, 
mă gândeam numai ce grozăvii mă mai aşteaptă. 

A venit completul şi s-au aşezat la locurile lor, noi ne-am sculat în picioare şi aşteptam să 
ne dea sentinţa. Cei din complet s-au sfătuit între ei şi ne-a dat ordin să plecăm. Duba era la uşă 
unde am lăsat-o, am intrat înăuntru şi a plecat cu noi pe străzile oraşului. S-a oprit în fața unei 
porți mari, înalte şi groase, care s-a deschis şi duba a intrat în curtea închisorii Tataia. S-a deschis 
uşa dubei şi camarazii au început să sară jos. Eu îmi făceam socoteala să nu fiu primul, dar nici 
ultimul, ci cam pe la mijloc. Au sărit vreo şase şi mă pregăteam şi eu să sar, am ridicat piciorul 
dar plutonierul care sta acolo la marginea dubeu m-a apucat de picior şi m-a împins înapoi cu 
toată puterea şi m-a înjurat: Du-te în mă-ta banditule, stai în fund. Au sărit toţi camarazii jos, s-a 
închis uşa şi duba a ieşit din curtea închisorii şi a pornit pe străzile oraşului. Mă gândeam, 
Doamne, oare unde au să mă ducă. 

M-au dus din nou la securitate, la celula 12, unde am stat toată iarna. Zilele treceau greu, 
nu mă scoteau la anchetă şi nu ştiam ce va fi cu mine. După două săpătămâni, într-o dimineaţă, 
plutonierul m-a luat cu haina în cap şi m-a dus la etaj, într-o cameră mai mare, mobilată, luminată 
şi cu preşuri pe jos. La masă erau doi ofițeri, căpitanul, „prietenul” care-mi promitea că mă face 
înger şi un alt ofițer. Mi-au zis să stau jos. Am stat şi au început: Măi Ciolacu, de ce ţi-ai lăsat 
barbă? Eu trebuia să le justific, pentru că barba mea era periculoasă pentru ei. La anchetă mi-au 
zis că aştept să vină americanii. lar când m-au arestat, securitatea mi-a găsit Biblia, Sfânta 
Scriptură. De aceea am găsit un pretext şi le-am răspuns: Am o dorință, ca în cazul că mă voi 
elibera, să mă fac preot. Atunci m-au întrebat: Măi Ciolacu, vrei să te bărbiereşti? larăşi m-au 
pus în încurcătură, dacă le spuneam:vreau, ei mi-ar fi zis că-i mint, iar dacă le-aş fi spus: nu, 
atunci ar fi zis: a, ţii la barbă. Deci, eu le-am răspuns: Cum vreți dumneavoastră. A venit un 
frizer, m-a tuns şi m-a bărbierit. Plutonierul m-a dus la celulă şi iarăşi am stat câteva zile în 
aşteptarea deznodământului. într-o dimineaţă, a venit plutonierul şi m-a luat fără haină pe cap şi 
fără ochelari şi m-a dus în curte. Acolo era o maşină mică, o dubiţă, în care am intrat. A venit şi 
şoferul, un plutonier şi un ofiţer, ei în față, iar eu în spate. Dubiţa avea perdele la ferestre şi, când 
mergeam pe stradă, perdelele se mişcau şi puteam să mă uit în stradă aşa, mai pe furiş. Ah, 
Doamne, lume multă pe stradă, oamenii se mişcau în libertate. Bărbaţi, femei, copii, îmbrăcaţi 
curat, se duceau fiecare la treaba lui. Mă gândeam în sinea mea, cât e de scumpă libertatea. Pentru 
libertate suferim noi şi dorim ca aceia care vor veni după noi să nu aibă parte de această suferință 
şi teroare pe care o îndurăm noi. Mă gândeam, oare unde mă vor duce acuma? Poate mă vor duce 
la vreo comună din Babadag, unde prin vreo trădare or fi descoperit alte gazde cu pistoale. 
Desigur, pretext ca să mă împuşte şi iarăşi mă cuprindeau emoţii, oricât de tare ai fi, dar la atâtea 
şocuri este imposibil să rezisti fără să te îmbolnăveşti. Dar mulţumesc Bunului Dumnezeu, am 
rezistat la toate. 

în sfârşit, dubiţa s-a oprit în faţa închisorii Tataia. A intrat în curte şi a venit un plutonier 
gras ca un butoi, care m-a luat în primire şi m-a dus în ghereta lui. Mi-a făcut o percheziţie 
amununțită, a deschis o uşă şi m-a băgat în curtea temniţei. Erau înşirate multe camere şi m-a dus 
la camera nr. 10. Era o cameră mare şi avea trei rânduri de paturi suprapuse, iar în stânga vreo 
zece paturi fără să fie suprapuse. Acolo erau şi camarazii mei, pe care nu i-am observat, fiindcă 
erau vreo şaptezeci de deţinuţi. Majoritatea erau ialomiţeni, repartizaţi pentru curtea marţială din 
Constanţa. Au sărit de pe paturi vreo cinci inşi şi au venit înaintea mea. M-au înconjurat şi au 
început să mă întrebe: Măi frate, de unde vii şi ce mai e nou pe afară, ce mai ştii? Eu, care tot 
timpul eram singur în celulă, nu ştiam nimic şi nu le răspundeam şi mai ales că nu îi cunoşteam 
pe nici unul, tăceam. Dar deodată vine Tănase I. Vlahbei şi mă ia dintre ialomiţeni, la care le 
spuse: Vă rog, lăsaţi-l, e de-al nostru. M-a luat de braţ şi m-a dus la un pat. Vezi, ăsta e patul tău. 

Aşează-te şi fii liniştit. M-au înconjurat camarazii mei şi mai întâi m-au întrebat cum stau cu 
sănătatea şi dacă mi s-a comunicat sentința, că lor le-a fost comunicată. Le-am spus că mie nu mi 
s-a comunicat nici o sentință şi am rămas toţi cam îngrijorați. Fiecare se gândea că probabil 
Ciolacu va fi condamnat la moarte. Eu mă gândeam şi la căpitanul securist, care m-a amenințat că 
mă vor face înger călător, pentru că nu am susținut declaraţiile date la securitate. Şi acum, aici la 
securitate, iarăşi trăiam zile de emoţii. De câte ori se deschidea uşa, tresăream şi aşteptam să-mi 
aud numele. într-o zi, pe la orele zece dimineaţa, se deschide uşa şi plutonierul strigă: Nicolae 
Ciolacu, vino încoace. Plutonierul a luat-o înainte, eu după el. M-a dus în birourile de funcționari 
şi mi-a zis să stau şi să aştept acolo, lângă un perete. în birou erau peste treizeci de funcționari, 
majoritatea femei dactilografe, care băteau la maşinile de scris. Am aruncat o privire peste 
funcţionarii, şi când colo, ce îmi este dat să văd. Lângă o funcţionară era procurorul acela 
mărunţel, în civil, care la tribunal ne acuza nervos şi cerea să fim condamnaţi la moarte. După ce 
a stat puţin de vorbă cu dactilografa, a venit drept spre mine şi m-a întrebat cum mă cheamă, apoi 
numele părinţilor şi multe altele. Eu îi răspundeam încet la toate întrebările, cu sufletul la gură să 
aud mai repede sentinţa de condamnare. Dar procurorul nu se grăbea de loc, ci spunea rar şi încet 
fiecare cuvânt. A început să înşire: Tribunalul Militar Constanţa, conform legii etc, etc... îl 
condamnă pe Ciolacu la 25 ani muncă silnică şi degradare civică pentru crima de uneltire contra 
securității Republicii Populare Române. Mi s-a oprit respiraţia, nu mai puteam răsufla că nu se 
mai termină cu atâtea legi, articole şi paragrafe. în sfârşit, s-a terminat cu această litanie, am putut 
să răsuflu uşurat şi spun sincer că n-am avut în viaţa mea o bucurie mai mare ca atunci când am 
auzit că sunt condamnat la 25 ani de muncă silnică şi nu la moarte. 

Sunt oameni care suferă îngrozitor când sunt condamnați numai la câte o lună de închisoare 
de care n-au putut să scape cu toate cheltuielile făcute cu martori, avocaţi, dar iată mai sunt şi 
oameni care se bucură când primesc 25 de ani muncă silnică, scăpând de condamnarea la moarte. 
Sunt momente şi stări sufleteşti pe care ni le creează destinul, soarta. 

Când plutonierul m-a luat din cameră, camarazii comentau, că dacă la tribunal nu ar fi fost 
expuse armele, poate că aş fi scăpat de sentința de moarte, dar aşa nu se ştie dacă voi scăpa sau 
nu. Când plutonierul m-a dus înapoi în cameră, ei mă aşteptau cu nerăbdare. Nici n-am intrat bine 
în cameră că au şi sărit care mai de care, întrebându-mă ce condamnare ai primit: 25 de ani 
muncă silnică, le-am zis. Toţi s-au bucurat că n-am fost condamnat la moarte. 

Pe la jumătatea lui aprilie 1952, s-a format un lot de vreo 80 de deţinuţi şi pe la miezul 
nopţii, cu duba, ne-au transportat la gara CFR. Fiindcă ciracii lui satana, bestiile roşii, fiara din 
Apocalipsă, lucrează numai noaptea, să nu audă şi să vadă populaţia pe amărâţii aceia de deținuți. 
Ne-au dus în spatele gării, tocmai la capăt de linie, pe unde nu circulă populaţia. Eram păziţi de o 
puternică escortă de milițieni şi n-aveam voie să vorbim între noi, nici să ne uităm împrejur, ci să 
stăm cu capul aplecat în jos. După multă aşteptare a venit duba de tren şi ne-au înghesuit pe toţi 
ca sardelele, în picioare, lipiţi unul de altul. 

Aşa am mers până la Bucureşti, la închisoarea Jilava. Aici eram câte şaptezeci într-o 
cameră cu paturi suprapuse, nişte priciuri de scânduri pe trei rânduri şi pe ele aşternute rogojini. 
Ni s-au dat două tinete, una pentru apă de băut şi alta pentru urinat. Seara, de înghesuiți ce eram, 
toţi ne culcam pe câte o parte. După două sau trei ore de dormit, se dă comanda de întoarcere pe 
cealaltă parte, deci toată noaptea era mai mult chin decât somn. Noaptea s-a umplut tineta de 
urină, degeaba am bătut noi la uşă, miliţianul n-a venit. Unii, ca să scape de durerea vezicii, au 
urinat în pantofi. Un deţinut avea cizme, a urinat şi le-a umplut, uşurându-se de-a binelea. Restul 
sufereau de durere, stăteau cu picioarele împleticite şi răbdau cu speranța că până la ziuă nu mai e 
mult. Dar când nu au mai putut răbda durerea, care e îngrozitoare, repede s-au înşirat la tinetă şi 
n-au mai ţinut seamă că dă pe-afară. Dimineaţa, când a venit milițianul, urina ajunsese până la 
celălalt perete. Se formase o băltoacă şi era un miros infect, de nesuportat, de urină pe care noi îl 
inhalam şi îl respiram. Era un fel de iad pe pământ, această operă bolşevică de exterminare a 
deţinuţilor. O lună de zile am stat în acel iad al Jilavei. într-o noapte ne-au dus la gară, cam vreo 
optzeci de deținuți, şi ne-au înghesuit pe toţi într-un vagon dubă, cu destinaţie necunoscută. 

Bestiilor roşii nu le păsa că în vagon, din cauza înghesuielii, noi sufeream de lipsă de aer. Unui 
coleg i-a venit rău şi a leşinat. Cu mare greutate i s-a făcut loc să stea jos şi cu puţin masaj l-am 
readus la viaţă. 

A doua noapte, am ajuns la Gherla. Şi aici priciuri de scânduri cu rogojini pe ele. în mai 
toate camerele erau paturi suprapuse. A doua zi ne-au scos în curte, ne-au dus la fabrică şi ne-au 
repartizat pe fiecare la muncă, la tâmplărie, fierărie, mecanici etc. Am lucrat la tâmplărie şi din 
cauza normelor exagerate, muncă multă depusă şi mâncare foarte slabă, m-am îmbolnăvit de 
tuberculoză, ca mulți din deținuții de aici. 

în toamna lui 1955, pe legionari ne-a transferat la închisoarea din Aiud. Şi aici fabrica avea 
secții de tâmplărie, fierărie, mecanică etc. Mulţi colegi s-au dus la lucru, însă eu şi alți câțiva, care 
eram bol-navi de T.B.C., nu am putut să ieşim la lucru şi am rămas în camere. 

închisoarea din Aiud este una din cele mai severe închisori din ţară. Percheziţiile erau dese, 
de multe ori pe lună. Dacă te găsea cu un ac de cusut, erai aspru pedepsit, dus la izolare câte 
şapte, opt zile, unde dormeai jos pe cimentul umed, într-o zeghe uzată şi cu o pătură la fel de 
uzată şi de umedă. Mâncarea foarte slabă, un polonic cam de 300 de grame, cu o zeamă care nu 
ştiu din ce era făcută. Asta era specială pentru izolaţi, ca şi porția de pâine de 200 de grame. O zi 
mâncai, o zi nu mâncai. în luna ianuarie era un ger teribil şi cu foamea de la aceste izolări foarte 
mulți deținuți s-au îmbolnăvit grav şi au murit. 

Prin 1960-1961, a apărut reeducarea deţinuţilor la Aiud. S-au format prin curțile închisorii 
mai multe aşa zise cluburi de câte 400 de inşi. Care era procedura: Să te compromiți şi să te lepezi 
de legiune. Zilnic se făceau înscrieri la cuvânt. leşeau la pupitru şi îşi făceau autobiografia, un fel 
de demascare, de când erau legionari, ce activitate au dus împotriva partidului şi după aceea 
urma să ponegrească tot ce le era mai scump, ca să dea dovadă că şi-au făcut reeducarea din 
convingere. începeau cu ponegrirea părinţilor, că au fost nişte ticăloşi şi nemernici, că n-au ştiut 
să le dea o educaţie bună şi să-i îndrepte spre partidul comunist, care a eliberat ţara de sub jugul 
burgheziei. Partidul le-a deschis ochii că biserica şi popii sunt mai mult decât o superstiție care a 
ajutat la exploatarea muncitorimii şi a țărănimii. Mişcarea Legionară, Garda de Fier, Căpitanul 
Corneliu Codreanu, Moţa, Marin şi toţi martirii noştri care s-au jertfit pentru neam şi pentru 
Hristos au fost ponegriţi în modul cel mai ordinar, de unii care cândva au fost legionari şi acum 
deveniseră nişte trădători murdari. Nemernicii spuneau că au fost nişte trădători, nişte bandiți, că 
au fost unelte şi sprijinitori ai burgheziei şi ai moşierimii exploatatoare. Unii dintre ei au dat chiar 
dovadă că au devenit atei. Printre aceştia era Băniţă Ion şi mulți alţii care au început să fie bine 
văzuţi de partid şi erau puşi pe listele de eliberare înainte de termen. O spun cu multă durere în 
suflet că au fost destui care s-au compromis, nu au rezistat şi au cedat. 

Pe la celule au venit politruci, ofiţeri ai penitenciarului, şi ne aduceau ziare în care să cetim 
despre realizările partidului. Mulţi le-au primit, dar unii dintre noi le-am refuzat categoric. Printre 
ei părintele Marcu, studentul Trifon, călugărul Arsenie Papacioc, călugărul loan de la Mănăstirea 
Vladimireşti, călugărul Lungeanu, Părintele Vrân-ceanu şi alţii. Ne-au pus zeghele în cap şi ne-au 
dus la vestita zarcă de tortură. Ni s-a creeat regim de exterminare, cu zeamă chioară rămasă de la 
mâncarea celor care şi-au însuşit reeducarea şi care se eliberau. Dormeam doi într-un pat de fier, 
de acelea cazone, care erau de o singură persoană. într-adevăr, era un somn de chin şi tortură. 
Apoi, ger, frig şi foame, mulți pe lângă T.B.C. s-au îmbolnăvit de distrofie şi mai ales 
anchilozare. 

în doi ani de zile s-au eliberat multe locuri de deţinuţi, aproape toată închisoare era goală. 
La 1 iulie 1964, toţi deţinuţii de la zarcă, pe la vreo două sute, ne-au pus zeghile în cap şi ne-au 
dus la camerele de la secții. Sima Dimcica şi Puiu Atanasiu erau anchilozați complet. I-au pus pe 
targă şi i-au adus şi pe ei la secții. Majoritatea ajunseserăm nişte epave şi când mergeam ne 
propteam unii de alții. Şi fiindcă noi eram recalcitranţi, fără reeducare, a fost un miracol că şi noi 
am fost puşi în libertate, a fost mâna Bunului Dumnezeu. Dar fiindcă eram într-un hal de 
nedescris, anemici, anchilozaţi, nu ne puteau trimite aşa acasă. Astfel că ne-au creeat condiții 
optime ca să ne refacem. Uşa camerei era deschisă acuma toată ziua şi mâncarea uimitor de 

consis-tentă. Toată ziua stăteam în curte la soarele binefăcător şi dătător de viaţă. într-o lună ne- 
am pus pe picioare. 

La 1 august 1964, seara, ne-au dat biletele de eliberare. Ne-am dus la gară la trenul de 
Bucureşti. Ne-am urcat în tren, ne-am aşezat pe bănci, dar parcă nu ne venea să credem că suntem 
liberi. Ne uitam în jurul nostru, nu era nici un milițian. Lume multă, toţi civili, bărbaţi, femei, 
copii, multă animaţie. Aceasta ne dădea liniştea sufletească şi încrederea că suntem liberi. Fiecare 
ne-am făcut rugăciunea în gând, cu nădejde în Bunul Dumnezeu că mergem spre casele noastre. 


Drumul de la închisoare spre casă 


Si Dimcica şi Puiu Atanasiu nu şi-au revenit din anchilozarea în care au căzut. Nu ştiu ce s- 
a mai întâmplat cu Puiu Atanasiu, dar ştiu că pentru Sima Dimcica au venit soția şi fiică-sa la 
Aiud şi l-au dus acasă în comuna Sinoe. Trenul mergea spre Bucureşti şi de acolo fiecare o lua în 
altă direcţie, către casa şi familia lui. Pe 3 august am luat trenul spre Tulcea şi la gara Mihai 
Viteazul am coborât. De la gară până în comuna Sinoe aveam patru kilometri. Cumnatul meu 
Dumitru Grasu auzise de la lume că ultimii deţinuţi de la Aiud sunt eliberaţi şi vin acasă. El 
venise cu noaptea în cap la gară şi mă aştepta cu motocicleta. Cumnatul meu, pentru că se grăbea 
să meargă la lucru, m-a dus numai o parte din drum, iar eu m-am îndreptat spre casa mea. Era 
tocmai în acea vreme când ziua se întâlneşte cu noaptea şi, intrând în casă, mă uitam şi o căutam 
pe nevastă mea. Am văzut o bătrânică şi am crezut că e vreo vecină la soţia mea ca să se 
împrumute cu ceva, aşa cum se obişnuieşte la ţară. Nici prin gând nu-mi trecea că bătrânica aceea 
este soţia mea. Păi ce, soția mea era tânără, dreaptă, energică, sănătoasă, pe când femeia aceasta, 
pe lângă că e bătrână, mai e şi adusă de spate. Soţia mea trebuie să fie într-una din camerele casei. 
Cu toate că nu o cunoşteam pe acea bătrânică, cu bunul simţ care există în orice om i-am dat bună 
dimineaţa. Bătrânica aceea mi-a dat şi ea bună dimineaţa şi nu mică mi-a fost mirarea când am 
recunoscut aceea vocea soției mele. Atunci i-am zis: Măi Piho, tu eşti? Da, eu sunt. S-a repezit la 
mine şi m-a cuprins cu braţele şi plângea într-una în hohote. l-am zis: De ce plângi, dragă? Uite, 
am venit şi eu acasă, sunt sănătos şi vom lucra împreună, de acuma încolo se vor îndrepta toate 
neajunsurile. Pentru moment nu mi-am dat seama că lipsa mea de acasă, de aproape douăzeci de 
ani de închisoare şi teroarea comunistă, precum şi munca la marea disperare pentru existența 
familiei, au îmbătrânit-o. Dar eu o vedeam pe ea îmbătrânită pentru că nu puteam să mă văd, dar 
sunt sigur că şi eu îmbătrânisem destul de mult. Pentru familia mea, mort eram şi acuma iată-mă 
în mijlocul familiei mele. 

Băiatul meu lancu era veterinar la oieria Palas din Constanţa. A fost anunţat şi a venit. 
Fiica mea, Maria, când m-au arestat avea opt ani, acum era măritată. A auzit de venirea mea şi a 
venit cu soţul, cu socrul, cu soacra şi cu un copilaş în braţe. Când să intre pe uşă, am şi 
recunoscut-o. Semăna leit cu sora mea, Angelica, moartă în 1942 când eram deţinut la închisoarea 
din Galaţi. Şi-a lăsat copilul jos şi s-a repezit la mine, m-a cuprins cu braţele după gât şi plângea 
în hohote. I-am zis şi ei: De ce plângi, fiica mea? în loc să ne bucurăm şi să ne veselim, noi ne 
bocim. Cele rele să se spele, să uităm de ele, ducă-se pe pustii. A venit sora lui tata, mătuşa 
Sultana. A venit sora mea Chiraţa, cu soţul Costea Brândea. Când m-am văzut în mijlocul familiei 
mele, între copii şi soţie, între soră şi nepoți, cu rudele mele dragi, nu pot să descriu cât de mare 
era bucuria mea. îmi tremura inima în mine de bucurie. Câţi ani de închisoare şi de haiducie am 
făcut prin pădurile Babadagului, eu am crezut întotdeauna în destin. Toate sunt de la Dumnezeu şi 
nimic nu se întâmplă fără ştirea Lui. 

Soţia mea, în decursul atâtor ani câți am lipsit din mijlocul familiei, şi-a ţinut casa şi a 
crescut copiii, muncind din greu la colectiv. Pleca cu sapa în spate, cu apă, cu mâncare, mergea 
mai mult pe jos până la câmp unde avea pământul de lucrat. Seara, după o muncă istovitoare, 


158 


umbla prin mirişti să strângă paie, ori coceni pentru foc, să ocrotească copiii de frig şi de ger, 
pentru când va veni iarna. Acestea erau singurul combustibil pe care putea să şi-l procure, fiindcă 
pădurile erau prea departe de comună ca să-şi poată aduce crăci uscate de acolo. Dar vreau să 
adaug aici că nu numai soţia mea s-a chinuit în felul acesta, ci şi toate soțiile a peste o mie de 
dobrogeni arestaţi. Aceştia erau dintre cei mai buni gospodari şi buni români, iar femeile lor s-au 
chinuit şi şi-au ţinut gospodăria şi crescut copiii cu mare greutate. Peste o sută de inşi au fost 
asasinați de bestiile roşii, iar soții Dodica au fost ucişi amândoi şi au rămas şapte copii orfani, fără 
nici un părinte, să-i crească. Şi au mai fost şi alte cazuri când amândoi soţii au fost asasinați, 
lăsând în urma lor copii mărunți, fără părinți, rămaşi în grija lui Dumnezeu, poate neamuri, ori 
vecini care s-au miluit de ei. Acestea erau numai o parte din binefacerile comunismului pentru 
țara şi lumea noastră românească. 

